डी बेलरा 





एनारायणप्रसाद अरोड़ा 


इमन डी बेलरां::. 


का 


जीवन चरित्र 
प्तए 


लेखक 
बा० नारायण प्रसाद अरोड़ा बी० ए८ 


2 
्ि 


१९३२ 


अथमवार १००० प्रति ] [ मूल्य १) 


मुद्रक .. 
आरतकासी प्रेस, प्रयाग । 


<*<+/., (2 ८5 
|. ४ जे 0) 
समा कट 
[) /, हे 
७७७६ +०४४ 20% । 
७७ 
प्रकाशक 
बा० नारायण प्रसाद अरोडा 


पटका पूर 
कांनपूर 





परिचय 


आमाणिक इतिद्दास हमें बतलाता है कि सन ११६५९ में हेनरो 
दूखरे ने पोप एडरियन चतुर्थ से आयरलैरड भेंट में पाया । ११७९ 
कब खयम्‌ आयरलैण्ड गयां और पादरियों की सभा करके 
आयरलैरड को रोमन धर्म पद्धति के अनुसार ईसाई धर्म पर दृढ़ 
किया । इसी समय इंगलैंड के अधिपति लार्ड आव आयरलैरड 
कहलाये । हेनरी अष्टम ने पहले पहल “किंग ( राजा ) आव आयर 
लैण्ड' की उपाधि अहण की । इस तरहद्द हमें मालूम होता है कि 
बारहवीं शताब्दी इस्वी के अन्त में आयरलैण्ड पराधीनता के 
पाश में बंधा और सोलहवीं शताब्दी के पूर्वाद्ध में इसके पैरों की 
बेढ़ियां दृढ़तम हो गईं । 

इस बीच में कभी भी आयरलैण्ड अपनी स्वतन्त्रता के लिए 
हाथ पैर हिलाने से रुका नहीं। आयरलैण्ड का यह सात सौ 
वर्ष की पराधीनता का इतिहास उन लोगों के हृदयों में अवश्य 
सम्वेदना उत्पन्न करेगा, जो खयम्‌ हजार बर्ष से इस अवा- 
व्छनीय परिस्थिति को स्वयम्‌ अनुभव कर रहे हों, क्योंकि 
“घायल की गति घायल जाने जापै बीती होय'। 
+ इस पुस्तक के लेखक श्रीयुत नारायण प्रसाद जी अरोडा 
(बो. ए., भूतपूर्व एम. एल. सी.) हैं। आपने अन्तिम बार 


(२) 


सन्‌ १९३२ के आरम्भ में राजनीतिक कैदी की हैसियत से जेल 
जाने के पहले कुछ लोकोपकारी साहित्य निकालने का मुझसे 
परामश किया था किन्तु में बहुत- बीमार था। इन्हीं दिनों वह 
हवाले हवालात हुए और. अन्त में अपराधी -निर्धारित होकर 
कोरागार निवासी बने। प्रंत्येक बुराई में भलाई भी हुआ करती 
है, यह जगंत्‌ बुराईयों और भल्नाइयों की खिचड़ी है। हमारे मिज्न 
ने जेल में अनेंक्र विषयों की पुस्तक जो हाथ पड़ीं पढ़ीं और उन 
पर नोट लिए | उसी विविध विषय - विभूषित नोट बुक का एक 
प्रंष्ट डी वेल्ररा का जीवन चरित्र है। 2 

मालूम होता है. कि परिस्थिति साम्य के कारण अथवा 
नेसर्गिक अभिरुचिं के कारण, जो भी हो, सहख्रों मील के अन्तर 
पर एक टापू में बैठे हुए संवनाम धन्य डी वेलरा ने अपनी वीरता, 
'बिद्वता और देश-प्रेम निष्ठतां से मेरे मित्र अरोड़ा जी का. सन- 
हर लिया | अभी तक पब्लिक ओर प्राईबेट कामों की मंमठों 
ने इन्हें डी वेलरा के जीवन वृतान्त पढ़ने का अवसर न दिया 
था, जेल में शान्ति ओर सुभीते के साथ एक अंग्रेज़ का लिखा 
हुआ 'डी वेलरा चरित्र” पढ़ कर इनका मन उस वोर प्रवर पर 
मुग्ध हो गया । 

स्वाभाविक बात है, सच है कि वीर पुरुष क्रिसी देश का हो, 
किसी जाति का हो, किसी धर्म का हो-शत्रु हो या मित्र-- 
पूजाह है, संसार की प्रतिष्ठा का पात्र है, जगत्‌ के स्नेह का 
आजन है। वीर, विद्वान भावुक-हृदय पर अधिकारी हुए बिना 


( ३०) 

नहीं रहता । वोर-गाथाओं को आवाल वृद्ध सभी प्रेम से बारम्बार 
सुनने ओर पढ़ने को उत्सुक रहते हैं। एक 

सानंव ज्ञान पर भनुष्य मात्र का अधिकार होता है, गुण 
गरिमा और ज्ञान, विज्ञान एंक देशीय नहीं होते। वीर और 
विद्वान विश्व बन्य होते हैं | इनके चरित्रों से संसार के अगणित 
नर नारी अनुप्राणित ओर दीक्षित होते हैं। 

डी वेलरा कोई साधारण पुरुष नहीं है, इसका असाधारण 
व्यक्तित्व, भांति भांति के रंगों या संयोगों से रज्बित इसका जीवन, 
इसका खदेश-प्रेम-परिम्नावित हृदय प्रमाणित करता है कि यह्‌ 
क्रांमवेल, हेम्पडन, वाशिंगटन, सटजीनी सदश वीर, उदार 
चेता पुरुषों का समकक्ष है, वह संसार के बड़े से बढ़े देशग्रेमी 
शूर का हमपल्ला है। आज गुणम्राही संसार उसके सदूगुणों 
को मुक्त करठ से प्रशंसा करता है। फिर भला मेरे मित्र नारायण 
प्रसाद इसके चरित को पढ़ कर मन्त्र मुग्ध क्‍यों न होते, इसके 
शिज्ञाप्रद जीवन का संक्षिप्त वृतान्त अपने देश के बालकों के 
हाथ में रखने का प्रयत्न करने में कैसे चूकते ? 

वेलरा अपनी मांत्‌ भूमि की समता-मद्य से उन्मत्त है किन्तु 
किसी अन्य जाति, देश यां धर्म का अनिष्ट नहीं चांहता। यहां 
तक कि जिस ग्रेट ब्रिटेन से वह अपने जन्म सिद्ध अधिकारों के 
ढिए भंगड़ता आया है और झगड़ रहा है. उसका भी अकल्याण 
नहीं चाहता, उप्के प्रति भी कोई दुर्भाव नहीं रखता। इसी का 
नाम वीरता है। हमारी यह धारणा विचारशील पाठक पाठि- 

काओं को इस पुस्तक को ग्रनोयोग के साथ पढ़ने में बिल्कुल 
सत्य मिलेगी । 

हमारे देश बासी, आयरलेण्ड के उद्धार करने के श्रत के 
ज़ती, सात सौ वष की पराधीनता के बन्धन को हटाने के प्रण 
धारी, दुखियों के साथ हार्दिक सम्बेदना रखने वाले, स्वाधीनता 
के पजारी, डी वेलरा के चरित पाठ से अध्यवसाय, एकनिष्टता 
देशप्रम, निर्भीकता, वीरता, सदाचार आदि मनुष्योचित गुणों 
को ग्रहण करके अपना जीवन सफल बना सकते हैं । 


राधामोहन गोकुल जी 





ईमन डी वेलेरा 
(३६ वर्ष की अवस्था में ) 


हिन्दी प्रेस, प्रयाग 


इमन डी बेलरा 
प्रथम ली 


ईमन डी वेलरा का जन्म १४ अक्टूबर १८८२ को न्युयाक 
नगर में हुआ था। इनके पिता का नाम विवियन डी वेलरा था, 
जो स्पेनिश जाति के थे। इनकी माता का नाम केथराइन कोल 
था, जो लेमरिक नगर के ब्रुरी नामक स्थान की रहनेवाली थीं । 

सन्‌ १८८२ में आयलेंड की वास्तविक स्थिति क्या थी ? 
यहाँ पर शासकों का दमन चक्र बड़े वेग से चल रहा था । पानल, 
डिलन, सेक8टन और फादर शीनी जो आगे चढ़ कर डी वेलरा 
के आम पुरोहित बने थे--जेल में डाल दिये गये थे। इस प्रकार 
डी वेलरा के जन्म ही से आयलैंड की स्वतन्त्रता के एक नये 
आन्दोलन का आरम्भ होता है | यद्यपि उस आन्दोलन की सीमा 
परिभ्ित थी और इसमें सफलता भी केवल आंशिक ही हुई, 
किन्तु इस आन्दोलन ने आयलेंड की राष्ट्रीय स्वतन्त्रता के विकट 
संग्राम की नींव डाल दी। 

बचपन ही से 'डि वेलरा? एक स्वस्थ बालक था। यद्यपि उसमें 
स्थूल-काय होने के कोई लक्षण न थे, परन्तु उसका चेहरा भरा 
इआ थां। मुख पर एक प्रकार को आंभा थी, अतएब बह प्रसन्न 
मुख दिखलाई देता था। उसकी केवल आकृति ही आकर्षक म 


की, 


थो; किन्तु बाल-कांल ही से उसमें सिपांहियों को सी आन बान 
भी थी और उसकी चाल ढाल से मालूम देता था कि वह एक 
बड़े प्रजातन्त्र का नागरिक होने योग्य है। सेनिश पिता और 
आयरिश माता से पैदा होने के कारण उप्तके रक्त में दोनों वीर 
जातियों की अद्म्य युद्ध-प्रियता उपस्थित थो। यद्यपि डी वेलरा 
के प्रारम्भिक बाल्यकाल में यह विशिष्ट लक्षण बहुत प्रत्यक्ष रूप 
से नहीं दिखाई देते थे तथापि उसके आयलैंड भेजे जाने के पहले, 
जब कि वह ढाई वर्ष का भो नहीं हुआ था, एक ऐसी घटना हो 
गई जो विशेष महत्व की है | कहा जात है. कि एक रोज गली में 
खेलते हुये वह एक अमोर अंगरेज़ के घर में चला गया। जब 
उस अंगरेज़ ने इस बालक को अपने घर में देखा तो उसने उसे 
अपने पास बुला लिया। उसने उसके सामने दो भंडे पेश किये, 
एक युनियन जेक था और दूसरे पर तारे ओर धारियाँ बनी थीं । 
डी वेलरा ने दोनों के देखा और कुछ देर सोचने के बाद उसने 
अमरोकन मण्डा उठा लिया। उस अंगरेज ने हँसते हुये बालक 
डी वेलरा से कहा, “अच्छा अब आपश्मो ओर वह मण्डा मुझे 
दे दो और यह तुम ले लो। किन्तु बालक ने उस दूसरे कण्डे को 
लेने से इन्कार किया और अपने हाथ बाले कण्डे को जोर से पचचड़ 
लिया । वह अंगरेज़ बोला “अच्छी बात है, लो तुम दोनों ले 
जाओ ।” यह कह कर उस अंगरेज़ ने युनियन जेक को बालक की 
जेब्र में खोंस दिया । किन्तु ज्योंही उसने ऐसा किया त्योंह्दी बालक 
डी वेलरा ने उसे अपनी जेब से निकाल कर ज़मीन पर फेंक 
दिया और अपने हाथ बाँध कर उस अंग्रेज़ के सामने बड़ी शान 
से अकड़ कर खड़ा हो गया। यद्यपि यह एक बच्चों का खेल था 
ओर बालक ने सहज स्वभाव से ही अमरीकन भूण्डे को पसन्द 
क्रिया था, किन्तु इस छोटी सी घटना में आयरिश जाति के 

भावों नेता की मनोभावना को एक चमत्कारिक छटा दिखलाई 
देती है। 
जैसा ऊपर लिखा जा चुका है, डी वेलरा के पिता स्पेनिश 
जाति के थे। वह बड़े विद्दन और योग्य थे। अमरीका आने के 
पहले उन्होंने स्पेन में बड़ी ख्याति प्राप्त कर ली थी। वह कई 
भाषाओं के पण्डित और गान विद्या के अच्छे मर्मज्ञ थे। बाल्य- 
काल हां से उन्होंने गान विद्या सीखना आरम्भ कर दिया था 
ओर यदि ३२ वर्ष की अवश्था ही में उनकी मृत्यु न हो मई होती 
तो उत्तम गायकों में उनका दर्जा बहुत ऊँचा हुआ होता । उन्होंने 
आयरिश गान विद्या का अध्ययन भी आरम्भ किया थां किन्तु 
त ने उसे सफह़ न होने दिया। विवियन डो वेलरा केवल 
आयरिश गान विद्या के अध्ययन से हो सन्तुष्ट नहीं हुये; किन्तु 
अपने विवाह के पश्चात्‌ इनके पास ज्ञितना समय फुरसत का 
बचता था, वह उसे आयरिश भाषा के अध्ययन में लगाते थे 
ओर आठ ही दस महीने में साधारणत: अच्छी योग्यता प्राप्त 
कर ली | वह अपने जीवन का एक दिन भी ऐसा न व्यतीत होने 
देते जिसमें उनझे शब्द भाण्डार की वृद्धि न होती हो | आयरिश 
भाषा में उनकी बात चीत सुनकर डी वेलरा की माता को बड़ा 
आनन्द आता था। जब कोई अतिथि उनके घर पर आता तो 
वह आयरिश ढंग से उससे सलाम करके उसका स्वागत करते। 
जब विवियन आयरिश भाषा में बात चीत करते करते पूर्ण रूप 
से अपने भाबों को व्यक्त न कर पाते और दूसरी भाषा का प्रयोग 
करने लगते तब खूब मज़ाक हाैता और उस परिहास में वह स्वयं 
भी शामिल है जाते । 
 विवियन डि वेलरा का अपने देश स्पेन के इतिहास पर बड़ा 
गये था | वह अक्ध्षर कहा करते थे कि यद्यपि घरेलू कलह के 

कारण स्पेन में कुछ बेचैनी है किन्तु स्पेन के लोग अयरलेंड वालों 
की तरह विदेशियों की दस्तन्दाजी सहन नहीं कर सकते। सच 
ते यह है कि देनों ही देशों में यह बात एकसाँ थी, दोनों ही 
विदेशी हुकूमत के सख्त विरोधी थे। जिस बात के विवियन डी 
वेलरा केवह इतिहास की दृष्टि से देखते थे उसी बात का उनके 
पुत्र इमन का एक जीवित प्रश्न के रूप में सामना करना पड़ा | 
जब जाजेफ़ बानापाट ने स्पेनिश लोगों के एक राजीनामा करने 
के लिये समभाने की कोशिश ठोक उसी तरह की जिस तरह 
लायड जाज ने आयरिश लोगों की उमंगों को दबाने का प्रयत्न 
किया था ओर यह कार्य इसलिये नहीं किया गया था कि उसे 
स्पेन वालों से कोई खास प्रेम था या वह उनका कोई सुव्यवस्थित 
संगठन बनाना चाहता था बल्कि उसकी वास्तविक इच्छा यह 
थी कि स्पेनवालों पर अपने अधिकांरों की सत्ता किस प्रकार 
टढ़ता के साथ स्थापित करे । उस समय रपेनवालों का उस संगठन 
की ओर केसा रुख था इसे एक अंग्रेज ने इन शब्दों में व्यक्त 
किया है:-- 

“स्पेन के लोग उस राज्यव्यवस्था के गुणों ओर औगुणों की 
तनिक भी परवा नहीं करते थे। यदि वह संसार की अच्छी से 
अच्छी शासन व्यवस्था होती तो भी वे उसे ठुऋर। देते । विदेशियों 
से सम्बन्ध रखने वाली हरेक वस्तु उनकी दृष्टि में भयानक प्रतीत 
होती थी । इसके अलावा उन्होंने तो अपनी इच्छा के अनुसार 
नई सरकार बनानी आरम्भ भी कर दी थी, क्योंकि तीन सौ वर्षो" 
से अभ्यरत न होने पर भो उनमें आत्म-शासन की क्षमता और 
योग्यता बाकी थी । 

जिस समय बोनापाट यह सेच रहा थां कि स्पेन का शाखन 
कैसे कियां जाय, उसी समय स्पेन के भिन्न भिन्न जिलों में आयरिश 


( ५) 


सीनफोन सभाओं को तरह समभायें स्थापित हो रही थीं, जिनका 
उद्देश्य यह था कि छिस ग्रकार बोनापार्ट के परिवर्धित अधिकारों 
की रोक टोक ही जाय । फज्गनतः जनता की देश-भक्त पार्टी ने विदेशी 
आक्रमणकारी के विरुद्ध युद्ध घोषणा कर दी औ< किसी प्रःार 
के भी सममोता करने से इन्कार कर दिया। अंग्रेजों की सहायता 
लेकर स्पेन स्व॒तन्त्र हो गया । 

ईमन डो वेलरा की माता का नाम केथराइन कोल था । बह 
लेसरिक प्रदेश के ब्ररी नामक स्थांन की रहनेवाली थी। उसके 
निवास-स्थांन के जिले भर में उसकी बड़ी इज्ज़त थी। जिस 
समय वह सन्‌ १८७९ के श्रक््टूबर मास में अमेरिका जाने लगीं, 
उस समय सारे जिले के लोग बड़े दु:ःखी हुये। अमेरिका पहुँच 
कर उल्होंने संयुक्त राज्य में काफ़ी भ्रमण किया। अपने पति की 
तरह उन्होंने भी उच्च शिक्षा प्राप्त ही थो, शिक्षा के हो कारण 
उन्हें अपने भ्रमण में बहुत आनन्द प्राप्त हुआ। अपनी युवा- 
वसस्‍्था ही से वह एक योग्य और आदर्श महिल्रा थीं । 

अमेरिका में इमन डी वेलरा का जन्म होना हमें यह स्मरण 
कराता है कि अमेरिका और आयरलैंड का सम्बंध बहुत ग्राचीन- 
काल से रहा है। अमेरिका के सामाजिक, राजनैतिक, व्यापारिक 
और सामरिक जोवन में आयरलैंड के लोगों का विशेष हाथ 
रहा है। अमेरिका के बड़े बड़े लोगों में आयरिश ज्ञोगों ने खास 
स्थान प्राप्त किये थे। बाशिह्नटन की आधी फौज आयरिश थी । 
अमेरिका के बड़े बड़े धनील्ोगों में अनेक आयरिश भी हुये हैं । 
सारांश यह कि अमेरिका को सभ्यता को बनाने और उसे वर्तमान 
उच्च शिखर पर पहुँचाने में तथा संसार को महती जातियों में 
उसको गणना करवाने में आरम्भ - काल ही से आयरिश लोगों 
का विशेष हाथ रहा है। 


( ६ ) 
दूसरा अध्याय 


सन्‌ १८८४ के आरम्भ ही से इमन डी वेलरा के पिता बीमार 
पड़ गये ओर इसी साल के अन्त में इस असार संसार से चल बसे 
और बालक ईमन तथा उसकी माता को दुःख सहन करने के लिये 
छोड़ गये । इस प्रकार के दुःख ओर चिन्ता को वही समझ सकता 
है जिसने यह अनुभव किया हो कि घर के सिर्धरा ओर जीविका 
के एक मात्र सहारा के उठ जाने से एक बड़े कुट्ठम्ब की क्‍या 
दशा होती है और वह भी न्यूयाक सदशबशचड़े ओर व्यापारिक नगर 
में । डी वेलरा की माता के सामने एक बड़ी समस्या उपस्थित हो 
गई। यद्यपि उनकी दशा साधारणतंया अच्छी थी परन्तु वह 
अमीर नहीं थी | अतएब आगे चलकर उनके सामने अपनी और 
अपने बच्चे की परवरिश का प्रश्त अवश्य उपस्थित होने बाला 
था | चंकि वह एक सुयोग्य और विदुषी महिला थीं इसलिये 
उन्हें अपने लिये समुचित काम के ढूढ़ने में कोई कठिनाई नहीं 
हुई, किन्तु सबसे कठिन समस्या ते यह थी कि उनकी अनुपस्थिति 
में बालक ईमन की सेवा सुश्रुषा कोन करे। 

वे इसी चिन्ता में निमभ्न रहती थीं कि दैवयोग से एक रोज उनके 
भाई एडमन्ड का पत्र आया कि, “मैं आयरलेंड आने वाला हूँ। 
मेरा स्वास्थ्य ख़राब हो गया है और डक्टरों ने मुझे यही सलाह दी 
है कि कुछ दिन के लिये आयरलेंड जाने से मेरा स्वास्थ्य सुधर 
जायगा ।” इस पनत्र को पाते ही इमन की माता के मन में यह विचार 
उत्पन्न हुआ कि यदि मैं इंमन को अपने भाई के साथ अपनी माता 
के पास भेज दूँ तो बहुत अच्छा हो । इस विचार के उसने अपने 
भाई एडमन्ड पर प्रकट किया और एक पत्र अपनी माता एली- 

जेवेथ को लिखा। दोनों उसके विचार से सहमत हुए। अब 
इमन को आयरलैंड भेजने का प्रवन्ध होने लगा । परन्तु सच बात 
यह है कि अपने बालक को उसके मामा के साथ आयरलेंड 
भेजने में उसे अपने कलेजे पर पत्थर रखना पड़ा । 

एडमन्ड कोल का कुट्ुम्ब बड़ा था। उसके कई लड़कियाँ 
और तीन लड़के थे। अतएव उन्हें कुछ महीनों के बाई हो अपना 
स्वास्थ्य सुधार कर अमरीका लौटना पड़ां | उनके लौटने के साथ 
आठ वर्ष पश्चात्‌ डी वेलरा की माता ने अपना पुनर्तविवाह कर 
लिया और अब वह मिसेज हीलराइट कहलाने लगीं । नये पति 
से उनझे दो सन्‍्तानें हुईं, एक लड़की और दूसरा लड़का । डिन्‍्तु 
लड़की का दस वर्ष की अवस्था में हो देहान्त हो गया ओर वालक 
होलराइट पढ़ कर पादरो बनने का इच्छुक हुआ । मिसेज डी 
वेज्रा को यह देख कर बड्ढा सन्तोष हुआ कि उनका एक बालक 
अपनी माठ्भूमि की स्वतन्त्रता के लिये और दूसरा ईश्वर की सेवा 
के लिये लालायित है । 

ता० २० अप्रेल सन्‌ १८८० को एडमण्ड कोल डी वेल्लरा को 
लेकर अमरीका से आयरलेंड पहुँचे | पहुँचते ही डी वेलरा को 
उन्होंने अपने भाई पेटरिक कोल के सिपुद कर दिया। पेटरिक 
कोल ने उसी रोज़ से अपने होनहार भानजे की पूरी देख रेख 
आरम्भ क दी ओर उसका चरित्र और भविष्य बनाने में कोई 
उपाय बाकी न छोड़ा । 

यथा समय इमन डी बेलरा त्ररी के राष्ट्रीय स्कूली में भेजे गये । 
यद्यपि ईसन को छोटी अवस्था में असाधारण उन्नति करने वाला 
बालक नहीं कहा जा सकता किन्तु उसने आरम्भ काल ही से 
अपनी मानसिक शक्ति और पढ़ने में मनोयोग की आदत का चम- 
त्कार दिखला दिया । डी वेल्लरा के सबसे प्रथम अध्पायक्र का नाम 


( ८ ) 


जानकला था। यह बहुत याग्य परिश्रमो और नि वान अध्यापक 
थ। उन्हें बालकां को भल्ताई का बड़ा ध्यान रहता था। बह 
बालक को 5वल क़िताबो शिक्षा देकर ही सन्तुष्ट न होते थे किन्तु 
बालका का धामिक आर नेतिक शिक्षा पर भी पूरा ज़ोर देते थे । 
उनके पढ़ाये हुये बालकों पर एक विशेष छाप रहती थो जिससे 
वे कहीं भो पहचाने जा सकते थे । प्रार्थना का भाव इस स्कूल की 
एक विशेषता थी। उत्तम शिक्षा की उपयोगिता पर बालकों को बहुधा 
व्याख्यान सुनाये जाते थे। एक दिन दर्जे में अध्यापक महोद्य ने 
डी वेलरा से कहा, “तुमको और रूत्र अच्छे लड़कों को एक दिन 
बाइसिकिल, घड़ी और चेन मिलेगी |” यद्यपि स्कूल मास्टर का 
डंडा ढड़कां का भय दिखला कर कुछ उपयागी अवश्य साबित 
हो सकता है परन्तु उसमें यह शक्ति नहीं है कि बह स्वतः्त्रता 
के भाव ओर विद्यालय का भ्रेम उत्पन्न कर सके ।ये बातें तो 
बुद्धिमत्ता पूरा दी हुई नेक सलाह से ही प्राप्त होती हैं। 

जब डी वेलरा पहले दिन स्कूल गये तब वह मखमल का एक 
सुन्दर सूट पहने हुये थे। उस सूट को पहने हुये वह वहुत चुस्त 
व चालाक द्खिलाइ पड़ते थे । उनके स्कूल मास्टर को उनका 
नाम ठीक लिखने के लिये कई बार उनसे पूछना पड़ा और अन्त 
को एक दूषरे लड़के की सहायता से ज्यों त्यों करके स्कूल में भर्ती 
होने की पहली मुसोबत दूर हुई। 

स्कूल में प्रवेश होने के दो तीन वष बाद डी वेलरा ने भविष्यत्‌ 
में होनहार होने का लक्षण दिखलांना आरम्भ कर दिया। जब 
वह अपने दर्जे का पाठ याद कर लेता तो वह ऊँचे दर्जे में इस 
अभिष्वय से चला जाया करवा कि वहाँ के लोगों से उन विषयों 
पर अधिक जानकारी प्राप्त करे जिन्हें उसने अपने दर्जे में पढ़ा 
था । ऐसा कोई विषय नहीं था जिसे वह अच्छी तरह समझ न 

लेता हो, किन्तु बाल्यकानज्न से ही उसने गणित में आपेक्षिक 
विशेषज्ञता प्राप्त कर ली थी, सुतराम्‌ राष्ट्रीय स्कूल छोड़ने के पहले 
ही वह उद्ी स्कूल के ऊँचे दर्जा के लड़कों के गशित पढ़ाने के लिये 
नियत कर लिया गया | बारह बष के पश्चात्‌ वह पढ़ने लिखने 
में ओर भी मेहनती हो गया । जब देखो तब किताब उसके हाथ 
में। भोजन करने बैठा तो सामने मेज पर कितात्र खुली हुई ! 
उसके मामा का कहना है कि उप्तकी अभिरुचि साहसिक कामों 
की पुस्तकों के पढ़ने की ओर अधिक थी, नपोलियन और वेलेस 
के विषय में उसने खूब पढ़ा था | एलेक्जेन्डर डूमा की लिखी 
हुई 'तीन सिपाही! नामक पुस्तक तो उसे इतनी पसन्द थी कि 
बहू त्रिना कहीं अटके उसके अध्याय के अध्याय दोहराता चला 
जाता था। उसकी धारणा शक्ति विचित्र थी। निबन्ध लिखने की 
उसमें बड़ी शक्ति और योग्यवा थी । जो पुस्तक उसने पढ़ी थीं उन 
पर उसने बड़े बड़े सुन्दर लेख लिखे हैं । डिन्तु दुर्भाग्यवश वे 
लेख अब अप्राप्य हैं। नाठकों में भाग लेने का इसे बड़ा प्रेम था,. 
किन्तु वह पार्ट ऐसे अफसर का लिया करताथा जिसमें पेटी 
कमर में कस कर तलवार लेनी पड़े और कुछ बीरता सूचक 
काम करना हो । ५ 

डि वेलरा के बचपन के मानसिक विचारों की एक बड़ी 
विजज्षण बात यह थी कि वह बड़ी लगन के साथ स्थानोय 
गिरजाबर में अतिनिरदिष्ट धार्मिक उपरेश सुनने जाया करता । उसे 
पादरी की वक्तूत्व-शक्ति और उर्देश दोनों ही में आनन्द प्राप्त 
होता था । जब्र उपदेश समांप्त हो जाता तो वह उस पर अपने. 
साथियों के साथ बाद विवाद करता और वह योग्यता दिखलाता 
जो विद्वानों और बयोबृद्ध लोगों में भी न पाई जाती । 

जैसा बह विद्या प्रेमो था बसा हो वह खेल कूद्‌ में भों पूर्ण 

उत्साह से भाग लेता था | जब वह पुस्तकों में निमग्न न होता तो 
फुटबाल खेलता या १०० गज की दौड़ में अपनी योग्यता का परि- 
चय देता, अथवा ओर किसी खेल में लग जाता | उसके लिये और 
कोई बीच का रास्तां ही न था। बह अपना एक क्षण भी व्यर्थ न 
जाने देता। जब कभी और बहुधाही ऐसा होता कि ब्र॒री की टीम 
जीत कर आतो तो लोग एक दूसरे को प्रोत्साहन देने के लिये 
शोर मचाते | इस विज्ञय घोष के समय डी वेलरा सबसे आगे, 
सबसे ज्यादा ओर खुलकर शोर मचाने वालों में होता । 

उसके मामा का कहना है किडी वेलरा बढ़ा खिलाड़ी 
था । कभी कर्भा ऐसा होता था कि वह भेजा तो जाता 
किसी दूसरे काम से पर रास्ते में उसके कुछ खिलाड़ी दोस्त मिल 
जाते तो बह उनके साथ खेलने में ढण जाता। घर आने पर 
अगर जवाब तलब किया जाता तो सच्चा कारण बता देता, 
किन्तु महीना पन्द्रह दिन बाद फिर वही बात। छोटे मोटे 
खेलों में उसे कोई आनंद न आता। उसे कुआँ खोदने का बड़ों 
शौक था | वह अक्सर अपने एक दो साथी को लेकर इधर उधर 
निकल जाता और बैठा बैठा कुआँ खोदा करता । इसमें उसे बहुत 
आनैद मिलता यद्यपि इससे ढाभ कुड्ध भो न होता, सारी मेहनत 
व्यथे ही जाती । 

तेरह वर्ष की अवस्था में डी वेलरा की प्रतिभा ने उसके 
अध्यापकों का ध्यान आकर्षित किया और उनमें से एक ने उसके 
मामा पेटरिक कोल से कहा कि यह बालक बड़ा होनहार है, आप 
इसे हाई स्कूल भेजिये | यद्यपि कोल महोदय की आमदनी बहुत 
परिमित थी, किंतु यह बड़ी तारीफ़ की बात है कि उन्होंने डी 
वेलरा को हाई स्कूल भेजना बड़े हप से स्वीकार कर लिया और 
अपने भानजे की ऐसी तारीफ़ सुन कर उन्हें बड़ा आनन्द हुआ | 

अतएव आपने अपने और खर्चा' को घटा कर बड़ी चतुराई के 
साथ डी वेल्ञरा की शिक्षा के लिये सहष बचत निकाली । 

डो वेलग के मामा बड़े सज्न और उद्योगी पुरुष थे। 
यह इंश्वर की कृपा थी कि डी वेलरा को उनके अधीन रहने का 
सोभाग्य प्राप्त हुआ। कोल मज़दूर आन्दोलन में विशेष भाग 
लेते थे और बहुधा मजदूरों की सभाओं में व्याख्यान भी दिया 
करते थे। १९१६ की क्रान्ति तक राजनीति में वह विलियम ओ- 
ब्रायन के पक्ष में रहे । उनका कहना है क्लि बचपन में डी वेलरा 
को राजनीति से चिढ़ थी। कोल महाशय के घर में अक्सर लोग 
आया करते थे ओर जब कभी वर्तमान राजनैतिक नेताओं की 
बातों पर बहस होने लगती डी वेलरा अपनी पुस्तक उठा कर अलग 
पढ़ने लग जाता । हाँ, यद्यपि यह सत्य है कि वह इन बाद विवादों 
में कोई भाग नहीं लेता था, किन्तु इतना तो मानना ही पड़ेगा कि 
बचपन की इस ग्रहण शील अवस्था में उसके चारों ओर जो कुछ 
होता था उससे उसका प्रभावान्वित होना स्वाभाविक था। डी 
वेलरा के बाल्यकांल ही में पेटरिक् कोल ने अपना बिबाह किया 
ओर उनके तोन सन्‍्तानें हुई--एक लड़का और दो लड़कियां । 
सब बड़े होने पर बहुत प्रेम भावसे डी वेलशा के साथ रहने लगे, 
उनमें ओर डी वेलरा में कभी लड़ाई झगड़ा न होता था। 
कोल के ऊुदुम्ब की विशेषता यह्‌ थी कि कुबाक्य बोलनेवाले का 
इस घर में कभी स्वागत न होता, यहाँ तक कि ऐसा आदमी 
दुबारा घर में घुसने भी न पाता था । 

डी वेलरा का जन्म स्थान ब्रूरी ऐतिहासिक रोचकता का 
स्थान है । अब तक वहाँ पर प्राचीन किलों के चिन्ह मौजूद हैं। 
इन प्राचोन चिन्हों को देखने का डी वेलरा को बड़ा शोक था । 
जब कभी कालेज की छुट्टियों में उसे अपनी पुस्तकों से अवकाश 

मिलता था वह इन्हीं ऐतिहासिक स्थानों के आस पांस शिकार 
खलन जाया करता था । वह इन स्थानों के इतिह।स से भत्नी 
भाँति परिचित था। 

अध्यापकों के कहने के अलावा मिस्टर कोल ने स्वयं अपने 
अनुभव से यह जान लिया था कि उनके भानजे की बुद्धि बड़ी 
प्रखर ओर मन बड़ा नि्मज्ञ है । जिन्हों ने उसका बचपन देखा है 

नशा कहना है हि डी वेलरा एक बड़ा पवित्र बालक था। 

आग चल कर जो कुछ उसकी सूक और वक्तत्व शक्ति का विकास 
हुआ उसे देख कर यह ख़याल होता है कि यदि वह पादरी बना 
होता, जेधा कि किसी समय असम्भव नहीं प्रदीत होता था, तो 
वह पांद्रों सघुदाय का भूषण होता ! यद्यपि स्वभाव से ही वह 
नये आदमियों के सामने कुछ खिंचा सा रहता था, फिरभी जान 
पहचान के लोगों से वह खूब खुल कर बात चीत करता था । इसी 
गुण के कारण कोल महाशय अकसर स्कूल के बाद उसे अपने 
साथ घुमाने ले जाया करते और रास्ते में मामा भानजे की खूब 
बातचीत होती । वह अपने मामा से सैकड़ों सवाल क्रिया करता 
ओर वे उनका डचित्त उत्तर देकर उसकी जिज्ञासा को सन्‍्तुष्ट कर 
देते, क्योंकि वह सममते थे कि किसी बुद्धिमान बालक के प्रश्नों 
को यों ही टाल देना मूखता है । एक तो अपने भानजे के सम्बन 
में स्त्रयं मिप्टर कोल के विचार बहुत अच्छे बन गये थे ओर 
दूसरे स्कूल के अध्यापकों को रिपोट बड़ी अच्छी थी | इसलिये 
उन्होंने २ नवम्बर सन १८९६ को डी वेलरा को 'रथद्धूटिक! स्थान 
के 'क्रोश्चियन ब्रादस स्कूल? में भेज दिया । 

डी वेलरा के घर से रथलूटिक ६ मील को दूरो पर था। 
सुबह ठोक समय से रेलगाड़ी जाती थो, इसलिये वह रेल से 
जाया करता, डिन्‍्तु लौटते वक्त रात को कभी पैदल और कभी 

अपने साथियों को सवारो पर आजांता। क्‍योंकि रेल के आने 
की प्रतीक्षा करने में उप्ते स्कूल के बाद तीन घंटे ठहरना पड़ता 
था और जो लड़का अपना सरा खमय पढ़ने अथवा खेल कूद में 
बिताना चाहे उसके लिये तोन घंटे गाड़ी का इन्तज़ार करना 
असह्य हो जाना स्वाभाविक था । पेद्ल चल कर भी बेलरा गाड़ो 
के पहुँचने के पहले ही अपने घर पहुँच जांता। 

क्रिश्चियन ब्रदसे स्कूल में पहुँचते ही वह और खूब मेहनत 
करके विद्याध्ययन करने लगा और ६० पौण्ड की एक दात्रब्ृति 
भी प्राप्त कर लो | डो वेल्रा के मन पर 'वालटेयर” को इस बात 
का पूरा प्रभाव था कि रुपये के व्यर्थ खोना ही फुजूल खर्चा का 
सबसे बड़ा दुगुण है!। इस समय डी वेलरा के अध्यापक 
प्रन्डरविज्ञ महाशय थे। वह आरम्भ काल से ही उसकी समय 
को पाबन्दी मेहनत ओर कार्य निष्ठता देख कर उससे बड़े प्रसन्न 
रहने लगे। यही गुण अध्यापकों को बहुत प्रिय भो होते है। 
यह गुण“आक विशपमैनिक्स' में भी मोजूद थे । इन्होंने भी इसी 
स्कूल में शिक्षा प्राप कीथो और आगे चलकर आयरलैंड के 
स्वतंत्रता संग्राम में यह डी वेलरा के सच्चे साथी और सहायक 
चने । 

रथलूटिक स्कूल की शिक्षा प्राप्त करके डी वेलरा डबलिन के 
व्लेकराक कालेज में भर्ती हुये । ब्लेकराक कांलेज में उनका कार्य 
काल बहुत प्रतिभावान रहा | 

डी वेलरा के काज्नेज जीवन के विषय में कालेज के सभापति 
पादरी त्रेनन कहते हैं:-- 

“मिस्टर डी वेलरा का इन्टरमीडियेट और यूनिवरसिंटी कार्य- 
काल बड़ा प्रतिभाशाली रहा है । वह अनेफ साव जनिक परोक्षाओं 
में सर्वोच्च रहे हैं। यूनिवर्सिटी में उनका सर्वोत्तम रहना इसलिये 

ओर भी प्रतिष्ठा को बात है कि कुछ घंटों के लिये वे इन्टरमो- 
डियट कालेज में अध्यापक का भी काम करते थे और छात्रों 
में भी उत्तम स्थान प्राप्त करते थे । 

इस विभाग में उनको ऐसी सफज्ञता मिल्नी कि उन्‍हें उच्च 
कक्षाओं का भार भी सोंप दिया गवा और ज्योंही राजवेल में 
गणित ओर पदार्थ विज्ञान के अध्यापक्र की जगइई खाली हुई 
त्योंगी वह उस पर तुरन्त नियुक्त कर दिये गये। गणित और 
पदाथ विज्ञान के 'आनसंकोसे” पढ़नेवाली कक्षाओं का भार उनझहे 
सुपुदे था। उनके विद्यार्थियों में से एक ने प्रथम स्थान प्राप्त किया 
ओर कई ने “अतिष्ठ!' प्राप्त को । सफत्नता तो सब को ही मिली | 

राकव्रेल छोड़ने के पश्चात्‌ ब३ कोसकोट्ट दुनिंग कालेज में 
गरित के प्रोफेसर नियुक्त किये गये। वहाँ भी उनका काम राक- 
वेल को तरह, उत्पाद वर्धक, योग्यवा ओर सफलता पूर्ण रह्दा। 
गणित के व्याख्याता की हैसियत से उनकी सदा सत्र माँग रहती 
थी। यह बात स्मरण रखने योग्य है कि कई वर्षा' तक उनके 
बहुत से शिष्य विश्वविद्यालय को शिक्षा में सर्वोच्च स्थान ओर 
प्रतिष्टा प्राप्त करते रहे। वह सररवती के उपासक थे। उनकी 
शिष्य मण्डली विद्यालय के दर्जा में ओर खेल के मैदानों में 
दोनों जगह उनसे बहुत ही प्रसन्न रहती थी ? 

डी बेलरा रायल यूनिवरसिटी के ग्रेजुयट थे और इन्हें 
गणित विज्ञान की छात्रबृति भी प्राप्त हुई थी । बी० ए० की डिग्री 
लेने के पश्चात्‌ उन्होंने स्टीफन्सग्रोन के विश्वविद्यालय काले न में 
पढ़ाना आरम्भ कर दियां और साथ ही गणित तथां गणित 
सम्बन्धी भौतिक विज्ञान (0४0९॥40०/] [शहर शं०४,) में एम० 
ए० के लिये पढ़ने भी लगे । केरिस फोर्ट ट्रेनिंग कालेज के सम्बन्ध 


में जो उनका कर्तव्य था उसे सबब से मजबूरन उन्हें एम० ए० 

को परीक्षा में बैठनां स्थगित करना पड़ा। उनके अध्यापक प्रोफे- 
सर कानवे का, जो उन्हें पढ़ाते थे, कहना है कि यह बड़े खेद 
का विषय था कि डी वेलरा को अपनी परीक्षा में बैठना स्थगित 
करना पड़ा | क्योंकि इन विषयों में वह एम० ए० से कहीं अधिक 
योग्यता रखते थे । वह तो एक बड़े ही प्रतिभाशाली और आपसे 
आप सोचने वाले व्यक्ति थे । 

१९०९-१९१० में यूनिवरसिटी कालेज में डो वेलरा ने दर्शन 
में एम० ए० के लिये व्याख्यान सुनना आरम्भ कर दिया | इसका 
कारण यह था कि वे गणित के कुछ सिद्धान्नों को दार्शनिक खोज 
करना चाहते थे। उतने रेखा गणित में भी एम० ए० के व्याख्यान 
सुनना आरम्भ कर दि्या। सन्‌ १९०४ में बी० ए० की हिग्नी 
प्राप्त करने के पश्चात्‌ उसने शिक्षा सम्बन्धो अनेक विषयों में 
ज्ञान वृद्धि करने की इच्छा से गणित और पदार्थ विज्ञान की 
बहुत सी शाखायें पढ़नी आरम्भ कर दीं, साथ ही उसने शिक्षा 
का दाशनिक अंग नत्ोन शिक्षा पद्धति, लैटिन प्रीक और फ्रेंच 
भाषायें आदि भी सीख लीं। इससे पता चलता है क्रि उसके ज्ञान 
का भाण्डार कितना विस्तृत था। 

बो० ए० और बी० एससी० दोनों डिग्रियाँ प्राप्त करने पर 
पर भा डो वेलरा को अपने साहित्यिक जीवन से संतोष नहीं हुआ 

र वह सदा कोई न कोई नवीन विषय बड़े उत्साह से सीखने 
का प्रयासी बना रहा। 

अध्यापक के रूप में डी वेलरा पूर्णरूपसे सफल्न रहा | इसका 
प्रमाण यही नहीं है कि डबलिन के विश्वविद्यालय के समस्त 
कालेजों में उसकी सेवाओं की माँग रहती थी, बल्कि उसकी 
शिष्य मण्डली सदा परीक्षाओं में उच्च स्थान प्राप्त किया करती थीः 
ओर प्रायः छात्रवृतियां प्राप्त करती । इसके अनेक उदाहरण 

मौजूद हैं। इसका कारण यह है कि महा ज्ञानी होने के रथ हो 
वह अपने काम को बड़े उत्साह ओर परिश्रम से करता था और 
सदा समय का पांबन्द रहता था। वह अपने शिष्यों को भिन्न 
भिन्न विषय बड़ी हो रोचऋता ओर सरलता से समभांता था। 
वह पढ़ाने में इतना दक्त था कि एक्र साथ एक सौ विद्यार्थियों का 
ध्यान अपनी ओर आकृष्ट करलेना उसके लिये साधारण बात थी । 
शिक्षा विभाग से उसका सम्बन्ध विच्छेद होना उस विभाग के 
लिये एक बड़ी भारी हानि का कारण हुआ, किन्तु संतोष की बात 
यही है कि उसने इस क्षेत्र को छोड़कर देश की आज्ञा का पालन 
किया और अपनी शक्ति देश के महत्‌ कार्यो में लगाई । 


सन्‌ १९०६ के सितम्बर मास तक वह अध्यापक रहा अर्थात्‌ 
बगावत” के सप्ताह से पहले तक। उसके बाद वह फिर नहीं ज्लौटा। 
अध्यापकावस्था में वह कई बार गणित, पदाथविज्ञान और 
आयरिश भाषा आदि कई बिषयों का परीक्षक भी नियुक्त 
हुआ था। 

अपने कालेज काल की छुट्टियों को डी वेलरा त्रूरी में व्यतीत 
करता था किन्तु उसे अब फुटबाल और कूदफांद का इतना शौक 
न था जितना कि पहले रहा करता था। अब वह अपना अधिक 
समय शिकार खेलने में व्यतीत करता था | इस में उसे आनन्द 
भी मिलता था और लाभ भी होता था, क्योंकि अच्छा लक्ष्य- 
भेदी होने के कारण वह नित्य नये और काफी संख्या में शिकांर 
किया करता था । बन्दूक के पुर्जो में एक भी पुजें की बनावट 
ऐसी न थी जिसे वह अच्छी तरह न समभता हो । बन्दुक से 
उसे इतना अधिक प्रेम हो गया था जैसा कभी अरब को अपने 
घोड़े से होता था। एक बार स्वयं डी वेलरा कहता था कि मुझे 

भय है कि मैं कहीं सिपाद्दी न बन जाऊँ, क्योंकि मुझे बन्दूकों से 
बहुत प्रेम हो गया है। ह 
डी वेलरा के ज्ञान की खोज उस के शिकार की दौड़-धूप में 
भी नहीं रुकती थी । जब कभी वह शिकार खेढ़ने जाता और उसे 
कोई बुड़ढा आयरिश मिल जाता तो वह उससे आयरलेंड की 
दृन्‍्तकथायें सुना करता । इस प्रकार एक रोज एक आयरिश 
चमार से उसकी भेंट हो गई जिसकी आयु १०० वष की थी, 
लेकिन उसका स्वास्थ्य इतना अच्छा था कि वह केवल ६० बर्ष 
का मालूम देता था। वह आयरिश चमार खूब बोलने वाला था 
और कहानी कहने में तो एक ही निपुण व्यक्ति था | उसकी 
कहानियां डो वेल्ञरा को बहुत पसन्द आई', अतएव वह उससे 
कई बार मिला और एक दिन उसे अपने घर भी बुलाया । इस 
बुड्ढे में यह एक ऐब था कि वह बात बड़ी तेज़ी से करता और 
अपने सामने किसी को बात कहने का मौक़ा न देता । परन्तु डी 
वेलरा ऐसे अद्मियों को बश में करने का रहस्य जानता था जो 
कि आजकल के लोगों में बहुत कम होता है । जब वह बात 
रता था तब डो वेलरा बहुत कम बोलता था और इससे वह 
जईढ़ा चमार बहुत श्रसन्न रहता था। अगर बात करते समय 
उस बुड्ढे को छेड़ा न जाता तो वह धारा प्रवाह बड़ी सुन्दर और 
रोचक कहानियां अऊहती चला जाता ।इन कहानियों से और 
अन्य आम बासियों से मिल करके डी वेलरा ने बहुत सी पते को 
बातों और आयरिश भाषा की दृन्‍्त कथाओं का एक सुन्दर 
'बाना संग्रह कर लिया। इन प्राचीन बातों ने 'गैलिक लोग! के 
कार्य कर्ताओं की बड़ी सहायता की, नहीं तो उस समय ऐसा 
माप देता था कि अंग्रेज आयरलैड के सब लोगों को 
प्रवाह में बहा ले जायेंगे । 


( १८ ) 


:आयरिश भाषा की खोज ही में स्वर्गीय “राजर केसमेंट” से 
इसकी पहली भेंट हुईं। यह अनुराग भरी स्मरणीय भेंट ट्रवेन के 
आयरिश कालेज में हुई थी । आरम्भ में ही इन दोनों में घनिष्टता 
उत्पन्न हो गई और यह घनिष्टता उस समय तक रही जब तक 
कि राजरस केसमेंट का पद्‌ दलितों और अत्याचार पीढितों से 
निरन्तर प्रेम करने वाला जीवन फाँसी के तख्ते पर चढ़कर पूर्ण 
आहति न कर चुका । क्योंकि मनुष्य जाति की सेवाओं के बदले 
यही इनाम राजर केसमेंट को मिला था। कुछ काल के लिये 
ट्रबेन के आयरिश फालेज का चाज डो वेलरा के हाथों में रहा 
है । इस कालेज के उत्साह, देश-भक्ति, भाषा प्रेम ओर आयरलेड 
की समस्त बातों का प्यार अगर किसी को अच्छी तरह समभना 
है तो उसे कुछ दिन के लिये उस स्थान में जाना चाहिये। वहाँ 
पर आयरिश भाषा में वादविवाद, चाय पीते समय आयरिश 
भाषा में बातचीत, आयरिश भाषां में ईश्वर प्राथना की जाती है । 
यह सब बातें यह विश्वास दिलाती हैं कि आयरलेंड की आत्मा 
निश्चय ही दीवारों के अन्दर मौजूद है ओर दूसरे स्थानों पर तो 
अंगरेजियत छा रही है । इसी ट्वेन में तथा अन्य अनेक स्थानों 


में भो डी वेलरा और राजर केसमेंट ने मिल कर गेलिक भाषा 


के पुनरोद्धार का परामशे किया था। यह बड़े खेद का विषय है 
पु गेक ढद्यि 


कि यह विचार एक अंग्रेज़ी शासक के कठोर हाथों से रो 
गया और उस समय आगे न बढ़ सका । 


( १९ ) 
तीसरा अध्याय 


१९०७ को ग्रोष्म-ऋतु में जब ढो वेलरा व्लेकराक कालेज 
में ही था, उसकी माता आयरलैंड इसलिये आई कि उसे अपने 
साथ अमेरिका वापिस ले जाय।। वे सममती थीं कि उन्हें अपने 
पुत्र के लिए अमेरिका में आयरलेंड से कहीं अधिक अच्छे 
सुयोग्य मिल सकते हैं। उनका यह सोचना वास्तव में उचित भी 
था, क्‍योंकि १८७९ में जब उन्होंने आयरलेंड छोड़ा था, तब वहाँ 
दमन है। रहा था, लेाग जेल में डाले जा रहे थे और सब प्रकार 
के अत्याचारों का ही साम्राज्य था। जनता के अधिकारों की 

पूण रूप से उपेक्षा की जाती थी। परन्तु डी वेक्षरा ने भिन्न भिन्न 
स्कूलों और कालेज़ों में से निकल कर अपना मार्ग साफ कर 
लिया था, अपने लिये एक प्रकार से अध्यापकों का जीवन 
निश्चित सा कर लिया था और इसमें बह बाधा नहीं पड़ने देना 
चाहता था। इसके अतरिक्त वह अपनी वर्तमोन परित्थित से 
प्रसन्न था और उसमें कोई परिवर्तन करना नहीं चाहता था। 
उसने अपनी माता के सामने अपनी परिस्थिति रख दी और यह 
विश्वास दिला दिया कि उसके साथ संयुक्त राज्य अमेरिका को 

लोटने की अपेक्षा आयरलैंड में रहने से उसे अधिक लाभ होगा । 
विश्वास दिलाये जाने पर उसको माँ इस बांत पर राजी हे गई 
कि डी देलरा डवलिन में रह कर अपना अध्ययन और अध्यापन- 
कार्य करता रहे। यह निश्चय वास्तव में महत्व पूर्ण था, महत्व- 
पूर्ण न केवल डो वेलरा के लिये दही था वल्कि समस्त अयरलेंड 
के लिये। मनुष्य जीवन में कभो कभी महत्व पूर्ण निश्चय 
'करने के अवसर साम॑ने आते हैं और जो लोग महती शक्ति की 

प्रेरणा को स्वीकार कर लेते हैं, वे ही अपने अन्तिम उद्देश्य तक 
पहुँचने की आशा कर सकते हैं। 

सन्‌ १९१२ में काक विश्वविद्यालय कालेज के गरित-पदार्थ 
विज्ञान के मुख्याध्यापक पद के लिये डी वेलरा एक उम्मीदवार 
था । यदि उसे उस स्थान पर मुकरर कर दिया गया होता तो 
बह अपमी योग्यता से उस स्थान की शोभा बढ़ाता। किन्तु उसके 
ओर सभापति द्वारा मनोनीत उम्मोदवार के वोट बराबर आंये। 
इसका कारण यह हुआ कि डी वेलरा के पक्ष में वोट देनेवाले 
एक महाशय की गाड़ी हाथ से निकल गई, और वह अवसर पर 
न पहुँच सके । मामला सेनेट के सिपुर्द कर दिया गया। परन्तु 
मित्रां की सलाह से डी वेलरा ने सेनेट में कोशिश करना उचित 
नहीं समझा । यदि वह जीत गया होता तो बगावत के दिनों में 
डवलिन के बदले काक में होता | हाँ, यह बात जरूर है कि 
वह कहीं भी क्‍यों न होता वालन्टियर अवश्य बनता। किन्तु 
क्‍या उसे कांक में सुख्याति के वही साधन मिले होते जो उसे 
डबलिन में मिले ? प्रभुता उन अवसरों का सदुपयोग करने से 
प्राप्त द्ोती है जो हमारे मार्ग में आकर उपस्थित होते हैं। कभो 
कभी एक छोटी सी घटना मनुष्य के सारे जीवन का मांग बदल 
देती है। जैसे 'उल्फटन! ने एक वार पूरा निश्चय कर लिया था 
हि बह भारतवर्ष जायेगा । किन्तु जिस जहाज से वह जाने वाला 
था वह सोभाग्य से छूट गया और जब दूसरे जहाज्ञ के जाने का 
समय आया तब उसने अपना इरादा बदल दिया था। यदि 
वह चला गया होता तो आयरलेंड के इतिहास में एक उज्ज्वल 
उदाहरण की कमी हा गई होती। 

जिस समय डी वेलरा “काक के उपयुक्त स्थान को प्राप्त करने 
का प्रयत्न कर रहा था उस समय आयरलेंड की राजनैतिक 

घटनायें नया रूप धारण कर रही थीं। सर एडवर्ड कासन ने 
अब निश्चय कर लिया था कि वह अलस्टर का एक वालन्टियर 
फोस बनाजेंगे जिसका मन्‍्शा उस होमरूल विल का विशेध करना 
था जिसे मिस्टर “एस्कीथ! हाउस आव कामन्स में पास कराना 
चाहते थे। ग्रह कलह (0 ए०) का संकेत किया जाता था 
ओर अनेक प्लेट फार्मो' से बग्रावत का भय दिखिलाया जाता था। 
खास खास अंगरेज़ सर एडवर्ड का समर्थन करते थे क्‍योंकि उन 
सब में पुरानो असहिष्णुता के प्राचोन भाव भरे थे। भिन्न भिन्न 
पदों के फ्रोजी अफ़सरों ने छिपे हुये शब्दों में और खुल कर भी 
इस आन्दोलन से अपनी सहानुभूति दिखलाई थी और कुछ 
जनरलों ने तो आवश्यकता के समंय सहायता देने का बचन भो 
दे दिया था । इस समय चाल्ांक अंगरेज़ राजनीतिज्ञों ने मिस्टर 
जान रेडमन्ड से यह वचन ले लिया था कि वह सरकार के 
उद्देश्यों को स्वीकार कर लेंगे अर्थात्‌ आयरलैंड दो भागों में विभा- 
जित कर दिया जायगा। संक्षिप्त रूप से आयरलैंड की राजनैतिक 
दशा ऐसी थी, जब कि आयरिश वालन्टियरों की भर्ती पहले पहल 
डवलिन नगर में २५ नवम्बर १९१३ को हुई। आरम्भ में तो 

० रेडमन्ड की आयरिश पार्टी और उसके सहायश्ों ने इस नये 
आन्दोलन को सन्देह की दृष्टि से देखा। किन्तु हजारों की 
संख्या में वालन्टियर घड़ाधड़ भर्ती हो रहे थे। पाके ओर मैदानों 
में शहर ओर ज़िले में उनको कवायदें होती थीं ओर सरकार 
तथा आयरिश पार्टो उन्हें आश्चर्य की दृष्टि से देखती थो। उत्तर 
में सर एडवर्ड कासंन और उनके सहायक अब तो खुल्लमखुल्ला 
सरकार का विरोध करने लगे थे। सन्‌ १९१४ में जब फ़ोज को 
उत्तर जाने का हुकुम हुआ तब उन्होंने बग्रावत कर दी और 
जाने से इन्कार कर दिया। यह लिबरकढ गवनमेंट की कमजोरी 


मर, 


थी जिससे उत्तरी नेताओं के दिमाग़ इस कदर बढ़ गये थे। इस 
समय डी वेलरा एक उत्साही वालन्टियर था और गैलिकलीग के 
प्रायः सभी मेम्बर बड़े उत्साह से काम कर रहे थे। जब कि उत्तर 
वाले भय दिखला रहे थे और आयरिश वालन्टियर कवायद 
सीख रहे थे और इनकी संख्या भो दिन दिन बढ़ रही थी; मिस्टर 
रेडमन्ड ने नई संस्था को शक्ति और प्रभाव बढ़ते देख कर उस 
पर अधिकार जमाने की चेष्टा की । उन्होंने अस्थाई कमेटी में 
अपने मन के २५ मेम्बरों को नामज़द करना चाहा और यही 
उचित समझा कि इस मौक़े पर उस आन्दोलन को भंग न किया 
जाय । किन्तु थोड़े दिन बाद जब बिना अस्थाई कमेटी को आज्ञा 
के और बिना वालन्टियरों से पूछे उन्होंने उस आन्दोलन की 
एक विशेष नीति निर्धारित करनी चाही तब उनका उससे सम्बन्ध 
विच्छेद हो गया और उसके पश्चात्‌ वह आन्दोलन बिना रोक 
टोक के स्वयं अपने मार्ग पर चलता रहा। डी वेलरा अस्थाई 
कमेटी का सदस्य नहीं था किन्तु वह डवलिन की एक 'वेटेलियन! 
का उस समय सरदार था, जब कि २७ सितम्बर १९१४ को 
वालन्टियर आन्दोलन का मुख्य उद्देश्य घोषित किया गया कि 
“मारा ध्देश्य समस्त आयरिश जनता के अधिकारों और 
स्वाधीनता की रक्षा करना है” इसी उद्देश्य की नीब पर १९१६ की 
घटनायें घटित हुई । इसी बुनियाद को दृढ़ करने के लिये 
डी वेलरा काम कर रहा था | 
आयरिश वालन्टियरों के सरदार को हैसियत से, जो 
हथियार २६ जूलाई १९१४ को गुप्त रीति से आये थे उनको 
हाउथ नामक स्थान पर उतरवाने में डी बेलरा ने विशेष भाग 
लिया और जख्मी हो ने से बाल बाल बच गया। खबर पाते ही 
एक- पुलिस कमिश्नर १५० सिपाहियों को लेकर आ गया और 

उसने हथियार छीनने का प्रयत्र किया परन्तु वह असफल रहा 
और वालन्टियर साफ निकल गये केवल दो चार बन्दूक छिनीं। 
इस घटना के पश्चात्‌ जो काम डो वेलरा को दिया गया उसको 
उसने बड़ी हो होशियारी और योग्यता से किया | सन १९१५ में 
लेमरिक नामक स्थान पर जब वालन्टियरों का बड़ा जमाव ओर 
प्रद्शन हुआ तब डी बेलरा, मिस्टर पियसे के नीचे सब से 
बड़ा अफसर था । अब तक उसका नाम अखबारों में नहीं छपा 
था क्योंकि जिस प्रक्नर १९१३ की क्रान्ति के पहले बहुत से बीर 
ड्िपे हुये पड़े थे उस्री प्रकार वह भी रहना चाहता था और नाम 
प्रकाशित कराने की कोई इच्छा न रखता था । 

जो गुण बालन्टियरों के एक योग्य अफसर में होने चाहियें 
वे सब डो वेलरा में मोजूद थे | उच्च कोटि का एक आयरिश वक्ता 
होने के अलावा वह वोर साहधी और इमानदार था और इस 
बात का प्रमाण वह कई बार दे चुछ्ा था कि खतरे के समय 
वह डिगने वाला आदमी नहीं है ओर न उसके विषय में यह 
शक था क्रि वह शत्रुओं के भारी प्रद्शन से काँव जांयगा या 
धोखेष्राज मित्रों के भुलावे में आ जायगा | वह अपने मामा की 
तरह ६ फोट लम्बा था और उन्हीं की तरह अच्छी मानसिक 
शक्ति भी रखता थां | यद्यवि डो वेलरा देखने में दुबला 
पतला मालूम देता है| किन्तु ऊंचा माथा और भूरी आंखें एक 
महा शक्ति की द्योतक थीं, चाहे वह शक्ति खेल कूद के मैदान में, 
चाहे _युद्धस्थल में, ओर चाहे कोंसिल चेम्बर में दिखलाई पड़े । 
चाल्स बेसां नामक लेखक ने एक बार [ंस के मार्शल पिटेन का 
चरित्र निम्नलिखित शब्दों में चित्रित किया था| 
. “उसके लोहे के शरीर में फौलाद की रुह मौजूद है, उसका 
चेहरा देख कर यह भाव पैदा द्वोता है कि उस में बुद्धिमत्ता और 

शीतल शक्कि है किन्तु उतका मन उदार और उष्ण है” | यदि 
वह लेखक ईमन डो वेलरा के विषय में लिखता होता तो उसे 
उपयुक्त वाक्य में एक शब्द भी बदलने को आवश्यकता न 
प्रतीत होती । 

शांयद्‌ अब हम किसी कदर समझ सकते हैं कि जब इंस्टर 
मंडे के दिन डी वेलगा अपने कन्धे पर बन्दूछ रख कर डवलिन 
की गलियों से अपने आदभियों को लेकर छड़ाई के निश्चित स्थान 
पर जा रहा था तब अंगरेजों ने अनुभव किया होगा कि उन्हें कैसे: 
आदमी से मुकाबला करना है । क्रान्ति होने के कई सप्ताह पहले 
हो से, मेकनील, पीयस मेकडाना आदि समस्त नेताओं से उसका 
घनिष्ट सम्बन्ध हो गया था । सर राजर केसमेन्ट अमरीका गये 
थे, वहाँ से वे जमंनी चले गये। अपनी राजनैतिक निपुणता के. 
कारण वहाँ के राज दरबार में उन्होंने कई मित्र उत्पन्न कर लिये। 
और शीघ्र ही आयरलेंड की कथा सुनाने में सफलता प्राप्त को । 
यथा समय जमेन लोगों ने एक जहाज हथियार गोला बारूद और 
मनुष्यों से भर कर आयरलेंड की सहायतार्थ भेज दिय। किन्तु वह 
जहाज अपने निश्चित स्थान पर नहीं पहुँच पाया क्योंकि आंयर- 
लैंड के किनारे के पास पहुँचने पर एक अंगरेजी लड़ाई के जहाज ने 
उस पर अधिकार कर लिया। उस समय संसार-समर बड़े भयंकर 
रूप से चल रहा था । अंगरेज लोग इतना लड़ाई का समान पाकर 
बड़े प्रसन्न होते परन्तु उस जहाज़ के कप्तान को विशेष आज्ञायें 
थीं, इसलिये जब उसका जहाज बन्दी हो कर जा रहा था उसने 
उसे गोले वरूद से उड़ा दिया । उसी समय राजर केसमेन्ट एक 
पनडुब्बी से आकर किनारे पर उतरा था। वह दैव योग से गिरफ्तार 
कर लिया गया। यदि यह उद्योग सफल हो गया द्ोता तो आयर- 
लैंड में होने वाली घटनायें कैते घटित होतीं! अब यह कहना 

केवल अनुमान को बात रह जाती है | किन्तु जो कुछ हुआ उससे 
डबलिन की अन्तरंग सभाओं में कुछ गड़बड़ अवश्य मच गयो। 
परन्तु बाहर से कोइ बात नहीं दिश्वढ़ाई पड़ती थो । इस्टर रविवार 
को मेकनोल ने आज्ञा भेजी कि सब आदमी तितर वितर हो 
जाँय | आज्ञा पाते ही डो वेलरा ने उसका पालन डिया और 
उसकी सूचना मेकनील को दे दी । राजर केसमेंट की गिरत्फारी 
को खबर ने कुछ निराशा तो अवश्य पैदा की किन्तु लोग ऐसे 
हताश नहीं हुये जैध्ा कि ऐसो परिस्थिति में प्रायः हुआ करता है । 
आपस में मत भेद उत्पन्न द्वो गया था किन्तु सोमवार को सबेरे हो: 
सब म॒त भेद काफूर हो गया क्योंकि युद्ध कं समय आ चुका था । 
सब लोग लड़ने के लिये तैयार हो गये | जब दोपहर को युद्ध 
घोषणा को सूचना आई तब डी वेलरा अपने मार्चें पर मोजूद था ।, 
वह जिस पल्टन का सरदार था उसने खूब ही घमासान युद्ध. 
किया। और शत्रु को सारे दिन एक इंच भी आगे नहीं बढ़ने 
दिया | इसी अवप्तर पर डो वेलरा ने ए% बड़े युद्ध कोशल की बात 
की । उसी स्थान के पास एक शराब का कारखाना था । डो वेलरा 
को भय था कि शत्रु उस पर अधिकार कर लेगा तो दुश्मन को 
एक मोके को जगह मिल जायगो। वह स्वयं उस कारखाने का नाश 
नहीं कर सकता था क्योंकि उसझे पास इतनी सेना नहीं थो । इस 
अभिप्राय से कि शत्रु द्वारा वह स्थान ध्वंस कर दिया जाय, उसने 
उस पर एक तिरंगा झंडा लगा दिया और रात को बहाँ रोशनी 
करवाई जिससे मालूम हो जाय कि वहाँ पर बड़ी चहल पहल है । 
रोशनी ओर तिरंगा भंड़ा देख कर शत्रु ने बड़ी बड़ी तोपों से गोला 
वारी सुरू कर दो ओर थोड़ी ही देर में उसे धराशायी कर दिया। 
जो काम डो वेलरा स्वयं न कर सका था उसे उसने अपने शत्रु से: 
करवा लिया । डो वेल्ररा को पलटन में लगभग १०० अदमो थे 

'और इतने ही आदमियों से वह ४०००० सुशिक्षित अंगरेजी सिपा- 
एढियों का मुकाविला करता रहा। 

आत्म समपंण करने वाले अफसरों में डी वेलरा का नम्बर 
अन्तिम था। उसने ३० अप्रेल तक हथियार नहीं रखे और लड़ने 
"के लिये उद्यत रहा। उसका संगठन ठोक था। वह लड़ाई जारी 
रखने के लिये पूर्ण रूप से तैय्यार था, किन्तु कमान्डर जनरल की 
आज्ञा हुई कि आत्म समपंण कर दो | जब इतवार को सवेरे उसे 
पियस का यह आडेर मिला तो पहले उसने इस आज्ञा पर विश्वास 
करने से इन्कार कर दिया किन्तु इस बात का पक्का पता लगा लेने 
'पर कि वास्तव मे ऐसी ही आज्ञा है, उसने आज्ञा का मानना अपना 
कतठय समझा और आत्म समपण कर दिया। हथियार रखने की 
“बातचीत इस प्रकार हुई कि दो आदमी बाहर निकल आये उनमें 
एक फोजी सिपाही था और दूसरा डी वेलरा । 

डो वेलरा ने चिल्ला कर कहा “हलो”। अफसर ने पूछा 
--"कौन हो ?”? 

उसने कहा “में हूँ डी वेलरा” 

सिपाही ने कहा “में हूँ एक कैदी" 

आत्म समर्पण करने के पश्चात्‌ डी वेलरा ने ऐसी शान से 
बातचीत की मानों वह हारा नहीं किन्तु जीता हुआ है । उसने 
अफसर से कहा, आप मेरे साथ जो चाहें सो करे किन्तु में बता 
देना चाहता हूँ कि मेरे आदमियों के साथ उचित बर्ताव किया 
जाये । लड़ाई के आरम्म होने के पहले डी वेलरां ने हर एक 
चाल को अच्छी तरह सोच लिया था। उस्त की गणित की शिक्षा 
ने उसे फौजी कामों को सुगमता से सीखने के योग्य बना दिया 
था | और जब वास्तव में युद्ध छिड़ा तब जो कुछ उसने सोखा था 
उस को बड़ी योग्यतां से व्यवहार में ढाने का प्रमाण दिया। 

और दूसरी बात जो सदा उसे आगे बढ़ने के लिये उत्साहित 
करती थी वह थी उस के रद्देश्य की न्‍्याय्यता | उस मनुष्य के 
बराबर कोई मनुष्य बोर नहीं हो सकता जिस के साहस को नोव 
अधिकार और न्याय की ठोस चट्टान पर रखी गई हो । जिस 
अणडे पर ये पवित्र शब्द लिखे होते हैं उसकी अन्तिम बिजय को 
कोई रोक नहीं सकता । 

बगावत में भाग लेने के कारण डो वेलरा को प्राण द्स्ड की 
आज्ञा हुई। बाद में इस आज्ञा को बदल कर आजन्म कारावास की 
शआज्ञा कर दो गई। इस बात में सन्देह है कि या तो उत् की सजा 
इसलिये बदली गई कि बह आमेरिकन नागरिक था या इसलिये 
कि वह आत्म समपंण करने वाला अन्तिम अफसर था । चूंकि 
बह आखिरी इतवार तक लड़ता रहा, इसलिये यह तो पक्की बात है 
कि उस का कोटे साशल उस समय तक टलता रहा जब तक कि 
उससे पहले पकड़े जाने वाले कैदियों का निपटारा न हो गया 
ओर जब उसको बारो आई तो अधि संख्या में दी गई 
फाँसियों और अत्याचारों के विरुद्ध घोर चोख पुकार 
( चीतकार ) मच गई थी । सैकड़ों अन्य कैदियों के साथ ज्ञिनका 
मुकदमा हो गया था ओर जिनका नहीं भी हुआ था तुरन्त इगंलेंड 
के ल्षिये उसका देश निकाला कर दिया गया और उसे लुइस 
जेल में रखा गया। 

यद्यपि डी वेलरा कई सभाओं ओर संस्थाओं का मेम्बर था 
किन्तु इंस्टर सप्ताह के पहले साधारण जनता उसे नहीं जानती 
थी । शायद्‌ आयरलेंड के नेता के रूप में तो वह्‌ पहले पहल जून 
१९१७ में हो प्रकट हुआ जब कि जनरल एमनेसटी अर्थात्‌ 
साधारण अपराध माज्जना के बाद वह सब कैदियों का अगुआ 
बनकर घर लौटा । जिस समय सब केद्दी छूटे थे यद्यपि वे इगलेंड 

के जेल जोवन के कारण शिथिल हो गये थे किन्तु उनके उत्साह में 
ज़रासी भी कमी नहीं आई थी, क्योंकि उनका उद्देश्य महान था। 
वे सब के सब अपने प्यारे आयरलेंड की स्वतन्त्रता के गीत गाते 
लौटे और मार्ग में डो वेलय की जय बोलते जाते थे क्योंकि 
उन्होंने डो वेल्रा को अपना नेता घोषित कर दिया था । 


डी वेलरा के प्रारम्भिक जीवन की एक बात कह्दने को रह गई 
थो कि सन १९१९ में उसका बिवाह हो गया था। इस शुभ 
बिवाह का मुख्य कारण गैलिऋ लीग की साहित्यिक कक्षा थो । 
डी वेलरा को आयरिश भाषा का पूर्ण ज्ञान प्राप्त करने की प्रवल 
इच्छा थी । श्रीमती सिनिमड ली ल्फेनागेन आयरिश भाषा की 
परिडता थीं ओर जमन भाषा सोखना चाहती थीं। डो वेलरा 
प्रीक, लेटिन, फ्रेन्च, और जमन आदि भाषाओं को पूर्ण ज्ञाता 
थे। दोनों ने आपस में एक दूसरे से पाठ पढ़ना आरम्भ कर 
दिया । दिन आनन्द से कटने लगे। मित्रता प्रेम में परिणत हो 
गई । अन्त में दोनों का जिवाह हो गया जिससे ६ सन्तानें हुई 
चार लड़के ओर दो लड़कियां | विवियन, इमन, ब्रामन, खेरी,. 


मेरिन और ईमर | 

१९१६ के अक्टूबर मास में मिस्टर लायड जाज ने मिस्टर 
एसकीथ की गवनेमेंट से इस्तेफा दे दिया और बाद में वह स्वयं 
प्रधान मंत्री बना दिये गये | यह एक बड़ी महत्व पूर्ण घटना थी। 
अब सरकार की नीति अनिश्चित ओर अस्थिर सी हो गई । द्सि- 
स्वर में जिन सीनफीनरों के मुकदमें नहीं हुये थे वे छोड़ दिये गये। 
किन्तु फरवरी के चुनाव में काउन्ट प्न,कट की जीत के बाद 
सीनफीन और गैलिक लीग के आन्दोलन के सारे के सारे प्रमुख 
कार्य कर्ता गिरफ्तार कर लिये गये। गिरफ्तार किये गये 
लोगों में टेरेस मेक्स्वेनी और टामस मेकर्टिन भी थे। अब 
मिस्टर लायड जाज के मन में आयरिश कन्वेन्शन करने का 
विचार उत्पन्न हुआ। अपना विचार उपस्थित करते हुये प्रधान 
मंत्री ने कहा ्‌ कि गबनेमेंट ने यह निश्चित कर लिया है कि 

वह आयलेंड के ज्ञोगों से कहे कि वे अपने देश के शासन 
के लिये एक विधान बनावें । उस कन्वेन्शन में सब श्रेणियों और 
सब समुदायों के भिन्न भिन्न मतों और प्रमुख संस्थाओं के लोग 
भाग लेंगे। उसमें सीनफोनरों के प्रतिनिधि भी रहेंगे और साथ 
ही मिस्टर रेडमन्ड और मिस्टर ओत्रायन के अनुयायी भी रहेंगे। 
मिस्टर लायड जाजे ने वादा किया कि यदि साम्राज्य के अन्दर 
रहते हुये आयरिश स्वराज्य के लिये वास्तविक मतैक्य हो गया 
तो उस प्रस्ताव को ब्रिटिश पार्लियामेंट के सम्मुख वे अपनी सिफा- 
रिश के साथ उपस्थित करेंगे। इस पर मिस्टर रेडमन्ड ने कहा 
कि प्रस्तावित सभा करने का विचार ऐसा है ज्ञिससे इन्कार करने 
का किसी भी सममदार आयरिश मेन को कोई कारण नहीं हो 
सकता ओर मुझे विश्वास है कि इसमें सम्मिलित होने के लिये मेरे 

देश के समस्त समुदायों के लोग राजी होंगे। अलस्टर की यूनिय- 
निस्ट कोंसिल के ३५० प्रतिनिधियों ने केवल चार विरोधी मतों के 
साथ अपने प्रतिनिधि भेजना तय किया। किन्तु सीनफीनर इस 
रहस्य को समझ गये ओर 5न्‍्होंने इस कन्वेन्शन में किसी प्रकार 
का भी भाग लेना रवीकार न किया | उन्होंने समझ लिया कि यह 
हमें केवल बातों में फंसाये रखने का ढकोसला है, क्योंकि जिस 
वास्तविक मतैक्य को निश्चित करने वाले स्वयं मिस्टर लायड' 
जाज जैसा जज हो और जहाँ यूनियनिस्ट प्रतितिधि किसी भी 
मर्तेक्य होने में बाधा डालने *को उपस्थित हों उस कन्वेन्शन से' 
कोई भो लाभ नहीं हो सकता। गवर्नमेंट का उद्दे श्य यह था कि 
आयरिश लोगों को बातों में लगा रखा जाय और अमरीका के 
लिये युद्ध में सम्मिलित होने का मार्ग सुगम बना दिया जाय। 
लार्ड करन के कथनानुसार 'जब अमरीकां को यह अनुभव हो 
जांयगा कि आयरलैंड भी हमारे साथ है तभी इस महासभा में 
उसका सहयोग पूर्ण और फलदायक होगा क्योंकि आयरलेंड से 
उसका कई बातों में घनिष्ट सम्बन्ध है। संयुक्त और सन्तुष्ट आयर- 
लैंड हमारे लिये शक्ति का चिन्ह होगा और विभाजित, निराश और 
बागी आयरलेंड हमें कमजोर बनाने का कारण होगा ।” 

कन्वेन्शन की मीटिंग गुप्त रूप से होती रही, उसकी कार्यवाही 
की आलोचना करने की समाचार पत्रों को आज्ञा न थी। उसकी 
सभाओं का छकड़ा महीनों तक चलता रहा, कभी कभी एक: 
आध सरकारी रिपोर्ट निकल जाती थी। किन्तु सीनफीनरों के 
अलग रहने के कारण मिस्टर लायड जाज की कोशलपूर्ण युक्ति 
विफल हो गई और जो परिणाम उन्होंने सोचे थे उनमें से एक 


भी व्यक्त न हुआ | ' ही 
सात जून को मिस्टर बिलियम रेडसन्ड का फ्राँस में देहान्त 

हो गया, इससे पललियामेंट में एक स्थान रिक्त हो गया । इस रिक्त 
स्थान का चुनाव ऐसी धूम धाम और जोश खरोश के साथ हुआ 
जैसा कि ओकानल के समय के पश्चात्‌ कभी नहीं हुआ था।' 
यद्यपि डी वेलरा जेल में था किन्तु प्रजातन्त्र बादियों ने उसे द्वी 
अपना नेता मान कर प्रतिनिधि चुनने का निश्चय किया ।' 
बहुत सोच विचार के बाद गवनमेंट ने उसे और अन्य कैदियों 
को छोड़ दिया। छोड़ने का एक कारण यह भी था कि गवने-. 
मेंट चाहती थो कि कन्वेन्शन के लिये एक शान्त वायुमण्डल 
तैय्यार हो जाय। 

जब १८ जून को कैदो लोग छूट कर डब्रलिन पहुँचे तो हजारों 
आदमियों ने उनका स्वागत किया। रवागत करने वालों में से 
कुछ मित्र क्लेर से इसीलिये आये थे कि वे डी वेलरा को सूचना 
दे दें कि काम कैसा हो रहा है। शीघ्‌ बह डबलिन से चुनाव के 
रणा-क्षेत्र में पहुँचा ओर वहाँ जाकर देखा कि चुनाव का कार्य 
क्रम पूर्ण वेग से चल रहा था। 

अपनी इच्छा से कांम करने वाले डी वेलरा के बहुत से सहा- 
यक थे जिन्होंने अमूल्य सहायता पहुँचाई थी। इसी लड़ाई पर 
आयरलेंड का भविष्य बहुत कुछ निभर था। चुनांव के परिणाम 
की प्रतीक्षा बड़ी चिन्ता के साथ की जा रही थी। चारों ओर डी 
वेलरा के चुनाव की ही चर्चा थी। यद्यपि यह स्थान मिस्टर रेडमन्ड 
की पार्टी के लोगों का गढ़ था परन्तु लोग डी वेलरा की ही सफलता 
की आशा करते थे। क्योंकि एक ओर डी वेलरा के सच्चे और 
खुले व्याख्यान होते थे और दूसरी ओर वालन्टियर प्रत्येक काम 
पूर्ण रूप से संचालित करते थे। जिस समय १९७५ वोटों से डी 
वेलरा की विजय हुई उस समय लोगों के आनन्द का पाराबार न 
रहा। क्योंकि इतने अधिक वोटों से जीतने की किसी को भो 

“आशा न थी। इस चुनाव से सीनफीन आन्दोलन को एक नया 
'प्रोत्साहन मिला । 


डी वेलरा का चुनाव गवर्नमेंट को असह्य हो गया और इस 
घटना के कुछ द्वी सप्ताह बाद उसने अपना क्रोध प्रकट करना 
आरम्भ कर दिया । ज़रा ज़रा स्री बात पर डी वेलरा के सहायक 
लोग पकड़े और केद किये जाने लगे, और इन्हें राजनैतिक केदी न 
मान कर चोर और डाकू बनाया जाने लगा। सरकार की इस 
नीचता पर लोग बुरी तरह बिगड़े ओर 'मोंट ज्वाय! में भूख हड़- 
ताल शुरू हो गई। इस अनशन में 'रामस ऐश! का देहान्त हो गया । 
डी वेल्रा ने अपने बहादुर आदमियों के साथ इस प्रकार के व्य- 
वहांर के विरुद्ध सभायें कीं। सारा देश उसके सोथ था।स्मिथ फोल्ड 
की सभा में उसने एक प्रस्ताव उपस्थित किया जिसमें युरोप की 
शक्तियों ओर संयुक्त राज्य अमेरिका का ध्यान इस ओर आकृष्ट 
किया गया कि आयरलैंड के लोग केवल इसीलिये पकड़े जाते हैं, 
इनका कोट मार्शल होता है और लम्बी लम्बी सज़ायें दी जाती हैं 
कि ये प्रेसीडेन्ट विल्सन के शब्दों में घोषित करते हैं कि कोई भी 
जाति किसी ऐसे का आधिपत्य स्वीकार करने के लिये वाध्य 
-नहीं को जायगी जिसके मातहत रहना वह स्वीकार न करे ।? 


अब डी वेलरा की निगरानी बहुत ज़ोर से होने लगी । जिस 
सभा में वह जाता था खुफिया पुलिसवाले वहीं पहुँच जाते थे । 
जहाँ कहीं वह जाता था वहाँ भी पुलिस को कोड के शब्दों में 
( खुफिया तौर से ) सूचना दी जाती थी | जब तक गाँवों में कोड 
जानने वाली पुलिस नहीं थी तब तक वहाँ के लिये इस प्रकार के 
'तार जाते थेः-- 
पारसल आज चार बज कर ४५ मिनट की गाड़ी से रवाना 

हुआ | कृपया उसको तलाश करो / किन्तु बहुत दिनों तक पार- 
सल का अर्थ छिपा नहीं रहा। 

गवरनमेंट और आयरिश पार्टी सीनफीनरों की सफलता देख 
कर बहुत उद्धिप्न हो उठी । उन्होंने डी वेलर और उसके आन्दो- 
लन को बदनाम करने में कोई कसर उठा न रखी। गरमों ने 
पारलियांमेंट में यह प्रस्ताव रखा कि आयरलेंड के अराजकता से 
बचाने का एक ही उपाय है, वह है आयरिश कन्वेन्शन को सफल 
बनाना। इसके उत्तर में सरकारी कर्मचारियों ने अपनी दमन नीति 
का समर्थन करते हुए डो बेलरा और अन्य नेताओं तथा वाल- 
न्टियरों को सरकार का शत्रु बतलाया जिनका उद्देश्य सिवा बग़ाबत 
के और कुछ न था और यह भी घोषित किया कि ये लोग जमनी की 
सहायता से हथियार प्राप्त कर रहे हैं, सरकार इस बात को कदापि 
नहीं सहन कर सकती मिस्टर लायड जाज का सारा प्रहार तो 
केवल डी वेलरा ही पर था। उनके व्याख्यान में छुछ घबड़ाहट 
को झलक दिखलाई देती थो। वे समझ गये थे कि आयरलैंड का 
नवीन नेता बहुत येग्य और साहसी आदमी है | अन्य राजनैतिक 
नेताओं की तरह उसकी बातें केंबघल बकवास या शब्दाडम्बर मात्र 
नहीं है। उन्होंने अपने व्याख्यान में कहा कि “डी बेलरा के 
>ख्यान लोगों को बग्राबत करने के लिये भड़काने वाले होते हैं । 


चेक गीखो। ब उसके हर एक 
पुज्ञा' को गौर से देख लो ताकि जब कभी हुम्हें हथियार मित्र 
जायें तो उनके चलाने में तुम्हें कोई कठिनाई न हो। ऐसे 
व्याख्यानों को सरकार उपेक्षा की दृष्टि से नहीं देख सकती । 
इस दश! में गवनमेंट जो कड़ी कार्यवाही करेगी उससे आयरलैंड 
और ब्रिटिश साम्राज्य दोनों का दी भला होगा। सुतराम्‌ पहली 

बांत यह्‌ है कि बग्रावत के लिये भड़काने वाली बातें रोकी 
जायूँ । दूसरे सीनफीनरों के व्याख्यानों में होमरूल की बात की 
अपेक्ता कुछ अधिक बातें रहती हैं. अर्थात्‌ सम्बन्ध-विच्छेद ओर 
पूर्ण स्व॒तन्त्रता आदि की । इंगलेंड इसको कभी स्वीकार नहीं 
कर सकता । 

पूर्ण स्वतन्त्रता की तरफ इशारा करने से मिस्टर ढायड जाज 
का यह मतलब्र था कि डी वेलरा की मांग अनुचित और 
असभ्भत थी क्‍योंकि आज तक किसी आयरिश नेता ने यह 
मांग नहीं पेश की थी । परन्तु यह वात ग़लत है। आयरलेंड वाले 
इससे कम कभी चाहते ही न थे । स्वयं पानेल ने कहा है कि?” भ्सें 
देश को उन्नति की कोई सीमा नहीं निश्चित करता” हां, यह बात 
जरूर थी कि देश में दो प्रकार के नेता थे | एक वे जो बैध्य उपायों 
छवारा अपना कार्य क्रम पूरा करना चाहते थे। इसके पक्षपाती 
पानल और रेडमंड थे । पियस और डी वेलरा दूसरी श्रेणी के 
नेताओं में से थे जो सीधे मर्ग के अनुयायी थे । इन्हों ने वैध्य 
आन्दोलन की असफलता को देख कर अख्त्रों की उपासना की 
थी किन्तु उद्देश्य दोनों का एक द्वी था। यह कहना कि किसी 
आयरिश मैन ने पूर्ण स्वतंत्रता का माँग ही नहीं.पेश की थी, उनके 
साथ अन्याय करना है | आयरलैंड में ऐसे महापुरुष हुये 
जिन्होंने ऐसी मांग पेश की है। अस्तु। इस प्रकार के आंक्रमणों के 
होते हुये भी डी वेलरा आगे ही बढ़ता गया ओर अपने साथ देश 
को भी आगे बढ़ाता रहा ।युद्ध और दण्ड का भय उन्नति के 
मार्ग में बाधा न डांल सका। जितना ही सीनफोनरों का दमन 
किया गया और वे सताये गये उतना ही वे मजबूत होते गये । 

मिस्टर ज्ञायड जा्ज की स्पीच के दो दिन बाद अर्थात २५ 
अक्टूबर को सीनफीनरों को प्रथम वृहत्‌ सम्मेलन आरम्भ हुआ। 

इस सम्मेलन में आयरलेंड के चार प्रान्तों के १७०० प्रतिनिधि 
उपस्थित थे । इस सम्मेलन के कार्य-क्रम का एक महत्वपूर्ण 
प्रश्र यह भी था कि उसका सभापति कौन हो । इस पद्‌ 
के लिये तीन प्रसिद्ध नाम उपस्थित किये गये थे--आर्थर प्रिफिथ, 
कोंट प्लंडेंट और ईमन डी वेलरा। सीनफौनरों के शत्रुओं को 
आशा थी कि सभापति के चुनाव के अवसर पर उनमें मतभेद 
हो जायगा। इस मतभेद को बढ़ाने के लिये बहुत सी भंठी 
खबरें भो फैलाई गई थीं किन्तु उनकी आशाओं पर पानो फिर 
गया । कोंट प्लक्रेंट और ग्रिफिथ ने अपने नाम वापस ले लिये 
और सर्व सम्मति से डो वेलरा सभापति चुन लिये गये। 
मिस्टर ग्रिफिथ ६ वर्ष तक खभापति रह चुके थे ओर उन्होंने उस 
समय सोनफीन सिद्धान्तों का प्रचार क्रिया था जब कि आयरलैंड 
का भविष्य अधफारमय दिखलाई देता था। कौंट प्लंकेट ने ईस्टर 
सप्ताह में आयर्लेंड के लिये महान्‌ कष्ट उठाये थे किन्तु इन लोगों 
ने आयरलेंड के सर्वोत्तम जीवित पुरुष के सामने अपने नाम वापिस 
ले कर एक 5चच आचरण का नमूना पेश किया । डॉ बेल के 
चुने जाने पर सारे सम्मेलन में बढ़ा ही उत्साद प्रदर्शित हुआ । 
उसने सबको धन्यवाद दिया और संगठन की प्रत्येक बातों पर गौर 
करने में निमग्न हो गया। 

किन्तु क्‍लेर के चुनाव में डी वेलरा की सफलता और उसका 
सीनफीनरों का सभापति होना गवर्नमेंट को फूटो आँखों न भाया | 
वह अपनी फोज और दमन का भय दिखलाने लगी और डी बेलरा 
के मांग में रोडा अटकांना आरम्भ कर द्या। 

४ नवम्बर को न्यूत्रिज नामक स्थान पर एक सभा होने वाढ़ी 
थी जिसमें डी वेलरा का व्यख्यान होने को था | वह सभा रोक दो 
गई । किन्तु डो बेलरा लोगों तक अपना संदेश पहुँचाने में रुकने 

वाढ्ा आदमी न था। मिप्टर ग्रिफिथ के साथ वह पड़ोस के एसी 
नामक के में पहुंचा। वहाँ बहुत से लोग जमा हो गये थे। 
उन्होंने बड़ी धूम से उसका स्वागत किया और वह दिन शान्ति से 


गुज़र गया । 

अच पार्लियामेंट में सवाढ होने लगे कि डी वेलरा को गिरफ्तार 
क्यों नहीं किया जाता | अंगरेजी अखबार डी बेलरा की नई प्रजातंत्र 
सेना देखा कर घबड़ाने लगे किन्तु डी वेलरा को गिरफ्तार करने के 
लिये किसी की सलाह की आवश्यकता न थी। डसके लिये जेल को 
कमेंटो तो तैयार थी, परन्तु उसके व्याख्यान पूण स्वन्त्रता की 
मांग पेश करते हुये भी ग्रेसीडेन्ट बिल्सन के आत्मनिर्णय की 
घोषणा से बहुत छुछ मिलते जुलते हुये थे । छोटे राष्ट्रों से सहानु- 
भूत रखने का दावा पेश करते हुये किस मुंह से भला गवन्सेंट 
उसे इन व्याख्यानों के कारण गिरफ्तार कर सकती थी। उले किसी 
माकूल बहाने की जरूरत थी । किन्तु डी वेज्ञरा बड़ा चतुर था। 
वह अपने प्रत्येक व्याख्यान में प्रेसोडेन्ट विल्एन के एक दा वाक्य 
बद्धू त कर देता था अतएव इस सम्बन्ध में सरकार की इच्छा 
तुयमता से पूरी न हो सकी | ल्ञागटों नामक स्थान पर व्याख्यान 
दूते हुये डो बेलरा ने साफ २ कह दिया था कि यदि में गिरफ्तार 
कर लिया जाऊंगा तो दर्जनों आदमी मेरा स्थान लेने के लि! 
मोजूद हैं और यह सिलसिला इल समय तक जारी रहेगा जब तक 
#ि प्रत्येक युबक जेलखाने न पहुंच जायगा | हैं वानों के न रहने 
पर आयरलेड के वीर बुड॒ढे उनका स्थान लेंगे” । 

एक ओर तो डी वेलरा के जो व्याख्यान अखबारों में छपते थे 
थे सब्र के सब सेन्सर द्वारा पास हो कर छपने पाते थे जिनके 
कुछ अंश बिल्कुल डड़ा दिये जाते थे और कुछ भाग को तोड़ 


मरोढ़ कर पव्डिक के सामने आने, दिया जाता था । दूसरी ओर 

गवनमेंट अपने मत का प्रचार करने के लिये पूर्ण रुप से 
स्वच्छंद थी । झ् 
गवनमेंट मित्र राष्ट्रों को ओर विशेष कर फ्रांस और 
अमरीका को यह विश्वास दिलाना चाहती थी कि सींनफीनर 
केवल आगरेजो सांम्रांज्य हो के विरुद्ध नही हैं बल्कि मित्र राष्ट्रों 
के भी खिलाफ हैं, साथ ही कमजोरों को पथ भ्रष्ट करने के लिए 
वह कठोर दमन की भी धमकी देतीं जाती थी | इस धमकी में 
मिस्टर जान डिलन सरीखे नेता भी गवन्मेंट का साथ दे रहे थे 
ओर लोगों को सीनफोन-नीति त्याग देने की सलाह देते थे | 
उनका कद्दता था कि यदि डी वेलरा और उसके साथियों को 
कन्वेन्शन को असफल बनाने में सफलता हो जायगी तो परिणाम 
बहुत बुरा होगा, किन्तु इन बातों से डी वेलरा न तो तनिक भी 
नाराज़ हुआ ओर न घत्रड़ाया । वह अंगरेजी मंत्रिमण्डल की 
नीति को खूब समझता था। अपने समालोचकों को उत्तर देते हुये 
उसने अपने मेन्सन के व्याख्यान में कहा कि यदि इंगलेंड छोटे 
राष्ट्रों का दम भरता है तो आयरलैंड को स्वतंत्र करके उसे अपनी 
सहानुभूति का प्रमाण देना चाहिये। इसके पश्चात्‌ उसने एक 
भविष्यद्धाणी की (जो लग भग साल भर में पूरी हो) कि यदि रेफ- 
रेन्डम (सारे ही देश के मत दाताओं का मत अहण ) द्वारा 
जनता की राय ली जाये तो बहुमत इंगलैंड से सम्बन्ध विच्छेद के 
पक्त में होगा। बेलीगर के व्याख्यान में उसने अन्य आत्षेपों का 
उत्तर देते हुये “कहां हम लोग जहरीली गैस के टेंक और सशख्र 
गाड़ियों से डरने वाले अखामी नहीं हैं। हमारे कार्य की सीमा 
तो केवल एक ही है और वह यह कि हमारे समस्त कार्यक्रम 
नैतिक न्याय पर ही निभर हों ।” आयरिश कन्वेन्शन के विषय में 
बोलते हुये उसने कहा कि “ यह कहा जाता है कि हम लोग 


( ३८ ) 


आपयरिश कन्वेन्शन को ध्वसं करना चाहते हैं किन्तु यह ग़लत 
है | हम तो केवल अंगरेजी सम्बन्ध को ध्वंस करना चाहते हैं। 
जहां तक आयरिश जनता का सम्बन्ध है हमने उनसे कह दिया 
है कि यह कन्वेन्शन एक माया जाल है ओर हम इस मकड़ी के 
जाले में फंघना नहीं चाहते । अगर इंगलेंड होमरूल (स्वातंत्र ) 
स्थायित करना चाहता है तो बगैर क्विसी कन्वेन्शन ( सहा सभा ) 
है भो वह उसे स्थापित कर सकता है | यदि इंगलेंड की वास्तविक 
इच्छा हो तो क्रिसी कन्वेन्शन की कोई आवश्यकता नहीं है। 
अलस्टर का प्रश्न इंगलेंड जब चाहे तब तय कर सकता है। 
सीनफीनरों ने कन्वेन्शन की उपेक्षा की है किन्तु उन्होंने उसे 
ध्वंस करने का कोई कार्य नहीं किया । यदि इंगलेंड कन्वेन्शन को 
व्यंघ करना चाहता है तो जब जरूरत होगी तब्र सर एडबर्ड 

कासन उसे ध्वंस कर देंगे यदि कन्वेन्शन से कोई अच्छा परिणाम 

निकलेगा जिससे आंयरिश स्वतंत्रता को मनोरथ की कुछ सिद्धि 

दोती दिखलाई देगी तो हम उसे ठुकराने न देंगे, किन्तु हम अपने 

स्रिद्धान्तों को न छोड़ेगे और राष्ट्र की उन्नति के लिये कोई भी 
सीमा निर्धारित न होने देंगे। आयरिश जनता उस समय तक 
सन्तुष्ट नहीं हो सकती जब तक की पूरी आजादो प्राप्त न हो 
जाय | जो कुछ हमसे हो सकेगा हम अपने जीवन भर करेंगें। 

इम अपने जन्म सिद्ध अधिकारों को कुछ सुविधाओं के लिये 
बेचेंगे नहीं । यदि हम अपने उद्देश्य श्राप्ति में अरूफल रहे तो हम 
इस युद्ध को आने वाली सन्‍्तान के लिये पवित्र कतंव्य के रूप में 
छोड़ जायँगे । 

डी वेलरा की बातें सुन सुन कर उसझ शत्रु आवेश में आगये। 

माड़ियों और तार के खम्भों से अंगरेजी एजेन्ट सीन फीन भण्डे 
डतारने लगे और स्कूल के छोटे छोटे विद्याथियों से सीनफीन पता- 

कार्ये छोनी जाने लगों । जब इगलेंड ऐसो छोटो छोटी बातों की 
ओर ध्वान देने लगा तत्र लोगों ने समक लिया कि अब आयर- 
लेंड पर से उसका अधिऋार हठता जाता है। 

सन्‌ १९१८ के आर४्म हो में आयरलेंड के सामने कान्स- 
क्रिप्शन अर्थात्‌ फोज के लिए बलातू सिपाही भर्तोकरने का प्रश्न 
उपस्थित हुआ | हाउस आब कामन्स और हा० आव ख्लाइस के 
सं क्रोण (000567"४४४४९) सद॒भ्य तो चाहते थे कि तुरन्त ही आयर- 
लैंड में कान्सक्रिप्वन का कानून लगा दिया जाय॑ परन्तु गवर्नमेंट 
(सरकार) की इच्छा होते हुये भी कोई न कोई बहाना करके बात 
को टाल रही थी, क्योंकि जनता के साथ सीधी मुठभेड़ करने से 
कुछ भय भो खातो थी और आशा करती थी की शायद आगे चल 
कर मामला साफ हो जायगा। गवरनेमेंट ने इस कानून को टाल 
कर अच्छा ही किया क्‍योंकि इस समय जनता ने इस कानून के 
विरोध का पक्का निश्चय कर लिया था | और यदि आवश्यकता 
होती तो हथियार भी उठाने से न हटती । डी बेलरा ने कह दिया 
कि हमारी स्थित प्रत्यज्ञ और विस्पष्ट है, इसके विषय में किसी 
प्रकार का भी समझौता होने की गुंजाइश नहीं । हम इंगलैंड के 
उस प्रत्येक अधिक्वार का विरोध करते हैं ज्ञिसके द्वारा वह जनता 
की इच्छा के विरुद्ध जबरदस्ती फोज भर्ती करना चाहती है। हम 
उसके उस अधिकार को भी मानने को तैयार नहीं हैं जिसके जरिये 
से वह हमारे लिए स्वत: कानून बना सडे, चाहे वह कानून अच्छे 
हों या बुरे। 

आयरिश पार्टी भी नहीं चाहती थी कि आयरलेंड में कान्स- 
क्रिप्धन जारी हो किन्तु हर एक आदमी जानता था कि यदि बलात्‌ 
भर्ती के कानून को लगाने ही में इंगलेंड अपना भला सममेगां तो 
वह आयरिश पार्टी के हाउस आवब कामन्स क ८० मेम्बरों की इस. 

समय ततिक भो परवाह न करेगा, जैसा वह सद्ता करता रहा 
है | श्रतएव लोग डो वेलरा के भण्डे के नीचे जमा होने लगे। 
डन्‍्डक नामक स्थान पर बोलते हुये उसने साफ साफ कह दिया 
कि आयरिश वालन्टियर केबल अनिवार्य भर्ती को रोकने ही के 
लिये काफो नहीं हैं बल्कि बे इंगलेंड के आक्रमणका भी मुकाविला 
कर सकते हैं, उनके हाथ में १० फुट का बल्लम उन्हें जवान भर्ती 
करने से रोकने के लिये परियाप्त हागा। 

इस समय को हालत बड़ी नाजुक थी। किसो क्षण भी खित 
गम्भार हो सकती थी। ऐसे ही समय ६ माच को जान रेडमन्ड 
को मृत्यु का शोक जनक समाचार आया। उनके मित्र ओर शत्रु 
सबने उनके सम्मान में अपनी अ्रद्धाजंलि अपिंत को ओर उनके 
स्थांन पर मिस्टर डिलन अयरिश पार्टी के नेता चुने गये किन्तु 
इसमें कोई महत्व की बात न थी। क्‍योंकि आयरिश जाति 
का वास्तविक नेता डी वेलरा था। - 

बेल्फास्ट नगर में सेंट पेटरिक दिवस के उपलक्ष में एक सभा 
होने वाली थी | वह सभा रोक दो गई । गवरनमेंट नहीं चाहती थी 
कि बेल्कास्ट को जनता के सामने डो वेलरा का व्याख्यान हो। 
भयानक रूप धारण करके उसने मीटिंग के रोकने के लिये बड़ी 
संख्या में पुलिस भेजी परन्तु इससे डी वेलरा वहां जाने सेन 
रुका | गवन्मेंट अपने कानूनों को पालन करने का पूरा स्वांग 
रचती है। इस आज्ञा के द्वारा केवल सेंट पेटरिक दिवस की 
सभायें रोकी गई थीं । डी वेलरा ने एक रात पहले ही सभा कर 
लो और इस प्रकार सरकारी अफसरों की बुद्धि को चहूमा दिया। 
वे बेचारे मुंह ताकते रह गये। किन्तु ज्योंही ठीक बारह बजे और 
डी वेलरा ने अपना यह अन्तिम वाक्य समाप्त किया कि 'जो भाव 
ण॒ताब्दियों के अत्याचार से नहीं दब सक्ले वे वर्तमान समय के 

क्रामवेलों द्वारा नहीं मिटाये जा सकते 7 स्पोंही पुलिस प्लेट फासे 
पर पिल पड़ी । भा समाप्त करदी गई। पुलिस और जनता में 
एक छोटो सी मुठ भेड़ भी हो गई । दोनों ओर के कुछ लोग जख्मी 
हुये, डिन्‍्तु डी बेलरा अपना काम कर चुका था । है 

न्याय का गला घोटते हुये और यह जानते हुये कि इ्ससे 
गम्भोर स्थिति उत्पन्न हो जायगी। लायड जाजे को सरकार ने 
5 अप्रत्न १९१८ को आयरलेड में जवंदस्ती सेना भर्ती करने का 
कानून लगा हो दिया परन्तु ढो वेलरा इससे घबड़ाने वाला 
आदमी न थ। । उसने कहा कि यह जबरदस्ती की भर्तों हमारे 
राष्ट्रीय अधिकारों के छीने जाने का एक और ज्वलन्त उदाहरण 

» जिसके विरुद्ध हम सदा लड़ते रहे हैं। हम अपने ध्येय के 

ओचित्य के नांस पर इस भर्ती की दृढ़ता के साथ विरोध करेंग। 
इस सरकारी आज्ञा का एक परिणाम अवश्य हुआ कि आयरिश 
पार्टी की जो कुछ बची खुची इच्ज़त थो बह भी जाती रही और 
अब लोग घड़ल्ते से सीनफोन दल में भर्ती होने लगे । 

आने वाले संग्राम में एक्रता की बड़ी आवश्यक्ता थी। 
अतएव आयरलेंड के समस्त नेताओं की 'मेन्शन हौस” कान्फरेन्स 
की पहली मीटिंग ८ भप्रेल को हुई जिसमें निम्न लिखित प्रति- 
निधि उपस्थित थे :-- 

सीन फोन दुलकी ओर से डो बेलरा और पिस्टर आशेर 
भ्रिफिप्र, आयरिश पार्टो की ओर से मिस्टर जान डिलन और 
जोजेफ डेवलिन, स्व्रतन्त्र दल की ओर से मिस्टर विलियम 
ओत्रायन और मिस्टर टी० एम० हीले । 

मजदूर दल की ओर से--मिस्टर ओब्रायन, मिस्टर जानसन 
ओर मिस्टर इंगन । 

इस कान्‍्फरेन्स में सब दलों के प्रतिनिधि थे। अतएव जबरिया 

-भर्तों के विरुद्ध पूरो सफलता प्राप्त होने की आशा थो। यद्द आशा 
और भी बढ़ गई जब डी वेलरा और इस कान्फरेंत्त के चार 
अन्य प्रतिनिधि मेनूथ में जाकर उन पादरियों से मिले जो वहां 

० प ७ 
जमा हुये थे । इन्होंने भी जबरिया भर्तों का विरोध किया #। 
पादरियों की घोषणा में कहा गया कि-- 
है अंगरेजी सरकार को इस देश में जबरदस्ती भर्ती करने का 

“कोई अधिकार नहीं है। हम घैय्य ओर विचार पृथक प्रतिज्ञा 
करते हैं कि हम अपनी सारी शक्ति लगाकर इस कार्य का विरोध 
'करंगे। इस घोषणा से भर्ती के पक्तपातियों में आतं% छा गया 

'परन्तु जनता में दूना उत्साह बढ़ा ओर अभिनव आशा का 
सद्चार हुआ। 

एक ओर तो काम्फेरेन्घ्र का काम हो रहा था और दूसरी 
ओर डी वेलरा अपनी सारी तद॒बीरों को सुचारु रूप से सम्पादन 
करता रहा | उसने वालन्टियरों से कई बार परामर्श क्रिया और 
निश्चय कर लिया हि यद्यपि कान्फरेन्स के द्वारा एक सर 

“विरोध होने पर बहुत प्रभाव होगा किन्तु आयरलेंड को अपने 
बालन्टियरों और उनके अफसरों से ही सारी आशाएं हैं। 

डी वेल्रा सारे आयरलेंड का खिलौना था। जब वह मेन्शन 


:हौस से निकलता था या उस्रहे भीतर जाता था तब बुड़ढे ओर , 


जवान उसे घेर कर खड़े हो जाते थे ओर उसे खूब उत्साहित 
करते थे। जब कहीं वह जाता था उसका अपूर्व स्वागत किया 
जाता था| हर एक सम्प्रदाय और हर एक मत के लोग उसके 
सहायह थे। आयरलेंड के मजदूरो ने भी भर्ती के विरुद्ध अपना 


20 7 22 अल मम अप 
# यधपि भर्ती के विरुद्ध जनता के विरोध की श्रांशा तो सरकार 


को थी किन्तु पादरियों के विरोध की उसे स्वन्प में भी आशा न थी। 

भ्रदर्शन करने के लिये सारे देश में एक रोज हड़ताल कर दी। 
परन्तु दुःख है कि मिस्टर डिनल की आयरिश पार्टी का व्यवहार 
इस अवसर पर अच्छा न था। वेडी वेलरा को आयरलैंड 
की सारी मुसीबतों का कारण समभते थे। इसका सबब यह 
था कि अंगरेजी पार्लिमेंट से रूम्बन्य रखने के कारण उनका 
आयरिश मामलों से एक प्रकार से रुम्बन्ध विच्छेद्‌ सा हो 
चुका था | 

इन नर्मो' (मोडरेटों) का रुख अपनी ओर देख कर और 
जमेनी के साथ गुप्त सन्धि करने का अपराध;लगा कर इंगलेंड ने 
अपना दमन चक्र जोर से चलाना आरम्भ किया ) 

इस दमन चक्र की घोषणा के एक दिन पहले ही आयरलैंड 
के समस्त सीन फीन नेता जो मिल सके गिरफ्तार करके निर्वासित 
कर दिये गये। जो लोग पकड़े गये उनमें डी वेलरा, आशथेर ग्रिफिथ, 
कोंट स'केट, टी० डी० डरलेफिगिस, मेडम मेकीनिज आदि थे। 
पकड़े जाने वालों को सरकारी सूची में बहुत से ऐसे लोगों के भी 
नाम थे जो गिरफ्तार नहीं किये जा सके। यह लोग सरकारी 
फौज के आने के पहले ही नौ दो हो गये थे । इस जर्मन सन्धि के 
आरोप के दो श्रभिप्राय थे, एक तो भिन्न राष्ट्रों को दृष्टि में आयरलैंड 
को बुरा चित्रित करना, दूसरे डी वेलरा तथा उसके साथियों को 
: हटा कर बलात्‌ सेना भर्ती का मार्ग सुगम करना। इन लोगों को 
बन्दी करके अधिकारियों ने समझा कि अब हमने अपने मार्ग का 
रोड़ा हटा दिया परन्तु यह उनकी भूल थी। लड़ाई राष्ट्र की 
अन्‍्तरात्मा से थी, व्यक्तियों से नहीं । युगों से यह भावपूर्ण आत्मा 
अपनी सत्ता का प्रमाण देती रही थी। डी वेलरा ओर मिस्टर 
प्रिफिथ के पकड़े जाने से मेन्शन हाउस कान्‍्फरेन्स का काम नहीं 
रुका क्‍योंकि सीनफीन दल प्रत्येक दुर्घटना के लिये तैयार था । 

गिरफ्तारी होते ही रिक्त खानों पर दूसरे आदमी नियुक्त कर 
दिये गये । 

गिरफ्तारी करके फोरन ही डो वेलरा को फ्रोंगोच जेल में भेज 
दिया गया और फिर गवरनमेंट ने भर्ती का काम शुरू किया। 
आरस्म में भर्दी को स्रेच्छा का रूप दिया गया किन्तु इस खेच्छा 
के स्वांग में भो जबरदस्ती घुसी हुई थी। सरकार ने कहा कि अमुर 
तारीख तक इतने हजार आदमी अवश्य भर्ती हो जायें, साथ ही एक 
संख्या निश्चित कर दी गई कि इतने आदमी हर मद्दीने में अवश्य 
भर्ती होंगे । अगर निश्चित सख्या में आदमो सेच्छा से नहीं भर्ती 
होंगे तो बलाव्‌ भर्ती करने का कानून अ्रवश्य काम में लाया जायगा। 
गवर्नमेंट को सिपाहियों की सीमातीत आवश्यकता थी, चाहे 
वे किसी तरह से आें पर आवें जरूर । ऐसी स्थिति में खवेच्छा 
से भर्ती करने का तो केवल बद्ाना मात्र था | इसके अतरिक्त इस 
स्वेच्छा नाम धारी भर्तीकाल में भाषण-छ्व॒तंत्रता रोक दी गई थो; 
सभायें होने नहीं पाती थीं और यदि कोई मनुष्य उन युवकों को 
सलाह देता था [जनहें भर्ती करने वाला साजण्ट ढूंढ ढूंढ कर 
निकालता था तो बह गिरफ्तार करके जेल भेज दिया जावा था । 
किन्तु डी वेलरा ऐसा प्रबन्ध कर गया था कि आयरलेंड के युवक 
वास्तविक स्थिति को समभते रहें, इस लिये गवनमेंट को रंगरूट 
मिलने वाले नहीं थे चाहे भर्ती जबरदस्ती हो, पाहे शान्तिमय 
उपायों द्वारा | गवर्नमेंट की इस कायवाही का उल्टा असर हुआ, 
जिन लोगों की मांग फोज को भर्ती के लिये होती थी वे बजाय 
फौज के आयरिश वालन्टियरों में भर्ती हो जाते थे। 

डो बेलरा के निर्वासन के एक सप्ताह पद्चात्‌ लाडे लेफ्टीनेस्ट 
द्वारा भर्ती की जो घोषणा निकाली गई थी उसमें भर्ती होने वालों 
को जमीन मिलने का लालच देते हुए मांढ भूमि प्रेम की दुह्ाई 

देकर ५०००० रंगरूटों को माँग की गई थी | इधर यह हो रहा 
था उधर भर्ती के विरुद्ध उत्तेजना फैलती जारही थी, यहाँ तक कि 
मुठभेड़ होने के लक्षण दिखलाई देने लगे। १२ अक्टूबर को जर्मनी 
ने प्रेसीडेन्ट विल्सन की १४ शर्त्तें मान लीं और जगद्दचापी समर 
समाप्त हो गया। अब भर्ती की आवश्यकता मिट जांने से 

« चलातू भर्ती की आज्ञा हवा में उड़ गई । 
किन्तु १९१८ के द्सिम्बर मास में साधारण चुनाव हुआ । 
उसने सवंसम्मति से दिखला दिया कि देश का सीनफीन दल में 
पूर्णा विश्वास है और आयरलेंड ने अपने देश की स्वतंत्रता की 
लड़ाड़े की बागडोर सोनफोनरों के हाथ में सिपुदं कर दो है। 
इस चुनाव ने आयरलेंड के शहीदों को आत्मा को सन्तुष्ट कर 
दिया जो लोग अंगरेजी जेलों में कष्ट भोग रहे थे उनके हृदयों को 
सुख और सान्त्वना मिली। जो विदेशों पें निर्वासित हुये पड़े थे 
बनके सन सें भो इस चुनाव से सात भूमि के प्रति नया अभिमान 
उदय हों उठा। इस चुनाव के पश्चात्‌ केदियों के छुटकारे दी माँग 
लगातार पेश होने लगीं। इस माँग को पेश करने के लिये ७ 
जनवरो १९१९ को सारे आयरलेंड में लगभग १०० सभायें हुई 
किन्तु ज़ब गवनमेंट टस से मस्त न हुई तब डी वेलरा ने मामले 
: की अपने हाथ में ले लिया ओर तोसरो फरवरी को यह सुशम्वाद 


आप 


मिला छि डी वेज्ञरा जेलखाने से निकल गये । 

लिंकन जेल से निकल भागने के समाचार ने एक बड़ा तह- 
लका मचा दिया। स्वभावतः इस समाचार ने आयरलेंड में 
आनन्द की लहर पैदा कर दी और इंगलेंड में सरकार की नीति 
ओर प्रतिश पर यह एक बड़ा भारी प्रहार समझा गया। ऊछ 
अंगरेजों ने यह स्वोकार किया है कि सरकार के लिये यह बड़े 
शर्म की बात थी कि वह अंगरेजी भूमि पर एक चालाक विद्रोही 
से मात खा गईं। इस विचित्र घटना ने आयरलेंड के प्रश्न की 
ओर संप्षार का ध्यान पुनः आक्ृ४ किया। अंगरेजी प्रभाव के होते 
हुये भी विदेशी समाचार पत्रकार (7०४४॥ ७७) डी वेलरा ओर 
उसके कार्य में दिलचस्पी लेने लगे | इसे सम्बन्ध में जो जरा सा 
भी समाचार मिलता था वह संसार के कोने कोने में ठार द्वारा 
फैला दिया जाता था| पेरिस्त का एक प्रसिद्ध पत्रकार पीस कान्‍्फ- 
रेंस ऐसे महत्व पूर्ण कार्य को छोड़ कर मिस्टर ओकीलो से मिला 
और उनसे पूछा कि ढो बेलरा कैसे निकल गया । मिस्टर ओकीली 
ने उसे बतलाया कि “मैं केवल इतना ही कह सकता हूँ कि उसके 
जेल से निकल जाने में बहुत समय लगा ओर बड़ा. कष्ट भी 
हुआ। जिस जे 
निगरानी रहती थी। पहरा देने वालों में जेल जमादारों के अति- 
रिक्त फौजी जमादार भी नियत थे। नो महीने तक डी वेलरा को 


किसी से मिलने नहीं दिया गया, यहाँ तक कि वह अपनी ख्री 


से भी नहीं मिलने पाया किन्तु इतनी चोकसी होते हुये भो वह 
निकल गया ।” डी वेलरा की तदवीर यह थी:-उसने जेल के 
फाटक की कुंजी की एक प्रतिक्ृति मोम पर ले लो । इस समय 
जेलों में यह आज्ञा थी कि यदि केंदी चाहता तो अपने मित्रों को 


ल में डी वेक्रा बन्द या उस पर बड़े जोरों की ' 





आााशाााभाअ «नमन 
ञ्ड नीता तन तनततत+ 

हास्य पूर्ण सचित्र पोस्टकार्ड भेज सकता। एक कार्ड में एक शराबी- 
का चित्र था जो एक दरवाजे के ताले में चांभी लगा रहा था और 
उसके नोचे लिखा हुआ था 'मैं भीतर नहीं जा सकता?। दूसरे 
का में एक आदमी का चित्र था जो जेल के द्वार में चाभी 
लगाने का प्रयत्न कर रहा था और उसके नीचे लिखा हुआ था 
बाहर नहों निकल सकता! | ब्रिटिश अधिकारियों ने दोनों पोस्ट 
कार्डो' को बड़े गौर से देखा और उसे खूब बढ़िया मज़ाक 
स्मभा। वे वास्तविक अर्थ को न समझ सके । किन्तु ये दोनों 
पोस्ट काड बड़ी होशियारी से बनाये गये थे ओर उनका अभिप्राय 
ही कुछ और था। जिस चाभी का चित्र उनमें था वह जेल की 
चाभी की हुबहू नकल थी । 

कैदियों का दो कठिनाइयों का सामाना करना था। एक तो 
यह कि वे अपने संदेश का अर्थ अपने आयरिश मित्रों को समझा 
सके | दूधरे यह छि उनके संदेश का अथे इतना सांफभी न ह्दो 
कि त्रिटिश अधिकारी उसे समझ जाँय | आशा केवल इस बात 
पर थी कि कुछ अधिकारी बड़ी थोड़ी अक्ल के थे ओर वे असली 
संकेत समभने में श्रसमर्थ रहे । यद्यपि अंगरेजों ने इन पोस्टकार्डो 
को सिवा एक बड़े सुन्दर मज़ाक के और कुछ नहीं समभा 
किन्तु आयरलेंड में इस सन्देश का तुरंत ही अभिप्राय समम 
लिया गया और फौरन एक 'मास्टर की? या 'सरदार कुंजी 
अर्थात ऐसी चाभी जो बहुत से तालों में लग सके बना लो गई । 
इस चाभी को एक रोटी के भीतर पकाते ही समय भर कर जेल 
में किसी तिकड़म से भेज दिया गया। माइकेल कोलिन्स और 
डेगी बोलेन्ड एक मोटर लेकर नियत स्थान पर ठीक समय से 
पहुंच गये । उस कुंत्री की सहायता से डो बेलरा और उसके साथी 
जेल के पिछले द्रवाजे से निकल आये और सबके सब शीघता- 


( ४८ ) 


के साथ नियत स्थान पर पहुंच गये | बस फिर क्या था,चारों ओर 
समाचार पत्रों में कोलाहल मच गया कि डो वेलरा जेल से निकल 
गया । समाचार पत्र वाले यह जानना चाहते थे कि वह कैसे 
भागा और अब कहां है। एक फ्रेन्च अखबार में यह सम्वाद छपा 
कि वह पेरिस में है और हालेंड होकर फ्रांस पहुंचा | एक अंगरेजी 
समाचार पत्र ने छापा कि वह प्रेसीडेन्ट विस्तन से मिलने अमरो- 
का गया है । दूसरे अंगरेजी अखबार में छपा कि वह यूरप गया 
है और डेली क्रान्किल ने छापा कि वह डत्रलिन के आस पास 
कहीं है। इस प्रकार उसके भाग निकलने के चार दिन पश्चात्‌ 
चार तरह की रिपोर्टे निकलीं और प्रत्येह् ने उत्तका होना भिन्न 
भिन्न स्थान पर बतलाया | 
ययपि प्रकट में गवन्मेंट चिन्ता के कोई लक्षण नहीं प्रदर्शित 
करती थी किन्तु चालसे निकल जाने वाले को फिर हस्वगत करने 
के लिए भीतर ही भोतर व्यग्रता के साथ प्रयत्नवान थी । खुफिया 
पुलिध्त की एक पलटन की पलटन उसकी खोज्ञ में लगी थी | 
भाग निकलने के प्रत्येक स्थान की कड़ी निगरानी की जा रही 
थी | डी वेलरा की पुनः गिरफ्तारी के लिये सबसे अधिक 
चिन्ता लिंकन जेल के गवनर को थो । उसने फोरन ही 
ऐसा प्रबन्ध किया कि यदि डो वेलरा लिंकन नगर में हो तो 
वह भाग न सके और पुनः पकड़ लिया जाय। अतएव 
हर एक घर की तलाशी ली गई और आयरिश ढोगों के घर 
तो विशेष सावधानी से देखे गये। उक्त गवनेर ने डो वेलरा 
अथवा जो दो कैदो उसके साथ भागे थे उनमें से क्रिसी को भो 
दुबारा गिरफ्तारी के लिये अपनी ओर से ५ पोंड का इनाम रखा। 
किन्तु न तो गवनर कुछ कर सका ओर न गवन्मेंट अपनी सारी 
शक्ति के होते हुये इस जेल तोड़ने वाले कैदी का पता लगा सको । 

चमकती हुई भूरी आखों वाले उस दुबले पतले लम्बे आदमी का 
कोई भो खोज ( सुराग ) न मिला । तब गवर्नमेंट ने सारी घटना 
को अगरण्य दिखलाने के लिये सभो सीनफीन कैदियों को छोड़ 
दिया और यह प्रकट किया कि डी वेलरा को कुछ सप्राहों से 
अधिक जेन्न में रखने का बिचार गवर्नमेंट का न था। यह इंगलैंड 
की ऊपरी छदारता थी किन्तु उसके हृदय की भोतरी इच्छा यह्‌ 
थी कि जब तक पीस कान्फरेन्स भें छोटे राष्ट्रों के भाग्य का संतोष 
जनक निपटात न हो जाय तब तक वह आयरिश नेताओं को 
दढ़ता पूरक वाले चाभो में बन्द रखे। 
जेल से निकल छर डो बेलरा ने आयरिश जनता के नाम 
पना सन्देश भेजा जो एक सभा में पढ़। गया। संदेशे के शउग्‌ 
ये थे, “मैं अपने देश का कार्य करने के लिये लिंकन से निकल 
आया हूँ और कर रहा हूं ।” एक दूसरी घटना जिसने खलबली 
दा कर दी वह यह थी।क मेन्शन हाउस के एक संगांतोत्सव 
अचानक मिस्टर सीन मैकगैट दिखलाई दिये और फिर 
: _कीयक गायत्र भी हो गये । इनके साथ कुछ वालंटियर भी थे। 
हे महाशय लिंकन जेल से डो वेलरां के साथ भागने बालों में 
से थे । यह घटना पहली सूचना थी कि सीनफीन नेता शायद्‌ 
आयरलेंड पहुंच गया है। अंगरेजी ओर बिदेशी पत्रों में उससे 
: भेंद किये जाने के समाचार निकलने ढछगे । यह एक ऐसो बिचित्न 
बात है जिससे सीनफोनरों की बडाई ही हो ती है 


है कि अंगरेजी 
सरकार के चालाक से चालाक खुफिया पुलिस वाले भी डी बेलरा 

को भेंट के नियत स्थान की भलक तक नहीं दिखलाई जाती थी। 
रात्रि के समय पत्रकार को एक मोटरकांर में बिठला कर ले जाते 
थे और डी वेलरा से भेंट करा कर उसे वापिस कर देते थे। 
वह यह भी नहीं बतला सकता था कि किस मकान में उससे भेंट 
हुई । भेंट करने बालों में से अंगरेजी क्रानिकल और 
अमेरिका के एशोशियेटेड प्रेस के प्रतिनिधि भी थे । 

अमरीकन एसोशियेटेड प्रेस के प्रतिनिधि मिस्टर रांस से 
म्ेंटकरने में डो वेलरा ने बहुत सी बातें कही थीं। एक प्रश्न के 
उत्तर में उसने कहा था कि “प्रेसीडेन्ट विल्सन के आत्मशासन 
को और छोटे राष्ट्रों के अधिकारों की रक्षा के प्रश्न को जबतक 
राजनीतिज्ञ नहीं मानेंगे तबतक संसार में शांन्ति नहीं हो सकती | 
मुझे आश है कि प्रेसोडेन्ट ओर पेरिस के धुरन्धर राजनीतिज्ञ 
दूबने वाले नहीं है। जिन सिद्धान्तों को वे अबतक दुद्नाई देते 


रहे हैं ओर जिनके लिये संसार समर का भीषण दृश्य वर्षो तक 
जारो रहा है उन सिद्धान्तों की रक्षा वे अवश्य करेंगे । आयरलेंड 
भी इसके अतीरक्त और कुछ नहीं चाहता कि इंगलैड उस पर से 
अपना अनविकारी और अत्याचारी हाथ हटा ले। उसकी केवल 


मांग यह है कि वह स्वयं अपने ढरगं से अपना जीवन निर्वाह करने 


के लिये अपने स्वाभाविक 
जीवन में कोई हस्तक्षेप न हो । हाँ, इतना प्रतिवन्‍्ध अवश्य हो कि 
बह अन्य लोगों के समान अधिकारों को भी प्रतिष्ठा करे । 
आयरलैंड पर इंगलैड का कोई अधिकार नहीं है। उसकी हुकूमत 
केवल उसकी बर्क्ियों की संख्या पर निर्भर है। हम उसे चैलेंज 
: देते हैं कि छतन्‍त्र-अत्म-शाशन का सिद्धान्त वह इस द्वीप पर क्यों 
नहीं लगाती । यदि उसके बसाये हुये लोगों को शामिल करते हुये 
बहुमत से यह प्रमाशित द्वो कि जनता ख्॒तत्र शासन नहीं चाहती 


अधिकार प्राप्त करे उसके स्वतन्त्र | 

तो हम उस निश्चय को मान लेंगे और शान्त हो जायेंगे | और 
यदि बहुमत से यह निश्चय हों कि लोग स्वतन्त्रता के इच्छुक हैं 
तो क्या अपने राष्ट्रों को स्व॒तन्त्र करने का हमारा अधिकार नहीं 
है? मुझे विश्वास है कि पूर्ण स्वतंत्रता से कम में आयरलैंड के लोग 
सन्तुष्ट न होंगे। आयरलेंड अपनी सत्त। को नाश नहीं होने देगा । 
उसको प्रवल्न इच्छा है कि संसार को उन्नति में बह भी पूरी तरह 
भाग ले । आयरलैंड की मांग को स्त्रोकार न करने की इंगलैड के 
पास कौन सो दलोल है ? वह बतलाये कि वह हमारा चैलेंज क्‍यों 
नहीं स्वीकार करता । यदि आत्म शासन का सिद्धान्त वह इस 
टापू के लिये मान लेता है तो आयरलेंड के प्रश्न को सदा के लिये 
'मीमांसा हो जातो है । हम अपने अल्प संख्यक लोगों के प्रश्न को 
स्वयं तय कर लेंगे क्‍यों कि हम उसे तय करना चाहते हैं । 
इंगलेंड इस प्रश्न को कभी नहीं तय करेगा क्योंकि वह चाहता है 
कि यह प्रश्न सदा हो अनिश्चित बना रहे। दाल भात में मूसर 
चन्द्‌ की तरह उसे हमारे बीच में पड़ने को कोई आवश्यकता नहीं । 
हम संसार को अपनी बात सुनाना चाहते हैं और चाहते हैं कि 
वह इंगलेंड और आयरलेंड के बोच में पड़ कर फैसला करादे । 
जिन सिद्धान्तों के नाम पर चार वर्ष से युद्ध की ज्वालायें धधक 
. रही हैं यदि वे मंखोल सावित हुये ओर झब भी आयरलेंड के 
अधिकारों को ठुकराया गया तो उसे अपनी उस अजेय शक्ति को 
ही शरण लेनी पड़ेगी जो शताब्दियों -से उसे सुरक्षित रखे हुये 
। उसमें अब भी सहन शक्ति है, किन्तु आयरलेंड में एक ऐसा 
दल बढ़ रहा है जिसने निश्चय कर लिया है कि यदि इंगलेंड अब 
भो हुकूमत करना दी चाहता है तो वह अपनी तलवार को म्यान 
में रख कर कभी शासन नहीं कर सकता ।? ह 
१९१८ के दिसम्बर के आम चुनाव में डी वेलरा दो निर्वाचन 

क्षेत्रों से चुना गया । एक खान पर उसने मिस्टर जोन 
डिलन को जो आयरिश पालिमेन्ट्री पार्टी के समापति थे ४४६१ 
बोटों से हराया । चुनाव के पहले आयरिश पां्टी के ६८ प्रतिनिधि 
थे किन्तु चुनाव में केवल £ सदस्य ही सफल हुये। सीनफोनरों 
के ७३ और युनियनिस्टों के २६ प्रतिनिधि चुने गये । 

मिस्टर ओोत्रायन की पार्टी ने सीनफीनरों का विरोध नहीं 
किया । डेल एरन की जो पहली मीटिंग २९ जनबरी १९१९ को 
हुई उसने सारे संसार के राजनोतिक क्षेत्रों का ध्यान अपनी ओर 
आकर्षित कर लिया | तुरन्त ही आयरिश स्वतन्त्रता को घोषणा 
कर दो गई । एक प्रजा वादी कार्य क्रम तैयार कर लिया गया। 
ओर संसार के राष्ट्रों को स्वागत संदेश भेज दिया गया। (यह 
सन्देश पुस्तक के अन्त दिया गया में है )। 

दूसरे कैदियों के छूट जाने पर इस बात की आवश्यकता न 
रही कि अब डी वेलरा छिपकर रहे | अब दुबारा पकड़े जाने 
का भय न था क्योंकि अंगरेज लोग दमन की इच्छा रखते हुये 
भी इसी में अपनी भलाई समभते थे कि सीन फीनरों के साथ 
डिलाई का वर्ताव किया जाय । एक ओर पेरिस में बड़े बड़े २ राष्ट्र 
अन्य जांतियों के भविष्य पर वाद विवाद कर रहे थे दूसरी ओर 
आयरिश लोग फ्रांस ओर अमरीका की जनता के सामने अपनी 
बातें उपस्थित कर रहे थे। इसके अतरिक्त सीनफोन नेताओं को 
इस बात की तनिक भी परवा न थी कि इंगलेंड क्‍या करने बाला 
है। उनके सामने एक स्पष्ट कार्य क्रम उपस्थित था जिसे जनता ने 
रवीकार कर लिया था । वे उसी कार्य क्रम को पूरा करने पर कमर 
कसे हुये थे। श्रेसीडेन्ट विल्सन का आत्मशाउन का सिद्धान्त 
ओर छोटे राष्ट्रों के प्रति 'मित्र राष्ट्रों! को सद्दालुभूवि को संता 


कप कर >> ० ७ र्पि 
की दृष्टि के सामने रखे हुये थे और इसो बात को इंगलेंड नहीं 

जाहता था। आंत्मशासन का सिद्धान्त 'जेगो स्लेवूस' अक्रेनियनूस 
या जेको स्लोवक्प्त के लिये चाहे जितना उचित हो किन्तु उसका 
प्रयोग उस आयरलेंड के लिये नहीं हो सकता जो यूरोप और 
अमेरिका के बहुत से भागों में सम्यता का प्रचार करने में 
अग्रगण्य रहा है। आयरलेंड की आवाज को कुचलने का प्रयत्न 
करने में इंगलेंड ने सभायें बन्द को व्याख्यान रोके और कोठ 
माशज्ञ स्थापित किये किन्तु परिणाम यह निकला कि आयरलैंड 
का उद्देय ओर हृढ़ हो गया। सोनफोन कैदियों ने अंगरेज्ी 
अदालतों के मानने से इतकार कर दिया और बहुधा अदालत 


की कार्यवाही को बिल्कुल खिलवाड़ बना कर उसका खूब 
मजाक उड़ाया | 


२२ मार्च को सीनकोन दल के केन्द्र से यह सूचना निकली 
कि २६ ता० बुद्धवार को शाम को प्रेसोडेन्ट डी वेज्षरा का आयर- 
लेंड में आगमन होगा और डेल एरन को कार्य कारणी उनका 
राष्ट्रीय स्वागत करेंगी । आशा की जाती है कि डो वेलरा के गृह 
आगमन पर राष्ट्रीय उत्सव मताया जायगा और सैनिक जुलूस 
की पूरा प्रबन्ध होगा। डबलिन के लाडे मेअर नगर के द्वार 
पर उनका स्वागत करेंगे ओर उनऊझे साथ मेन्शन हाउस तक 
आवेंगे। वहां पर राष्ट्रपति जनवा को अपना संदेश सुनावेंगे । 
जो संस्थायें इस प्रदर्शन में भाग लेना चाहती हैं उन्हें २७ 
तारीख को ६ बजे शाम तक प्रार्थना पत्र भेज देना चाहिये। 


अवैतनिक मंत्री 
एम० पोलेंड, 


टी० केला, 
२३-४-३२ 

उपयंक्त घोषणा के जवाब में अंगरेज सरकार ने अपनी श्राज्ञा 
द्वारा सब प्रकार की सभाओं ओर जुलसों को रोक दिया। इस 
सरकारो शआाज्ञा से स्वागतवाली घटना की महत्ता कुछ विशेष 
बढ़ गई | ओर अखबारों में उस पर खूब ज़ोर से टीका टिप्पणी 
होने लगी। किन्तु डी वेलरा ने सरकारी घोषणा के सम्बन्ध में 
यथोचित काये किया। सीनफीन दल के केन्द्र-स्थान पर उसने 
सूचना भेज दी कि “मेरी समभ में स्वागत करने का यह उपयुक्त 
अवसर नहीं है। इसकी सम्मति का आंदर करके स्वागत काये 
स्थगित कर दिया गया। 


डी वेलरा के जेल से निकल भागने के दो सप्ताह पश्चात्‌ 


संयुक्त राज्य के फिलेडेल्फिया नगर में भायरलैंड के हितों के 
सम्बन्ध में एक विराट्‌ मूत्तिमान प्रतिनिधि कन्वेन्शन हुआ। 
इसका नाम आयरिश-जातीय कन्वेशन्न रखा गया। इसमें पाँच 
हजार एक सौ बत्तीस प्रतिनिधि उपस्थित थे | उनमें से बहुत से 
अमरीका के राजनीतिक, न्याय विभागीय और धार्मिक उच्च 
पदाधिकारी थे। इस कन्वेन्शन का मुख्य कार्य यह अनुरोध 
करना था कि ईमन डी वेलरां, आर्थर प्रिेफिथ और कौन्ट प्लंकेट, 
को 'डेल एरन! के प्रतिनिधि स्वरूप 'पीस कान्फरेन्स में आयरलेंड 
की समस्या उपस्थित करने को आज्ञा दी जाय | स्वनिर्णीत शासन 
का सिद्धान्त जो प्रेसीडे्ट विलसन की १४ बातों में शामिल है, 
आयरलेंड के लिए लागू किया जाय अथवा जिस उद्देश्य से अम- 
रोका युद्ध में सम्मिलित हुआ था उसको असफल करनेवाली 'लीग 
आव नेन्‍्शन्स' को पंगु बना दिया जाय । इन उद्देश्यों की पूर्ति के 
लिए २५ आदृमियों की एक कमेटो बना दी गईं। इस कमेटी ने 
अपनी ओर से तीन सज्जन पेरिस जाने के लिए नियुक्त किये, 

जो वहाँ जाकर संसार के राष्ट्रों के सामने आयरलेंड की समस्या 
उपस्थित करें। 

अतणएव पीस कान्‍्फरेन्स के प्रेसीडेन्ट मिस्टर “क्तीमेंश्‌” को 
आयरिश प्रतिनिधियों को ओर से १७ मई को एक पत्र बाका- 
यदा लिखा गया | उसमें कहा गया कि हम आपको सूचना देना 
चाहते हैं कि अंगरेज्ी प्रतिनिधियों को आयरलैणः के सम्बन्ध में 
कोई बात तय करने का अधिकार नहीं है, आयरलैणड का मामला 
केवल आयरिश प्रतिनिधि ही तय कर सकते हैं क्योंकि वे ही 
जनता की आयरिश सरकार द्वारा चुने गये हैं और वे ही आयर- 
लेंड की ओर से किसी सुलहनामें पर हस्ताक्षर कर सकते हैं । 

उन्हीं के हस्ताक्षर किये हुए सन्धि पत्र को मानने के लिए हम 
लोग बाध्य होंगे। साथ में डी वेलरा, ग्रेफिथ ओर प्लंकेट के 
नाम थे । 

२६ मई को एक ओर पत्र उपरोक्त तीनों नामों से पीस कान्फ- 
रेन्स के सभापति के नाम भेजा गया ' उस में १७ मई के पत्र का 
संकेत था और यह भी लिखा था कि “अब आयरलेंड पर अंगरेज़ों 
का शासन असह्य हो गया है। यह शासन स्वतंत्रता ओर न्याय 
के सिद्धान्तों के प्रतिकूल है। केवल मनुष्यता के नाम पर कान्फ- 
रेन्स को उसे समाप्त कर देना चाहिए। कान्फरेन्स का उद्देश्य शान्ति 
स्थापित करना है और उस समय तक शान्ति कदापि स्थापित नहीं 
हो सकती जब तक कि आयरलैण्ड का और राष्ट्रों की तरह आत्म 
निणय का न्यायोचित अधिकार स्वीकार नहीं व्या जाता। 
आयरलैण्ड को कदापि विश्वांस नहीं है कि इंगलैए्ड उस के 
साथ न्याय करेगा। अतएवं आयरलैण्ड चाहता है कि उसके 
प्रतिनिधियों को अवसर दिया जाय कि वे कॉफरेन्स के सामने 
उपस्थित हो कर अपना दावा पेश करें और इंगलैरुड के दावे का 

खण्डन करें। हमें आशा है कि हमारी ग्रार्थवा स्वीकार की जायगी 
आर हमारे प्रतिनिधियों को अपनी मांग उपस्थित करने का 
अवसर दिया जायगा । 

इन पत्रों के अतरिक्त 'सीन ओकेली” और 'जाज गेयन ढफ्की! 
ने भो पत्र लिखे तथा आंयरिश-जातीय कन्वेन्शन के प्रतिनिधि 
अमरीकन कमीशन के प्रायः प्रत्येक सदस्य से ओर प्रेसीडेन्ट 
विलसन से भी मिले ओर उनसे पत्र व्यवहार भी किया । किन्तु 
कान्फरेन्स में अंगरेजों का ज़ोर बहुत अधिक था। अतएब 
डी वेलरा और उसके साथी प्रतिनिधियों को अपनी बात कहने 
का अवसर नहीं दिया गया। उनको मांग का वहीं प्ररिणाम 
हुआ जो कि जगलूल पाशा के दावे का हुआ था । जगलूल मिश्र 
के प्रतिनिधियों के प्रमुख होकर आये थे। इस अन्याय के लिए 

' “चारों ही बड़े राष्ट्र” दोषी थे। उन चारों ने आरम्भ ही में यह 
निश्चित कर लिया था कि जब त्क सब सम्मति न हो तब तक 
किसी छोटे राष्ट्र को उनके सामने उपस्थित होने की आज्ञा न दी 
जाये । परन्तु प्रेसीडेन्ट विल्सन ने क्‍यों कमजोरी दिखलाई ? 

९ अपरेल को सीनफीनरों की सभा में बोलते हुए डी वेलरा 
ने कहा: “यदि प्रेसीडेन्ट विलसन अपने सिद्धान्तों पर दृढ़ रहना 
चाहते हैं तो आयरिश ज्ञाति उनका समर्थन करेगी, चाहे दुनिया 
की और कोई जाति उनका समर्थन भल्ञे ही न करे, ओर यदि 
प्रेसीडेन्ट अपने सिद्धान्त का पालन नहीं करेंगे तो भी आयरिश 
जाति उन सिद्धान्तों पर दृढ़ रहेगी और न्याय और स्वत्वों का 
पालन करबायेगी | महासमर के समय जिन सिद्धान्तों की दुह्दाई 
दी गई थी आयरिश मेन उन्हें पूरा करवा कर छोड़ेंगे। ये सिद्धान्त 
न्यायोवित हैं ओर इनकी संसार में बड़ी उपयोगिता है। आयरिश 


जाति इनका लोप नहीं होने देगी | 

सीनफोन संगठन के प्रश्न के विषय में उसने कहा “हमारे 
संगठन ने संसार का ध्यान अपनी ओर आकर्षित कर लिया है । 
हमारी सफ़लता के दो कारण हैं। एक तो यह कि हम आयरिश 
जाति को वास्तविक इच्छाओं को प्रकट करते हैं; और दूसरे यह 
कि हमने अपनी बातों का प्रचार करने में ईमानदारी, न्याय 
प्रियता ओर अपने से भिन्न मत रखने बालों के साथ उदारता से 
काम लिया है। सीनफीन दल्ल राजनीति को खेल नहीं समभता, 
बल्कि उसकी दृष्टि में राजनीति एक बड़ा गम्भीर विषय है। 
ओर ज्यों ही राजनीति सत्य से परे होकर गंदो वस्तु हो जायगो, 
त्योंही वे उस से प्रथक्‌ हो जायँंगे। यदि आयरिश मैंन अयनी 
सीमा का उल्ंबन कर जायेंगे और अनुचित बातां का प्रचार 
करने लगेंगे, तो वे उनके साथ भो डदारता का व्यवहार नहीं 
करेंगे ।? 

अन्य राष्ट्रों का जिक्र करते हुए उसने कशा कि “हमारा 
भंगड़ा सिवा एक राष्ट्र के अन्य किसी राष्ट्र से नहीं है। ओर वह 
राष्ट्र उनका बहुत पुराना शत्रु है। अपने शत्रु के शत्रु से सहानु- 
भूति रखना स्त्राभाविक है। किन्तु मैं यह कई देना चाहता हूं कि 
हमने जर्मनी से कोई धन नहीं प्राप्त किया । हम जमेनी, या 
किसी भी अन्य देश के हाथ को कठपुतलो नहीं बनना चाहते । 
यदि आयरलैण्ड में ऐसे लोग हैं जो क्रित्ती अन्य देश के लाभ 
के सामने उसे हितों को दबा सकते हैं, तो वे वहो लोग हो 
सकते हैं जो आज भी आयरलैण्ड के हितों को इंगलैए्ड को 
मेंट किये बैठे हैं। आयरिश राष्ट्र को रक्षा के लिए जिन लांगों ने 
दो वष पहले अंगरेजी सेना का सामना किया था, वे उच्ची दृदृता 
के साथ जमंनी का भी मुकाविला कर सकते हैं, यदि जमनी यहां 
आने को इच्छा रखता है। जद्दां तक मैं जानता हूँ--और मैं बात 

करने वाले लोगों में से बहुतों से अधिक जानता हूं--जमंनी ने 
न तो आयरलैण्ड को बेवकूफ बनाया और न बेवकूफ बनाने की 
कोशिश की । जम॑नी ने आयरलेण्ड को धोखा नहीं दिया ।” 
“अनिवाय सैन्य सेवा के विषय में डी वेलरा ने कहा किः--“यदि 
आयरलैण्ड जबरिया भरती का विरोध न करता तो आयरिश 
जाति सदो के लिए नाश हो जाती । उन्‍्हों ने इस अनिवार्य सैन्य 
सेवा का विरोध इस लिए नहीं किया कि वे लड़ने से डरते थे 
बल्कि इसलिए कि वे छड़ने से घबड़ाते नहीं थे। युद्ध में लड़ने 
'की अपेत्षा अनिवाये सैन्य सेवां का विरोध करने में उन्‍हें अधिक 
हानि 5ठानी पड़ती । किन्तु आयरलैण्ड संसार से अनिवाय सैन्य 
सेवा की प्रथा को उठा देना चाहता है। साधारण लोगों ने अपनी 
शक्ति को अनुभव कर लिया है। अब वे अपना संगठन कर के 
इसे रोक सकते हैं ।” 

“मजदूर सदा हमारे साथ रहे हैं। पहलो मई को मजदूर 
लोग आम हड़ताल करके संसार को यह दिखला देना चाहते हैं कि 
मजदूर सब लोगां के लिए स्वायत्त शासन का सिद्धान्त चाहते 
हैं। मज़दूर आयरलैण्ड के इस दावे के साथ हैं कि आयरलैण्ड को 
यह अधिकार प्राप्त है कि वह स्वयं तय करे कि कैसी सरकार 
के अधीन रहना चाहता है। मजदूरों ने जबरिया भर्ती का विरोध 
करने में हमारां साथ दिया है। आम चुनाव में जब मजदूरों से हमने 
कहा कि वे आपस में भेद भाव पेदा न करें. तब मजदूरों ने हमारी 
बात मान ली । मजदूर सदा हमारी सहायता $रते रहे हैं। 
अतएव मजदूर अच्छे से अच्छे व्यवहार के अधिकारी हैं।” 

डी बेलरा की बातों से बुद्धिनत्ता और दूरदर्शिता भलकती 
थी। वह अपने कार्य क्रम ५र इतनी अच्छी तरह से विचार कर 
लेता था कि छोटी छोटी बातों में भी उसे अपनी निश्चित और 

प्रकाशित अनुमति से एक च भी हटने की आवश्यकता नहीं 
पढ़ती थी । एक इमानदार मनुष्य को साधांरणतया इस बात की 
आवश्यकता नहीं है कि वह अपने शब्दों पर सदा निगरानी 
रखे, उसकी आंत्मा सदा उसका ठीक ठीक पथ गप्रदंशन करती 
है। वास्तव में डी वेलरा एक न्याय प्रिय मनुष्य है। उसकी प्रखर 
बुद्धि और उसके उच्च विचार सदा उसको उन राजनीकत्िज्ञों से 
ऊपर उठाये रखते हैं जो केवल अपने ही हितों को अपने कामों 
का कारण मानते हैं । 

“पीस कॉन्‍्फरेन्स' से आ यरलैण्ड को कोई सहायता नहीं 
मिली । सब श्री सीन ट। ओकेली और जाज गेवन डफ ने आय- 
रिश जातीय कन्वेन्शन के तीनों प्रतिनिधियों के साथ मिलकर 

अधिक परिश्रम किया कि डी बेलरा की बांत सुन ली जाये। 
परन्तु “बड़े चार” टस्स से मस्स नहीं हुए। जिन उद्देश्यों के नाम 
पर युद्ध किया गया, केवल उन्हीं की ओर बनका ध्यान नहीं था । 
किन्तु हर एक का अपना अपना कुछ स्वार्थ था और उस स्वार्थ 
के सम्बन्ध में तनिक भी छेड़ छाड़ करने से हर एक गुर्राता था। 
आयरिश-जातीय प्रतिनिधियों के श्रमुख मिस्टर फ्रेंक पी वाल्श ने 
प्रेसोडेट बिलसन से बहुत कुछ बात चीत और वाद विवाद 
किया परन्तु परिणाम कुछ भी न निकला। यद्यपि अमेरिका 
को कांग्रेस ने आयरिश मांग को एक के विरुद्ध ६० वोटों से पास 
कर दिया था, तो भी प्रेसीडेड विलसन कुछ न करा सके। 


( ६० ) 
दुठा अध्याय 


१९९९ के जून के आरम्भ में, जब कि आयरिश जातीय 
क्नत्वत के प्रतिनिधि पेरिस में प्रेसीडेन्ट विल्सन को घेरे हुए थे, 
डी बेलरा यक्रायक आयरलैरड से ग़्रायव हो गया। उसका यह 
अन्तध्यान होना बेसा ही एक नाटकोय दृश्य था जैसा कि उसका 
लिंकन से गायब होना । आयरलैण्ड के चारों ओर अंगरेजी जहाजों 
के बेड़े लगे हुए थे। उस में से किसी का निकल जाना असम्भव 
था ज़्ब तक उसके पास परराष्ट्र मंत्री का 'पासपोट! न हो। 
डी वलरा के पास न तो कोई पासपोर्ट था और न उसने उसे 
प्राप्त करने का प्रयन्न ही किया थां। किन्तु यह निश्चित था कि 
वह आंयरलेण्ड से चला गया था। लेकिन वह कैसे गया ! 
समुद्र के माग से या हवा के ? यह एक रहस्य था | 
उसझे घनिष्ठ मित्र जानते थे हि यह “सीनफोन मार्ग” से गया 
है | अंगरेज़ लोग सममते थे कि वह पीस कॉन्फरेन्स” गया है। 
किन्तु अब डो वेलरा को पीस कन्फरेन्स पर तनिक भी विश्वास 
नहीं रहा था | उसने समभ लिया कि पराधीन जातियों को वेड़ियाँ 
बोलने के बदले मित्र राष्ट्रों के राजनीतिज्ञ उन बेढ़ियों को और 
अधिक दृढ़ बनाने पर तुल हुए हैं । अगर वह पेरित जाता, तो 
उसे भा अन्य प्रतिष्टित यात्रियों की तरद्द उस होटल के इदे गिदे 
घूमने में अपना समय व्यर्थ खोना पड़ता, जहाँ पीस कान्फरेन्स 


हो रही थी | परन्तु जब २१ जून को यह सूचना प्रकाशित हो गई 


कि डी बेलरा न्‍्यूआक 'पहुँचाना” तब सारी अटकल पच्चु वात 


समाप्त हो गई । 
डी वेलरा के अमरीका पहुँचने को सूचना के साथ ही यह 
त्बर भी प्रकाशित हो गई कि जर्मनी शान्ति सन्धि पर हर्ता- 

क्षर करने को राज़ो हो गयां है। इससे संघार समर का अन्त आ 
गया। 'न्यूयाक, पहुँच कर डो वेलरा 'एसटोरिया होटल! मैं ठहरां 
और उस्री को अपना केन्द्रीय निवास-स्थान बनाया । अमेरिका को 
मिन्न भिन्न रियासतों से उसके पास सहल्नों संदेश और निमंत्रण 
आने लगे । उसके निवास-स्थान|पर जमधट लगा रहने लगा। 
प्रमुख समाचार पन्नों ने उससे भेंट करने के लिए अपने प्रतिनिधि 
भेजे और आयरलेंड की समस्या पर प्रतिदिन उसकी सम्मति से 
अखबारों के कालम पर कालम भरे जाने लगे। वह सदा हर 
श्रेणी के लोगों से घिरा रहता था, यथा साध्य वह सब से बड़ी 
प्रसन्नता से मिलता ओर बात करता था | 
डी वेलरा के आने के पहले उसकी सुन्दरता की घूम अमरीका 
में मच गई थी। एक तो वह उच्च आदर्श का प्रतिनिधि था 
ओर दूसरे उसे साज्ञात रूप से देखने के लिए लोग बड़े इच्छुक 
थे । अतएक बहुत से लोग उससे मिलने और हाथ मिलाने को 
व्याकुल हो रहे थे। एक सज्जन ने उससे भेंट कर के “पिटस वर्ग 
डिस्पेच” में लिखा था कि, “बह ६ फीट लम्बा, सुन्दर और सुदृढ़ 
जवान है। उसका शरीर सीधा ओर सुस्थ है। उसमें स्फूर्ति 
है । उसके बाल भूरे हैं और उसकी आँखों में प्रकाश है, उससे 
मिलकर आनन्द प्राप्त होत है।न तो उसमें बनावट है और न 
घमंड | वह अपनी महत्ता का अभिमान नहीं करता | वह्‌ समस्त 
चास्तविक महान पुरुषां की तरह सर, दयावान, सहानुभूति पूर्ण, 
ओर सच्चा है। जब मैं ने उससे कह कि में “राजा एलबट! या 
'प्रिंस्स आफ वेल्स की अपेज्ञा आप से मिलते के लिए अधिक 
'ल्ञालायित था, तब वह बहुत हंसा |”? 
उपरोक्त बातों से पता मिलता है कि अमरीकनों के भाव डी 
चेलरा का आंर कैते थे। उसके व्यक्तित्व श्रोर उसके व्द्दश्य की 

पवित्रता ने मिलकर अमरौकनों के हृदय में आयरलैंड के प्रति 
अगाध प्रेम उत्पन्न कर दिया था । वह अपनी निजी बड़ाई नहीं 
चाहता थां। जब कभी उसका स्वागत सत्कार होता था, तब वह 
कह देता था कि यह मेरा सत्कार नहीं है किन्तु आयर लेंड का 
है। जब कभी कोई विश्व विद्यालय या कालेज उसकी मानसिक 
योग्यता को स्वीकार करके उसे सम्मान सूचक उपाधि प्रदान 
करना था, तब वह कहता था कि यह प्रतिष्ठा मेरो नहीं किन्तु 
आयरलेंड की है। 

डी वेलरा के अमरीका जाने के पहले 'डेलएरन” ने आयरिश 
प्रजातंत्र का १० लाख पौण्ड का एक ऋण निकाला था। इसमें 
ढइ३ लाख अमरीका में वसूल होना था। आयरलेंड के अमरीकन 
मित्रों की सहायता से यह ऋण बहुत शीघ्र पूरा हो गया। 
और डी वेलरा को इसके लिए कोई कष्ट नहीं उठाना पड़ा । छोटे 
ओर बड़े, सबने हो बड़ी उदारता से इसमें सहायता की, यहां तक 
कि कुछ समय के पश्चात्‌ इस ऋण की रकम बढ़ा कर द्ूस लाख 
डालर करनी पढ़ी । 

धनको अपील करना ही डी वेलरा का मुख्य उद्देश्य नहीं था । 
सानफ्रेंसिसको में ५० हजार मनुष्यों के सामने उसने अपने एक 
व्याख्यान में कहा :--“अमरीका के लोगों ने आयरलेंड को जो 
कुछ सहायता को है मैं उससे बहुत ही सल्टुष्ट हूँ। में अपने देश 
के औद्योगिक धन्धों के लिए आपको आर्थिक सहायता लेने आया 
हुआ हूँ । किन्तु मुख्य बात, जो मैं इस देश से चाहता हूँ. वह यह 
है कि आप आयरिश प्रजातन्त्र की स्थिति को स्रोक़ार करलें। 
हमारा राष्ट्र बहुत महान है, हमारे साधन पर्याप्त हैं। हम अपना 
प्रबन्ध कर सकते हैं । आप हमारे प्रजातंत्र की स्थिति को स्वोकार 
करलें और घाहे हमें एक पाई भी न दें, यह इस बात की भपेत्नां 

अधिक अच्छा है कि आप हमें अपना सब सोना दे दें ओर 
हमारे प्रजातंत्र को स्वीकार न करें ।” 
आयरिश प्रज्ञातंत्र की स्थिति को स्वोकार कराने के लिए 
डी वेलरा ने साफ साफ कह दिया कि में यह नहीं चाहता छि 
अमरीका इड्जललेण्ड से हमारे लिए युद्ध करे। आयरिश प्रजातंत्र 
को स्वीकार करने के लिए अमरीका को इज्जलैण्ड से युद्ध करने 
की कोई आवश्यकता नहीं। दूसरे इड्डलैण्ड को अमरीका से 
छड़ने का साहस भो नहीं है ओर अगर वह लड़ना भी चाहे तो 
युद्ध करने के लिए पहले उसे अमरोका से ऋण लेना पड़ेगा । 
अतएव अमरीका को स्वयं निर्णय करना है। आयरलैण्ड ओर 
इज्जलैण्ड की लड़ाई ७०० वर्षा' से है ओर यह युद्ध उस समय तक 
चलता रहेगा जब तक इज्जलैएड अपना अनधिकार पूर्ण हस्तक्षेप 
करना छोड़ न॑ देगा । यदि आयरलैण्ड का अधिकार स्वीकार कर 
लिया, तो सारी शत्रुता और मन मुटाव दूर हो जायँगे। दोनों 
राष्ट्रों का मित्र बन कर रहना वास्तव में दोनों ही के लिए हितकर 
है । इंगलेएण्ड जब चाहे तब आयरिश जाति की मित्रता को प्राप्त 
कर सकता है आवश्यकता केवल इस बात को है कि पूर्ण स्वतंत्र - 
शासन का अधिकार स्वोकार कर लिया जाय । अर्थात्‌ लोगों को 
यह आज्ञा द्वो ७ प्रेस्ीडेन्ट विल्सन द्वारा सम्पादित सिद्धान्तों 
के आधार पर वे स्वयं अपनी सरकार चुन सके । फिर तो आय- 
रिश प्रश्न रही नहीं जाता । सरकार ने अपना मतलब साधने के 
लिए और ब्रिटिश हितों की रक्षा के लिए सर ऐडवर्डकार्सन को 
खड़ा कर दिया है। वेलफास्ट का प्रश्न या अन्य प्रश्न केवल इस 
बात का बहाना मात्र है कि इज्लैरड आयरलैंड पर अपना प्रभुत्व 
बनाये रहे । पूर्ण स्वतंत्रता के प्राप्त होते ही आयलैंड अपने आन्त- 
रिक प्रश्नों को बहुत थेड़े समय में सुलमका लेगा। स्वतंत्र राष्ट्र के 

“रूप में वह ब्रिटिश साम्राज्य के लिए शक्ति का साधन होगा न 
कि निबंलता का कारण जैसा कि वह अब है। दोनों ही राष्ट्रों 
के हितों के लिए यह आवश्यक होगा कि वे पड़ोसी मित्रों की 
तरह रहें और मिलजुल कर काम करें। 

अमरीका के लोग आयरलैंड की न्‍्यायोचित माँग और 
उसकी राष्ट्रीयवा के विषय में क्या विचार रखते थे, यह नीचे 
लिखे हुए अमरोकनों के वाक्यों से प्रकट हो जाता है । 

डी बेलरा को स्वतंत्र नागरिक की उपाधि प्रदान करने के 
उपलक्त में जो भाज दिया गया था उसमें 'चाल्स टाउन? के मेयर 
ने आयरिश जाति के नाम जाज वाशिंगटन का सन्देश उपस्थित 
किया:--“आयरलैण्ड के देशभक्तो, समस्त देशों के स्वतंत्रता के 
पुजारियो ! अपनी आशा में दृढ़ रहो! तुम्हारा ओर मेरा उद्देश्य 
एक ही है । तुम्हारे समय में तुम्हारी निन्‍्दा की जाती है; मेरे समय 
में राजभक्तों ने मुझ पर दोषारोपण किये थे। यदि में असफल 
होता, तो मुझे फाँसी के तख्ते पर कूलना होता। डिन्‍्तु अब मेरे 
शत्रु मेरी प्रतिष्ठा करते हैं | यदि मैं असफल होता, तो भी मैं उद् 
प्रतिष्ठा का पात्र था। जब विज्ञय भाग गई, तब भी में अपने 
उद्देश्य पर दृढ़ रहा । ओर इसी लिए मुझे सफलता मिली | तुम्हें 
भी इसी प्रकार काये करना होगा ।” 

वाशिंगटन में डी वेलरा का स्वागत करते हुए 'सेनेटर रीड' 
से कहा था:-- 

आयरलैण्ड में उस समय के शताब्स्यों पहले से उच्चकोटि 
की शिक्षां संखायें मौजूद थीं, जब कि ग्रेट ब्रिटन के लोगों ने 
अपने को जाड़े पाले से बचाने के लिए पशुओं की खालों को 
पहनना और अपनी टाँगों में फ़ूतछ लपेटना तक नहीं छोड़ा था । 
मैं इंगलेंड पर आक्षेप करने के अभिप्राय से ऐसा नहीं कहता। 

जब भ्रेटब्रिटन के निवासियों ने अपने भ्ूटे देवताओं को पूजना 
छोड़ा, उसके पहले हो आयरलैंड में ईसा मसीह का धर्म पहुँच 
गया था। 

ब्रिटिश ऐजन्ट्स, और उनके सहायक संसार को यह बिश्वास 
दिलाना चाहते थे कि डो बेलरा आपयरलेंड के लिए वास्तविकता के 
विरुद्ध एक असंगत माँग उपस्थित कर रहा है किन्तु उपरोक्त 
वाक्‍्यों से पता चलता है कि अमरीका के छोग यह अनुभव करते 
थे कि आयरलेंड की राष्ट्रीयता की माँग केवल न्यायोचित ही नहीं 
4 अपने लिए इंगलैंड की माँग से अधिक उचित ओर 

वैध है। 

अतएव डो वेलरा की अपील युक्ति पूर्ण थी जैसा कि ञआके 
विशप हेस? ने कहा कि:--देश के भविष्य को उन्नति के लिए डो 
वेलरा ने जो कृषि सम्बन्धी, औद्योगिक ओर व्यवसायिक कार्य 
क्रम रखा है वह व्यवद्यारिक ओर रचनात्मक है ।”' 

अमरीका के राज्यों का दौरा करने में प्रत्येक स्थान पर डी 
बेलरा का अभतपूर्व स्वागत 8आ। उद्त स्वागत में राज्यों के 
गवनेर नगरों के 'मेयर' सुप्रीम कोट के जज, कांग्रेस के सदस्य, 
सेनेट के मेंम्बर, केथलिक गिरजे के उच्च पदाधिकारी, प्रेसबी- 
टेरियन, एपिस्कोपिलियन, यहूदी आदि हर श्रेणी के लोग केबल 
सम्मिलित ही नहीं थे, किन्तु एक दूसरे से प्रतियोगयिता कर रहे 
थे कि कोन उसझो अधिक प्रतिष्ठा करता है । सेनफ्रान्सिसको 
क्रानिकल उसके स्वागत के सम्बन्ध में लिखता है:--. 

“आयरिश प्रजातंत्र के सभापति ईमन डी वेलरा ने कल 
शाम को सेनफ्रान्सिसको में प्रवेश किया। उसका ऐसा स्वागत 
हुआ जैसा किसी समय आयरिश राजा का होता” “ल्ञांड नार्थ 
क्विफ! ने अमरीका में प्रचार करने के लिए लाखों झत्नर भेजे । 

५्‌ 

ओर जिस समय डी बेलरा अमरोका में था उस समय 'लाड ग्रे 
ओर सर आकलेंड गिडीज ऐसे प्रसिद्ध राजनीतिज्ञ अंगरेजों की 
बांत सममाने के लिए अमरीका भेजे गये। किन्तु यह बड़े आश्चर्य 
की बात है कि डो वेलरा के सामने उनकी तनिक भी दाल ग गली। 

अंगरेजी एजेन्टस मैदान में डट न सके। आथरिश उद्धेश्य को 
बाघा पहुंचाने में उन्होंने दो एक छोटे मोटे प्रयत्न किये अवश्य, 
परन्तु कोई विशेष प्रभाव नहीं हुआ। जैसे सेन फ्रान्सिसको के एक 
होटल से उन्होंने आयरलैंड का तिरंगा भन्डा उतरवा दिया; उत्तरी 
'केरोल्ीना' के एक समाचार पत्र में डी बेलरा की मीटिंग का 
नोटिस न छप सका। परन्तु इसका उन्हें जवाव दिया गया। 
तुरन्त ही मिस्टर चाल्स पोस्वीनी उत्तरी केरोलीना पहुंचे और २४७ 
घन्टे के अन्दर एक चार पन्ने का दैनिक निकाल कर उसकी दस 
हजार कापियां बटवांयीं | जिस मीटिंग को अंगरेजी दूत असफल 
बनाना चाहते थे वह पूर्ण रूप से सफल हो गई और अंगरेजों 
का पिट्ठ सम्पादृक दूंग रह गया । 

एक नगर में यद्द प्रयत्न किया गया कि डी बेलरा की मीटिंग 
के लिए कोई स्थान न मिले । प्ररन्‍्तु अन्य स्थानों की तरह एड 
महान उद्देश्य की शक्ति के सामने अंगरेजी प्रचार कार्य को यहां भी 
परास्त होना पड़ा। इस सबन्ध में एक अमरीकन समाचार पत्र 
का कहना है कि:-- 

४ डो वेग अपनी यात्रा में आगे ह्वी बढ़ता जाता है और साथ 
ही अंगरेजी प्रचार कार्य को ध्वंस करता जाता है। संयुक्तराज्य 
के इतिहास में आज तक कभी भी इतने अधिक बैतनिक और 


अवैतनिक अंगरेजी दूत इस अमभिम्राय से नहीं रहे कि वे अमरी- 


कन स्वतंत्रता की जड़ कांटें और आंयरिश स्वतंत्रता को रोके । किन्तु 
न्याय और सत्य का 


नवीन आयरलेंड का सच्चा और शान्त नेता, 

कवच पहने हुए, दढ़ता और व्यवहारिक ढंग से उनकी सेना चीरता 
हुआ और उनको मैदान से भगाता हुआ, आगे बढ़ता जाता है। 
उस का कार्य संसार की स्वतंत्रता के लिए है और साथ ही उस 
देश की स्वाधीनता के लिए भी है जिसने उसे अपना प्रतिनिधि 
बनाकर इस देश में भेजा है कि यह अमरीकनों के हृदय और 
आत्मा से अपील करे।”? 

यह डी वेढरा के कार्य का उचित पुरस्कार था। जिस उत्तम 
रोतिसे उसने पूर्ण ख॒तंत्रता की माँग अमरीकन जनता के सामने 
उपस्थित की, उससे हज़ारों ही वे लेग उसझे सहायक बन गये, 
जो न तो आयरिश जाति के थे और न आयरिश लोगों से उनका 
कोई सम्बन्ध था | 

डी वेढ़रा ने अमरीकां में व्याख्यानों की भरमार करदी | किसी 
व्याख्यान में वह आयरलेंड की उचित माँग पेश करता था और 
कहीं वह अमरीकनों से उनकी न्याय प्रियता के नाम पर अपोल 
करता था। एक व्याख्यान में उसने कहा:-- 

“आप स्वतंत्रता प्रेमी लोग हैं। अगर हम आयरलौंड निवासी 
इस बात को न जानते होते, तो आज मैं यहाँ आपके सामने न 
होता । अमरीका के लोग स्वतंत्रता में पले हैं और केबल स्तरतंत्रता 
हो के लिये उन्होंने मद्दा समर में भाग लिया था, में आप लोगों से 
अपने देश के प्रति शुद्ध न्याय करवाने के लिए आया हूँ। हमारे 
देश ने अंगरेजी शासन को कभी रवीकार . नहीं किया । बह 
सवंदा उसके विरुद्ध रहा है। वह सदा इंगलेंड से लड़ने को 
तैयार रहा है ओर मैं आयरलैंड के नाम पर आपको विश्वास 
दिलाता हूँ हि वह अपना युद्ध जारी रखेगा। आयरलेंड के लोगों 
को यह अधिकार है कि वे स्वयं निश्चय करें कि वे किस प्रकार के 
शासन के अधीन रहेंगे। वे इंगलेंड के शासनाधीन रहने से इन्कार 

करते हैं | उन्होंने अपना प्रजातंत्र राज्य स्थापित कर लिया है और 
मैं यहां इसलिए आया हूँ कि. संयुक्त राज्य की गवर्मेंट सरकारी 
तौर से उस प्रजातंत्र की सत्ता को स्वीकार करले |” 

दूसरे स्थान पर अपने स्वगत का उत्तर देते हुए उसने कहा:-- 
“मुझे आशा है कि इस क्षण का उत्साह स्थायी होगा ओर यह 
उत्साह अपनी गवनमेंट को राजी कर लेगा कि यह्‌ सरकारी रीति 
से आयरिश प्रजातंत्र की सत्ता को स्वीकार करले | इस देश के 
लोगों की इच्छा ही सारी शक्ति का मूल है और मुझे विश्वास है 
कि लोंगों की इच्छा हमारे साथ है। अब यह देखना है कि अन्तिम 
न्याय करनेवाली प्रजा होती है या शक्ति ।7 

यद्यपि जिस रद्देश्य के लिए डी वेलरा के मनमें लगन लगी 
हुई थी, उस पर उसका सारा ध्यान लगा रहता था, किन्तु उसने 
घोषित कर दिया था कि संघार के अन्य राष्ट्र-भारत, मिश्र, 
कोरिया, आदि--जो आयरलैंड को तरह अधिक भ्रयत्न ओर 
आन्दोलन कर रहें है अवश्य सफज्न होंगे । वे दबाये नहीं जा 
सकते, देरी चाहे भले ही हो जाय । उसने पमरीका से प्रथना की 
कि वह संसार का नैतिक नेतृत्व प्रहण करे, क्योंकि वह इस पद्‌ 
का अधिकारी है | 

एक दूसरे व्याख्यान में उसने कद्दा :-- 

“जिन क्ोगों ने आपका प्रजातंत्र राज्य स्थापित किया था 
उन्होंने फ्रांस्स से सहायता ली थी । में अमरीका से सहायता की 
प्रथना करता हूँ । मैं आयरिश जाति के लिए उसी अधिकार से 
बोढ़ने आया हूँ जिस अधिकार से प्रेसीडेन्ट बिल्सन संयुक्त राज्य 
के लिए बोलते हैं, या लायडजाज इंगलैंड के लिए, क्वौमेंशू फ्रास 


के लिए ॥? 
“मैं सीधा आयरिश जनता की ओर से अमरीका को जनता के 

सम्मुख आया हूँ और मुझे विश्वास है कि अमरीका को जनता 
र उसके द्वारा अमरीका की सरकार, जान बूक कर कभी यह 


गवारा न करेंगी कि आयरिश जाति की ईश्वर प्रदत्त स्वतंत्रता का 
दमन हो । ? 


“स्वतंत्रतां से पोषित अमरीकन जाति सदा स्वाधीनता का 
पक्ष लेतो रही है। उससे प्राथना करना कभी व्यर्थ नहीं हुआ। 
जिस समय यूरोप की अन्य सरकारें पोलेन्ड, भ्ीस, हंगेरी और 
युरोप की अन्य लातोनी जातियों की दुखभरो आवाज़ को सुनने के 
लिए अपने कान जान बूफकर बन्द्‌ किये हुए थीं, क्‍योंकि वे 
अत्याचारियों को नारांज़ करने से डरती थीं, उस समय आप की 
महान जाति ने उन पीड़ित जातियों की आह को सुना और 
अत्याचारियों के क्रोध को अवहेलनां करके उनकी सहायता को ।”? 

“अमरोका के लिए यद गोरव की बात है और हमारे लिए 
आशा को बात है कि जिस किसी की अमरीका ने सहायता की 
उसे सफलता और विजय अवश्य प्राप्त हुई। युरोप की ढातीनो 
जातियां, पोलेंड, हंगेरी और ग्रीस इस समय खतंत्र हैं। श्वेत 
जातियों में केबल आयरलैरड ही विदेशियों का दास है । वह भी 
अवश्य स्वतंत्र हो जायेगा यदि अमरीका ने अपने सिद्धान्तों को 


ठकरा न दिया और अपने बुजुर्गो' को परिपाटी के विरुद्ध कार्य 
न किया ।”? 


उस विसव के नेताओं ने, जिसने अमरीका को एक महाराष्ट्र 
बना दिया, यह बात मान लो थी, जैसा कि हम भी स्वीकार करते 
कि अल्प संख्याओं के अधिकार होते हैं। किन्तु उन्होंने इस 
वात को द्धदापि स्त्रीकांर नहीं किया कि अल्प संख्याथों की इच्छा 
सदा वहु संख्याओरों को इच्छा को दबाये और रोके रहे । यदि ऐसा 

विशेषाधिकार दे दिया जाय तो जनता का अपने देश का शासन 
करना अध्तम्भव हो जायगा ।” 

“ब्रिटिश गवर्मेंट ने जो बातें ओर जो अड्य अमरीकन 
विसव के नेताओं के खिलाफ़ इस्तेमाल किये थे, आज उन्हीं का 
प्रयोग हमारे विरुद्ध भी किया जा रहा है। आप के नेताश्रों ने 
कार्य किया ओंर हमने भी काम किया। बहुमत ने उनका साथ 
दिया और बहुमत हमारे साथ भी है। अन्वकार के समय्र में भी 
उनके उद्देश्य का न्यायोचित होना ही उनके लिए एक% आशा की 
वस्तु थी। उन्हें बिश्वास थाक्वि यदि वे दृढ़ रहे, तो अन्त में 
उनकी विजय अवश्य होगी । उसी प्रक्वार हमारे उद्देश्य की महत्ता 
हमारी भी झाशा का दीपक है । जिस प्रकार वे लड़े थे, उसी 
तरह हम भो लड़ते रहे हैं और ढड़ रहे हैं। उन्हें देश द्रोही भौर 
हत्याकारी कहा गया, वैसा ही हमें भी कहा जाता है।” 

“आयरलैण्ड संसार के राष्ट्रों में अपना स्थान ग्रहण कर रहा 
है। जो अमरोकन किसी समय तुच्छ दृष्टि से देखे जाते थे, आज 
संसार के सिरमोर सममे जा रहे हैं। आप अपना सिर गय॑ से 
इसलिए उठाए हुए हैं कि आप सममभते हैं कि आप एक महान 
राष्ट्र हैं। हम, आयरलैण्ड के निवासियों ने निश्रय कर लिया 
कि हम अब गुलाम बनकर न रहेंगे। आरम्भ हो से हमने अपने 
आन्दोलन को बातूनियों की तरह नहीं किन्तु काम करने वालों 
की तरह चलाया है ।” 

“पेरिस में जां संधि चर्चा हो रददी है, मनुष्य जाति के लाभ 
की दृष्टि से, उसहे परिणामों की ओर, संसार के अन्य राष्ट्रों की 
अपेक्ता आयरलैर्ड अधिक उत्सुकता से देख रहा है । आयरलैण्ड 
के निवासी इस बात को मानते हैं कि यदि अबकी बार भी गलत 
रास्ता अ्रहृय कियां गया और यदि पूरववत ढिंसा ही को अन्तिम 


( ७१ ) 


निर्णय करने वाले का स्थान दिया गया, तो मनुष्य जाति के 
सामने ऐसी विपत्ति का समय आवेगा जिसकी उपमा इतिहास 
में नहीं है।” 5०2 

“युद्ध में लिए हुए ऋण के कारण पैदा होने वाले टेक्सों के 
चोम से, अख्र-शतस््र बनाने को प्रतियोग्यता में होने वाले खर्च और 
राजनीतिक चालबाज़ियों से राष्ट्रों में आन्तरिक उथल पुथल 
अवश्यमेब उत्पन्न हो जायगी. ज्ञिसका परिणाम अराज्कता और 
गृह-कलह होगी। जो संगठित युद्ध अभो समाप्त हुआ है उसके 
स्थान में असंगठित लड़ाइयों का एक महा भयंकर सिलसिला 
छिड़ जायगा |”? 

“युद्ध करने वाले दो दल्लों में नाम म.त्र की शान्ति-सन्धि 
स्थापित हो गई है। किन्तु इस शान्ति-सन्धि से एक के स्थान पर 
बोस युद्ध उत्पन्न होंगे। क्‍या यह शान्ति का मखोल उड़ाना नहीं 
है । यह मज़ाक उस समय तक बना रहेगा जब तक अमरीका 
संसार के नैतिक नेतृरत्व की जिम्मेदारी अपने उपर नहीं लेगा। 
इस समय यह नेतृत्व सब सम्मति से उसे प्रदोन किया जा रहा 
है । समय न बारम्वार, यह अवसर दुबारा फिर नहीं आने का।”? 

जब ब्रिटिश गवर्नमेंट ने देखा कि उसके एजेन्टों के निरन्तर प्रयत्न 
करने पर भो अमरीह्ा में डो वेलगा को तूतो बोल रही है, तब 
उन्होंने एक दूसरो चाल खेलो । उन्होंने “'अलस्टर के प्रोटेस्टेन्टों का 
एक डेप्युटेशन संयुक्त राज्य को भेजा | इस डेप्युटेशन का उद्देश्य 
अमरीकनों के त्रिचारों में गड़बड़ पैदा कर देना ही था। उन्होंने 
कहा कि आयरिश प्रश्न तो एक धार्मिक प्रश्न है राज नैतिक नहीं, 
और दूसरे यद् इंगलै'ड का घरेलू सवाल है। इसमें अमरीका को 
नहीं पड़ना चाहिए | परन्तु अमरीका के लोग धोखे में नहीं फँसे 
सममभ गये कि यह केवल अंगरेजों का प्रचार कार्य: है। डी बेलरा 

ने इस डेप्युटेशन वालों की बातों का खूब करारा उत्तर दिया ओर 
साफ साफ कह दिया कि “हमारी ओर इंगले'ड की घनिष्ठता 
कभी नहीं रही ।हम ब्रिटिश साम्राज की लूट में कभी हिस्से- 
दार नहीं रहे किन्तु हम तो इस साम्राज्य की सारी बातों को घृणा 
की दृष्टि से देखते रहे हैं ।” 

अलरटर के डेप्युटेशन के सदस्यों को डी वेढ़रां ने सामने 
आकर बहस करने फे लिए ललकांरा । परन्तु वे सदा कन्नी काटते 
रहे ओर कभी सामने नहीं आये | शायद मुकाबिला करने से वे 
घबड़ाते थे, क्योंकि उनके पास अपबा पक्त समर्थन करने के लिए 
कोई विशेष बात ही न थी । 

डी बेलरा अपना काम करता गया। उसके कार्य अनेक थे 
परन्तु उसकी दृष्टि के सामने एक ही उद्देश था और वह था 
“अवांच्छुनीय सरकार के अत्याचारों को रोकना, इंगलैंड से 
सम्बन्ध विच्छेद करना, क्योंकि यही देश के राजनीतिक कष्टों की 
जड़ है, और अपने देश की खतंत्रता को घोषित करना।” 

डी वेलरा संयुक्त रांज्य में खूब भ्रमण कर चुका था । प्रेसो डेन्ट 
के चुनाव के कारण उसे आयरिश ग्रजातंत्र की सत्ता को मनवाने 
का एक बड़ा सुन्दर अवसर प्राप्त हो गया। जमीन पहले से तैयार 
थी। बीज बोया जा चुका था। कसर केबल शुभ अवसर की थी, 
वह मिल गया । शिकांगो में 'रिपब्लिकेन! दूत् के सामने ओर 
वसेनफ्रान्सिसको में 'डिमाक्रेट” दल अर्थात्‌ खव॒तन्त्र व्यक्त 
हितवादी प्रजातंत्रा और केन्द्रित खुष्ट्वादी प्रजातंत्री 
दोनों दलों के सम्मुख इसने अपनी मांग उपस्थित कर दी । 
परन्तु दुर्भाग्य से जिन लोगों ने अब तक आयरलैंड की बाता 
का समर्थन किया था, उनमें और डी वेलरा में मतभेद उत्पन्न 
हो गया । अमरीकन राजनीति से प्रभावित होकर वे सहायक 

लोग केवल यह करना चाहते थे कि हर स्थान से आयरलौंड के 
लिए सहानुभूति प्रकट की जाय । परन्तु डी वेलरा चाहता था 
कि आयरिश प्रजातंत्र को सत्ता को सरकारी तौर पर स्त्रीकार 
करवा लिया जाय । यह केवल सहानुभूति से सन्तुष्ठ नहीं था । 
किन्तु हुआ यही कि दोनों दलों से सहानुभूति के प्रस्ताव पास 
हो गये | ः 

कुछ समय तक डी वेलग समभता रहा कि यदि आयरलेंड 
से सहानुभूति वालो समस्त अमरीकन संस्थ।एं एक में मिल 
जायें, तो आयरिश ग्रजातंत्र को अधिक लाभ होगा किन्तु 
उसकी यह आशा भ्रेसीडेन्ट के चुनाव के दिन निराशा में परिणत 
हो गईं । अतएब आयरिश अ्ज़ातंत्र को स्वीकार कराने के लिए 
अमरीकन मित्रों की एक नई संश्था स्थापित को गई । इसके 
८५०००० सदस्य बन गये और यह आयरलेंड के हित के लिए 
बढ़े उत्साह से काये करने लगे। ओर यदि आयरिश-अंगरेजी 
सन्धि न हुई द्वोती तो यह संस्था आयरलैंड के हितों के लिए 
असरीकन सरकार का या अपना शक्तिशाढी प्रभाव अवश्य 
डालती | 

अमरीका में डो वेलरा का सब से बड़ा काम यह हुआ कि 
मित्रराष्ट्रों ने "लोग आफ नेशन्स” का जैसा संगठन किया था, 
वह असफल हो गया । इस संगठन की उस धारा का अभि- 
प्राय यह था कि लीग के सदस्य बाहरी आक्रमण होने पर एक 
दूसरे की रक्षा करेंगे और श्रत्येक सद॒स्‍््य की वर्तमान राजनीतिक 
स्वतंत्रता तथा जिसका जैसा राज्य है उसे वैसा ही बना रखने 
का प्रयत्न करेंगे । इस धारा के अनुसार संसार की महा 
शक्तियां इंगलेंड के साथ बचन बद्ध होती थीं कि वे 
उसके साम्राज्य की रक्षा के लिए युद्ध भी करेंगी। वे इस बांत 

पर भी राज़ी हो चकी थीं कि स्वतंत्रता के आन्दोलन में कोई 
दूसरा राष्ट्र आयरलेंड की सहायता न कर सकेगां | डी वेलरा 
के शब्दों में, लीग जैसी कि आरम्भ में बनी थी, उसका एक मात्र 
अथ्थ यह था कि, वह एक ऐसी संग्या है जो उन लोगों की वह 
शक्ति बनाये रखेगी जो जिन्हें इस समय प्राप्त है और उन लोगों 
को सदा दास बनाये रखेगी जो इस लिखत के समय तक राष्ट्रीय 
नियमों के अनुसार दासल्व में हैं । किन्तु ये नियम चोरों के हैं जो 
उन्होंने परस्पर ए% दूसरे के साथ व्यवहार करने के लिए वना लिये 
हैं।? डी वेलरा ने अपनी सारी शक्ति इस बात पर लगा दी कि 
अमरीका इस शर्ते को कदापि न स्वीकार करे। उसने कहा कि 
यदि आपने इस शतनामे पर उसके वतमान रूप में हस्ताक्षर कर 
दिये, तो आप मेरे देश को गुलाम बना देंगे। अमरीकन लोगों 
ने उसको बात मान ली और अमरीकन 'सेनेट” ( शिष्ट परिषत्‌ ) 
ने उस पर हस्ताक्षर करने से इन्कार कर दिया। 

डी वेलरा ने अमरीका में जो काम किया और जो सफलता 
प्राप्त की यदि उसका सविस्तार से वणन किया जाय, तो एक बड़ी 
पोथी बन जाय । संयुक्त राज्य के एक दोरे में उसने ८००० मील 
की यात्रा की | इस यात्रा में आयरिश प्रजातंत्र के लिए उसने 
बहुधा अठारह घंटे प्रतिदिन काम क्रिया | आयरलेंड के हित के 
लिए उसके प्रयत्वों ही का यह फल था कि राजनीति का उज्ज्वल 
अंश लोगों की दृष्टि के सामने आ गया । संसार के एक सिरे 
से दूसरे सिरे तक उसका नाम गूंज उठा। शक्तिशाली ओर 
दलित राष्ट्रों ने उसके शब्दों को वुद्धिमत्ता को समभा | भिन्न भिन्न 
महाद्वीपों के भिन्न भिन्न केन्द्रों से उसके पास बधाई के समाचार 
आये | उसकी यात्रा ने फन्न उत्पन्न किये | जब उसने आयरिश 
श्रज्ञातंत्र के लिए अमरीकनों से धन की अपील की, तो जितना 

धन उसने मांगा था, उससे अधिक धन ससे प्राप्त हो गयां। युद्ध 
में जिन लोगों को हानि पहुँची थो उनकी धृद्दायता की जब उसने 
आंर्थिक्र याचना को, तां तुरन्त 'हाइटक्रास” नामक संस्था 
| हर 
स्थापित दो गई, जिसने सहस्त्रों असहायों को सहायता पहुंचाई, 
यहां तक कि “'पोप बेनीडिक्ट १५ वें! ने भो तीन हज़ार पॉड 
भेजे। जब उसने इस बात को प्रकाशित किया कि आय- 
रंश राजबन्दो बिना मुकदमे के रोक रखे जाते हैं, तो ८८ कांग्रेस- 
मैंनों ने तार द्वारा मिस्टर लायडजारज को अपने जोरदार विरोध 
की सूचना दी । इससे यह भो प्रकट होता है कि धंन खच करने 
पर भी अंगरेज़ों का प्रचार काये असफल रहा। 
न्यूयाक नगर की ओर से डी वेलरा को स्वतंत्र नागरिक 
की उपाधि प्रदान की गई । यह अंगरेज़ों पर एक करारी फटकार 
थी, क्योंकि उनकी संरक्षता में तो डी वेलरा के लिए सबसे बड़ी 
प्रतिष्ठा जेल की केठरी ही थी। ज्ञिस समय वह 'न्यूयाक! नगर 
को सड़का से जा रहा था, उस समय उसके साथ साथ पांच सौ 
सैनिक अपनी पूरी वर्दी पहने हुए चल रहे थे। 'ह्ोबलेंड' में 
उप्तके स्वागत के जलूस सें २५०० सैनिकों ने भाग लिया था। 
एक ओर से अमरोकन सिपाही उसका स्वागत कर रहे थे ओर 
दूसरी ओर इन्हीं सिपाहियों के साथ फ्रान्स में कंधों से कंधा 
भिड़ाकर लड़ने वाले अंगरेजो सिपाही यदि उसे पा जाते तो किसी 
भयंकर जेल में ठंसे बगेर न मानते | 
जब डो वेलग संयुक्त राज्य के शहरों में निमंत्रित होकर जाता 
था तब बहुघा उसका स्वागत करने के लिए उस राज्य का गवर्न 
या शहर का मेयर आता था। उसने बहुत सी व्यवस्थापक 
सभाओं में व्याख्यान दिये, जिनमें से अनेकों ने आयरलैंड के लिए 
पूण स्वन्नंत-शासन की मांग के प्रस्ताव पास किये। इससे प्रकट 

होता है कि आयरिश प्रजातंत्र के हित के लिए डी वेलर जो 
प्रकाश फैला रहा था उसमें वह पूर्ण रूप से सफल हुआ | एक 
अंगरेज़ी समाचार पत्र ने लिखा “डी वेलरा ने हमारे लिए अम- 
रीका में कोई स्थान नहीं छोड़ा ।” मिस्टर 'रेटक्लिफ! ने निशन! 
पत्र में लिखा कि, आयरिश सम्मति से अमरीका में सन्धि की 
मृत्यु हो गई ।” लांड 'ग्र! इससे बड़े दुखी थे और लाड 'रोडिग 
ने अपने देशवासियों से कहा था कि वह दिन हमारे लिए सौभाग्य 
का होगा जब अमरीका से आयरिश प्रचार प्रश्न उठ जायेगा ।”' 
किन्तु डो वेलरा ने अपनी सत्यता के आन्दोलन को ओर 
भी उम्र बना दिया । लीग आफ नेशन्स में आयरलेंड के समाना- 
धिकार का जिक्र करते हुए मिस्टर आर्थर ग्रिफिथ ने कहा था कि 
“डी वेल्रा के नेतृत्व में आयरलै'ड ने सब से बड़ी राज-नीतिक 
विजय प्राप्त करली है ।” डो वेढरा के साथी मिस्टर फ्रक वाल्श 
ने कहा था कि, “ बह संसार के किसी भो राजनोतिज्ञ का 
मुकबिला कर सकता है।” फ्रास की राज सभा के सदस्य मिस्टर 
से गनीयर? ने उसे “अत्येक स्थान की स्वतंत्रता का संसार प्रसिद्ध 
समथक'” के नाम से याद किया है। रूसके आस्कर यमपोल्स्की 
पर इतना अधिक प्रभाव पड़ा कि उसने कहा कि “ईमन डी वेज्रा 
को आत्मा कभी नहीं मरेगी । लाहोर के लाला लाजपतराय 
ने घोषित किया कि “भारत वर्ष में सन्‌ १९२५ में आयरलैंड से 
अधिक सीनफोनर हो जयेंगे ?” 

डी वेलरा के अमरीको में रहने के समये उसे अमरीका के 
आदिम निवासियों की ओर से 'पिदावा” इडिन्यनों का सरदार” 
की विचित्र उपाधि प्रदान को गई। थियोडर रुजवेल्ट” को छोड़ 
कर यह प्रतिष्ठा कभी किसी 'सफेद' मनुष्य को नहीं दी गई थी।' 
दृश्य बड़ा ही प्रभाव जनक था । बहुत से भादिम निवासी 

'इन्डियन पन्द्रह रोज की यात्रा कर के अपने 'संघ के सरदार” के 
दशन करने के लिए आये थे । 

इधर अमरीका में डी वेलरा आयरिश भ्रजातंत्र के लिए धूम 
मचाए हुए था और उसने एक प्रकार से आंयरिश प्रजातंत्र की 
सत्ता की धाक जमा दी थी | उधर आयरलैड में अत्याचार का 
राज्य था। यहाँ पकड़-घकड़, लूट मार, आग और हत्या अर्थात्‌ 
हर प्रकार को हिंसा का साम्राज्य स्थापित था। दमन उम्र रूप 
धारण किये हुए था । बेशुमार गिरफतारियाँ हो रही थीं, लम्बी 
लम्बी सजाएं दी जा रही थीं, घर जलाये जा रहे थे। कारखाने 
और कबरिस्तान तोड़े जा रहे थे। कोढ़े लगाये जा रहे थे और 
निहत्थी प्रजा कत्ल की जा रही थी। भीड़ पर गोली चला देना 
तो मामूली बात हो रही थी। जिन ढोगों का राज नीति से कोई 
सम्बन्ध न था वे लोग तक घर से घस्तीट कर गोलो से उड़ा दि्यि 
जाते थे। ओर इस सारी बव॑रता के करने वाले थे राजकर्मचारी 
'इस समस्त पापाचार ओर अत्याचार का उत्तर दायित्व ब्रिटिश 
गबनेमेंट पर है, जो आयरलैंड की जनता के जान माल की रक्षा 
करने का दावा करती है और शान्ति और व्यवस्था की ठेकेदार 
बनतो है। यह सारे कुकरम एक दिन नहीं महीनों तक होते रहे । 
सरकार ने इन को रोक थाम के लिए या अत्याचार करने वालों 
को किसो प्रकार का दण्ड देने के लिए चूं तक नहीं को, श्रत्युत 
इन अत्याचारों की ओर से सरकार ने आंख बन्द कर ली और 
'इस प्रकार अत्याचारियों को उत्साहित किया कि वे मन माने 
जुल्म करते रहे। अल्खटर के सास्प्रदायिक भगढ़े, जिन में दोनों 
ओर के लोग मारे गये, छूटे गये और दोनों ओर के लोगों के घर 
जलाये गये, इसी पापिष्ट साम्राज्य के अधिकारियों के संकेत से 
हुए जो न्याय ओर सत्य की दुह्दाई दिया करता है। 

अल्सटर वालों को शेष आयरलैंड के साथ मिलकर चलने 
के लिए मजबूर करने की अपेक्षा सरकार ने उन्हें अपना पिट्टू, 
बना रखा है, वह सदा, समय कुसमय, उनके प्रश्न को लेकर 
समस्त आयरलेंड के हृदय में बर्ल्वियां घुसेड़ा करतो है। कोई 
साधारण समम का भी मनुष्य यह नहीं कह सकता हि अल्प 
संख्याओं को दबा देना चाहिए | परन्तु अल्य संख्याओं को पहले 
ही से यह विश्वास दिला देना कि उनकी प्रत्येक बात मान ली 
जा!यगो, चाहे वह बात मूर्खता पूर्ण ही क्‍यों न हो, उनको पानी 
पर चढ़ाना है, उनकी मांगों को अधिक अन्याय युक्त बनाना और 
समभोते को अप्रम्भव कर देना है। यदि इसी प्रकार की रियायतें 
'केनाडा! के उन अल्प संख्यक्ों के साथ की गई होतीं जो 'डाउ- 
निंग स्ट्रीट” वालों के साथ चिपडे हुए थे ओर सुधारों के विरोधी 
थे, तो आज हमारे समय को सब से वड़ी 'डोमीनियन! का जन्म 
न हुआ होता । यदि ब्रिटिश गवनेमेंट पक्तपात, बहानेवाजी ओर 
अत्याचार से काम लेती रहेगो, तो परिणाम में भयंकर युद्ध और 
ग्रह-कल्ह उत्पन्न होगी । आयरलैंड का प्रश्न अमानुषिक दमन से 
हल न होगा। वह तो उसी समय संमाप्त होगा जब उसका 
जन्म-सिद्ध अधिकार मान ढिया जायगा और समस्त रह्टों की 
तरह इसे भी अपने मन की सरकार चुनने का अवसर द्थिः 
जायगा | 
जिस समय अमरीका में डी वेलरा के पास यद्द समाचार 
पहुंचा कि आयरलें ड में अत्याचारों के प्रति अपना रोष प्रकट 
करने के लिए काक के लार्डमेयर, 'टेरेन्ख मेकस्वेनी' और उनके. 
अन्य साथी जेल में भूल दृड़ताल कर रहे हैं, उसी समय उसने 
लॉर्डमेयर के चेपलेन फादर डेमिनिक को निम्नलिखित एक 


उत्साह-वर्धक सन्देश भेजा और न्युयाक नगर में इस प्रकार के 

व्यवहार के विरोध में सभाएं कराई'। डी वेलरा का सन्देश यह 
था--“लाड मेयर तक मेरा निजी प्रेम और प्रतिष्ठा पहुँचा दो 
ओर सरकारी रूप से उनपर आयरिश जाति की कृतज्ञता प्रकट 
कर दा | उनकी ओर उनके साथ मरने वालों की वीर भावनायें 
सदा हमारे देशवासियों के लिये नागरिक साहस का प्रकाश- 
स्तम्भ और सैनिक बलिदान का आदर्श बनी रहेंगी । हम उनके. 
साथी, पुनर्बार प्रण करते हैँ कि हम अपने देश पर अपने जीवन 
को अपंण करते हैं और उनका मरना व्यर्थ न होने देंगे।” 
'फादर डेमिनिक! ने डी वेलरा को निम्न लिखित उत्तर भेजा:-- 

“प्रेसीडेन्ट डी बेलरा--लाड मेयर अपनी ओर से और 
अपने साथियों की ओर से मद्दान ऋृतज्ञता प्रकट करते हैं। 
लड़ाई को अन्त तक ले जाने के लिए आपकी उदार बधाई 
डनको सहायक होगोी। उन्हें इश्वर का सहारा है और वे इस 
बात से सन्तुष्ठ हैं कि यदि वे मर गये तो भ्रजञातंत्र की सत्ता विजय 
को ओर अधिक अप्रसर हो जायंगी। इश्वर आपको चिरंजीव 
रखे और आपके शुभ कार्य में आपकी रक्षा करे | 

इस विकट परीक्षा के समय आयरिश जनता की रक्षा 
“आयरिश प्रजातंत्र सेना” ( ]. 8. & ) द्वारा की जाती थी। 
यह सैनिक वीरता के साथ सरकारी सेना का सामना करते थे ओर 
खुले मैदान में तथा उनकी बारिकों में उनपर आक्रमण करते 
थे। यह अंगरेजी पुलिस और सेना उन सिपादियों को बनी थी 
जो युरोपोय रणत्षेत्र से लौटकर आये थे और शान्ति-प्रिय लोगों 
पर छुट्टा छोड़ दिये गये थे । 'सरहेमर ग्रीनडड ने अंगरेजी 
हाउस आफ कामन्स में इस बात का साफ इन्कार कर दिया और 
कहा कि आयरलेंड के ऊपर होने वाले अत्याचारों के विषय में ये 
सैनिक बिल्कुल निर्दोष हैं। किन्तु इज्नलैंड में भी कुछ भले आदमी थे 

जिन्होंने सरकारी पक्ष की पोल खोलकर आयरलेंड की सहायता 
की | इस सम्बन्ध में 'कमान्डर केनवर्थी! 'केप्टनडेन” 'मिसेज 
डेस्वड' लेडीकोन्हम” और अन्य सज्जनों ने बहुत कुछ किया । 
किन्तु इसके उत्तर में सरकार ने ओर अधिक दमन किया। 
अपना पक्त समर्थन करने के लिये मिस्टर लायडजाज कहते थे 
कि ब्रिटिश सामाज्य की रक्षा के लिए आयरलेंड को अपने अधीन 
रखना आंवश्यक है । परन्तु इस ढोंग ओर मकारी की पोल 
खोलने के लिए डी वेलरा का प्रत्तोतर था कि इज्जलेंड की रक्षा 
के लिए क्रोधित और दुखी आयरलेंड की अपेक्षा स्वाधीन, स्वतंत्र, 
अधिका सयुक्त, और संतुष्ट आयरलेंड का पड़ोस में रहना अधिक 
हितकर है। अपनी बात को पुष्ट करने के प्रमाण स्वरूप उसने 
अमरीका द्वारा 'क्युवा” को खतंत्रता प्रदान करने वाले प्रथम 
वाक्य का उदाहरण दिया। वाक्य ये थेः-- 

“क्यूबा की सरकार किसी विदेशी शक्ति या शक्तियों से 
कभी कोई ऐसी सन्धि न करेगी, जो क्यूबा की स्वतंत्रता को 
आधात पहुँचा वेया आधात पहुँचाने का प्रयत्न करे। और 
किसी श्रकार का अधिकार किसी विदेशी शक्ति या शक्तियों को न 
देगी जिससे वे वहां बसकर या अन्य किसी तरह से इस द्वीप 
के किसी भाग पर कब्जा कर लें।” 

इस वाक्य का उद्धरण करके उसने एक ही चोट में अंगरेजों 
की उस दलील के टुकड़े टुकड़े कर दिये, जो वे वर्षा' से विदेशों 
के सम्बन्ध में उपस्थित करते रहे थे। 

डी वेलरा की अमरीकन यात्रा की साधारण बातों का 
उल्लेख करने के लिए इतना द्वी कहना अलमू है कि उसके 
सम्मानार्थ सैकड़ों भोज दिये गये । उसके प्रशंसकों द्वारा अनेका- 
ज्ेक सोने के बर्तन, पदक आदि भेंट किये गये । इसे फूल 

मालाएं पहनाई गई" और गुलाब के फूलों से भरी हुईं टोकरियां 
नज़र की गई । 


यदि्‌ एक स्थान पर डसने अपने प्रतिद्वन्द्द को तैराकी में 
परास्त किया, तो दूसरे स्थान पर वह दीन दुखियों को सान्त्वना 
देने की इच्छा से उनके ग्रहों को देखने गया। एक अन्य स्थान 
पर बह “आनन्द वद्धनी” सभा का प्रतिष्ठित सभासद्‌ बनाया गया। 
इस सभा के सदस्यों से उसने कहाः--मेंरे जीवन में मेरी आशा 
से भी अधिक दुख-जनक बातें मौजूद हैं, किन्तु यह पहला अवसर 
है जब में ऐसी सभा का सदस्य चुना गया हूं जो दुख-जनक 
बातों को स्वीकार करने से इन्कार करती है। मुझे इससे प्रसन्नता 
ना रहेगी कि हमारे जीवन में सिवा 


प्राप्त हुई है। मेरी सदा यही ग्रार्थ 
बात न आने पावे और हम सब सदैव 


आनन्द के और कोई 
अन्धकार के बादलों को भगाने का प्रयत्न करते रहें ।” 


नय महापुरुषों की तरह डी वेलरा के भी व्यंग चित्र निकाले 
गये । किन्तु न मालूम क्‍यों इन व्यंग चित्रों में सदा उसकी आकृति 
और भी अधिक हृढता ही बना कर दिखलाई गई। 


'सेन्ट पैट्रिक' दिवस के शुभ अवसर पर उतने संसार में फेले 
हुए अपने देश वासियों के नाम एक सन्देश भेजा:-- 
“पोल के पुत्र और 


पत्रियों। आज के दिन जहां कहीं भी 
तुम हो, मांठभूमि के नाम पर तुम्हें बधाई । तुम चाहे जिस भर्डे 
के नीचे हो और उसको रक्षा करते हो किन्तु तुम्हारा एक सूत्र 


में बंध जाना इस कत॑व्य के प्रति असंगत न होगा। तुम अपनी 
संगठित शक्ति को अपनी दु 

पहले कभी नहीं प्राप्त हुआ था । आज तुम केवल आयरलेंड ही 
की नहीं किन्तु सारे संसार की सेवा कर सकते हो। 

“वनिर्द॑य युद्ध ने, और उससे अधिक निर्देय शान्ति ने आत्मा 
की उदारता को छिन्न भिन्न कर दिया है। अवहेलना मानत्िक 
उच्चता का परिहास कर रही है ओर हृदय हीन शुष्कता स्वार्थ का 
मार्ग दिखला रही है। हम ऐसी जाति की सन्तति हैं जिस ने 
कभी प्रयत्न करना नहीं छोड़ा, जिसने युगों तक युद्ध के कष्ट और 
शान्ति की निराशा सहन की है, जिसने प्रत्येक दशा में अपनी 
आशाओं के फल को छिनते देखा है ओर फि भी निराश नहीं 
हुई, जिसको प्रवृति कभी नहीं बिगड़ी किन्तु हम सदा 3त्वल 
भविष्य की ओर दृष्टि लगाये रहे हैं। संसार को उन बातों की 
आवश्यकता है जो हम उसे प्रदान कर सकते है। 

“आज भी हमारा यह अभिनिर्याण ( 778४ं०॥ ) है कि हम 
संसार को नैतिक सुन्दरता का बल दिखलायें । हम मनुष्य जाति 
को यह शिक्षा दें कि प्रेम का नियम पालन करने ही में सच्चा सुख 
और शान्ति है। हम अपने पड़ोसियों के साथ बैसा ही व्यहार 
करें जैसा कि हम चाहते हैं कि हमारे पड़ोसी हमारे साथ करें। 
राजनीतिक दासता में फंसे हुए लोगों में हम सब से आगे है । 


हम संसार के ढुखी और निराश लोगों के लिए प्रकाशस्तम्भ हा 


सते हैं । 
ग्रेग इस बढ़शाली अमरोकन भूमि के 


हमारी जाति के जो लोग 
नागरिक हैं, जिनके विचार राष्ट्रों के नेताओं को नीति पर अपनी 
छाप लगा देंगे, उनसे आज संसार बड़ी आशा कर रहा है, उन 


पर विश्वास करता है और उनको ओर अपनो दृष्टि लगांये हुए 
है। जिस बात की आवश्यकता है उसे तुम सहज ही कर कर 
हो। रास्ता साफ है, तुम्हारे इच्छा करने भर को देर है। “ज 

शक्ति तुम्हें प्राप्त है उसे प्राप्त करने के लिए वह प्रचीन भूमि सब 
कुछ निद्यावर कर सकती है। उस शक्ति का सदुपयोग करने के 
लिए ईश्वर और सेंट पेट्रिक आप को उत्साहित करें ।”? 

अमरीका में डो वेलरा के काम को देख कर वहां के पत्रों ने 
उसकी भूरि भूरि प्रशंसा की थी। उसके नेतृत्व शक्ति की 
विशेषता, सब लोगों तक अपना सन्देश पहुँचाने की चतुरता और 
उसकी राजनीतिक बुद्धिमत्त। के गुण गाये गये थे। एक पादरी 
कहता है किः-- 

“डी वेलरा ने अपना जीवन आयरलै ड के लिए अपित कर 
दिया है। डबलिन में उसने शत्रु का सामना किया, ईस्टर की 
क्रान्ति के समय आत्म-समपंण करने वाले बाग्री सैनिकों में वह 
अन्तिम कमान्डर थां। उसे फाँसो की सज़ा मिली थी। वह 
अंगरेजी जेलों में सड़ा है । व्दाँ से निकल कर भागने में उसने 
अपनी जान जोखिम में डाली है और बदला लेने वाले अंगरेजी 
न्याय से बचता रहा है। यदि समय आया और आवश्यकता 
हुईं, तो सोती हुई देश भक्ति और संसार की श्रजातंत्रीय आत्मा 
को जगाने के लिए, वह अपना रक्त बहा ने में संसार के 
में सब प्रथम स्थान प्राप्त करेगा । 

“अत्यन्त उत्साह-पूरित होने पर भी आयरलेंड की स्वतंत्रता 
प्राप्त करने में डी वेलरा शान्‍्त और स्थिर है । इंगलेंड के प्रति 
उसके मन में कोई घृणा का भांव नहीं है। अवहेलना और 
विरोध से वह घबड़ाता नहीं । वह एक आदंश बादी है, जो 
अपने आदशे की न्याय-प्रियता और सुन्दरता से जगमगाया 
करता है । उसे विश्वास है कि अन्त में मनुष्य मात्र उसके स्वप्नों 
का दृश्य देखेंगे। साथ ही वह उनकी हिचकिचाहट को देख कर 
असन्तुष्ठ नहीं होता और न अप्रसन्न होता है, किन्तु उन तक 


त्यागियों 


( ८४ ) 


अकाश पहुँचाने और उन्हें अपनी ओर लाने के व्यवहारिक 
कार्य में अथक परिश्रम करता रहता है। 

“प्हा पुरुषों का विशेष गुण, सरलता और उसका मिष्ट भषण 
है।मानुषिक आदर्श, अध्यात्मिक वस्तविकता, साहस, दाशेनिकता 
वतंमान उत्साह, ओर प्राचीन स्वप्न शायद्‌ ही कभी किसी एक 
मनुष्य में ऐसे प्रेम से घुले मिले हों जैसे कि ईमन डी वेललरा में 
पाये जाते हैं। वह इन सब गुणों की जीवित मूर्ति है ।” 

जब आयरिश स्थिति पर डी वेलरा से सन्देशा माँगा गया, 
तो उसने कहा:-- 

“जब तक आयरिश जाति अपने आदशों' पर डटी रहेगो, 
तब तक हमें सफलता की पूर्ण आशा और विश्वास है।” 


( ८५ ) 


सातवाँ अध्याय 


शुक्रवार, २४ दिसम्बर १९२० को डी वेलरा आयरलैंड में 
आगया। जिस प्रकार वह मिस्टर लायडजाज या अंगरेजी 
वैदेशिक विभाग से बिना पूछे हुए गया था, उसी प्रकार वह. लौट 
भो आय।। मिस्टर माइकेल कालिन से उसकी भेंट हुईं।जिस 
समय वह डी वेलरा से प्रातःकालीन भेंट करने जा रहे थे, उस 
समय डबलिन पुलिस का एक लम्बा चौड़ा सिपाही कुछ दूर तक 
उनके साथ साथ गया | परन्तु वह समझ न सका कि यह कोन 
शख्स है ओर कहाँ किस उद्देश्य से जा रहा है। यद्यपि अधिकारी 
बड़े सतक थे किन्तु जो कुछ उनकी निगाह के नीचे हो रहा था 
उसका अर्थ वे न समझ पाते थे। १३ द्सिम्बर को जब से डी 
वेलरा ने न्युयाक में अपना होटल छोड़ा, तब से अंगरेजी अधि- 
कारियों ने कोई युक्ति उठा न रखी छि डी वेलरा आयरलेंड में 
प्रवेश न करने पाये। सारे बन्द्रगाहों की बड़ी कड़ी निगरानी 
हांती थी। संयुक्तराज्य अमेरिका से आने वाले जहाज़ों पर जा 
कर हथियार बन्द सरकारी सैनिक खूब गहरी तलाशो लेते थे। 
किन्तु यह सब होते हुए भो वह चुपचाप आगया और उपयेक्त 
तिथिपर अपने नियत स्थान पर पहुँच गया । 

यद्यपि अमेरिका में उसे बहुत कुछ सफलता प्राप्त हुई थी 
ओर मुख्य प्रश्न के विषय में उसने आयरिश प्रजातंत्र की सत्ता 
को करोब करोब मनवा भो लिया था, केवल शिष्ट परिषद्‌ की 
ओर से अन्तिम स्त्रोकृति शेष रह गई थो, किन्तु जब उसने 
देखा कि स्व्रदेश को वर्तमान अवस्था में उसका वहाँ होना परमा- 
वश्यक् है, तब उसने आयरलेंड|को लौटने में तनिक भी विलम्ब 
न किया । दिसम्बर मास के आरस्भ से मिस्टर लायड जा 

घुमाफिरा कर सुलह की बात चीत कर रहे थे | उन्हीं के संकेत 
00 बिशप क्लून और अन्य सज्जन सीनफीन नेताओं का 
हक लिए आयरिश राजधानी गये थे। ज्षणिक संधि 

_ हो गई थी कि मिस्टर 'बोनरला” के कहने पर 
हथियारों को समपिंत करने की माँग पेश की गई । परन्तु. 
आयरिश प्रजातन्त्र की सेना ने इस माँग को स्वीकार 
करने से एकदम साफ इन्कार कर दिया । अंगरेजों का कहना 
हर है कि उन्होंने सीनफीन दल को कुछ डांवांडाल देखा था, 
इसलिए यह मांग पेश की थी। प्रधानमंत्री को इस बात पर 
शोक हुआ कि उसने अनुदारों की सलाह को मानकर अपने 
मूल प्रस्तावों पर अमल न करके भूल की । जो सन्धि चर्चा 
चल रही थी उससे कहीं आपस में फूट न पैदा हो जाय, इसको 
अनुभव करके और यह भी देखकर कि सन्धिचर्चा के सांथ ही 
साथ घोर दमन भी हो रहा था, डी वेलरा ने निश्चय किया 
कि उसका आयरलैंड में होना अनिवार्य है । क्योंकि उसे डर 
था कि कहीं आयरलेंड की हार न हो जाय या निकम्मी संधि 
न कर ली जाय । अतएबं अपने देशवासियों का नेतृत्व अ्रहण 
करने के लिये वह अतलान्तक महासागर पार करके शीघ्र ही 
अपने देश में पहुँच गया। 

उसका आयरलैंड पहुँचना बिल्कुल ही उचित समय पर 
हुआ क्योंकि इस समय जैस्ली घनघोर लड़ाई चल रही थी, 
वैसी आज तक नहीं हुई थी और न अब तक लोगों को ऐसे 
प्रोत्साहन की आवश्यकता पड़ी थी, जो उसकी उपस्थिति ने 
उन्हें प्रदान किया । फ्रॉस से लौटे हुए अंगरेजी सैनिकों के कुण्ड 
के कुण्ड इस देश के ऊपर खुले छोड़ दिये गये थे और देश के 
कुछ उत्तमोत्तम जीव बलिदान भी कर दिये गये थे । यद्यपि समय 

अन्यद्वार से आच्छादित था किन्तु डी वेलरा के प्रति लोगों के 
विश्वास ने परीक्षा के समय उनकी बड़ी सहायता की और 
पराजय को विजय में परिवर्तित कर दिया । आयरिश जनता 
के प्रति अपने सन्देश में उसने कहा:-- ५ 

“ऐसा कोई भी नीच व्यक्ति न होगा जो उस महान्‌ काय 
को त्यांग दे जिसके लिए हमारी उच्चतम आत्माओं ने अपनी 
भेंट चढ़ाई है। यद्यपि यह समय अन्धक्नार-मय है ओर संधार 
हमारी अवहेलना कर रहा है, किन्तु हमें अपनी अन्तिम विजय 
में विश्वास है । अतएवं हमें गम्भोरता पृवक विचार करके 

प्रजातंत्र के दूसरे वषे का सामना करना चाहिए और आनेवाली 
सन्‍्तानों के लिए स्थायी शान्ति और उनकी जन्म-भूमि की 
स्वतंत्रता प्राप्त करने के निमित्त आवश्यकीय कष्ट सहन करने का 
तैयार रहना चाहिए।” 
आगामी छः महीनों में प्रतिदिन युद्ध भयंकर ही होता गया । 
छोटी छोटी लड़ाइयों और आक्रमणों के स्थान पर डटकर 
मोरचेंबन्दी की लड़ाइयां हुई । जितना ही अधिक अंगरेजी सरकार 
का आतंकवाद बढ़ता गया, उतनी ही दृढ़ता के साथ आयरिश 
* अजातंत्र को सेना ( ।. ॥$, ४. ) आत्म रक्षा के उपाय करती रही । 
अंगरेजी कमान्डर-इन-चीफ की प्रत्येक नई चाल का आयरिश 
सेना द्वारा अधिक उच्चकोटि की चाल से उत्तर दिया जाता रहा । 
इस बात को हाउस आफ कामन्स में अंगरेजी मन्त्रिमण्डल 
के एक सदस्य ने स्वीकार भी कर लिया था। 

“पार्टिशन कानून” के अनुसार पहला चुनाव मई सास में 
हुआ। चुनाव के पहले सीनफीन दल में, अंगरेजी एजन्टों 
मतानुसार, जो कुछ भी डांवाडेल स्थिति उन्हें दिखलाई देती थी, 
वह अब बिल्कुल लुप्त सी दिखलाई पड़ने लगी, क्योंकि चुनाव 

20078 यह हुआ कि अजातंत्र पार्टो को अद्भुत विजय 
. त्तरोय पार्लीमेंट के चुनाव के पहले डी वेलरा 'सर जेम्स क्रग! 
से ध और बात चीत की, परंतु परिणाम कुछ नहीं निकला । 
परिणाम की कुछ आशा भी नहीं थी, क्‍योंकि अल्सटर के 
प्राटेस्टेण्टों को धर्मान्धता और उनके राजनीतिक विचार उभारे 
गये थे । डी वेलरा ने अल्घटर निवासियों के नाम एक अपील 
प्रकाशित की ओर उनसे प्राथना की कि ”राजनीतिज्ञों के विचार 
से आयरलेंड का प्रश्न हल नहीं हो सकता । किन्तु यदि तुम चाहो 
तो यह प्रश्न कुद्ध घंटों ही में हल हो सकता है । कल बोट देते 
समय इस बात का ध्यान रखो कि ऐसा न हो कि जिससे गृह- 
कलह उत्पन्न हो। ऐसे प्रयत्त्त करों की आपस की फूट मिट 
जाय । अपने उदाहरण से संसार का नेतृत्व ग्रहणा करो। जनता 
की वास्तविक शांति स्थापित करो । एक संयुक्त आयरलेंड को 
उत्पन्न करके इतिहास में अमर बना जाओ । संयुक्त आयरलेंड 
ही शान्तिमय, स्मृद्धशाली और सुखी हो सकता है।” किन्तु 
इस प्राथना का भी वांच्छित परिणाम न निकला | 


अब स्थिति ऐसी उत्पन्न हो गई थो और अंगरेजी सरकांर के " 


लिए अवस्था ऐसो गंम्भीर बन गई थी कि मिस्टर लायड जाजे 
को मजबूर ह्वोना पड़ा कि वह सादे सीधे स्वयं आयरिश नेता 
से बात चीत आरम्भ करें । छः प्रान्तों को पार्लिमेंट का 
'बेलफास्ट” में २२ जून को उद्घाटन करते समय बादशाह ने अपने 
व्याख्यान में शान्ति की इच्छा प्रगट को। इस प्रकार एक अवसर 
मिल गया । अतएव मिस्टर लायड जाज ने डी वेलरा के नाम 


निम्न लिखित पत्र लिखा:-- 
“श्री मन्‌--त्रिटिश गवर्नमेंट बहुत चिन्तित है ओर यथा 

शक्ति विश्वास दिलातों है कि आयरलेंड के साथ मेल मिलाप 
करने की बादशाह ने जो अपील की है, वह उसे व्यर्थ न होने 
देगो। ऐसा न हो कि आयरलेंड से समकौता करने का एक और 
अवसर हाथ से जाता रहे, बह अपना कतंठ्य समझती है और 
बादशाह के शब्दों का भाषाथ लेकर वह एक अन्तिम प्रार्थना करती 
है कि सरकारी कर्मचारियों और दक्षिणी तथा 5त्तरोय आयरलैंड 
के प्रतिनिधियों की एक कान्फरेन्स हो । इस लिए दक्षिण आयरलेंड 
के निर्वाचित नेता के रूप में आप को और उत्तरीय आयरलेंड 
को ओर से सर जेम्सक्रेग को निम्न लिखित निमंत्रण भेजता हूँ:-- 

(१) आप सर जेम्सक्रंग के साथ यहां लंडन में एक कान्फरेन्स 
में उपस्थित हों ओर समझौते के यथा सम्भव समस्त मार्ग खोज 
निकालें । 

(२) इस कार्य के लिए जिस किसी को भी आप अपना 
सहकारी चुनें, उसे आप अपने साथ लेते आवें। जो लोग 
कान्फरेन्स में भाग लेने के लिए चुने जांयगे उन्हें सही सलामतोी 
से पहुंचा देना गवरनमेंट का कर्तव्य होगा । 

इस निमंत्रण को हम इस सदेच्छा से भेजते हैं कि वह 
हानिकारक संघर्ष समाप्त हो जाय जो शताब्दियों से आयरलेैंड 
को विभाजित किये हुए है और इन दोनों द्वोपों के लोगों के 
सम्बन्ध में कठुता बनाये हुए है | इन द्वीप हय के लोगों 
को पड़ोसियों से मेज्न मित्ञाप के साथ रहनां चाहिए । 
इनके आपस के सहयोग से केवल साम्राज्य ही का भला 
न होगा बल्कि मनुष्य मात्र को लाभ पहुंचेगा। हम चाहते 
हैं कि बादशाद्द की प्रार्थना को कार्यान्वित करने के लिए 
हमारी ओर से कोई प्रयन्न न उठा रखा जाय | हम आप से 
उसी मेल मिलाप की, सद्भावना से मिलने की श्रार्थना करते हैं, 

जिसकी सम्राट ने अपील को है। हम भी आपसे उसी भावना 


के साथ मिलेंगे। 
“डी ज्ञायड जांज” 

इसका उत्तर डी वेलरा ने यह दिया:-- 
“(श्री मन्‌ 

मुझे आपका पत्र मिला | हमारे राष्ट्र के जो मुख्य प्रतिनिधि 
प्राप्त हो सकते हैं, उनसे में परामश कर रहा हूँ | हमारी प्रवल 
इच्छा है कि इन दोनों द्वोपों के लोगों में स्थायी शान्ति स्थापित 
होने में हम सहायक हों। किन्तु उस तक पहुँचने का हमे कोई 
मार्ग नहीं दिखलाई देता, जब तक आयरलेंड की आवश्यक एकता 
से आपको इन्कार है और राष्ट्रीय स्वायत्त शासन के सिद्धान्त को 
आप नहीं मानते | आपके पत्र का बिस्तृत उत्तर देने के पहले, 
मैं उस देश के राजनीतिक अल्प संख्यक्रों के प्रतिनिधियों से मिलने 


का प्रयत्न कर रहा हूँ।” 
“इमन डी वेलरा 


मेन्शन हठस, डबलिन” 


इसके पश्चात्‌ डी वेढ़रा ने निम्न लिखित पत्र 'सरजेम्सकेग 
अल मिडिलटन, सर डॉकेल, सर उड और मि० जेम्सन 


को ढिखा:-- 
“प्रियवर 

आयरिश राष्ट्र के प्रतिनिधि के रूप में जो पत्र मैं मिस्टर 
लायड जार को लिखने वाला हूँ उस का प्रभाव इस देश के 
राज-नीतिक अल्प संख्यकों के जोवन और भाग्य पर उतना दी 
पड़ेगा जितना कि बहु संख्यकों के जीवन पर | अतश्व इस 
“उत्तर को भेजने के पहले में आप से परामर्श कर लेना चाहता हूँ 

और सीधे सीधे आप से अपने उन भांइयों का मत जान लेना 
चाहता हूँ जिनके आप प्रतिनिधि हैं। मुझे विश्वास है कि आप 
आयरलैंड के प्रति इस सेवा से इन्कार न करेंगे। में आगामी 
सोमवार को ११ बजे मेन्शन हाउस, डबलिन, में इस आशा से 
आपकी प्रतीक्षा करूँगा कि आप आने का कष्ट उठावेंगे। 
“इमन डी वेलरा? 
“सर जेम्स क्रेगण ने डबलिन की इस कान्फरेन्स में उपस्थित 
-होने से इन्कार कर दिया। किन्तु उन्होंने लण्डन के लिए मिस्टर 
लायड जाज का निमंत्रण स्वीकार कर लिया ओर वहीं डी 


-बेलरा से भेंट करने के ढिए प्रस्तुत हुए। अतएव डी वेलरा ने उन्हें 
निम्न लिखित पत्रलिख|:-- 


“श्री मन्‌ 


मुझे बड़ा खेद है कि आप सोमवार को यहाँ कान्फरेन्स्र के 
लिए नहीं आ सकते । मिस्टर लायड जाज के प्रस्ताव को, उसके 
-विस्तृत प्रभाव के कारण, वर्तमान स्वरूप में मांनना असम्भव है । 
आयरिश राजनीतिक भेद भावों को इसी देस में निपटा लेना 
चाहिए और मुझे! बिश्वास है कि वे यहीं निपट भी सकते हैं। 
यह प्रकट है कि प्रेट ब्रिटन और आयरलैंड में शान्ति स्थापन की 
बात चीत करते हुए आंयरलेंड के प्रतिनिधियों में मत भेद नहीं 


होना चाहिए किन्तु उन्हें किसी एक सबमान्य सिद्धान्त पर एक 
“मत हो कर काय करना चाहिए।” 


“इसन डी वेलरा” 

सव श्री डी वेलरा, स्रिफिथ ओर पिया प्रतिनिधियों में 
“अन्तिम कान्फरेन्स शुक्रवार ८ जुलाई को मेन्शन हाउस में हुई । 
-और मिस्टर लायड जाज से पत्र व्यवहार के फल स्वरूप सोमवार 

११ जुलाई के १२ बजे दोपहर से लड़ाई का बन्द होना निश्चित 
हो गया। उस शाम को लर्डन को कान्फरेन्स का निमंत्रण डी 
वेलरा ने निम्न लिखित शब्दों में रवीकार कर लिया |:-- 


१० डउनिंग स्ट्रोट, लणखडन 
“सम्मान नीय डेबिड लायड जाज, 
श्री मन्‌ 
ब्रिटशा सरकार की ओर से आपने जो इच्छा प्रकट की है कि 
इन दोनों द्वीपों के लोगों के शताव्दियों के कगड़े को आप समाप्त 
करना चाहते हैं और उन में पड़ोसियों के से मेल मिलाप का 
सम्बन्ध भी स्थापित करना चाहते हैं, यही हार्दिक इच्छा आयरलैंड 
की जनता की भी है। मेंने अपने साथियों से परामर्श कर लिया 
है ओर आपके निमंत्रण के सम्बन्ध में अपने राष्ट्र के अल्प 
संख्यकों के प्रतिनिधियों के विचार भी जान लिये हैं। उत्तर में हें 
यह निवेदन करना चाहता हूँ कि में आप से मिलने और वाद 
विवाद करने के लिए तैयार हूँ कि जिस प्रकार की कान्फरेन्स 
का प्रस्ताव आपने किया है, वह किस आधार पर की जाय 
ताकि उससे प्रस्तावित उद्ददय संफल होने की आशा हो ।” 
“मैं हूँ, श्रीमन्‌ , आपका विश्वसनोय 
ईमन डी वेलरा ।” 


शनिवार के दिन डी वेढ़रा ने निम्न लिखित घोषणा 
प्रकाशित की:-- 


नागरिक शभ्राताओ, 

ज्षणिक सन्धि के समय में प्रत्येक सेनिक ओर नागरिक 
अपने आपको राष्ट्र की प्रतिष्ठा का संरक्षक समझे। आपका 
संगठित व्यवहार इस बात को भली प्रकार श्रमाणित कर दे कि 

आपका युद्ध एक संगठित राष्ट्र का युद्ध है । जो बातचीत अब 
आरम्भ हुई है, उसमें आपके प्रतिनिधि भरसक प्रयत्र करेंगे 
'कि इस युद्ध की समाप्ति न्‍्यायोचित और शान्तिमय रूप से 
'हो जाय, किन्तु इतिहास, और विशेष कर हमारा इतिहास, 
तथा निश्चित होने वाले प्रश्न का स्वरूप, आशातीत विश्वास 
के विरुद्ध हमारे लिए एक सूचना है। 


यदि अब भी आवश्यकता हो, तो हर प्रकार के कष्ठों को. 
मेलने के लिए दृढ़ता पृवंक डटे रहना और उसी प्रकार का 
साहस प्रदर्शित करना जैसा कि अभी हाल में आपने अपने 
कष्ट सहन करने में प्रकट किया था--ऊ्ेवल यही आपको उस 
शान्ति की ओर ले जायगा जिसके आप इच्छुक हैं । यदि हमारे 
राष्ट्र के विरुद्ध फिर भी पशुबल का प्रयोग हो, तो आपको 
उसका सामना करने के लिए एक बार ओर तैयार रहना 
चाहिए । केवल इसी उपाय से आप पशुबढ् का अन्त कर 
सकेंगे और न्याय तथा विवेक को निर्णायक बना सकेंगे। 


९ जुलाई १९२१ इमन डो वेलरा 


सब श्री लायडजाज और डो वेलरा की भेंट १० डाउनिज्ग 
स्ट्रीट में वृहस्पतिवार १४ जुलाई, शुक्रवार १५ जुलाई, सोमवार 
१८ जुलाई ओर बृहस्पतिवार २९ जुलाई को हुई । प्रत्येक 
अवधघर पर एक घण्टे से लेकर ढाई घण्टे तक बात चीत हुई । 
वृहस्पतिबार को एक मत से निम्नलिखित सरकारी सूचना 
भ्रकाशत हुई:-- 

“मिस्टर लायडजाज और मिस्टर डी वेलरा में आज फिर 
१२-३० बजे एक घण्टे तक बातचीत हुई | बाकायदा कान्फरेन्स 
के लिए अब तक कोई मूलाधार नहीं निश्चित हो सका । मिस्टर 

डी वेलरा कल आयरलेंड लौट जायेंगे और अपने मित्रों से 
परामश करके मिस्टर लायडजाज से फिर लिखा पढ़ो करेंगे।” 


इसके एक रोज पहले २० जुलाई को मिस्टर लायडजाज ने 
5 समभोते के लिए निम्नलिखित प्रस्ताव उपस्थित 
केये :-- 


ब्रिटिश गवनमेंट की यह हादिक इच्छा है कि प्रेटब्रिटेन 
ओर आयरलेंड में जो दुखजनक भेद भाव हैं उनका अन्त 
कर दे । इन भेद भावों ही के कारण भूतकाल में बहुत से संघर्ष 
हुए हैं और वतंमान काल में भी इन्हीं के सबब से एक वार फिर 
आयरलेड की शान्ति और समृद्धि छिन्न भिन्न हो गई है। पिछले 
मास आयरलें ड में सम्राट का जो शुभ भाषण हुआ था उसके 
शब्दों में सरकार की यह इच्छा हे कि “पीढ़ियों के पुराने 
आयरिश प्रश्न, जिन्होंने वर्षो हमारे पूर्व पुरुषों को परेशान 
किया और जो अब भी हमारे हृदय पर पत्थर सा धरा है, 
उनका सनन्‍्तोष-जनक निर्णय कर दिया जाय। सरकार की _ 
यह भी इच्छा है कि “प्रत्येक आयरिश पुरुष, उसका धर्म कुछ 
भी हो और वह किसी भी स्थान का निवासी हो, ब्रिटिश साम्राज्य 
के रव॒तंत्र समुदायों से मिल जुलकर सहयोग करे ।” इस इच्छा 
की पूर्ति के लिये वे भरसक भ्रयत्र करेंगे। 


सरकार को विश्वास है कि साम्राज्य के अन्द्र जिस प्रकार 
अनेक और भिन्न भिन्न जातियां सम्राट के सिंहासन के प्रति 
राजभक्ति में सम्मिलित हैं, उसी प्रकार रहकर आयरिश जनता 
अपने राजनीतिक और अध्यात्मिक आदर्शा को पूर्णतया प्राप्त 
करेगी । इस उद्देश्य की पूर्ति से प्रेटत्रिटेन, आयरलेंड ओर सारे 
साम्राज्य ही को लाभ न पहुँचेगा किन्तु समस्त संसार की शान्ति 

और ऐक्य को प्रोत्साहन मिलेगा । भूमण्डल के जिस भाग में 
भी आयरिश छोग बसते हैं वहीं हमारी दुखदाई पुरानी कलह 
मौजूद है । उन विभागों में से प्रत्येक की दृष्टि ब्रिटिश सरकार 
ओर आयरिश नेताओं के इस सस्मेलन की ओर लगी हुई है 
कि किस प्रकार ये पुराने झगड़े नहे समझ के साथ समस्त सम्ब- 
न्धित लोगों के लिए, सम्मान पूवंक और सन्तोष जनक रीति 
से तय हो जायें । 

ब्रिटिश साम्राज्य में जिन स्वतंत्र राष्ट्रों का समावेश है वे 
अनेक जातियों के हैं, जिनके इतिहास, परम्परा और आदर्श 
भिन्न भिन्न हें । केनाडा के उपनिवेश 70०णांपंग में ब्रिटिश 

र फ्रान्‍्स अपने उन प्राचीन कट झूगड़ों को भूल गये हैं जो. 

उनके पूर्वजों को प्रथक्‌ प्रथक्‌ किये हुए थे। दक्षिण अफ्रीका में: 
ट्रान्सवाल के प्रजञातंत्र और आरेंज स्वतंत्र राष्ट्र ने दो अंगरेजी' 
उपनिवेशों के साथ मिलकर सम्राट के अधोन एक घरू शासन/ 
करने वाज्ञो बड़ी यूनियन बना ली है । 

त्रिटिश जनता को यह्‌ विश्वास नहीं हो सकता कि केनाडा' 
ओर दक्षिण अफ्रोका, जहां की कठिनाई कुछ अधिक ही थीं, 
जब भली श्रकार सफन्न हो गये हैं, तब आयरलेंड असफल 
रहेगा । और जहां तक उसका सम्बन्ध है वह विश्वास दिलाती 
है कि उसने निश्चय कर लिया है कि वह आयरिश ख्वतंत्र राष्ट्र 
बनाने के लिए अयरिश राजनोीतिज्ञों को संगठित हो कर साम्राज्य 
के अन्य लोगों के साथ सहयोग करने में किसी प्रकार की भी 
वाधा न उपस्थित होने देगी । 

इन विचारों से अभावित होकर ब्रिटिश गवर्नमेंट आयरलैंड- 
को निमंत्रित करती है कि वह सम्राट के अघीन अन्य स्वतंत्र 
राष्ट्रों के मह्य सम्मेलन में अपना स्थान अहण करे। पुराने: 

भागड़ों को मिटाने ओर आयरलैंड को अपनी शक्ति तथा आशा 
के अनुकूल भविष्य का सामना करने के योग्य बनाने की सदेच्छा 
स॑ सरकार यह प्रस्ताव करती है कि आयरलेंड तुरन्त एक 
ओऔपनिवेशिक स्वराज्य का पद ग्रहरा कर ले। इस विव- 
रण पत्रिका में जो शक्ति तथा अधिकार लिखे हुए हैं वे सब;उसे 
प्राप्त हो जायेँंगे। आयरलेर्ड के औपनिवेशिक स्वराज्य प्राप्त करने 
का अर यह है कि कर लगाने और अथ के प्रबन्ध में उसे पूर्ण 
स्रतंत्रता होगी; उसे अपने न्यायालय और न्यायाधीश रखने 
का अधिकार होगा; अपने देश की आन्तरिक रक्षा करने के लिए 
वह अपनी सेना रखेगा और अपने कान्सिटेबल और पुलिस 
का संगठन करेगा; आयरिश डाक विभाग ओर उ ससे सम्बन्ध रखने 
वाले समस्त कार्य्यों' को अधिकार में ले लेगा; शिक्षा, भू भाग, 
कृषि, खान ओर खनिज पदार्थ, जंगल, जनता के लिए ग्रहनिर्माण, 
“मजदूर संगठन, बेकारी विभाग,आयात नियोत [9॥870/६ व्यापार 
स्वास्थ्य, बीमा ओर नशीली वस्तुओं की आमद्‌-रफ्त, आदि पर 
उसका पूरा प्रभुत्व होगा, अथीत्‌ उसे बे सारी शक्तियाँ और विशेषा- 
धिकार प्राप्त हो जावेंगे जिन पर स्व-शासन करने वाले उपनिवेशों 
को खतंत्रता प्राप्त है; केबल आगे लिखे हुए प्रतिबन्ध रहेंगे। 
“उपयुक्त कार्यो में स्वतंत्रता होने के साथ इस बात की गेरेन्टो भी 
-दी जाती है की कोई विदेशी शक्ति इन अधिकारों में हस्त-क्षेप 
नहीं कर सकती जब तक कि वह सारे सांम्राज को न ललकारे । 
-समस्त उपनिवेश ब्रिटिश साम्राज्य के अंग होने के कारण, 
दूसरे समान राष्ट्रों के सम्मुख केवल अपनी निजी शक्ति ह्वी नहीं 
रखते किन्तु 'कामन्वेल्थ” के समग्र राष्ट्रों की सामुहििक शक्ति ऑर 
प्रभाव रखते हैं। साम्राज्य आशा करता है कि आयरलेंड इस 
गेरेन्टी, इस मित्रता और इस स्वतंत्रता को स्वीकार करेगा | 

इस सममभौते को तुरन्त कार्यान्बवित करने के लिए ब्रिटिश 
गवनेमेंट निम्न लिखित शर्तो' के साथ तैयार है, क्योंकि उसकी 
राय में ये शर्तें' ग्रेट त्रिटेन और आयरलैड दोनों के कल्याण 
और रक्षा के लिए परमावश्यक हैं । कारण यह हैडि ये दोनों 
द्वीप कामन्वेल्थ का केन्द्रस्थान या हृदय हैं 
१--ग्रेट ब्रिटेन और आयरलैंड के समान हितों का 
विचार कर के यह दोनों का कतेव्य होगा कि जल और थल 
से आपस में एक दूसरे की रक्षा करना स्वीकार करें। ग्रेट 
'ज्रिटेन का (निर्वाह समुद्र-मार्ग द्वारा श्राप्त भोजन पर होता है, 
समुद्र-मार्ग की स्व॒तंत्रता पर ही उसका सारा सम्बन्ध निर्भर 
है। आंयरलै'ड ब्रिटेन की बगल में, उसके उत्तरी और दक्षिणी 
समुद्र-मार्ग में स्थिति है, जो उसे साम्राज्य के सम्पर्कीय देशों से, 
सतार के बाजारों से और उसके भोजन प्राप्त करने के 
आवश्यकोय स्थानों से सम्बन्धित करते हैं | इस बात को 
स्वोकार करके, जिसे प्रकृति ने बनाया है ओर जिसे कोई राज्- 
नोतिज्ञ बदल नहीं सकता, यह आवश्यक प्रतीत होता है कि 
आयरलै'ड और ग्रेट ब्रिटेन की चारों ओर के समुद्रों पर केवल 
शाही बेड़ों का प्रभुत्व रहे। जायरलै'ड के समुद्री किनारे पर ओर 
'बन्द्रगांहों पर आयरिश राज्य उसे ऐसे अधिकार और ऐसो 
स्वाधोनता दे दे जो जहाज़ी कामों के लिए आवश्यक हैं । 
२- अख-शब्ल को सीधषित करने का जो आन्दोलन संपार 
आगे को ओर चल रहा है उध्षमें झिसो प्रकार को रुकावट 
'न पैदा हो, इस बात को दृष्टि में रखते हुए, यह विचार किया 
जाता है कि आयरलैण्ड अभी 'टेरोटोरियल' सेना को संख्या 
एक निश्चित सोमा के अन्दर, इन ह्वोपों के अन्य भागों की सैनिक 
संख्पां के अनुकूछ, हो बना ले । । 
| 

३--सैनिक और नागरिक हवाई कार्या के लिए भी 
आयरलैण्ड को थ्थिति एक विशेष स्थान रखती है। शाही हवाई 
सेना को अपने सेवा काये के लिए कुछ सुगमताओं की आवश्य- 
कता होगो । उत्तरी अभेरिक्न और ब्रिटिश द्वीपों के हवाई मार्ग 
की शृंखला को उन्नति में आयरलेण्ड एक आवश्यक कड़ी का 
काम करेगा | अतएवं यह निश्चित किया जाता है कि श्रेटब्रिटेन 
को हवाई रक्षा और उसके सम्बन्ध की उन्नति के लिए सारी' 
आवश्यक सुगमताएं उसे मिले । 

४ ग्रेटब्रिटेन आशा करता है कि आयरलैण्ड खेच्छा से, 
उचित समय में, साम्राज्य के जहाज़ी, फौजी ओर हवाई स्थायी 
सेना के लिए अपनी आर्थिक स्थिति अनुसार कुछ घन दिया 
करेगा। यह भो समभा जाता है कि इन सेनाओं में सेच्छा से भर्ती 
होने वालों को सारे आयरलेण्ड में आज्ञा रहेगी, विशेष कर उन 
प्रसिद्ध आयरिश रेजीमेंन्टों के लिए जिन्‍्हों ने अब तक बड़ी 
बोरता से संसार के समस्त भागों में सम्राट की सेवा की है। 

५ यद्यपि कर लगाने ओर अथ सम्बन्धी बातों में आयरिश 
जनता को पूर्ण ख्तंत्रता होगी, किन्तु दोनो द्वीपों के प्राचीन 
भेद भावों को मिटाना और प्रतिद्वन्द्ी तथा हानिकारक व्यापारिक 
युद्ध को रोकना परमावश्यक है। इस अभिप्राय को दृष्टि में 
रख कर ब्रिटिश और आयरिश सरकारें इस बात पर एक मत 
होंगी कि इन दोनों टापुओं के आपस के व्यापार और आमद्रफ्त 
पर आपस में किसी प्रकार का संरक्षक कर या अन्य रुकावट 
न लगाई जांयगी | 

६--'युनाइटेड किंगडम” के वर्तमान ऋण के एक भाग 
के ढिए आयरिश जनता उत्तर दायी होगो और मद्ासमर से 
उत्पन्न होने वाली पेन्शनों का भी उत्तर दायित्व उसका अर 

करना होगा। यदि दोनों सरकारों में आपस में यह निश्चित 
न हो सके कि कितना भाग देना चाहिए, तो उसको निश्चित 
करने के लिए सम्राट के उपनिवेशों में से कोई स्वतंत्र पंच सुकरंर 
किया जायगा । 


इन सिद्धान्तों के अनुसार ब्रिटिश गबर्नमेंट प्रस्ताव करती है 
कि प्रेट त्रटेन और आयरलै'ड के समभौते की शर्तें एक संधि 
पत्र में लिखी जाँयगो जिसको यथा समय ब्रिटिश ओर आयरिश 
पालिमेंटों द्वारा स्वोकार किया जायगा | 


हमारी सरकार आशा करती है कि पुराना भंगड़ा तुरन्त 
समाप्त हो जायेगा, ताकि आयरिश परिस्थितियों और आवश्य- 
कताओं के अनुसार विवरण सहित समभौते का मार्ग साफ हो 
जाय और इस प्रकार आयरिश देश भक्ति और समस्त साम्राज्य 
के विस्तृत समुदाय में जिनका उद्देश्य और हित एक ही है, एक 
नवीन और आनन्द दायक सम्बन्ध स्थापित हो जाये। 


इस समभोते का रूप बहुत कुछ स्वयं आयरलेंड पर निर्मर 
है। उसमें पार्लिमेंट के वर्तमान विशेषाधिकारों तथा शक्तियों 
को पूर्ण रूप से स्वीकार करना होगा और उत्तरी गवनमेंट को भी 
मानना पड़ेगा क्योंकि विना उसकी स्वीकृति के उनके अधिक्वार 
छोने नहीं जा सकते। अपनी ओर से जिटिश गबर्मेंट पूर्ण 
आशा करती है कि समस्त आयरलैंड इस बात को स्वीकार करेगा 
कि आयरलेंड के प्रत्येक समुदाय और पंथ के लोगों को एक 
साथ मित्ञकर सहयोग के साथ काम करने की आवश्यकता है। 
ब्रिटिश सरकार उस शुभ दिन का स्वागत करेगी जब 


प्रकार की एकता प्राप्त होगी, किन्तु बल के द्वारा कोई भरी 
सम्मिलित काम नहीं हो सकता । * 

केनाडां के प्रान्तों की स्वतंत्र रज़ामन्दी से एकता उत्पन्न 
हुई; ऐसा ही आस्ट्रेलिया में हुआ, ओर ऐसा ही दक्षिण अफ्रीका 
में भी । आयरलैण्ड में भी ऐक्य सिवा रज़ामन्दी के ओर किसी 
प्रकार से नहीं हो सकता। उन शर्तो' पर कोई वास्तविक समभोता 
नहीं हो सकता, जिन में एक ओर से या दूसरी ओर से रक्तपात 
ओर पशु-बल को प्रोत्साहित किया जाता है । सारे समभदार 
मनुष्य इस रक्ततात और पशु-बल का अन्त करना चाहते हैं । 
जहां तक ब्रिटिश गबनेमेंट का सम्बन्ध है वह ऐसी कोई भी 
शर्त मान लेगी, जिसपर सारा आयरलेंड एक मत्त होगा। 
किन्तु ऐसी कोई शर्त, किसी भी दशा में स्वीकार नहीं करेगी, 
जिससे आयरलेंड में गृह-युद्ध की आग भड़के । इस ग्रद्युद्ध 
का प्रभाव केवल आयरलैंड ही तक नहीं सामिल होगा, किन्तु 
उसमें सम्मिलित होने के लिये ग्र टब्रिटेन तथा साम्राज्य के अन्य 
भागों से भी पक्ष विपक्ष के छोग दौड़ेंगे। इससे न तो आयरलैंड 
का कल्याण होगा और न साम्राज्य का, बल्कि पिछले मास में 
जिस भयंकर युद्ध की शान्ति हुई है उससे भी अधिक भया- 
वह आग भड़केगी । सारे साम्राज्य के अन्दर वह प्रवल इच्छा 
है कि पशु-बल का समय समाप्त होना चाहिए और आयरलेंड 
के समस्त भागों के हितों और आदर्शो' को ध्यान में रखते हुए 
शेसा यत्र ढू ढ निकालना चाहिए कि जिससे बह ब्रिटिश राष्ट्र 
समूह का अपनी इच्छा से सहयोग करने वाला साभीदार बन 
जाय । 
अतएब ब्रिटिश गवनमेंट इस बात को स्वयं आयरलैण्ड 
निवासियों द्वी पर छोड़ देगी, कि वें आपस में बातचीत करके 
भिश्चय करें कि नये सुलहनामे के अनुसार जो नवीन अधिकार 
| आ्राप्त होंगे उन्हें आयरलैण्ड सम्मिलित:रूप से प्रहण करेगा ओर 

एक आयरिश संस्था के द्वारा शासन करेगा अथवा उत्तरीय 
ओर दक्षिणी आयरलैर्ड उन्हें प्ृथक्‌ प्रथक्‌ प्राप्त करेगा और 
क्या दोनों के समान हितों को एक सूत्र में बाधने के लिए कोई 
एक सम्मिलित शक्ति होगी या नहीं ? अगर आयरिश लोग 
चाहेंगे, तो ब्रिटिश गबनमेंट इस प्रकार को आपस की बातचीत 
में बड़ी प्रसन्नता से सहायता करेगी। 


इन ग्रस्तावों से त्रिटिश गबनमेंट को हार्दिक विश्वास है कि 
वे उस प्राचीन घृणा और अविश्वास का मूलोच्छेद कर देंगे 
जिसने हम दोनों के इतिहासों को शताब्दियों तक कलंकित किया 
है। राष्ट्रसमूह के भीतर आयरलैण्ड का भविष्य बनाना आंयर- 
लैण्ड निवासियों के हाथ में है । उपर्यक्त प्रस्तावों में ब्रिटिश 
गवर्नमेंट ने समझौते की मोटी मोटो बातों के अतिरिक्त और 
कुछ नहीं कहा | विवरण की बात उन्होंने उस वादविवाद 
के लिए छोड़ दी है जो उस समय होगा जब कि आयरिश 
जनता समभोते के सिद्धान्त को स्वीकार करने के लिए अपनी 
इच्छा प्रगट करेगी | 

डेल एरन के मंत्रिमएडल की ओर से १० झगस्त को डी 
वेलरा ने यह उत्तर भेज्ञा:-- 


श्रीमन्‌ | 


अपनी पिछली मुल्ञांकात के अवसर पर मैंने अपना यह 
निश्चय प्रकट किया था कि आपनी सरकार के २० जुलाई का 
मसविदे (१7७७0 में लिखे हुए जो प्रस्ताव आप ने मुझे दिये 
थे उन्हें डेल एरन स्त्रीकार नहीं कर सकती और न आयरिश 
जनता उन्हें मानेगो । अपने साथियों से मशविरा करके और 
उनके साथ इन प्रस्तावों पर गम्भीर विचार करने के पश्चात्‌ अब- 

मे पुनः अपने निश्चय को पक्का करता हूं । आपके दिये हुए 
मसविदे में स्वयं विरोधी बातें हें और “समभोते के सिद्धान्त” 
का निश्चय करना सरल नहीं है । जहां तक उसमें यह बात है 
कि वह आयरलैण्ड की प्रथक्‌ राष्ट्रीयवा को स्वीकार करता है 
ओर उसके स्वभाग्य निर्णय के अधिकार को मानता है, हम उच्च 
की क़दर करते हैं ओर उसे मंजूर करते हैं। 


किन्तु आवश्यकीय विषयों से सम्बन्ध रखने वाली शर्तें और 
दूसरे विचार उस सिद्धान्त को ठुकराते हैं और आपकी गवनमेंट 
हमारे मामलों में हस्तक्तेप करने तथा हमारे कामों पर अपना 
प्रभुव रखने का अधिकार पेश करती है, उसे हम स्वीकार 
नहीं कर सकते । 

आयरलैंड अपने स्वभाग्य निर्णय का कौन सा मांग ग्रहण 
करेगा, इस अधिकार को अक्षुए्ण रूप से मानना परमावश्यक 
है। यह बह अधिकार है जो शताब्दियों के दमन होने पर भी 
खिर रहा है ! इसके लिए अ्रद्वितीय बलिदान हुआ है और 
झकथनीय कष्ट सहन किये गये हैं । इस अधिकार को 
समर्पित नहीं किया जा सकता । इसमें हम किसी प्रकार की 
वाधा नहीं आने देना चाहते। अपने रवार्थ साधन के लिए इस 
अधिकार का प्रयोग करने में दस्तक्षेप करने का अधिकार न तो 
ब्रिटेन को है और न किसी अन्य विदेशी राष्ट्र या राष्ट्र समूहा 
को है। 
आयरलेंड की जनता का विश्वास है कि साम्राज्यिक 
सम्बन्धों से अलग रह कर राजनीतिक पार्थक्य में ही श्रायरिश 
राष्ट्र का भाग्य उत्तम रूप से बनाया जा सकता है । साम्राज्य के 
गोरख धन्धों में पड़ कर आयरलेंड को ऐसे कारये करने पड़ेंगे 

जो उसके जातीय चरित्र के प्रतिकूल हैं ओर उसके आदर्शो' के 
जाशक है। इससे विनाशकारी युद्ध कुचलने वाले भार, सामाजिक 
अप्तन्तोष, और साधारण बेचैनी तथा कष्ट उत्पन्न होंगे। यूरोप 
के अन्य छोटे राष्ट्रों की तरह, नैतिक अधिकार पर, आयरिश 
जनता अपनी स्वतंत्रता की बाजी लगा सकती है। वे किसी 
जाति पर आक्रमण करना नहीं चाहते, इस लिए उन्हें विश्वास 
है कि वे स्वयं दूसरों के आक्रमणों से मुक्त रहेंगे । 

कई बार प्रजा का मत लेकर उन्होंने इस नीति को घोषित 
किया है। दूसरी कोई भी नीति इससे जितनी दूर होगी, वह 
उतनाही बाहरी प्रभांव से मिश्रित होगी और बहु संख्यक जनता 
की इच्छाओं पर आघात करेगी । 

जहां तक मेरा ओर मेरे साथियों का सम्बन्ध है, हमारा दृढ़ 
विश्वास है कि इंगलेंड के साथ सच्चो मित्रता, जिसे सैनिक 
दुमन ने शताब्दियों से रोक रखा था, अब परस्पर के मेल से 
बहुत शीघ्र भ्राप्त दो सकती है किन्तु पूर्ण पार्थक्य आवश्यक है। 
हमारा विश्वास है कि यह भय बिल्कुल निराधार है कि आयरिश 
देश को इंगलेंड की स्वतंत्रता पर आक्रमण करने का केन्द्र 
बनाया जा सकता है । इस डर को दूर करने के लिए आयरलेंड 
ऐसी न्याय-युक्त जिम्मेदारी ( गेराए्टी )ले सकता है जो आयरिश 
राज्याधिकार के विरुद्ध न हों । 

जो 8 मनुष्य परिस्थिति को समझता है उसको दृष्टि में 
आयरलेंड के लिए “ओपनिवेशिक स्वराज्य” एक माया जाल 
है। अन्य ब्रिटिश उपनिवेशों को जो स्वाधीनता प्राप्त है. वह 
कांनूनों या सन्धियों का परिणाम नहीं है बल्कि वह उस दूरी 
के कारण है जो उन उपनिवेशों को ब्रिटेन से अलग किये हुए 
है ओर इंगलेंड के हस्तत्तेप को असम्भव बनाये हुए है। आयरलेड 

का भो उतनी ही स्वाधीनता प्राप्त करने के लिए यह आवश्यक 
है कि उसे ए्थक्‌ हो जाने का अधिकार प्राप्त हो, जो उपनिवेशों 
का स्वोकृत अविकार है। आप के प्रस्तावों में इस प्रकार के 
आश्वासन का कोई संकेत नहीं है। यह न होकर परिस्थिति 
विल्कुल उलट दी गई है। हमारी भोगोलिक स्थिति को उन 
रुकावर्ों ओर बन्धनों का कारण बनाया गया है, जो उपनिवेशों 
के सम्बन्ध में सुने भी नहीं जाते। छोटा द्वीप बड़े द्वीप को 
सैनिक रक्षा का आश्वासन दिलाये ओर स्वयं एक असहाय 
पराधीन देश की स्थिति को ग्रहण कर ले ! 

यह प्रत्यक्ष है कि हम अपनी जनता से इस प्रकार के 
प्रस्तावों को स्वीकार करने के लिए आग्रह नहीं कर सकते | 
ब्रिटिश राष्ट्र समूह के साथ स्वतंत्र सम्बन्ध को संधि की हम 
शिफारिश कर सकते हैं और एक सरकार के रूप में पत्र 
व्यवहार भी कर सकते हैं तथा उत्तरदायित्व भी ले सकते हैं, 
यदि हमें विश्वास दिला दिया जाय कि ऐसा सम्बन्ध करने से 
राष्ट्र को वर्तमान विरोधी अल्प-संख्यकों की भक्ति प्राप्त हो 
जायगी, क्योंकि उन्हीं के भावों का विचार करके हम ऐसा करने 
के लिए सोच सकते हैं । 

जिस संधि का सम्बन्ध पारस्परिक ख्तंत्र व्यापार से ओर 
आपस के अख-शत्मों की सहायता करने से है, उसके विषय में 
बात चीत करने के लिए हम प्रल्येक समय तैयार हैं। हमें विश्वास 
है कि हवाई, रेलवे तथा अन्य सम्बन्धों को सुगमता का 
परस्पर समभौता भी हो सकता है। हमारी ओर से उस 
व्यापारिक सम्बन्ध की सरलता में कोई रुकावट न डाली जायगी, 
जो दोनों द्वीपों के जीवन के लिए आवश्यक हैं; क्यों कि वे 
परस्पर सबसे अच्छे ग्राहक हैं और एक दूसरे के लिए उत्तम 

विक्री के स्थान हैं | हां, वास्तव में यह बात समझ लेनी चाहिए 
कि सारी सन्धियां ओर समस्त राजीनामे सब से पहले राष्ट्रीय 
व्यवस्थापक सभा में स््रीकृति के लिए उपस्थित किये जांयेगे 
और फिर समग्र आयरिश जनता के सामने ऐसी स्थिति में पेश 
किये जायेंगे, जिससे यह प्रत्यक्ष प्रमाणित होगा कि उनका 
निश्चय एक स्वतंत्र निश्वय है और उनको बाध्य करने के लिए 
कोई भी सैनिक बल सर पर न रहेगा ! 

यह प्रश्न कि युनाइटेड किंगडम के वतंमान ऋण में आयर- 
लेंड का कितना भाग होगा, हम चाहते हैं कि ए% पंचायत द्वारा 
निपटायां जाय, जिसमें एक पंच आयरलेंड की ओर से हो और 
दूसरा भ्रंट त्रिटिन की ओर से। तीसरा दोनों मिलकर चुन लें। 
यदि मत भेद्‌ के कारण वे तीसरे को न चुन सकें, तो तीसरे को 
संयुक्त राज्य अमेरिका के प्रेसोडेन्ड अगर वह स्वीकार करें, 
तो मनोनीत करें। 

राजनीतिक अल्प संख्यक लोगों का और बहु संख्यक 
आयरिश जनता का प्रश्न स्वयं आयरिश जनता ही पर निर्णय 
करने के लिए छोड़ दिया जाय | हम ब्रिटिश सरकार के इस 
अधिकार को कदापि नहीं मान सकते कि उसे अपने स्वार्थ की 
दृष्टि से अथवा कुछ थोड़े से लोगों के कहने से यह अधिकार 
प्राप्त है कि वह हमारे देश का अंग भंग कर सके। हम पशु बलके 
प्रयोग करने की बात को नहीं सोचते | यदि आप की गवनमेंट 
अलग हट जाय, तो हम आपस में पूर्ण रूप से मेत्न मिलाप 
कर सकते हैं। 

हम आपकी इस बात से सहमत हैं कि “पशु बल के ज़ोर 
से कोई सम्मिलित काम नहीं हो सकता ।” हमें शोक है कि 
जिस बुद्धिमत्ता पूण और सच्चे सिद्धन्‍्त को आपकी सरकार- 

च्ह्में अपने आपसी भगड़ों के निपटाने के लिए बतलाती है वह 
उसको हमारे और आपने देशों के सम्बन्ध के मूल प्रश्न के लिए 
लागू करने के लिए इच्छुऋ नहीं मालूम देतो | जिस सिद्धान्त को 
हम एक प्रश्न के लिए उपयुक्त समभते हैं, उसे दूसरे के लिए भी 
उचित खयाल करते हैं। परन्तु यदि इस सिद्धान्त से कोई तास्का- 
लिक परिणाम न निकले, तो हम इस बात के ढिए रांज़ी हैं कि 
वह भी किसी बाहरी पंचायत के सिपुद कर दिया जाय । 

इस प्रकार हम आपको वे सारी बातें मानने को तैयार हैं जो 
न्याय-संगत ओर उचित हैं । प्रतिष्ठा युक्त शान्ति को कार्य रूप 
में लाने और उस का प्रारम्भ करने का उत्तर दायित्व मुख्यतः 
आपकी सरकार पर है ज॒ कि हमारी। 

न तो हम कोई शत लगाते हैं ओर न कोई दावा पेश करते 
हैं सिवा इस बात के कि हम धींगा धींगी ओर छेड़ छाड़ से मुक्त 
कर दिये जायेँ । आपने जो पारस्परिक और स्थायी मित्रता की 
बात कही है, हम भी उसे अपनी ओर से उसी निसप्ृहता के साथ 
प्रकट करते हैं, जो केवल उन भयंकर कष्टों से नापी जा सकती 
जिन्हें हम लोगों ने सहन किया है। “प्राचीन कक्षह” जिसका 
आपको खेद है, उसका एक्र मात्र कारण, जिसे हम जानते 
ओऔर जिसे इतिद्ास प्रमाणित करता है, आयरिश ख्तंत्रता पर 
अंगरेजी शांसकों का आक्रमण है । यदि आपकी सरकार चाहे, 
तो ये आक्रमण तुरन्त बन्द हो सकते हैं। शान्ति,और समभोते 
“का मार्ग खुला हुआ है। 

मैं हूं श्रमन्‌ , आपका विश्वसनीय 
इमन डी वेलरा 
१३ अगस्त को मिस्टर लायड जाज ने निम्नलिखित दूसरा 


'यत्र भेजा:-- 

आपके पतन्न का प्रथम भाग हमारी वास्तविक स्थिति के इतना 
विरुद्ध है कि हम अपना कतंठ्य सममते हैं कि आपको अपना 
तात्पय बतला दें जिससे आपको कोई शंका न रहे । आपने लिखा 
है कि आप अपने साथियों से सलाह करके इस परिणाम पर 
पहुँचे हैं कि हमारे प्रस्ताव ऐसे हैं जिन्हें डेल एरन स्वीकार नहीं 
कर सकती ओर आयरिश जनता कभी न मानेगी, आप अपने 
'एक एक निश्चय को दोहराते हैं । आपने यह भो लिखा है 
कि हमारे मसौदे की बातों में विरोधोभांस है ओर जो समभोता 
आपके सम्म्रुत्त उपस्थित किया गया है उस के सिद्धान्त का 
निश्चित करना आपके लिए सुगम नहीं है । इसलिए हम अपनी 
स्थिति को बिल्कुल साफ कर देना चाहते हैं । 


हमारी राय में इस सैद्धान्तिक वादविवाद कां अधिक 
बढ़ाने से कोई लाभ न होगा कि ब्रिटिश राष्ट्रसमूह के स्व-शांसन 
-करने वाले बड़े बड़े उपनिवेशों के अधिकार की अपेक्षा आप 
कैसा राष्ट्रीय अधिकार युक्त पद स्वीकार करेंगे । किन्तु एक 
बात की ओर हम आपका ध्यान दिलाना चाहते हैं जिसपर 
आप अधिक ज़ोर देते हैं और त्रिटिश सरकार कभी स्वीकार 
नहीं कर सकती--अर्थात्‌ हम आयरलैंड का यह दावा रवीकार 
“कर लें कि उसे सम्राट की वफादारी (४)]९०४7४०८९) से अलग होने 


का अधिकार है। हम इस प्रकार के अधिकार को कदापि नहीं 
मान सकते। 


श्रिटिशद्वीप-समृह के समीप आंयरलैण्ड का होना एक 
भोगोलिक वास्तविकता है। दोनों द्वीपों का शताब्दियों का इतिद्दास, 
“बह चाहे जैसे भी क्‍यों न पढ़ा जाय, इस बात का काफी प्रमाण 
' है कि दोनों देशों का भाग्य एक साथ अभिन्न रूप से गुथा हु, 

बिक 
है। सौ वर्षों से अधिक हो चुका कि ब्रिटिश पार्लिमेंट में आयर- 
लेंड अपने प्रतिनिधि भेज रहा है । 

इस समय के भीतर उसके हज़ारों ही लोग स्वेच्छा से 
सम्राट की सेना में भर्ती हुए हैं और बड़ी वीरदा से लड़े हैं । 
आंयरलैण्ड के समस्त प्रान्तों के बहुत से लोग राजसिंहासन के 
प्रति पूरा रूप से अनुरक्त बने हुए है | इन सब बातों से एक 
ओर केवल एक ही परिणाम निकलता है कि ब्रिटेन आयरलैण्ड 
के साथ एक प्रथक और बिदेशी शक्ति के रूप में बात चीत करे । 

जब आप, आयरिश रांट्रीय आदर्शो' के निर्वाचित प्रतिनिधि 
के रूप में, मुझसे बातचीत करने आंये थे, तब मैंने आपसे 
अपनी एक मात्र शत का जिक्र कर दिया थां, और जिसके परि- 
णाम का भी हमारे प्रस्तावों में साफ साफ वर्णन था-कि 
आयरलेंड को भोगोलिक और ऐतिहासिक घटनाओं के महत्त्व 
को स्वीकार करना होगा । ह 

ये ही घटनाएं ब्रिटेन ओर आयरलैण्ड के प्रश्न पर शासन 
करती हैं | यदि ये न होतीं तो वादविवाद के लिए कोई भ्रश्न 
ही न होता | 

अतएव इन घटनाओं के कारण जो शर्ते प्रयुक्त होती हैं 
उनके विषय में कहना यह है कि हमने उन्हें अपने पिछले प्रस्तावों 
के अन्दर छः पैराग्राफों में स्पष्ट रूप से रख दिया है और यहां उनके 
दोहराने की आवश्यकता नहीं है, सिवां इसके कि जिन प्रश्नों 
से केवल आयरलैण्ड और ब्रिटेन का सम्बन्ध है उनको तय 
कराने के लिए ब्रिटिश गवर्नमेंट किसो विदेशी शक्ति को पंच 
मानने के लिए राजी नहीं हो सकती । 

हम आपकी इस बांत को स्वीकृति से बड़े प्रसन्न हैं कि. 
उत्तरीय आयरलैण्ड दबाकर मजबूर नहीं किया जा सकता। 


( १०९ ) 


चयह बात बड़े मार्के की है; क्‍योंकि जिस प्रकार हमारी जनता ने 
एक ओर यह निश्चय कर लिया है कि आयरलैण्ड के एक भाग 
के प्रथक होने के प्रयत्न का वे अपनी पूर्णशक्ति से सामना करेंगे, 
उतनी ही दृढ़ता के साथ उन्होंने यह भी निश्चय कर दिया है 
कि यदि आयरलैण्ड के दूसरे भाग को सम्राट के प्रति राजभक्ति 
छोड़ने के लिए दबाया जायगा, तो वे उसका भी पूर्ण मुकाबिला 
करेंगे । हम बड़ी प्रसन्नता से आपको विश्वास दिलाते हैं कि 
यदि हमारी दी हुई छः शर्तो' के अन्दर दक्षिणी और उत्तरीय 
आयरलेंड में आयरिश एकता के लिए कोई भी समभौता होगा, 
तो हम उससे सहमत होंगे । हमारी शर्तें दक्षिणी और उत्तरीय 
आयरलेंड दोनों के लिए एक सी लागू हैं । किन्तु हम इस बात 
के लिए राजी नहीं हो सकते कि उत्तरीय आयरलेंड के साथ 
आपके रूम्ब्नन्ध के विषय को किसी विदेशी पंचायत के सुपुद 
करें। 
प्रस्तावित समभोते की शर्ता' की उत्पत्ति का यह कारण 
नहीं है कि हम किसी दूसरी जांति के लोगों पर अपनी इच्छा 
को बलपूबंक टूसना चाहते हैं। किन्तु उनकी उत्पत्ति का कारण 
वे वास्तविक बातें हैं जो आयरलैंड के लिए उतनी ही आवश्यक 
हैं जितनी कि स्ववम्‌ हमारे लिए। उनमें आयरलैंड की प्रतिष्ठा 
को उपनिवेश के दर्जे से घटाने वाली कोई बात नहीं है, न उनमें 
आयरलेंड पर त्रिटिश सत्ता का प्रभुत्व जमाने की कोई इच्छा 
है ओर न आयरलैंड के राष्ट्रीय आदर्शो' पर किसी प्रकार का 
आधघात दी है । 
हमारे प्रस्ताव आंयरलेंड को जनता के सम्मुख एक ऐसा 
अवसर उपस्थित करते हैं जो आज तक कभी उनके इतिहास 
में नहीं उदय हुआ .। हसने उन्हें शान्ति प्राप्त करने की सदेच्छा 

से उपस्थित किया है । किन्तु इनके आगे हम नहीं जा सकते | 
हमें विश्वास है कि आप उन्हें सिद्धान्त रूप से मान लेगे। 
जब सिद्धान्त रूप से मानने की आप की स्वीकृति मेरे पास आ 
जायगी, तब में आपसे उनके विस्तृत प्रयोग पर वाद्विवाद्‌ 


करने में बहुत प्रसन्न होऊंगा | 
डी लायडजाज 


१६ अगस्त ;को 'डेलएरन” की जो मीटिंग होने वांली थी 
उसका खयाल करके जेल में जो डेपुटी अर्थात्‌ सभासद थे, वे सब 
छोड़ दिये गये, केवल “सीन मेककीयन' बाकी रह गये, क्योंकि 
उन्हें मृत्युद्रड की सज़ा थो। इस प्रसिद्ध कमान्‍्डेन्ट की वीरता 
और मनुष्यता ने उसे एक लोकप्रिय वीर पुरुष बना दिया था। 
जब डी वेल्रा को सूचना मिली कि वह रोक रखा गया है, तब 
उसने तुरन्त यह साफ तौर एर प्रकट कर दिया कि यदि उसके 
रोके जाने की जिद को गई, तो मैं शान्तिचर्चा को आगे बढ़ाने का 
उत्तरदायित्व नहीं ले सकता । दूसरे दिन कमान्‍्डेन्ट मेऊकीयन 
छोड़ दिये गये । 

१६ और १७ अगस्त को 'डेलएरन! की जो मीटिंग हुई और 
जिसमें अंगरेजी प्रस्तावों की छान वीन हुई, उसमें शान्ति चच 
के विषय पर डी वेलरा के दो प्रभावशांली व्याख्यान हुए | उसने 
आयरलैंड की न्यायोचित मांग के विरुद्ध लुटेरेपन को स्व'थंपरता 
ओर लोलुपता का दिग्दर्शन कराया | उसने उस मार्ग को श्रोर 
संकेत किया जिससे न केवल आयरले ड के लिए बल्कि इंगलेंड- 

| के लिए भी वास्तविक शान्ति और सुख प्राप्त होगा। उसने ऐसे 
शत्रु से खूब सचेत रहने के लिए आग्रह किया जिसकी चाले 
वे सब अच्छी तरह जानते थे । उसने आगे आने वाले खाई 
खन्‍्दकों को जतला दिया । उत्तरीय श्रायरले ण्ड के विषय में 

वह आपस में बहुत कुछ दबने को तैयार था ताकि आयरलौरड 
ऐसी स्थिति प्राप्त कर ले जिससे भविष्य में ग्रह-कलह के प्रश्न 
न उपस्थित हों । चारों ओर के प्रोत्साहित किये जाने पर उसने 
सारी वर्तमान स्थिति को इन शब्दों में वयक्त किया:-- 

४ राष्ट्र की और से हम इन शर्तो' को नतो स्वोकार कर 
सकते हैं और न स्वीकार करेंगे।” 

डेलएरन ने सब सम्मति से अंग्रेजी प्रस्तावों को ठुकरा 
दिया। और २४ अगस्त को निम्न लिखित उत्तर मिस्टर लायड- 
जाज के पास भेज दिया गया :-- 
श्रीमन्‌ , 

डेलएरन के मत के जानने के पहले ही जो उत्तर १० अगस्त 
को मैंने भेजा था वह निश्वय और पक्का कर दिया गया। मेंने 
आपकी गवनमेंट के प्रस्ताव ,डेलएरन के सामने रखे और सके 
सम्मति से वे अस्थीकार किये गये। आपका १३ अगस्त का पत्र 
यह बतलाता है कि आयरलेंड की ब्रिटेन से भौगोलिक समीपता 
ही इंगलेंड को वाध्य करती है कि वह आयरलैर्ड पर शते लगाये 
जिससे ब्रिटेन के सोचे हुए, त्रिटिन समर नीति के हितों की रृष्ठ से, 
आयरलेंड का अधिकार उसडे अधीन किया जाय और दूसरे उस 
पत्र से यह भी साफ साफ जाहिर होता है कि उस बहु काल 
व्यापी और निरन्तर परिश्रम को देख कर जो आयरलैंड को 
विदेशों सत्ता के स्वीकार करने के लिए किया गया है यह आवश्यक 
प्रतीत होता है कि उस सत्ता को स्वीक्वार करने की शत अब 
भी लगाई जाय | 

हम विश्वास नहीं कर सकते कि आपको गवर्नमेंट केवल 
सैनिक पशु-बल के सिद्धांनत्त से श्रेरित हो कर कार्य करने की 
इच्छा रखती है । इस सिद्धान्त से तो अन्तरांट्रीय नीतिमत्ता का 

'विनाश हो जायगा और संसार की शान्ति भंग हो जायगी। 
यदि एक छोटे राष्ट्रकी स्वतंत्रता का अधिकार उस समय लुप्त 
हो जायगा जब की एक अधिक शक्ति शाली पड़ोसी उस देश 
के राज्य को सैनिक अथवा अन्य हितों की दृष्टि से अपहरण 
करना चाहता है, तब तो स्वतंत्रता का अन्त ही समभना चाहिए। 
फिर तो कोई छोटा राष्ट्र अपनी प्रथक्‌ स्वतंत्र सत्ता का अधिकार 
रख ही नहीं सकता। हालेण्ड और डेन्माक जर्मनी के अधीन 
किये जा सकते हैं, बेलजियम जमेनी या फ्रान्स के अधीन, और 
पुतंगाल स्पेन के अधीन । यदि वे राष्ट्र जो बल पूर्वक साम्राज्यों 
में मिला लिए गये हैं, अपनी स्वतंत्रता का अधिकार खोदेंते हैं, 
तो उनके लिए पुनः खतंत्रता प्राप्त करना असभ्भव हो जाता 
है। आयरलेंड ने जिस सम्बन्ध को कभी रवीकार ही नहीं 
किया और न कभी राजभक्त रहने का प्रण किया, उसके विषय 
में यह कहना कि वह अब मित्रता या राजभक्ति से प्रथक्‌ 
होना चाहता है उसी प्रकार बिल्कुल भूट है, जैसे कि ब्रिटिश 
(४४०89) समरनीतिको दृष्टि से उसकी आयरलेण्ड की सततंत्रता 
दबाये रखना अन्याय-युक्त है राष्ट्र के प्रतिनिधि को हैसियत से 
हम इन में से कोई भी बात स्वीकार नहीं कर सकते | 

राष्ट्र ने अपनी प्रतिष्ठा का जो विश्वास हम में प्रकट किया 
. है यदि उसके प्रति विश्वासधात करने से इन्क्रार करने को ग्रट 
ब्रिटेन युद्ध के प्रश्न को एक बहाना बनाना चाहता है, तो हमें 
इसका बड़ा खेद है। जिस प्रकार जीवित लोगों के प्रति अपने 
उत्तर दायित्व को हम समभते हैं, उसी प्रकार मरे हुए वोरों 
के प्रति अपने कतंव्य या सिद्धान्त को भी हम खुब अनुभव 
- करते हैं। न तो हमने (लड़ाई चाही है और न चाहते हैं, परन्तु 
- यदि हमसे लड़ाई को जायगी, तो हम अपनी रक्षा अवश्य 

करेंगे और इस विश्वास से करेंगे कि चाहे हम अपनी रक्षा में 
सफल हों या असफल, किन्तु आयरिश पुरुषों या आयरिश 
स्त्रियों की कोई भी प्रतिनिधि संस्था कद्रापि राष्ट्र के जन्म-सिद्ध 
अधिकार का आत्म-समपंण न करेगी । 


इंगलेंड और आयरलेंड के बीच में जो सघष है उसे हम 
समाप्त करना चाहते हैं। यदि आपकी गवर्नमेंट ने पशु बलद्वारा 
हम पर अपनी मर्जो हूसने का निश्चय कर लिया है, और बात 
चीत के पहले हो ऐसी शर्तों पर ज्ोर देना चाहते हैं जिससे 
हमारी सारी राष्ट्रोय स्थिति का आत्म-समपंण होता है और 
बात चीत का करना एक मख्रौल हो जाता है, तो संघर्ष को 
जारी रखने का उत्तर-द्यित्व आप पर है। 


शासितों को इच्छा से बनी हुई गवर्नमेंट के पथ प्रदर्शक 
सिद्धान्त के हो आधार पर शान्ति स्थापित हो सकती है--ऐसी 
शान्ति जो सच के लिए न्याययुक्त और प्रतिष्ठा पूर्ण हो और 
जिससे मेल मिलाप बढ़े और स्वेच्छा पूरक स्थायी मैत्री उत्पन्न हो। 
इस प्रकार की शान्ति को बात चीत करने के लिए 'डेल एरन' 
अपने प्रतिनिधि मुकरंर करने को तैयार है और य 
गबनमेंट हमारे प्रस्तावित सिद्धान्त को स्वोकार करती है, तो डेल 


'एरन अपने प्रतिनिधियों को पूर्ण अधिकार दे देगी कि वे आप से 


मिछ कर इस बात का प्रबन्ध करें कि उसका व्यवहारिक अ्रयोग 
किस श्रकार हो। 


मैं हूं, श्री मन्‌, आपका 
विश्वसनीय 
ईमन डो बेलरा 

इसका उत्तर मिस्टर लायड जाज ने यह दिया:-- 
श्री मन्‌ , 

आप हर २७ अगस्त का जो पत्र मुके प्त हुआ उससे 
ब्रिटिश गवनमेंट बहुत ही निराश हुईं। आप हमसे मिलने की 
शर्तों का उल्लेख करते हैं, मानो हम में और आप में कोई भेंट 
ही नहीं हुईं। इस लिए मैं आप को स्मरण कराता हूं कि छः 
सप्ताह हुए जब मैंने आप से कहा था कि आप मुझसे पेंट करें, 
तब मेंने किसी प्रकार की प्रारम्भिक शर्तें नहीं लगाई थीं। आप 
उस निमंत्रण पर लण्डन आये ओर तीन मीटिंगों में काफी 
समय तक मुझसे विचार विनमय किया | 

उन्न मीटिंगों के उपरांत मैंने जो प्रस्ताव उपस्थित किये थे, वे 
आप के प्रगट किये हुए विचारों का भली प्रकार और सहानु- 
भूति पूर्ण ध्यान रख कर निर्धारित डिये गये थे। जैतषा मैं पहले 
कह चुका हूं वे किसी सौदे की नीयत से नहीं किये गये थे । 
बल्कि इसके विपरीत, में और मेरे साथो, ब्रिटिश और आयरिश 
ह्वितों को मिलाने का प्रयत्न करने में अपनी शक्तियों की चरम 
सीमा तक पहुंच गये थे। हमारे प्रस्ताव इतनी दूर तक आगे बढ़ 
गये हैं ज्ञितना कि पहले कभी नहीं हुआ आर उन्हें सारे सभ्य 
संसार ने पसन्द भी किया है। 

उन स्थानों में, जहां कि आंयरलेंड के बड़े से बड़े दावे के 
साथ सहानुभूति प्रकट की गई है, बहां भी यद समभा जाता है 
कि न्‍्यायतः अधिक से अधिक इतना ही साम्राज्य दे सकता है 
या तक से आयरलैंड आशा कर सकता है। अपने भ्रस्तावों के 
सम्बन्ध में आयरलेंड के बाहर से जिनलोगों की समालोचना 
अब तक मैंने सुनी है वे यही कहते हैं कि हमारे प्रस्ताव अपनी: 
उदारता में सीमा और बुद्धिमत्ता से आगे बढ़गये हैं। आपका 


( ११५ ) 


पत्र इल बात को नहीं स्वीकार करता। अतएव मुझे भय है 
उस समय तक आगे और बांत चीत करना कहीं व्यर्थ 
न सिद्ध हो, जब तक कि मूलाधार स्वीकार करने की ओर 
कुछ विशेष अग्रसरता न हो ले । 
आप का यह कहना है कि हमारे प्रस्तावों में आयरलेंड 
की सारी राष्ट्रीय स्थिति का आत्म-समपर्ण सम्मिलित है और 
वे उसे पराधोनता की ओर ले जाते हैं। वास्तविकता क्या है ? 
जो समभोता हमने तैयार किया है उसके अनुसार आयरलेंड को 
अपनी राष्ट्रीय सत्ता के प्रत्येक रगोरेशे पर अधिकार होगा; वह 
अपनी भाषा बोलेगा और अपना धार्मिक जीवन बनायेगा। 
उसे कर लगाने और धन को व्यय करने की पूर्ण स्वच्छन्दता प्राप्त 
होगी, केवल इस शत के साथ कि जहाँ तक सम्भव हो उसमें और 
प्रंट ब्रिटन में जो उसका सब से अच्छा बाजार हे, व्यापर तथा 
आयात-नियात की स्वतंत्रता हो; उसे शिक्षा के ऊपर पूर्ण 
अधिकार होगा और अपनी जाति के नैतिक तथा आध्यात्मिक 
हितों की उन्नति में कोई बाधा न होगी; उसे अपने कानून और 
व्यवस्था पर, तथा भूमि और कृषिपर भी पूरा स्वत्व होगा; उसे 
अपने श्रम और उद्योग के विभागों को चलाने की स्वाधीनता होगी; 
र अपनी जनता के स्वास्थ्य और घरू कामों पर पूरा अधिकार 
होगा; और अपने देश को स्थल रक्षा का भी अख्तियार होगा। 
वास्तव में, आयरलैंड अपनी सोमा के भीतर भीतर राष्ट्रीय गति, 
राष्ट्रीय विचार और राष्ट्रीय उन्नति के प्रत्येक कार्य में पूर्णा रूप से 
स्वतंत्र होगा । 
अमेरिकन युनियन के राष्ट्र यद्यपि स्वतंत्र हैं किन्तु उन्हें 
भो इतने अधिकार नहीं प्राप्त हैं, और हमारे श्रस्ताव तो और 
भी आगे जाते हैं, क्‍योंकि इनके द्वारा आवयरलै ड को निमंत्रित 

कया जाता है कि वह खतंत्र राष्ट्रों के उस महाराष्ट्-समूह में 
सामेदार बन कर अपना स्थान ग्रहण करे, जो साम्राट के प्रति 
राज-भक्त रह कर एक सूत्र में सम्बद्ध हैं। हम समभते हैं कि 
हमारे ये प्रस्ताव आपको वह इच्छा स्वथा पूरी करते हैं, 
जिसके अनुसार 'शासितों को स्वोकृति से बनी हुई सरकोर का 
सिद्धान्त! हमारे समभौते का पथ-अदर्शक सिद्धान्त हों ओर 
उसी के विषय में आपके अधिकारयुक्त प्रतिनिधि हम से बात 
चीत करेंगे। 

श्स सिद्धान्त का आविर्भाव पहले पहल़ इंगलेंड में हुआ 
था ओर उसने जितनी प्रतिनिधि संस्थाएं बनाई हैं, उनका यह 
मूठाधार है। इंगलेंड ने ही इसका प्रचार सारे संसार में किया 
है और यह अब भो ब्रिटिश राष्ट्रससमूह का जीवन मूल है। 

अन्य किसी दूसरे सिद्धान्त पर हम आयरलेंड को 
निमंत्रण नहीं दे सकते थे कि वह आंकर राष्ट्र-समृह में अपना 
स्थान ग्रहण करे, ओर हमें विश्वास है कि इसी सिद्धान्त के 
द्वारा हम प्राचीन वैमनस्य को दूर कर सकते हैं और ऐसी 
खायो मित्रता प्राप्त कर सकते हैं जो आयरलैंड तथा राष्ट्र-समूह 
की अन्य जातियों के लिए एक समान सम्मानाह हो । 

किन्तु जब आप इस तरह की बहस करते हैं कि आयरलेंड 
ओर. ब्रिटिश साम्राज्य के सम्बन्ध की तुलना सिद्धान्त रूप से 
हालेन्ड या वेलजियम ओर जर्मन साम्राज्य के सम्बन्ध से की 
जा सकती है, तब मुमे एक बार फिर यह कह देने को आवश्यकता 
होती है कि ये ऐसी बातें हैं जिन्हें कोई त्रिटिश गवनमेंट वह चाहे 
जिस तरह की हो, कभो स्वीकार नहीं कर सकतो। इस बात 
की मांग करना कि आयरलैंड के साथ एक ऐसी प्रथक- 


स्वतंत्र शक्ति का सा बर्ताव हो, जो नतो सम्राट के प्रति राज- 

मक्त हो और न राष्ट्रसमूह की अन्य जतियों के साथ बफादार 
हो, ऐसे दावे हैं जिन्हें 'ग्रेटनः से लेकर 'पारनेल! और रेडमण्ड 
तक, आयरिश इतिहास के समस्त प्रसिद्ध नेताओं ने प्रत्यक्ष रूप 
से अस्वीकार किया है । | 

भेटन ने अपने. प्रसिद्ध वाक्य में कहा था कि, “वियोजन के 
विषय में महा सांगर विरोध करता है ओर एकी करण के विरोध 
में समुद्र है ।” आयरिश राष्ट्रीयवा की ओर से बोलने वाले समस्त 
नेतओं में सब से प्रभावशालो वक्ता 'डैनियल ओ कानेल' ने 
सन्‌ १८३० में 'हाउस आफ कमन्स? में इन शब्दों में अपना 
विरोध प्रकट किया था:-- े 

“बतमान सम्राट की अपेनज्ञा किसो भी सम्राट ने आयरलेंड 
के उन लोगों से कभी भी अविभाजित राज-भक्ति नहीं प्राप्त 
की, जो 'युनियन! या एकी करण के विरूद्ध आन्दोंलन कर 
रहे हैं । यह कहना कि ये लोग दोनों देशों को बिल्कुल अलग 
अलग कर देना चाहते हैं ऐसी धूतता पूर्ण क्ूठ है, जैसो आजतक 
कभो नहीं बोली गईं। और न इससे बड़ी भूल आजतक कभी 
की गई कि यह्‌ समझ लिया जाय कि हम सम्बन्ध विच्छेद्‌ 
करना चाहते हैं ।?” 

डयूक आफ वेलिंगटन के नाम सन्‌ १८४५ के अपने प्रसिद्ध 
पत्र में, नौजवान आयरलैंड के आदर्शो के श्रतिभाशाली 
व्याख्याता 'टामस डेबिस ने कुछ माँगे पेश की थीं, जिनसे 
आयरलेंड को चुंगी तथा अन्य कर लगाने, अपनी सड़कें, बन्दर 
गाह, रेले , नहरे' और पुल बनाने, अपने व्यापार, उद्योग घंपे 
ओर कृषि आदि की उन्नति करने, का अधिकार प्राप्त ह्दो। 

ओ कानेल” और “टामस डेबिस? की जो माँग थीं वह्‌ 
सब कुछ, वल्कि उससे ज़्यादा त्रिटिश गवनमेंट आयरलेंड को 

देने को तैयार है, किन्तु इसके उत्तर में हमारे सामने आयरलेंड 
को एक विदेशी शक्ति मानने की एक विस्पष्ठ अविशिष्ट 
माँग पेश को जाती है। यह तो वाक्‍्यों के साथ खेलना 
है कि “शासितों की इच्छा से बनी हुईं सरकार “का सिद्धान्त हमें 
बाध्य करता है कि हम इस माँग को स्वोकार करले', और यदि 
हम उसफो नहीं मानते, तो हम भौगोलिक और ऐतिदांसिक 
बिचारों को, आयरिश जाति पर अपनी प्रभुता जमाने के लिए, 
तोड़ मरोड़ रहे हैं।ऐसा कोई भी स्पष्ट से स्पष्ट राजनोतिक 
सिद्धान्त नहीं है, जो भौतिक और ऐतिहासिक घटनाओं की 
सीमा का बिचार किये बिना ही प्रयुक्त हो सके । 

जिस प्रकार प्रत्येक ख्तंत्र राष्ट्र के संगठन के लिए यहू थ्षिद्धान्त 
आवश्यक है, उसी प्रकार सीमाँत भी जरूरी हैं। उनसे इन्कार 
करना समस्त प्रजा वादी राष्ट्रों को ध्वंस (१580।४०) करना है । 

इन्हीं प्रारम्भिक बातों की बुनियाद पर हमने आप का ध्यान 
उस कार्य-संचालिका शासन-शक्ति की ओर आकर्षित किया जो 
इन दोनों द्वीपों के भौगोलिक समीपता से और जाति तथा 
आचरण की भिन्नता होते हुए भी प्राचीन ऐतिहासिक सम्बन्ध 
से, दोनों पर अपना प्रभाव रखती है । 

हमें इस बात का विश्वास नहीं है कि ग्रेट ब्रिटेन ओर 
आयरलेंड में कभी भी स्थायी मेल हो सकेगा, जब तक कि दोनों 
की भौगोलिक और ऐतिहासिक पारस्परिक-निर्भरता स्त्रीकार 
ज कर ली जाय। इस एक दूसरे की निर्भरता ही के कारण 
दोनों के लिए राजनीतिक और आर्थिक अलगाव अव्यवहारिक 
हो जाता है । 

इस सम्बन्ध में ब्रिटिश दृष्टि कोण को स्पष्ट करने 
के लिए मुझे; अत्रहाम लिंकन के शब्दों से अच्छे शब्द नहीं 

मिलते, जो उन्होंने अमरीका के उत्तरीय और दक्षिणी राष्ट्रों के 
विषय में अपने प्रारम्भिक भाषण में कहे थे। ये शब्द अमेरिकन 
गृह-युद्ध के आरम्भ होने के पहले कहे गये थे, क्यों कि बह इस 
युद्ध को टालना चाहता था। 

“भौतिक रूप से हम प्रथक्‌ नहीं हो सकते। हम एक दूसरे 
के पारस्परिक विभागों को हटा नहीं सकते, न उनके बीच में 
एक अभेद्य दीवार बना सकते हैं ।......... अतएव अलगाबव के 
पहले की अपेक्षा उसके पश्चात्‌ उस सम्बन्ध को अधिक उपयोगी 
अथवा अधिक सनन्‍्तोष-जनक बनाना असम्भव हो जांता है। 
मान लो तुमने युद्ध छेड़ दिया। किन्तु तुम सदा लड़ते ही नहीं 
रह सकते । जब दोनों ओर हानि उठा कर और कोई लाभ 
न प्राप्त कर के, तुम लड़ाई बन्द करते हो, तब फिर सम्बन्ध के 
विषय में वही पुराने प्रश्न ह्‌ बहू तुम्हारे सम्मुख उपस्थित 
होते हैं ।” 

मैं नहीं समझता कि तक के साथ इस बात से इन्कार किया 
जा सकता है कि श्रेट त्रिटन और आयरलैंड के सम्बन्ध की बात 
किसी प्रकार भी इस से भिन्न है। में समझता था कि मैंने आप 
से अपनी बात चीत में और उसके पश्चात्‌ अपने दोनों पत्रों में 
यह स्पष्ट कर दिया है क्लि हम किसी ऐसे समभौते पर वाद 
विवाद करने के लिए प्रस्तत नहीं है जिस में आयरलेंड की ओर 
से इस बात से इन्कार हो कि वह एक सम्रांट की छत्र छाया में 
ब्रिटिश राष्ट्रसमूह के अन्दर स्वतंत्र, समांन ओर राजभक्त 
सामेदार बनने का हमारा निमंत्रण स्वीकार करता है। 

इस प्रश्न के शीघ्रगामी बनाने में हमें संकोच है, किन्तु हम 
यह बतला देना चाहते हैं कि वर्तमान स्थिति को और अधिक 
दिनों तक चलाना भय कारक है। कई और. ऐसे कार्य हो रहे हैं 

जो यदि जारी रहे, तो क्षणिक सन्धि को हानि पहुंचेगी और 
अन्त में वह भंग हो जायेगी ओर वास्तव में यह बात बड़ी खेद- 
जनक होगी। 
इस लिए यदि एक ओर हम शान्ति के उद्देश्य की वृद्धि के 
लिए हर प्रकार की रियायत करने को तैयार हैं, तो दूसरी ओर 
केवल पत्र परिवतंव कर के हम समथ को अधिक नहीं गयां 
सकते । यह आवश्यक है कि तुरन्त ही कोई निश्चित मूल मन्तव्य 
निर्धारित कर लिया जाय, जिससे भावी पत्र व्यवहार लाभ 
दायक प्रमाणित हो | 
दुर्भाग्य से हमें आप के पत्र में इस प्रकार की कोई अग्रध्तरता 
नहीं दिखलाई पड़ती । मैंने इस पत्र में ओर अपने पिछले पत्रों 
में उन विचारों को उपस्थित कर दिया है, जो सम्राट की सरकार 
की प्रत्येक बात चीत में उसके कार्य को संचालित करते हैं। 
यदि आंप इस बात की परीक्षा करने के लिए तैयार हैं कि ये 
विचार आप के लक्ष्य से कहां तक मेल खाते हैं, तो में आप से 
ओर आप के सथियों से भेंट करने में बहुत प्रसन्न होऊँगा। 
में हूं, श्री मच, आप का 
विश्वसनीय 
डी, लायड जाजे 
इसी समय में डी वेलरा सब॑सम्मति से पुनर्वार आयरिश 
प्रजातंत्र का प्रेसीडेन्ट चुन लिया गया । कमान्डेन्ट 'सीन मेक 
कीन' ने उसके पुन: चुने जाने का प्रस्ताव उपस्थित करते समय 
ये साथंक शब्द इस्तेमाल किये थे:-- ५ 
पिछले सौ वर्षो' से किसी आयरिश नेता में ऐसी काय 
पढुता नहीं थी । किसी ने अपने लोगों का नेठ॒त्व करने की 
अधिक योग्यता नहीं दिखलाई और न किसी ने पौराणिक शत्रु से 

व्यवहार करने का अधिक कोशल प्रकट किया । वह उनकी 
चालों से धोखे में नहीं आया ओर न उनकी धमकी से भयभीत 
हुआ । इमन डी वेलरा ने पहले अंगरेज़ों का मुकाबिलां एक 
सैनिक के रूप में किया ओर एक सैनिक की तरह उन्हें हटाया, 
अब वह उनसे एक रांजनीतिज्ञ की तरह भेंट कर रहा है और 
बह उन्हें एक राजनीतिज्ञ की तरह परास्त करेगा। हमारे राष्ट्र 
की प्रतिष्ठा ओर कल्याण उसके हाथों में सुरक्षित हैं । 

मिस्टर लायडजाज के २६ अगस्त के पत्र के उत्तर में ३० 
अगस्त को डो वेलरा ने यह लिखकर भेजा:-- 


श्रीमन्‌ , 


हमें भी विश्वास हो गया है कि ऐसा मूलाघार निश्चित 
करने के लिए तुरन्त कोई अग्रगति होनी चाहिए जिससे भविष्यत्‌ 
की बात चीत कुछ उपयोगी सिद्ध हो सके ओर हम भी विवाद 
युक्त पत्र व्यवहार से “केवल विचार परिवर्तन” की अनुपयोगिता 
को स्वोकार करते हैं । अतएव में भी आपके पिछले पत्र के 
आरमक ऐतिहासिक संक्रेतों के ऊपर टीका टिप्पणी करने से 
बविरत होता हूँ । 

वतेमांन ही वास्तविकता है जिसके साथ हमें व्यवहार करना 
है। आज की स्थिति भूतकाल का परिणाम है, जो श्रश्न के 
आवश्यक मूल को सीधे सादे रूप में ठोक ठीक प्रदर्शित करताः 
है । मूल बाते ये हैं:-- 

(१) आयरलैण्ड के लोग भ्रेटत्रिटेन के साथ ख्ेच्छा से कोई 
एकता नहीं स्वीकार करते। वे अपने राष्ट्रीय भाग्य का निपटाराः 
करने के लिए अपना मार्ग स्वतंत्र रूप से चुनने के प्राकृतिक 
अधिकार का दावा रखते हैं । उन्होंने एक बहुत वड़े बहुमत से 

अपनी स्वतंत्रता की घोषणा कर दी है, प्रजातंत्र स्थापित कर 
लिया है और अपने निश्चय को कई बार दोहरा चुके हैं। 

(२) इसके विपरीत प्रेटब्रिटेन ऐसा व्यवहार कर रहा है 
मानों आयरलैण्ड ने उसके साथ बँधे रहने का ठेका ले लिया 
है जिससे वह सम्बन्ध-विच्छेद कर हो नहीं सकता। इस फर्जी 
ठेके की परिस्थितियाँ काफी बदनाम हैं । किन्तु उनकी सत्यता 
को मानकर ब्रिटिश गवनमेंट और पार्लिमेंट आयरलैए्ड पर 
शासन करने तथा उसके लिए कानून बनाने का यहां तक दावा 
करती है कि आयरिश जनता की इच्छा के विरुद्ध आयरिश 
भूमि को विभाजित कर देना चाहतो है और जो आयरिश 
नागरिक राजभक्ति प्रदर्शित करने से इन्कार करते हैं उन्हें मार 
डालना या जेल में टू स देना चाहती है । 

आपकी गवरनमेंट के प्रस्ताव, जो २० जुलाई के मसबिदे में 
दिये हुए हैं वास्तव में इसी पिछले सिद्धान्त पर निर्धारित हैं। 
हमने इन प्रस्तातों को अस्वोकार कर दिया है और हमारा 
निश्चय अटल है | आप का प्रस्ताव आयरलैर्ड के लिए ब्रिटिश 
राष्ट्रसमूह की स्वतंत्र जातियों के साथ “एक खतंत्र और 
इच्छुक” साभीदार की हैसियत से सम्मिलित होने का निमन्त्रण 
-नहीं है । | 

वह आयरलैण्ड के लिए ऐसे रूप में और ऐसी शर्तो' के साथ 
सम्मिलित होने का निमंत्रण है जो वास्तविक स्वतंत्र राष्ट्रों से बहुत 
नीचे दूजे की स्थिति निर्धारित करता है। केनाडा, आस्ट्रेलिया! 
दृक्षिण अफ्रीका, न्युजीलैण्ड, सब के प्रति बड़े राष्ट्र के प्रभुत्व से 
रक्षा होने की गेरेन्टी है; क्योंकि उनके माने हुए व्यवस्थित अधि- 
कार ऐसे हैं जो उन्हें ग्रेटत्रिटेन की बराबरी का दर्जा प्रदान 
करते हैं और ब्रिटिश पार्लिमेंट और गवनमेंट के आधिपत्य से 

बूर्णरूप से मुक्त कर देते हैं । साथ ही उनका ग्रेटब्रिटन से छृहसतरो 
मील दूर होना भी उनकी रक्षा की एक बढ़ी गेरेन्टो है। आयर- 
लैण्ड को नता दूरी की गेरेन्टी होगी और न अधिकारों की । 
जिन शर्ता के लगाये जाने का विचार किया जा रहा है, उनसे 
आयरलैण्ड दो नकली विभागों में बट जायगा । किसी सम्मिलित 
संस्था में प्रत्यक भाग दूसरे के प्रभाव को नष्ट करने का यत्न 
करेगा और दोनों हो त्रिटिश गवनमेंट के सेनिक, सामुद्रिक और 
आर्थिक आधिपत्य में रहेंगे। 


मुख्य ऐतिहासिक और भोगोलिक घटनाओं के सम्बन्ध में 
कोई विवाद नहीं है किन्तु आपकी सरकार उन्हें अपने दृष्टिकोण 
से देखने पर ज़ोर देती है । हमें भी अपने दृष्टिकोण से देखने 
की आज्ञा होनी चाहिए। जिस इतिहास से आप सम्मिलन का 
अथ लगाते हैं उसी से हम विच्छेद का अथ निकालते हैं। 
“सौगोलिक समीपता” की हमारी परिभाषाए' परस्पर एक दूसरे 
के बिल्कुल विरुद्ध हैं | हमें विश्वास है कि जो अथ हम लगाते 
हैं वही सत्य ओर उचित है और इसके प्रमाण स्वरूप हम इस 
बात पर सहमत हैं कि कोई तटस्थ और निष्पन्ञ पंच न्यायाधीश 
मुकरर हो जाय। आप इस बात से इन्कार करते हैं ओर अपने 
विचारों को कार्यान्वित करने के लिए पशुबल का भय दिखलाते 
हैं। हमारा उत्तर यही होना चाहिए कि यदि आप उस मार्ग को 
अहण करेंगे, तो हम केवल अपनी रक्षा करेंगे, जैसा कि हमसे 
पहले वालो पीढ़ियों ने अपनी रक्षा को है। 


पशुबल इस प्रश्न का निर्णय नहीं कर सकता। पशुबल 
युक्तिा ओर अधिकार पर कभी अन्तिम विजय नहीं प्राप्त कर 
सकता । यदि आप पुनः पशुबल का मार्ग ग्रहण करेंगे, और 

यदि न्याय को विजय न प्राप्त द्वोगो, तो जो प्रश्न हमारे सामने 
है, वही हमारे उत्तराधिकारियों के सम्मुख उपस्थित होगा। 

जा जाप सो वर्षो" तक इस ग्रश्न ने पशबल का मुकाबिला: 
किया है, यह बात काफी प्रमाण है और पर्याप्त सूचना है। 
अतएव यही सच्ची बुद्धिमानी और सच्ची राजनीतिज्ञता मुझे 
और मेरे साथियों को प्रोत्साहित कर रही है, न कि भिथ्या 
आदुशवाद | पशुबल की धमक्ियों को हटाकर अल्लग कर देना 
चाहिए । इन्हें आरम्भ ही से दूर रखना चाहिए और बात 
चीत के बीच में भो इन धमकियों का प्रवेश न होना चाहिए । 

दोनों ओर के अधिकार-युक्त प्रतिनिधि बिना किसी रोक टोक 
के मिलें ओर उनके बीच में वास्तविक घटनाओं के अ्रतिरिक्त 
कोई भी शर्तें नहों। उन्हें आपस के अन्तिम भेद भावों का 
निपटारा करने के लिए डिसी भी प्रकार के पशुबल का; चाहे 
वह छिपा हुआ हो और चाहे खुला हुआ, सद्दारा न लेना चाहिए 
किन्तु क्रिसी सम्मिलित समभोते के पथ प्रदंशक सिद्धान्त का 
आश्रय ग्रहण करना चाहिए। हम ने शाप्षितों की इच्छा पर 
निभेर सरकार का ब्विद्धान्त उपस्थित क्रिया है ओर हम उसे 
केबल शब्दाडम्बर नहीं समभते । 

यदि क्षिसी प्रस्तावित निणय को वास्तविकता का रूप ग्रहण 
करना है तो उसकी परीक्षा इस सीधे सादे वाक्य से हो जायेगी 
ओऔर समग्र प्रश्न को तथा उसके विवरण को जांचने के लिए 
इसी माप का प्रयोग हो सकता है। इस सिद्धान्त को आप 
ब्रिटेन की विशेषता समभते हैं ओर खयाल करते हैं कि इसके 
संस्थांपक ब्रिटिश लोग हैं तथा यह इस समय ब्रिटिश राष्ट्र समूह 
का जीवन मूल है, तब तो आप को इसे विशेष रूप से स्वीकार. 
करना चाहिए। इस आधार पर और केवल इसी आधार पर. 





( १२५ ) 


हमे डस समभोते को आशा दिखलाई पड़ती है, जिससे ब्रिटेन 
के प्रतिनिधियों और आयरलेंड के प्रतिनिधियों के विचारों में 
मेल खाने को सम्भावना है। इस आधार पर हम तुरन्त अपने 
अधिकार युक्त प्रतिनिधि मुकरंर करने के लिए तैयार हैं। 
में हूं श्रीमन्‌ू, आप का शुभ चिन्तक 
इमन डो वेलरा 
इस पत्र के पहुंचने पर बड़ी शीघ्रता से 'इन्वरनेंघ” नामक 
स्थान पर ब्रिटिश मंत्रि मण्डल को एक बैठक हुई | सर हेमर 
गनडड, लाड फिटजएलन और जनरल मेकरेडो, आयरलेड 
में त्रिटेन के तीन मुख्य प्रतिनिधि बड़ी शीघ्रता से उत्तरी राजधानी 
को ओर चल पढ़े। दोनों ओर से क्षणिक संधि का प्रतिष्ठा के 
साथ पालन हो रहाथा। हिन्‍्तु बांत चोत का क्या परिणाम 
होगा इसझे विषय में बड़ी अनिश्चयता फैलो हुई थी । 
७ प्ितम्बर को मिस्टर लायड जाज ने डो वेलरा को यह 
उत्तर दिया:-- 
श्री मन्‌, 
समाट की सरकार ने आप के ३० अगस्त के पत्र पर विचार 
किया और उसके सम्बन्ध में उन्हें यह कहना हैः--शासितों 
को इच्छा से बनी हुई सरकार का सिद्धान्त ब्रिटिश व्यबस्थाओं 
की उन्नति का आधार है, किन्तु एक व्यवहारिक कान्फरेन्स के 
मुलाघार स्वरूप हम उसकी उस परिभाषा को नहीं स्वोकार कर 
सकते जिससे हमें आपकी प्रत्येक माँग स्वीकार करने के लिए वाध्य 
हांना पड़े-यहाँ तक कि वह माँग एक प्रजातंत्र स्थापित करने और 
सम्राट को न मानने की भो हो सकतो है। आपको सूचित हो जाना 
चाहिए कि इस आधार पर किसी. कान्फरेन्स का होना असम्भव 
है । यदि शासितों की इच्च्रा से बनी हुईं सरकार के सिद्धान्त का 

इस भ्रकार ग्रयोग किया जाय, तो प्रत्येक लोक-सत्तात्मक राज्य 
के संगठन की जड़ खोखली पड़ जायगी और सभ्य संसार पुनः 
(0700 शा) ज्ुद्र गोष्टियों की ओर लौट जायेगा । इसके 
विपरीत, हमने आपको इसलिए निमंत्रित किया है कि स्वयं 
हमारे प्रस्ताओं के गुणों पर आप वादविवाद करें, ताकि आपको 
हमार विचारों की उदारता और सत्यता पर तनिक भी सन्देह 
न रहे। इस कान्‍्फरेन्स में स्वतंत्र होकर जिस विषय पर 
चाह उस पर आप गेरेन्टी की बात उपस्थित कर सकते हैं, बशर्ते 
कि आप समभते हों कि उस बात से, हमारे प्रस्तावों के अनुसार 
आयरिश ख्तंत्रता में कोई बांधा आने की सम्भावना है। 

सम्राट की सरकार यह विश्वास नहीं कर सकती कि आप, 
उनके प्रस्तावों को कान्फरेन्स में बिना परीक्षा किये हुए, अस्वीकार 
करने की ह॒ठ करेंगे। किसी ऐसे समभोते पर वादविवाद करने 
से इन्कार करना, जिससे सामूज्य के अन्तर्गत आयरलेंड की 
जनता को राष्ट्रीय उन्नति करने की पूर्ण स्वतंत्रता प्राप्त होती 
हो, यह प्रकट करता है कि आप सम्राट के प्रति राजभक्ति 
से और त्रिटिश-राष्ट्र-समूह के सभासद होने से इनकार करते हैं । 
यदि आपके पत्र से हम यही परिणाम निकालें, तो हमारे पररपर 
विवाद से कोई लाभ होने की सम्भावना नहीं और काम्फरेंस 
व्यर्थ होगी। यदि यह परिणाम निकालने में हम भूल करते हैं, 
जैसो कि हमें अब भी आशा है और हमारे प्रस्तावों के सम्बन्ध 
में यदि आपको वास्तव में यह आपत्ति है कि वे आयरलैंड को 
उस खतंत्रता से कम प्रदान कर रहे हैं जिसका हमने वर्णन किया 
है, तो उस आपत्ति के विषय में कान्फरेस में काफी छान बीन 
की जा सकती है। आप इस बात से सहमत होंगे कि पत्र व्यवहार 
काफी समय तक चल चुका है। इसलिए समाट की सरकार एक 





( १२७ ) 


निश्चित उत्तर चाहती है कि क्या आप ऐसी कान्फरेन्स में सम्म्ि-- 
लित होकर यह तय करना चाहते हैं कि आयरलेंड ओर ब्रिटिश 
समाज्य के राष्ट्रों के समूह में कैसा सम्बन्ध स्थापित हो जो 
आयरलेंड के राष्ट्रीय उद्देश्यों से मेल रखता हो । यदि, जैसा कि 
हमें आशा है आपका उत्तर हाँ में है, तो में यह कहना चाहता 
हूँ कि कान्फरेंस इसी मास की बीस तारीख को इन्वर्नेंस! 
स्थान पर हो। * 
मैं हूँ, भीमन, आपका विश्वसनीय 
डो लायड जाजे 
१४ सितम्बर को डेल का एक गुप्त अधिवेशन हुआ, जिसमें 
लायड जाज के नाम मंत्रि मण्डल्ञ का उत्तर स्वीकृत हुआ और 
ब्रिटिश प्रतिनिधियों के साथ सम्मेलन होने की सम्भवना का 


विचार करके सब सम्मति से निम्नलिखित सज्जन अधिकार- 
युक्त प्रतिनिधि निर्वाचित हुए:-- 


मिस्टर आथेर प्रिफिथ, वैदेशिक मंत्री 

( सभापति ) 
भिस्टर माइकेल कोलिन्स, अर्थ सचिव ; कमान्डेस्ट आर० 
सी० बाटन, अर्थ-व्यवस्था मंत्री कमान्‍्डेन्ट ई० डूगन, मीथ और 
लूथ के डिपटी मिस्टर जाज गेवन डफी, रोम के राजदूत और 


डबलिन के डिपटी 
उरत्त से मिस्टर ल्ञायड ज 


जज प्रसन्न नहीं हुए। जो दूत पत्र 
को ले गये थे उनसे एक घर्ट बात करने के उपरान्त पत्र में 


ईद सुधार कराने के लिए वे दोनों डबढ़िन लौटा दिये गये। 
पत्र में इच्छित परिवर्तन नहीं हुआ और असली रूप में पत्र 


प्रकाशित कर दिया गया । इससे अंगरेजों की तरफ बड़ी घबराहट 

पैदा हुई और इनवर्नेंस” में होने वाली कान्फरेन्स क्ैन्सिल 
कर दी गई । मिस्टर हायडजार्ज ने यह कहा कि नई स्थिति के 
विषय में वह अपने साथियों से परामश्श कर के अपना कार्य 
क्रम निश्चित करेंगे। 

पत्र इस रूप में प्रकाशित हुआ था:-- 

हमें यह धोषित करने में कोइ संकोच नहीं है कि हम ऐसी 
कान्फरेन्स में भांग लेने के लिए तैयार हैं, जो यह निश्चय करे 
कि आयरलेड अपने राष्ट्रीय उद्देशों को सुरक्षित रखते हुए रांष्टो 
के उस समूह के साथ, जिसे ब्रिटिश साम्राज्य कहते हैं, किस 
प्रकार का सम्बन्ध स्थापित करे जो दोनों वातों में परस्पर 
सामञजस्य उत्पन्न कर दे। इस प्रकार का सम्बन्ध स्थापित करने 
की तत्परता को सूचाना हम ने अपने १० अगस्त के पत्र में अपनो 
ओर से दे दी थो । इसी लिए हम ने डेल एरन का एक अधिवेशन 
निमंत्रित किया है कि वह इन प्रतिनिधियों के नाम स्वोकार 
कर ले जिन्हें हम प्रस्तावित करना चाहते हैं। हमें आशा है कि ये 
प्रतिनिधि सम्भवत: आपकी निश्चित की हुईं तारोख, २० सितम्बर, 
को इन्बचरनेस” पर पहुच जायेँंगे। 

अपने इस अन्तिम नोट में हम पुनः यह कह देना अपना 
कतंव्य समभते हैं कि हमारी वही स्थिति है ओर वही हो सकतो 
है, जो हमने अपने इस पत्र में वर्णन की है। 


हमारे राष्ट्र ने नियमित रूप से अपनी स्वतंत्रता की घोषणा कर दी 
है और वह अपने आपको एक स्वाधीन राज्य स्वीकार करता है। केवल 
एक ऐसे ही राष्ट्र के प्रतिनिधि स्वरूप और उसके निर्वाचित संरक्षक के 
रूप में हम को वह अधिकार या शक्ति प्राप्त है जिसके द्वारा हम 
जनता की ओर से कोई काय कर सकते हैं । 


| 

- शासितों की इच्छा से बनी हुईं सरकार” के सिद्धान्त के 
विषय में हमें यही कहना है कि केवल इसी के आधार पर कोई 
समभोता हो सकता है जिससे हमारी हार्दिक इच्छा पूर्ण हो, 
अर्थात्‌ हमारी और आपकी जाति का अन्तिम मेल मिलाप 
हो जाय । हमने उस सिद्धान्त कां कोई नया अथ्थ नहीं 
लगाया है, सिवा उस अर्थ के जो प्रति दिन व्यवहार में आता 
है--उदाहरणाथ यह वही अर्थ है जो संसार के साधारण पुरुष 
ओर ख्त्रियों ने सन्‌ १९१८ की ५ जनवरी को सममा था, जब 
आपने कहा था कि, “नवीन युरोप का सममोता उस तक और 
न्याय के आधार पर अवलम्बित होना चाहिए जिससे स्थिरता 
की ग्रतिज्ञा प्रकट होती हो।” अतएवं हम सममते हैं कि इस 
युद्ध में सीमा निर्धारित करने का समझौता “शासितों की इच्छा 
पर बनी हुई सरकार” की बुनियाद ही पर होना चाहिए। 


आपके पिछले पत्र में हमारी स्थिति की जो आलोचना को 
गई है, उसका यह्‌ उचित उत्तर है कि 'डस सिद्धान्त का यह्‌ 
अर्थ समझा गया थाक्ि जो राष्ट्र अपनी इच्छा के विरुद्ध 
सांम्राज्यों में सम्मिलित कर लिये गये हैं उन्हें गला घोटने वाले 
फन्दे से स्वतंत्र होने का अधिकार है?। यहो उसका अर्थ है जो 
हम सममभते हैं। चूकि आपकी गवर्नमेंट हमारी प्राचोन जाति 
का अंग भंग करना चाहती है और उसकी भूमि को विभाजित 
करना चाहती है, इसलिए वही उक्त सिद्धान्त का ऐप्ा अर्थ 
लगाना चाहिती है, जो लोक सत्तात्मक राष्ट्र की जड़ को ढोला 
करता है और सम्प्र संधार को प्राचोन कुटुम्त्र प्रथा (५४)॥॥)३७) ) 


की ओर घसीट कर ले जाता है । 
इमन डो वेलरा 
५९ 


, 


१५ सितम्बर को मिस्टर लायड जाज ने तार से यह उत्तर 
दिया:-- 
ओमन , 

आपके जो दूत मंगलवार १३ तारीख को मेरे पास आये थे, 
उन्हें मैंने सूचना दे दी थो कि आपका इस दावे को पुनः पेश 
करना कि आप सम्राट की गवर्नमेंट से एक पूर्ण स्तरतंत्र और 
स्वाधीन राष्ट्र के प्रतिनिधि की हैलियत से बात चीत कर सकते 
हैं, हमारी आर आपकी कान्फरेन्स को असम्भव कर देगा । 
बे मेरे पाछ आपका एक पत्र लाये थे जिसमें आपने उस दावे 
को विशेष रूप से दोहराया है; ओर यह लिखा है कि आपके 
राष्ट्‌ ने “नियमित रूप से स्वतंत्रतां की घोषणा कर दी है ओर 
वह अपने को एक स्वाधीन राष्ट्र समकता है ।” आपके पत्र में 
यह भी कहा गया है क्लि “उस राष्दु के प्रतिनिधि स्वरूप ओर 
उप्के निर्वाचित संरक्षक के रूप में ही आपको जनता की ओर 
से कार्य करने का अधिकार या शक्ति प्राप्त है।” मैंने आपके 
दूतों को सूचना दे दी थी कि इस तरह के पैशाग्राफ से बढ़ी 
गम्भीर स्थिति पैदा हो जायगी और मैंने उस पत्र को अ्राप्त 
समभा ताकि आपको उत्तपर घुनः विचार करने का समय 
मिल जाय । इस सूचना के होते हुए भी आपने अब उस पत्र 
को उसके असली रूप में प्रकाशित कर दिया है। अतः आगामी 
सप्ताह 'इनवर्नेंस' में होने वाली कान्फरेन्स के प्रवन्ध को 
कौन्सिल (रद) करता हूँ ओर अपने सहकारियों से परांमश 
करूगा कि इस नई स्थिति के अनुसार हमें क्या करना चाहिए । 
ज्ञितनी शीघ्र सम्भव होगा में आपको इसकी सूचना दूंगा, 
किन्तु इस समय मैं कुछ असुस्थ हैँ अतए्व हैंड दिनों का 
विलम्ब होना अनिवार्य है | परन्तु साथ ही में बिल्कुक स्पष्ट 

रूप से यह कह देना चाहता हूँ कि जिस स्थिति का मैंने उल्लेख 
किया है उत्त पर सम्राट की सरकार पुनः विचार नहीं कर 
सकती । जिस दावे को आपने दोहराया है यदि उसके आधार 
पर हम आपके प्रतिनिधियों के साथ कान्फरेन्घ करने के लिए 
सहमत हो जायँ, तो मानो सम्राट की गवनमेंट आयरलैण्ड का 
सामाज्य से सम्बन्ध विच्छेद और एक पूर्णा स्वतंत्र प्रजातंत्र 
का अस्तित्व सरकारी तोर पर स्त्रीकार कर लेती हैं । इसके 
अतिरिक्त फिर तो आपको यह घोषित करने का हक हो जायगा 
कि हमने आपका अधिकार मान लिया कि यादें आप चाहें तो 
ब्रिटिश सामाज्य के सम्बन्ध के मुकाबिले में किसो अन्य विदेशों 
शक्ति से एक घनिष्ट ओर निकटवर्ती सन्धि कर सकते हैं । इश् 
प्रकार के दावे का केवल एक्र ही उत्तर सम्भव है। एक स्थायी 
समभोता करने के अभिप्राय से सम्राट की गबरनमेंट ने आपको 
जनता को जो सुविधाएँ दो हैं, मेरी समझ में उनका प्रत्योत्तर 
कुछ अधिक उदारता पूर्ण होना चाहिए था । किन्तु अब तक 
जो कुछ पेश कदमी हुई है वह हमारी ओर से हुई है। आप 
अपनी ओर से हमसे मिलने के लिए एक क़दम भी आगे नहीं 
बढ़े हें रिन्तु आपने बारम्बार केवल अपने मूल दावे के शब्दों 


ओर भावों को जोरदार चेलेंज़ से भरे हुए वाक्यों द्वारा दोहराया. 
ही है। 


मैं हूं, आपका विश्वसनीय 


डी० लायड जाज 
१६ सितम्बर को डी वेलरा ने इसका यह उत्तर दिय:--- 
श्री मन , 


मुझे आपका तार कल रात को मिला । मुझे आश्चय होता 
कि आप यह नहीं समभते कि यदि हम आपके ७ सितम्बर 

के पत्र के आधार पर कान्फरेंस को स्वीकार कर लेते और अपनी 
स्तिथि को स्ट न करते, तो कान्फरेन्स में प्रवेश करने पर 
आयरलैंड के प्रतिनिधियों की स्थिति के विषय में म्रम उत्पन्न 
हो जाता और आयरलैंड के अधिकार को अमिट क्षति 
पहुँच जाती । 

जितना पत्र व्यवहार हुआ है उसमें आपने अपनी गवनमेंट 
की स्तिथि को परिभाषा कर दी है। हमने अपनी स्थिति को प्रकट 
कर दिया है। यदि दोनों की स्थितियां एक दूसरे के विरूद्ध न होतीं, 
तो बांस्तव में वाद विवाद करने के लिए कोई प्रश्न ही न रहता। 
अतः प्रकट है कि ऐसी दशा में यदि कोई परिणाम निकलना है, 
तो बात चीत करने वालों को विना संकोच के और बन्धन बिमुक्त 
हो कर मिलना चांहिए।। शर्तें' केवल वेही हों जो वास्तविकता 
के आधार पर हों । 

इमन डी वेलरा 

डी बेलरा के १७ सितम्बर के पत्र के उत्तर में प्रधान मंत्री ने 
यह तार दिया:-- 
श्रो मन्‌ , 
आपका रात का तार मुमे प्राप्त हुआ | यह कहना व्यथ 
है कि यदि हम आपके डेलीगेटों को एक स्वतंत्र भर स्वाधीन 
राष्ट्र का प्रतिनिधि मान कर एक वार एक कान्फरेन्स में मिल लें 
तो वह कान्फरेन्स पक्षपात शून्य होगो और उप्से कोई होनि 
न होगी । परन्तु उनसे इस रूप में भेंट करना नियमित और 
सरकारी तौर से समांट के राज्य से आ।यरलेंड का सम्बन्ध 
(बिच्छेद स्वीकार करना है । वास्तव में फिर तो आपको अधिकार 
होगा कि यदि आप उचित समझें, तो समाट से मित्रता की 

संधिकर ले, परन्तु साथ हो आप को यह भो अधिकार होगा 
कि कोई भी संधि न करें, ओर जिस समय चाहें हमारी कान्फरेन्स 
को भंग कर दें, और जिस अधिकार को स्वयं हमने स्वीकार 
कर लिया है उप्ती के द्वारा किसी विदेशी शक्ति से आयरलै'ड का 
सम्बन्ध स्थापित कर लें । इससे आपको यह भी अधिकार प्राप्त 
हो जायगा कि यदि आप पुनः पशुवल की शरण ले , तो आप को 
विदेशी शक्तियों के सम्प्रुख सम्राट के विरूद्ध कानूनी युद्ध 
के अधिरारों की माँग पेश करने का भी हक है, क्योंकि हमने 
उस अधिकार को मान लिया है। यदि हम आपके साथ एक 
स्वाधीन ओर पूर्ण स्वतंत्र राष्ट्र का सा व्यवहार करें, तो हमें 
अपने उदाहरण का अनुसरण करने के लिए अन्य शक्तियों 
के विरूद्ध शिकायत करने को कोई अधिकार न होगा । 
आप के डेलीगेटों को एक पूरा स्वतंत्र राष्ट्र के प्रतिनिधि मानने 
के यही परिणाम होंगे। अपने ७ तारीख के पत्र के शब्दों के 
अनुसार हम आप से इस विषय पर वाद विवाद करने के 
लिए प्रस्तुत हैं कि “राष्ट्रों के उस समुदाय से जिसे ब्रिटिश 
सामुज्या कहते हैं आयरलै'ड का सम्बन्ध कैसा हो, जिससे आय- 
रिश राष्ट्रीय उद्देश्यों का मेज्ञ मि़ जाय ।” हम समूट के प्रति 
राज भिक्त के सिद्धान्त को केवल नाम मांत्र के लिए भी किसी 
रूप में छोड़ने को तैयार नहीं हो सकते; क्योंकि सामाज्य का 
सारा संगठन ओर उसकी ओर उसके अन्तर्गत सारी व्यववस्था 
इसी पर निर्धारित है। यह उस सिद्धान्त के लिए घातक होगा कि 
कान्फरेन्स में आप के डेलीगेट एक पूर्ण स्वतंत्र और स्वाधीन 
राष्ट्र के प्रतिनिधि के रूप में सम्मिलित हों। यदि आप इस माँग 
पर अड़ते हैं। तो हमारी और आंप को कान्करेन्स असम्भव है। 


'डो. लायडजाज 

मिस्टर लायड जाज का तार पाकर डी वेलरा ने यह 
तार प्रस्युत्तर में भेजाः-- 


श्री मन्‌ , 
. आप का अन्तिम तार अभी मिला। उसके उत्तर में मुझे 
केवल यही कहना है कि हमने आप का निमंत्रण ठोक उन्हीं 
शब्दों में स्वीकार कर लिया है जिन्हें आप अपने ७ तारीख के 
पत्र से पुनः उद्धृत करते हैं। हम ने आप से यह नहीं कहा है 
कि आप नाम मात्र के लिए भी कोई सिद्धान्त परित्याग कर दें, 
! किन्तु आप को यह समम लेना चाहिए कि जो कुछ हम हैं वैसा 
ही हम अपने को मानेंगे। अगर हमारा यह आत्म निर्णय 
कान्फरेन्स भंग होने का एक कारण बनती है, तो हमें खेद है, परन्तु 
यह असंगत प्रतीत होता है। मेरी आप के साथ कान्फरेन्स हो 
चुकी है । उस कान्फरेन्स में और अपने लिखित पत्र व्यवहार में 
मेने कभी भी इस बात को स्वीकार करना नहीं छोड़ा कि में 
क्या था और क्या हूं। यदि इसी से आप की स्वीकृति सिद्ध होती 
है, तो आप हमें स्वीकार कर चुके। यदि हमारी यह इच्छा 
होती कि आयरलैंड के अधिकार के ठोस पदार्थ के साथ अन्तर्रा- 
ष्ट्रीय विधियों के वाह्य पारिभाषिक शठदों का एक हलका 
सा ढकन भी लगा दिया जाय, जैसा कि अब आपने आरम्भ 
कर दिया है, तो हम उन परिणामों के लाभ का दावा पेश कर 
चुफे होते, जिनके विषय में आप को भय है कि अब हमारे 
प्रतिनिधियों को रवीकार करने से उत्पन्न हो जायँगे। 
आप मेरा विश्वास कीजिए, कि हमारे सामने केवल एक ही 


लक्ष्य 'है--और वह है कान्फरेन्स को सत्य ओर वास्तविकता 
के एक ऐसे अधार पर करना जिससे कान्‍्फरेन्स के द्वारा ऐसा 

परिणाम निकलना सम्भव हो जो इन दोनों द्वीपों को जनता की 
हार्दिक अभिद्ाषा है । 
इमन डी वेलरो 

१८ सितम्बर को मिस्टर लायड जाज ने यह्‌ उतर भेजाः-- 
श्री मन्‌ , 

कल रात्रि का आप का तार मिला और में यह देखता हूं 
कि आप ने अपने इस दावे में कोई सुधार नहीं किया कि आप 
के डेलीगेट एक पूर्ण स्वतंत्र और स्वाधीन राष्ट्र के प्रतिनिधि के 
रूप में हमसे भेंट करेंगे । जब आप जुलाई में मुझ से भेंट करने 
आये थे, तब आपने पहले से इस प्रकार को कोई शर्त नहीं 
लगाई थी । उस समय मेंने आप को, अपने पत्र के शब्दों 
के अनुसार, “दक्षिणी आयरलैण्ड के बड़े बहुमत के निर्वाचित 
नेता” के रूप में निमंत्रित किया था और आपने उस निमंत्रण 
को स्वीकार कर लिया था । अपनी बात चीत क आरम्भ ही में 
मैंने आपसे कह दियाथा छि हम आशा करते हैं कि आयरलैंड 
राज्य-सिंहासन के प्रति राज-भक्त बना रहेगा ओर ब्रिटिश राष्ट्र- 
समूह के एक सदस्य के रूप में अपना भविष्ग्र निर्माण करेगा । 
हमारे श्रस्तावों का यह मूलाधार था और इसे हम उल्लट 
नहीं सकते । अब आप अपने प्रतिनिधियों के लिए जिस 


स्थिति की मांग कर रहे हैं वह वास्तव में उस मूलाधार का 
खण्डन करता है। 


मैं आपके प्रतिनिधियों से उसी तरह भेंट करने को तैयार हूँ 
जैसा कि में आपसे जुलाई में मिला था, अर्थात्‌ आपकी जनता 
के “चुने ( 590०४7०॥ ) हुए मुखिया” के रूप में और ब्रिटिश 
राष्ट्रीय-समूह के साथ आयरलैड के सम्बन्ध पर वाद्विवाद्‌ 

करना चाहता हूँ। अपने साम[ज्य और सिंहासन की भक्ति छोड़े 
बिना मैं और मेरे साथी आपके प्रतिनिधियों से एक पूरा स्॒तंत्र 
और स्वाधीन राष्ट्र के प्रतिनिधि मानकर भेंट नहीं कर सकते । 
इसलिए मुझे यह बात दोहराना आवश्यक है कि जब तक आपके 
१२ तारीख के पत्र का दूसरा पैराग्राफ हटा नहीं लिया ज्ञःता, 
तब तक हमारो आपकी कान्फरेन्स अस्म्भव है। 
डी. लायड जाज 

डी वेल्षरा का उत्तर यह था:-- 
श्री मन्‌ , 

हमारा यद्‌ विचार कभी नहीं था कि आप से कहें कि आप 
कान्फरेन्स के पहले कोई शर्त मान लें | हम आपसे यह आशा 
करना असंगत समभते थे कि आप पहले ही से, आयरिश 
प्रजातंत्र को सरकारी रूप से या गैर-सरकारी रूप से स्वोऋौर कर 
लें । ठोक उसी तरह आपका भो यह आशा करना अनुचित है 
कि हम, सरकारी या गैर-सरकारी रूप से, अपनी राष्ट्रीय स्थिति 
का आत्म-समर्पण ( $पर7शा4०" ) कर दे । झगड़े का सुख्य 
कारण वास्तव में यही है कि दोनों ही पक्ष एक दूसरे की स्थिति 
(??०थं४०७) को स्वीकार नहीं करते । और इसीलिए एक कान्फ- 
रेन्स करने को आवश्यकता है कि ऐसी बातें खोजकर निभ्ालो 
जायेँ ओर उन पर विवाद किया जाय जिनसे मंगड़ा मिट 
जाय । 
इन दोनों टापुओं की जनता में और आयरलैंड तथा ब्रिटिश 
राष्ट्र समूह के राष्ट्रों में पररपर सदूभाव और उचित सम्बन्ध की 
सन्धि हो जाने से हमें विश्वास है कि कगड़ा सदा के लिए समाप्त 
हो जायगा, दोनों जातियां शान्ति से रह सकेंगी, प्रत्येक जाति 
अपनी निजी उन्नति करने के साथ साथ सभ्यता की अग्रसरता में 

अपना विशेष अंश अर्पित करेगी और समान सम्मिलित मामलों 
में स्वतंत्रता पूवंक और मित्रता के सहयोग से काम करेगी । 
इस प्रकार की सन्धि की बात चीत करने के लिए दोनों जातियों 
के एतिनिधियों का मिलना परमावश्यक् है । यदि आप ऐसी 
प्रारम्भिक शर्तें लगायेंगे जिन्हें हम अपनी राष्ट्रीय सत्ता का आत्म 
समपंण समभते हैं तो कान्फ्रत्त नहीं हो सकती । 


कर 


आपके अन्तिम तार से यह स्पष्ट प्रकट होता है कि यदि 
वर्तमान पत्र-व्यवद्वार जारी रहा, तो आपस का मतमभेद्‌ धटने 
को अपेक्षा सम्भवत: बढ़ जायगा और शान्ति के उद्देश्य को 
उन्नति होने के बजाय उसश्ी अवनति होने की आशंका है। 
अतएव हम आपसे प्रार्थना करते हैं कि आप यह बतलाइए #छि 
क्या आपका ७ सितम्बर का पत्र हमसे यह चाहता है कि हम 
आत्म समपंण कर दें या वह दोनों ओर के लोगों के लिए एक 
स्वतत्र कान्फरेन्स का निमंत्रण है जिसमें यदि समभौता न हो, 
तो दोनों पक्ष बन्धन से मुक्त रहेंगे। यदि पिछली बात है, तो हम 
आपके निमंत्रण को हृदय से स्त्रोकार करते हैं और हमारे मुकरर 
किये हुए डेलोगेट आपकी गत्रर्नमेंट के प्रतिनिधियों से किसी 
भी समय निकट भविष्य में जब आप चाहें, भेंट करने को 
तैयार हें । इमन डी वेलरा 


२९ सितम्बर को भिस्टर लायडजार्ज ने '्रटलाक' से यह्‌ 
उत्तर भेजा:-- 


श्रीमन्‌ , 
जब से इनवर्नेंस की कान्फरेंस में आपको अपने प्रतिनिधि: 


भेजने का निमंत्रण दिया गया था तब से हममें और आ।पमें जो 
पत्र व्यवहार हुआ है उस पर समाट की सरकार ने पूर्ण रूप से 

और गम्भीरता के साथ विचार डिया है। शान्ति के लिए उनकी 
प्रवल्ल इच्छा होते हुए और आपके अन्तिम पत्र से मेल की 
अधिक ध्वनि प्रकट होते हुए भी, वे इस पत्र व्यवहार के आधार 
पर कान्फरेंस में सम्मिलित नहीं हो सकते । इसके विपरीत 
आपने व्यक्तिगत रूप से जो विश्वास दिलाया है उप्तकी वे सराहना 
कप हैं । किन्तु भविष्य में यह तक किया जा सकता है कि 
उपरोक्त आधार पर निर्धारित कॉन्फरेंस को स्वोकार करने से 
ब्रिटिश सरकार ने एक ऐसे सिद्धान्ति को मान लिया था जो 
उन्हें कदापि न मानना चाहिए था। इस बात के सम्बंध में वह 
हर्‌ प्रकार की आशंका से अपनी रक्षा करेगी अब इस विषय पर 
तक युक्त और विवरण पूर्ण अधिक पत्र व्यवहार से कोई और 
लाभ होता नहीं मालूम देता | जिस स्थिति (०000) को सम्राट 
की सरकार ने अहण किया है वह ब्रिटिश साम्राज्य के अस्तित्व 
के लिए आवश्यक है, अतः वे उसे बदल नहीं सकते किन्तु 
तो भी मैं और मेरे सहकारी बड़े इच्छुक हैं कि आपके 
प्रतिनिधियों से सहयोग करके एक बार पुनः पूर्ण प्रयत्न करे 
कि समभोते की प्रत्येक सम्भावना को आपस में वादविवाद 
करके ढू'ढू निकाले । जो प्रस्ताव हमने उपस्थित किये हैं उनको 
सारे संसार ने इस बात का प्रमाण मान लिया है कि मेल मिलाप 
और समभोौते के लिए हमारे प्रयत्न केवल मात्र शब्द नहीं हैं । 
हम अनुभव करते हैं कि जिस सममोते पर पहुँचने की हमारी 
हांदिंक इच्छा है, वह कान्फरेंस से प्राप्त होगा, पत्र-व्यवहार से 
नहीं | अतएव लण्डन में ११ अक्टूबर को एक कान्फरेंस 
लिए हम एक नवीन निमंत्रण भेजते हैं। इसमें हम आपके प्रतिनि- 
धियों से जो आपकी जनता के (5)07०४7९॥) मुख्य पात्र 
भेंट करेंगे ताकि मिलकर ऐसा मार्ग निश्चित करें जिससे 


(६ १३९ ) 


प्रिटिश साम्राज्य के रांट्रों के समूह के साथ आयरलैंड के 
सम्बन्ध और उसकी राष्ट्रीय भावनाओं में मेढ बना रहे। 


डी लायड जाज 


३० सितम्बर को डी वेढ़रा ने लण्डन की कान्फरेन्स के 
मिस्टर लायड जाज का निमंत्रण स्वीकार कर लिया। 


मेन्शन हाउस, डबलिन 
३० सितम्मर १९ २१ 
माननीय डी लायड जाज 


गेरलाक 
श्रो मन्‌ , 
११ अक्टूबर को लण्डन में कान्फरेन्स के लिए आप का 
निमंत्रण मिला, जिसका उद्देश्य होगा “ऐसे उपायों को ढूंढ 


कर निकालना जिनसे ब्रिटिश साम्राज्य के राष्ट्रों के समूह के 
साथ आयरलेंड के सम्बन्ध में और उसकी राष्ट्रीय भावनाओं 
में मेल बना रहे ।”? 

हमने परस्पर अपनो स्थितियों का वर्णन कर दिया और 
उन्हें समक लिया। हम इस बात से सहमत हैं कि समभोते 
का व्यहारिक और आशा जनक मार्ग कान्फरेन्स है न कि पत्र 
व्यहार। हम निमंत्रण को स्वीकार करते हैं और निश्चित 
तांरीख़ पर हमारे प्रतिनिधि आप से लण्डन में भेंट करेंगे “ताकि 


व्यक्ति गत वाद विवाद से समझौते का प्रत्येक सम्भव मार्ग 
ढूंढ निकाला जाय ।” ह 


आप का विश्वकषनीय 
ईमन डी वेलरा 


( १४० ) 


कान्फरेन्स के एक रोज़ पहले डी वेज्ञरा ने आयरिश जनता 
के नाम निम्न लिखित घोषण प्रकाशित की, जिसमें कई वाक्य 
बड़े माके के और महत्वपूर्ण हैं:-- 

नागरिक भाइयो ! जिस कान्फरेन्स में राष्ट्र के सच्चे प्रतिनिधि 
ब्रिटिश गवनेमेंट के प्रतिनिधियों के साथ भाग लेने वाले हैं, उसका 
देश के सारे भविष्य पर बड़ा अभाव पढ़ेगा और सम्भव है 
कि उससे देश का मार्ग निश्चिति हो जाये। उससे जाति के 
अत्येक भाग का जीवन ओर भाग्य प्रभावित होगा। पिछले भेद 
भावों को भूल कर इस समय समस्त आयरलेंड निवात्तियों का 
यह कतव्य है और इसी में उनका कल्याण है कि वे सब एक 
साथ आपयरलेंड के ढिए दृढ़ रहें । हमारे प्रतिनिधि अपने उत्तर 
दायित्व को भी प्रकार अनुभव करते हैं। उन्हें यह ओर अनुभव 
करा देना चाहिए कि सारे राष्ट्र का संयुक्त रूप से उनमें पूर्ण 
विश्वास है ओर बिना हिच किचाहट के सब उनक्की सहायता 
करेंगे | हम में से प्रत्येक उथ्क्ति की तरह उनकी भी यह हर्दिक 
इच्छा है कि ब्रिटेन के अधिकारियों के साथ आयरिश जनता का 
यह अधार्मिक युद्ध सुखांत रूप से समाप्त हो जाये। डिन्तु वे 
यह अनुभव करते हैं कि इस युद्ध को समाप्त करने का अन्तिम 
कार्य न तो उनकी इच्छा पर निभर है और न राष्ट्र को इच्छा 
पर | हमारी ओर से तो यह संघष उस अधिरार के लिए रहा 
है, जो स्वाभविक रूप से अटल है, अत: उसे छोड़ ने की बात 
या उसके सम्बन्ध में सममोता ( 0००7७7'०786 ) करने की बात 
हो ही नहीं सकती । जो शान्ति स्वाभविक रूप से इस संघर्ष 
को समाप्त कर सकती है, वह केव्ञ वह शान्ति होगी जो राष्ट्र 
के अधिकार के अनुकूज्न हो और ऐसी स्वतंत्रता दिलाती 
हो जो जो उसे कष्ट और त्याग के ये|ग्य हो जो उप्रके 


( १४१ ) 


प्राप्त करने के लिए सहन किया गया है। ऐसी शान्ति प्राप्त 
करना सरल नहीं हैं । जो मांग आयरलेंड के अधिकार के 
बिरुद्ध रहो है उस पर शताब्दियों के रक्त पात में बड़ी निदंयता से 
ज़ोर दिया जाता रहा है। इस बात की सम्भावना नहीं प्रतीत 
होती कि अब वह मांग छोड़ दी जायगी | शान्ति और उक्त 
मांग बे मेल हैं। प्रतनिधि इस बात को जानते हैं कि उनकी 
बुद्धितत्ता और उनकी योग्यता ही से काम न चलेगा | अतएव 
वे मूखंता पूर्ण आशाओं का स्वप्न नहीं देखते, और न देश 
को ही ऐसे स्वप्न देखना चाहिये।जो शान्ति इस संघप को 
समाप्त करेगी वह नेताओं की चतुरता और राजनितिज्ञता से 
नहीं प्राप्त होगी किन्तु बह प्राप्त होगी एक ऐसे सद्डठित राष्ट्र 
के टढ़ निश्चय से, जिसने यह पक्का इरादा कर लिया हो कि 
अधिकार युक्त स्वतंत्रता को छोड़ने की अपेज्ञा मौत स्व्रीकार 
करना उचित है । जिन शक्तियों का सामना हमारे प्रतिनिधियों 
को करना होगा उनपर विजय प्राप्त करने के लिए हमारी जनता 
के उपयुक्त निश्वय के अतिरिक्त और कोई दूसरा उपाय नहीं 
है । आंयरलेंड ने अउनी वर्तमान स्थिति अपनी वीरता पूर्ण 
त्याग की सहनशक्ति ही की बदौलत प्राप्त की है। भविष्य 
की भीषणता के भय ओर आगामी त्याग के डर के कारण 
यदि वह डिग गया या एक क्षण के लिए भी अस्थिर हा 
गया, तो फिर सर्व नाश हो जायगा । जो भय बलपूबंक 
उसे एक आवश्यक बात में दबा लेगा, दूसरी बात में दबाने 
के लिए उसी का सहारा ढ़िया जायगा और फिर तीसरी 
में, यहां तक कि सब कुछ चला जायगा। आवश्यकता वश 
आयरलेंड को अपने वतेमान स्थान पर डटे रहना चाहिए । 
अधिकार की चट्टान पर अटल ओर निर्भय खड़े रहो, 


( १४२ ) 


तुमसे कोई चालाकी नहीं कर सकता और तुम्हारी हार नहीं 
हो सकती | 


अत: यदि कान्फ्रेंस में बात चीत के समय राष्ट के नैतिक 
आचरण मे एक अखणु मात्र भी कमी हुईं, तो वह घातक होगी. 
और जो व्यक्ति अपने विचार या कार्य से इस कमी को करता 
है, वह शान्ति का शत्रु है-बह दोनों हढ्ीपों की जनता का 
दुशमन है--बवह मनुष्यता के उद्देश का भी शत्र है, क्योंकि इस 
उद्दश को अग्रसरता, पशुबबल पर, अधिकार को प्रत्येक विजय के 
साथ लगी हुई है । हमारी विरोधी शक्ति हमको हतोत्साह 
करने, हममें फूट डालने और हमको निबेल करने के लिए 
अपनी प्रत्येक चाल से काम लेगी। हम सब को सचेत रहना 
चाहिए | जिस एकता की आवश्यकता है वह तभी भली प्रकार 
घथिर रहेगी, जब हम उन लोगों में अटल श्रद्धा रखेंगे जो राष्ट्र 
को ओर से कार्य करने के लिए नियुक्त किये गये हैं। इस विश्वास 
का प्रमाण यह होगा कि हम वेध्ा ही नियम पालन करते रहें 
जैध्षा कि अब तक करते रहे हैं । इसी बात की में आपसे अपील 
करता हूं। 

ईमन डी वेलरा 

डबलिन, १० अक्टूबर १९२१ 


डी वेलरा ने ये प्रारम्भिक पत्र व्यवह्वर और बात 'चीत 
जिस योग्यता से की उसके लिए उसे संसार के समस्त भागों से 
वधाइयां मिलीं । 

चूंकि कान्फरेन्स के सामने काम अधिक था; अतः जितनी 
जल्दो हो सकता था, उसका कार्य शीघ्रता पूबंक आगे बढ़ने 
लगा। ऐसे कई अवसर आये जब यह श्रकट होने लगा कि 


( १४३ ) 


अब कान्फरेन्स भंग हो जायगी। भंग होने का प्रथम लक्षण 
उन बातों से प्रकट हुआ जो 'पोप वेनीडिक्टर १५० वें” और 'क्रिंग 
जाज ५ वें! के बीच में तार द्वारा हुई । 

पोप ने किंग जाजे को यह तार भेजा:-- 


एंगलो-आयरिश सन्धि-चर्चा के प्रारम्भ होने से हम बहुत 
प्रसन्न हैं. और अपने अन्तस्तल से ईश्वर से प्राथना करते हैं. 
कि वह आप को बरकऋत दे तथा पीढ़ियों से होने वाले वाद-विवाद 
को समाप्त करने पर आपको अत्यन्त आनन्द और अमिट यश 
प्रदान करे। 

किंग जाज ने पोप को यह तार भेजा:-- 


मेंने बड़े आनन्द से आप का सन्देश प्राप्त किया। मैं 
अपने हृदय से उस प्राथना में सम्मिलित होता हूं कि जो 
कान्फरेन्स इस समय लण्डन में हो रही है वह आयरलैंड के 
अभावों का स्थायी समभोता करा दे और मेरी प्रजा के लिए 
शान्ति और सुख का एक नया युग आरम्भ कर दे । 

सम्राट के उत्तर से जो भाव प्रकट होता था उसने डी वेलरा 
को वाध्य किया कि वह पोप को यह तार भेजेः-- 


आप मे जो सन्देश ग्रेट ब्रिटन के सम्राट को भेजा था उसे 
आयरलेंड की जनता ने पढ़ा । आप ने जिस पविज्न भाव से प्रेरित 
होकर उसके कल्याण की कामना प्रकट की है उसका वह आदर 
ओर सम्मान करती है। मैं उसकी ओर से आप के प्रति कृतज्ञता 
आर्पित करता हूँ । आयरिश जनता को विश्वास है कि किंग जाज 
की ओर से उत्तर भी गया है। खयाल है कि इस उत्तर की गोल 
मोल बातें आप को ऐसे भ्रम में डालेंगी, जैसां कि वे किसी अनभिज्न 
व्यक्ति को डाल सकती हैं और आप को विश्वास हो जायगा कि. 


( १४४ ) 
ग जे पु पे हर 
आय रलेंड ' में” कोई कष्ट है अथवा आयरलंड के लोग ब्रिटिश 
समाट के भक्त हैं। 
आयरलैंड की जनता के नियम पूवक निर्वाचित प्रतिनिधियों 
के द्वारा आयरलैंड को पूर्ण स्वतंत्रता की सरकारी रूप से 
घोषण कर दी गई है और वाद में जनता का मत ले कर उस 
घोषण की पुष्टि कर दी गई है। कष्ट आयरलेंड और ब्रिटन 
के बीच में है ओर उसका मूल कारण इस बात में है कि ब्रिटेन 
के अधिकारियों ने आयरलैर्ड पर अपनी इच्छा मढ़ने का प्रयत 
किया और पशुबल के द्वारा उसकी जनता की वह खतंत्रता 
अपहरण करनी चाही, जो उप्का जन्म सिद्ध अधिकार है 
ओऔर प्राचीन मौरूसी हक़ है। हम ब्रिटेन को जनता के साथ 
शान्ति और मित्रता से रहने के वैते ही इईच्छुक हैं जैसे कि 
अन्य लोगों के साथ। दमन और बलिदान के बीच में जिम 
हृढ़ता ने अपने बुजुर्गों के धर्म के प्रति हमारी जनता की 
संलग्नता वास्तविक रूप से प्रमाणित की है, वही संलग्नता उनकी 
राष्ट्रीय र्व॒तंत्रता की वास्तविकता को प्रमाणित करती है। कभी 
कोई विचार इसको त्याग करने केलिए उन्हें उचसा नहीं सकता | 
इमन डी वेलरा 


मैन्शन हाउत्त, डवलिन, २० अक्टूबर १९ २१ 

डी वेलरा के तार की आवश्यकतां उस तूफान से जांची 
जा सकती है जो अंगरेजी प्रेस में उसके प्रकाशित होने से उतन्न 
हो गया था | आयरलैण्ड के भूत पूर्व त्रिटिश चीफ सेक्रेटरी, मिस्टर 
आयन मेक फर्सन ने कहा कि वह तार बड़ा असम्भव और 
बुरी तरह हेष से भरा हुआ है और मिस्टर लायड जाज ने 
कहा कि उससे शान्ति कान्फरेन्स का अस्तित्व ख़तरे में पड़ 


गया है । 

शान्ति कान्फरेन्स के परिणाम की प्रतीक्षा करने के साथ 
साथ डी वेत्ञरा ने क्र! ओर 'मेलबे! नामक स्थानों में वालन्टियर 
दलों का निरीक्षण किया । लेमिक' नामक स्थान पर उसे 
“नगर की स्वतंत्रता?” की उपाधि प्रदान की गई । 

प्रतिष्ठा की सब से बड़ी पदवी उसके लिए यह थी कि वह 
आयरलैण्ड के राष्ट्रीय विश्वलिद्यालय का 'चान्सलर” मुकरर 
किया गया । शिक्षित व्यक्ति होने के कारण यह पद उसे 
बहुत प्रिय था। इस पद को स्वीकार करते हुए मान पत्र के उत्तर 
में डो वेलरा ने कहा कि एक राष्ट्र के विश्वजत्रिद्यालय को अपने 
रूप के अनुरूप होने के लिए यह आवश्यक है कि उससें राष्ट्र के 
जीवन की लहरोौ हिलोरें मारती हों, राष्ट्र की सजीव आत्मा की 
अप्नि प्रज्ज्वलित रहती हो, वह अपनी शक्ति-दायिनी किरणों 
की प्रभा का प्रतिविम्ब राष्ट्र पर डालता हो और सारी 
मनुष्य जाति को अपनी उष्णता और प्रकाश से देदीप्यमान 
करता हो। 

उसने एक दूसरे स्थान पर कहा था कि इन आदर्शो' की पूर्ति 
आयरिश भाषा के माध्यम द्वारा बड़ी उत्तमता से हो सकती है | 
“यदि मुभसे पूछा जाय कि तुम स्वतंत्रता विहीन भाषा लोगे, 
या भाषा बिहीन खतंत्रता, तो में भाषा विद्वीन स्वतंत्रता का 
लेना पसंद न करूँगा । “उपयुक्त वाक्य डी वेलरा ने आयरिश 
भाषा में गेलिकलीग के एक अधिवेशन में कहे थे | इस वाक्य 
का कारण उच्ने अपने एक सन्देश में यह बतकाया था, कि “२ ष्रीय 
भाषा को रक्षा करना वतमान पीढ़ी का मुख्य कर्तव्य है।अपमे 
राज्य को पुनः प्राप्त करने में तो किंचितमात्र भी संदेह नहीं है, 
जल्दो हो या देर में आयरलेंड अपनी वह पूर्ण स्व॒तंत्रवा अवश्य प्राप्त 
कर लेगा जिसका वह किसी समय आनन्द उठः चुका है। यदि हम 

१० 

असफल भी हुए तो आने वाली दूसरा पीढ़ी सफल होगो । किन्तु 
भाषा ? इसको तो हमें ही रक्षा करनी चाहिए, नहीं तो वह सदा 
के लिए जाती रहेगी । क्या हम जो अपने को आने वाली सन्तानों 
की स्वतंत्रता के लिए बलिदान करने को तैयार हैं, उन सन्तानों से 
वह वस्तु छीन लेंगे जिसकी उन्हें हृदय से चाह होगी, इसपर तो 
उन्‍हें अपनी स्वतंत्रता के ताज की तरह सबसे अधिक गये होगा । 
क्‍या हम वह कार्य करने वाले हैं जिस $ लिए वे सदा रोया करें ओर 
जिसे वे स्वयं कभी पुनः प्राप्त न कर सकें ! उनका सुन्दर आयरिश 
भाषा, उनकी निजी विशेषता का चिन्ह, उनकी पैत्रिक सम्पत्ति है। 
लण्डन कान्फरेन्स के विषय में दिसम्बर के श्रारम्भ में बड़ी बेचेनी 
फैलने लगी और अनुमान होने लगा कि जो शर्तें ब्रिटिश गवर्मेट ने 
पेश की हैं वे डेलएरन के मंत्रि मण्डल के अधिकतर सदस्यों 
के स्वीकार नहीं हैं । किन्तु शीन्त के लिए यथा सम्भव, भर 
सक् प्रयत्न कर ने के अभिप्राय से ऐसे प्रतिपक्षी-प्रस्ताव (00027 
7ण००७४)७) पुनः भेजे गये जिसमें अधिक से अधिक रियायत 
जो आयरलेंड कर सकता था वह दर्ज थे । इसके उपरान्त 
ही आयरलैंड में यह समाचार आये कि संधि चर्चा भंग हो 
गई और सोमवार ५ दिसम्बर ही को आयरिश प्रजातंत्र सेना 
को कमर कसने की आज्ञा दे दी गई । 
& द्सिम्बर को प्राप्त: काल ही त्रिटिश प्रस्तावों पर समस्त 
अधिकार-युक्त प्रतिनिधियों ने हस्ताज्ञर कर दिये । जब डी 
बेलरा ने यह समाचार सुना तब वह हर से कहने लगा कि, 
#हमारी विजय हो गई ।” प्रतिनिधियों को मंत्रि मण्डल की 
जो हिदायतें थीं उसकी तीसरी वाक््यावलि के अनुसार उनका यह 
काम था किवे हस्ताक्षर होंने वाले संधि के मसविदे की पूरी 
प्रतिलिपि डब्रलिन भेजें और उत्तर को प्रतीज्ञा करें । जब ऐसा 

नहीं हुआ तो डी वेलरा ने स्वभावत: यह मान लिया कि 
डेलएरन के प्रतिपत्ती-प्रस्ताव स्वीकार कर लिए गये--अत: वह 
असन्न हुआ किन्तु शीघ्र ही उसकी आशाओं पर पानी फिर 
गया। जब सन्धिका पूरा मविद्ञा प्राप्त हुआ, तो मालूम हुआ 
कि उसमें कुछ ऐसे अंश ( ८ब्रप३९४ ) हैं. जो आयरिश प्रजातंत्र 
के अस्तित्व को नाश करने बाले हैं। अधिकार युक्त-प्रतिनिधियों 
के स्ववेश लौटने पर डेलएरन के मंत्रि मरडल को एक लम्बी 
मीटिंग हुई और जिस मत भेद की अफवाह थी वह डो वेज्ञरा 
के मित्रों के नाम निम्न लिखित चिट्ठी से पका हो गयाः-- 
आथरिश जनता के नाम:-- 
मित्रों--प्रेटव्रिटेन के साथ होने वाली संधि के मसविदे को 
आपने समाचार पत्रों में पढ़ लिय होगा। पिछले तीन वर्षो" के 
लगातार चुनाव के द्वारा राष्ट्र के अधिक वहुमत ने जिस इच्छा 
को प्रगट किया था, इध्ष समभौते की शर्ते' उसके बिल्कुल बिरूद्ध 
। मैं अपना यह कतव्य समभता हूँ कि आप को तत्काल 
सूचना दे दूँ कि में, न तो डेलएरन को और न देश को इस 
सन्धिको स्वीकार करने को शिक्रारिश कर सकता हूँ। मेरे इस 
विचार का समर्थन करने वाले ग्रह-सचिव और रत्ता मंत्रों सच 
, (आस्टिन स्टेक और केथल जूंगा ) | डेलएरन का एक आम 
अधिवेशन अगले बुधवार को १ १ बजे किया जा रहा है, मेरा जनता 
से यह कहना है कि इस बीच में वह वैसी ही नियम बद्ध बनी 
रहे जैसी को वह अब तक रही है। यद्यपि मंत्रि मण्ठल के 
सदस्यों के मतों में भेद है किन्तु वे साथधजनिक सेवायें बराबर 


प्रभाव नहीं पड़ता अतः आशा है बह जिस अधिकार और आज्ञाओं: 
के अधीन थो वैसी हो बनी रहेगी । हमारी जनता की सब से बड़ी 

परीक्षा का समय आगया है। बिना कढ्ठता और बिना ईर्षा-देष के 
हमें योग्यता के साथ उसका सामना करना चाहिए। अपने 
राजनीतिक मत भेदों को हल करने का एक विशेष व्यवख्ित 
मांग है--हमें उस मार्ग का परित्याग नहीं करना चाहिए।इस 
विषय में मंत्रि मण्डल का आचरण समस्त रा के लिए एक 
नमूना हीना चाहिए | वन्द्‌ना | 
इमन डी बेलरा 
लण्डन में जिस सन्धि पर हस्ताक्षर हुए थे उसझी शर्तें यह थीं:-- 
१ 
राष्ट्रों के उत्त समूह में जिसे 
आयरलैण्ड का भी वही व्यवस्थित स्थ 
नित्रेश, आस्ट्र लिय। के राष्ट्र समूह, न्युजीले'ड के उपनिवेश और 
दक्षिण अफ्रोका की युनियन को भ्राप्त है। उत्तको अपनी एक 
पार्लिमिंट होगी जिसे आयरलैंड की शान्ति, व्यवस ओर 
उत्तम शासन के लिए कानून बनाने का अधिकार होगा, और उसके 
मेंगे जो उस पार्लिमिंट के प्रति उत्तर दायी होंगे 


कार्य सश्वालक वह हों 
ओर अब आयरलैंड आयरिश स्वतंत्र राष्ट्र के नाम से प्रसिद्ध होगा । 
र्‌ 


नीचे लिखे वन्धनों के साथ, आय रिश फ्री स्टेट का 
स्थान साम्राज्य की पर्लिमेंट और सरकार के प्रति अथवा अन्य 
प्रकार से, वैसा ही होगा जैसा कि केनांडा के उपनिवेश का है । 
ताज या ताज के प्रतिनिधियों और साम्राज्य की पार्लिमेंट क । 
जो सम्बन्ध केनाडा के उपनिवेश के साथ है, बद्दी सम्बन्ध ( वही 
कानूत, वही व्यवहार और बही संगठित व्यवस्था ) आयरिश फ्रो 


स्टेट के साथ होगा | 


ब्रिटिश साम्राज्य कहते 
न होगा जो केनाडा के उप- 

३३ 
आयरलेंड में ताज के प्रतिनिधि उसी रीति से मुझरंर किये 
जायेंगे जैसे केनाडा के गवर्नरजनरल । इनको नियुक्ति में भी 
एक सी हो परिपाटी वर्ती ज्ञायगी | 


० 


आयरिश फ्रो स्टेट की पार्लिमेंट के सदस्यों की शपथ का 
रूप यह होगा:-- 


मा ! शैद्ध हृदयता पूवंक शपथ करता हूं कि मैं 
आयरिश फ्री स्टेट की संगठन-व्यवस्था (००॥४४प४०॥) के ग्रत्ति 
जो निय्रम पूर्वक स्थापित हुई है, सच्चा भक्त रहूंगा, और में 
सम्राट किंग जाजे पंचम और कानूनन उनके वारिस और उत्तरा- 
धिकारी के प्रति राज-भक्त रहूंगा, क्योंकि मैं आयरलेंड का 
भ्रंटज्िटेन के साथ समान नागरिक अधिकार रखता हं और 
इसलिए भी छि आयरलैंड ब्रिटिश राष्ट्रसमूह के राष्ट्रों से सम्ब- * 
स्थित है और उसका सदस्य है। 


५ 

आयरिश फ्री स्टेट युनाइटेड क्िंगडम के उस पब्लिक ऋण 
को जिम्मेश री लेगा जो इस समय उसे देना है ओर युद्ध को 
जो पेन्शने' उसे अभी अदा करनी हैं उनका भी हिस्से रसदी तथा 
न्याय परण रीति से उत्तरदायी होगा । किन्तु इसके साथ ही 
आ।यरलेंड के उचित अधिकारों का ध्यान रखा जायगा और 
उसकी ्रतिपज्ञी मांगों पर पूण' बिचार किया जायगा और यदि 
रकम के सम्बन्ध में मतभेद होगा, तो रकम को एक या अधिक 
स्वतंत्र व्यक्तियों की पंचायत निश्चित करेगी ओर ये व्यक्ति 
ब्रिटिश साम्राज्य के नागरिक होंगे । ह 

8 
जब तक ब्रिटिश और आयरिश सरकारों में ऐसा समभौता 

न हो जाय जिसके द्वारा आयरिश फ्री स्टेट अपने समुद्री तट 
क्की रक्षा करने का भार आप ग्रहण करे, तब तक ग्रटब्रिटेन और 
आंयरलंड की समुद्री रक्षा श्रीमांन सम्राट की सेना द्वारा की 
जायेगी । किन्तु इससे आयरिश फ्री रटेट के ऐसे जहाज तैयार 
करने में, उन्हें बनाये रखने में कोई बाधा न उपस्थित होगी, 
जो उसझे राजस्व या मछली की आकरों (79)०००४ ) की रक्षा 
के लिए आवश्यक होंगे। 

« ईंस धारा की उपयुक्त शर्तों पर आज़ की तारीख से पांच 
वष के उपरांत ब्रिटिश और आयरिश सरकारों के प्रतिनिधियों 
की एक कान्फरेन्स में इस अ्रमिप्राय से विचार होगा कि आयर- 
लेंड अपने समुद्री किनारे की रक्षा के भार का एक अंश रवय॑ 
. अहण करे । 

| 
आयरिश फ्री स्टेट की गवनमेंट श्रीमान समूटट की सेना 
को यह देगी:-- 

(ञअ) शान्ति के समय में ऐसे बन्दरगाह और दूसरी सुविधाएं, 
जो इसऊे साथ की परिशिष्ट में लिखी हुई हैं या अन्य 
ऐसी सुविधाएं जो समय समय पर ब्रिटिश गवनमेंट और 
आयरिश फ्री स्टेट की गवर्नमेंट में तय होती रहेंगी; और 

(ब) युद्ध के समय में या किसी विदेशी शक्ति से प्रेम सम्बन्ध 
विच्छेद होने पर ऐसे बन्दरगाह और दूसरी सुविधाएं 
जिनकी उपयुक्त रक्षा के लिए ब्रिटिश गवर्नमेंट को 
आवश्यकता हो । 

८ 

अख्-राख की अन्तर्राष्ट्रीय मर्यादा के सिद्धान्त का पालन 
करने के अभिप्राय से यदि आयरिश फ्री स्टेट की सरकार अपनी 
रज्ञा के लिए एक सेना स्थापित करती है ओर बनाये रखती है, 
तो उस सेना का आकार और संख्या ब्रिटिश सेना से उस 


अनुपात में न बढ़ेगी जो आयरलेंड ओर ग्रेटब्रिटेन को जन- 
संख्या में है । 


९ 
प्रेटज्िटेन और आयरिश फ्रो स्टेट के बन्द्रगाह पररपर एक 
दूसरे देश के जहाजों # लिए दस्तूर के अनुसार समुद्री चुल्ढी 
या अन्य कर देने पर स्वतंत्रता पूर्व क खुले रहेंगे। 
१० 
आयारेश फ्री स्टेट की गवर्नमेंट प्रतिज्ञा करती है कि बह 
उन जजों, अधिकारियों, पुलिस सेना के सदस्यों और अन्य 
पब्लिक सेवकों को, जिन्हें वह अलग करेगी या जो गवनमेंट के 
परिवर्तित होने के कारण अवध्तर ग्रहण करेंगे ऐसी शर्तों" 
के साथ उचित मुआविज्ञा ( ९0०77श०४७४०7 ) देगो जो सन 
१९२० के एक्ट की शर्तों से कम हितकर न हों। 
किन्तु वह समभौता सहायक पुलिस फ्रोस के सदस्यों के 
लिए या ग्रेटब्रिटेन में भर्ती किये हुए रायल आयरिश कान्सटेबुल्नरी 
के उन व्यक्तियों हे लिएन लांगू होगा, जो आज को तारीख 
से ठीक दो वर्ष पहले तक भर्ती हुए होंगे । इस प्रकार के लोगों 
को जो मुआविज्ञा या पेन्शनें मिलने वाली होंगी उनको चुकाने 
का उत्तर दायित्व ब्रिटिश गवर्नमेंट अपने ऊपर लेगो । 


११ 
इस सन्धि-पत्र को स्त्रीकार करने के ढिए पार्लिमेंट के एक्ट 
को पास हुए जब तक एक मास व्यतीत न हो ले तब तक 


( श्षर ) 


आायरिश पाल्मिंट और उसकी सरकार के अविकार उत्तरी 
आयरलेंड पर लागू न होंगे, और जहां तक उत्तरी आयरलैंड 
का सम्बन्ध है, आयरलेंड की गवन्नमेंट के सन ६९२० वाले एक्ट 
की धाराएं पूर् रूप से लागू रहेंगी और कोई चुनाव ऐसे मेम्बरों 
को चुनने के लिए न होगा, जो उत्तरी आयरलैंड के चुनावत्षेत्रों 
की ओर से आयरिश फ्री स्टेट की पार्लिमेंट में भेजे जाँयगे, 
जब तक उत्तरी आयरलैंड की पार्लामेंट के दोनों हो उसों से ऐसा 
प्रस्ताव न पास हो जाय, जों कथित एक मास के समाप्त होने 
के पहले ही इस प्रकार के चुनावों के होने का समर्थन करता हो | 

यदि कथित एक मास के समाप्त होने के पहले ही उत्तरी 
आयरलैंड की पार्लीयामेंट के दोनों हौडलों की ओर से ऊपर कहे 
अभिप्राय से समाट के समक्ष एक आवेदन उपस्थित क्रिया जायगा, 
तो आयरिश फ्रीस्टेट की पार्लिमेंट और गवर्नमेंट के अधिकार 
उत्तरी आयरलेंड पर लागू न होंगे और सन्‌ १९२० के गवनमेंट 
आफ आयरलेंड एक्ट की धाराएं (और वे धाराएं भी जो 
आयरलैण्ड की कॉंसिल के सम्बन्ध में हैं), जद्ां तक उत्तरी 
आयरलैण्ड से उनका सम्बन्ध है, पूर्ण रूप से अपना अधिकार 
और प्रभाव रखेंगी। और यह संधि-पत्र आवश्यक सुधारों के 
साथ लागू ह्वोगा । 

किन्तु शर्त यह है कि यदि ऐसा आवेदन-पत्र पेश किया 
गया, तो तीन व्यक्तियों का एक कमीशन नियुक्त किया जायगा-- 

एक कमिश्नर आयरिश फ्री स्टेट की गवर्नमेंट द्वारा नियुक्त 


किया जायगा | | 
एक कमिश्नर उत्तरी आयरलैण्ड की गवर्नमेंट द्वारा नियुक्त 

किया जायगा और, 
यों का विचार करते हुए, यह 


आर्थिक और भौगोलिक परिखिति 


चद2>०००-...... पक सर किद 


( १५३ ) 


कमोशन, यथा सम्भव लोगों की इच्छांनुसार, उत्तरी आयरलैण्ड 
ओर शेष आयरलैण्ड की सीमा निश्चित करेगा, १९२० के गवने- 
मेंट आफ आयरलैण्ड एक्ट तथा इस सन्धि-पत्र की उद्देश्य-पूर्ति 
के लिए उत्तरीय आयरलैण्ड की सीमा वही होगी जो उक्त 
कमीशन निश्चित करेगा । 


५३ 

पिछलो अन्तिम घारा की उद्देश्य-पूर्ति के लिए, १९२०: 
के गवनमेंट आफ आयरलैण्ड एक्ट के अनुसार आयरिश 
फ्री स्टेट की पार्लिमेंट बन जाने के उपरान्त दक्षिणी आरयलैण्ड 
को पालिमेंन्ट का, आयरलेण्ड की कोंसिल के लिए सदस्य चुनने 
का अधिकार उक्त पां्ज्ञिंन्ट द्वारा प्रयोग किया जायगा। 

१४ 

पूरोक्त एक्त मास के सम्राप्तठ होने पर, यदि कोई ऐसा 
आवेदन पत्र नहीं पेश किया जाता, जिसका वर्णन १२ बीं 
धारा में है, तो उत्तरी आयरलै'ड के सम्बन्ध में, उत्तर आयरलै'ड 
की पालिंमेंट और गव्र्नमेंट उन अधिकारों का प्रयोग करेगी जो 
उन्हें १९२० के गवर्नमेंट आफ आयरलै'ड एक्ट के अनुसार 
भिले हैं । किन्तु उक्त एक्ट के अनुसार जिन विषयों के सम्बन्ध 
में कानून बनाने का अधिकार उत्तरी आयरले'ड की पार्लिमेंट 
को नहीं है ( उन विषयों को सम्मिलित करते हुए जो कथित 
एक्ट के अनुसार आयरलैंड की कोंसिल के अधिकारों की सीमा 
के भीतर हैं) उनके सम्बन्ध में आयरिश फ्रोस्टेट की पार्लिमेंट 
ओ गवरनमेंट को वेही अधिकार प्राप्त होंगे जो शेष आयरलै'ड 
को होंगे, परन्तु वे उन शर्तो' के अधीन होंगे जो आगे लिखी हुई 
विधि से निश्चित होंगी । 


( १५४ ) 


१५ 
आज की तारीख के उपरान्त किसी भी समय उत्तरी आयर- 
लेड की गवनमेंट भर दक्षिण आयरलैंड की अस्थायी गवर्नमेंट 
जो इस के पश्चात बनेगी, ऐसी शर्तो' पर वांद विबाद करने के 
लिए मिल सकती हैं, उनके सम्बन्ध में पिछली अन्तिम धारा 
लागू होगी, यदि कोई ऊपर कहां हुआ आवेदन-पत्र न पेश किया 
जाय। वे शर्तों ये होंगी-- 
(ए) उत्तरी आयरलेंड की संरक्षता के सम्बन्ध के 
सुरक्षित अधिकार | ( 8४०४प०४/०५४ ) 

(बी) उत्तरी आयरलेंड में लगान एकत्रित करने के सम्बन्ध के 

सुरक्षित अधिकार | 

(सी) उत्तरी आयरलेंड के उद्योग और ध्यवसाय को प्रभावित 

करने वाली आयात ओर नियांत की चंगी के सम्बन्ध के 
सुरक्षित अधिकार । 

(डी) उत्तरी आयरलेंड में अल्प संख्यकों के सुरक्षित अधिकार । 

(३ ) उत्तरीय आयरलेंड और आयरिश फ्री स्टेट के आर्थिक 
सम्बन्धों का समभोतां । 

(एफ) उत्तरीय आयरलेंड में स्थानीय सेना ([,0००! 7707) की 
स्थीपना तथा अधिकार, और आयरिश फ्री स्टेट की ओर 
उत्तरीय आयरलेड की संरक्षिणों सेनाओं का परस्पर 
सम्बन्ध । 

ओर यदि उपयक्त प्रकार की किसी मीटिंग में कुछ शर्तें 
तय हो जायँगी, तो वे वेसा ही प्रभाव रखेंगी मानों वे वतमान 
शर्तों' में सम्मिलित हैं । इन शर्तों के अधीन आयरिश फ्री स्टेट 
की पार्लिमेंट और गवर्नमेंट उत्तरीय आयरलेंड में १४वीं धारा 
के अनुसार अपने अधिकारों का प्रयोग करेंगी । 


( १७५ ) 


१६ 

न तो आयरिश फ्री स्टेट की पार्लिमेंट और न उत्तरीय 
'आयरलेंड की पा्लिमेंट, ऐसां कोई कानून बनयेंगी, जिससे 
अत्यक्ष या अप्रत्यक्ष रूप से, 

किसी धम को स्वतंत्रता पूब वर्ताव करने में सहायता, 
“या रोक, या बन्धन हो; या धामिक विश्वास या धार्मिक पद के 
कारण कोई विशेषता प्रदान की जाय या कोई अयोग्यता लगाई 
जाय; या 

बालऊों के किसी ऐसे स्कूल में जिसे सावेजनिक धन से 
सद्दायता मिलती हो पढ़ने के अधि कार पर यह बन्धन ल्गाया 
-जाय कि उसको उक्त स्कूल में दी जाने वाली धांमिक शिक्षा ग्रहण 
करना अनिवाय है, या 

भिन्न भिन्न धार्मिक सम्प्रदायों द्वारा संचालित रकूलों को 
राज्य की ओर से आर्थिक सहायता देने के सम्बन्ध में भेदभाव 
करना; या किसी धामिक सम्प्रदाय से अथवा किसी शिक्षा 
संस्था से कोई जायदाद अलग करना, सिवा सांवंजनिक उपयो- 
गिता के अभिप्राय से और पुरस्कार देकर | 

१५७ 

आज की तारीख से लेकर उस्त समय तक के लिए जब तक 
आयरिश फ्री स्टेट को पार्लामेंट ओर व्यवस्था (०00४४॥ए४००) 
न बन जाये, दक्षिणो आयरलैंड के शासन का अस्थायी प्रबन्ध 
करने के लिए पार्लिमेंट के उन मेम्ब्ररों की एक मीटिंग बुलाने 
का तुरन्त उपाय किया जायगा, जो १९२० के गवनमेंट आफ 
आयरलैंड एक्ट के उपरान्त दक्षिणी आयरलेंड के निर्वाचन 
छेत्रों से चुने गये हैं, ओर उनसे एक अस्थायी सरकार बनाने 
के लिए कह्दा जायगा । ओर ब्रिटिश गवरनमेंट उक्त अस्थायी 


। 


(. १५६ ) 


सरकार को सारे अधिकार ओर अपने कतंव्यों को पूरा कर ने 
की मशीनरी तुरन्त सिपुदे करने के आवश्यक उपाय करेगी 
किन्तु इस शर्त के साथ कि उक्त अम्थायी सरकार का प्रत्येक 
सदस्य इस संधि-पत्र को स्वीकार करने के लिए अपनी लिखित 
प्रतिज्ञा दे | परन्तु यह प्रतिबन्ध आज की तारीख से बारह महीने 
समाप्त होने के उपरान्त लागू न रहेगा । 
श्८ 

इस सन्धि-पत्र को श्रीमान सम्राट की गवर्नमेंट तुरन्त 
पाक्षिमिंट की स्वीकृति के लिए पेश करेगी और आयरिश हस्ता- 
क्षरकर्ता इसी काम के लिए बुलाये हुए, उन मेम्बरों की मोटिंग 
में इसे उपस्थित करेंगे, जो दक्षिणी आयरलैंड के हाउस आफ 
कामःस में बैठने के लिए चुने गये हैं। यदि यद्‌ संधि-तत्र स्वीकृत 
हो गया, तो आवश्यक कानून बनाकर इसे पक्का कर दिया 


जायगा । 
हस्ताक्ष र।-८ 
ब्रिटिश ग्रतिनिध मण्डल की आयरिश प्रतिनिधि मरडल की 
ओर से । ओर से 
आश्ैर ग्रिफिथ 


डी. लायड जाज 
आस्टेन चेम्बरलेर 
वकिनहेड 
विनस्टन एस० चचित्न 
एल० वर्दि्नटन इवेंस 
हेमर ग्रीनउड 
गाडन हिवट 

६ दिसम्बर १९२१ 


माइकेल कालिन्त 
आर० सी० बाटन 
ई० एस० डुगन 
जी० गेबेन डफी 


( १०७ ) 
धु सी 
पाराशए 
१ ०. 
निम्नलिखित विशेष सुविधाओं की ज़रूरत होगी:-- 
बेरीहेबन” का डाक याडे बन्दर ( ए )--जल-सेना काजो 
स्वामित्व और अधिकार आज की तारीख में हैं वे ही बने रहेंगे। 
बन्द्रगांह की रक्षा त्रिटिश देख रेख के अधीन रहेगी । 
'क्वीन्सटाउन! (बी)--बन्द्रगाह की रक्षा ब्रिटिश देख रेख 
के अधीन रहेगी । कुछ (7700४॥828 ) सम्राट के जहाजों 
के प्रयोग के लिए रहेंगे । 
वेलफास्ट लौउ' (सी)--बन्द्रगाह की रक्षा ब्रिटिश देख रेख 
के अधीन रहेगी । 
'ज्ञड उस्वीलीः ( डी )--बन्द्रगाह की रक्षा त्रिटिश देख रेख 
के अधीन रहेगी । 
उड़ान (ई )--उपयुक्त बन्द्रगाहों के पड़ोस में समुद्री तट 
को वायु मार्ग द्वारा रक्षा की सुविधाएं । 
तैल, इ घन, कोश ( एफ )--'हालबवो लाइन” और 'राथमुलेन? 
व्यापारिक कम्पनियों को विक्रयार्थ इस शर्त के साथ सिपुद किये 


जायँगे कि खरीदने वाले एक निश्चित मात्रा ज्ञल-सेना के कामों 
के लिए सदा स्टाक में बनाये रखें । 


२ 
ब्रिटिश गवर्नमेंट और आयरिश फ्री स्टेट की गबनमेंट में 
निम्नद्ेखित शर्तों को कार्यानिवत करने के लिए एक परिपाटी 
स्थापित की जायगी:-- 


(ए) बिना ब्रिटिश गवनेमेंट से समझोता किये हुए न तो समुद्री 
तार लगाये जांयग और न आयरलेंड के बाहर किसो 


(बी 

स्थान से सम्बन्ध करने के लिए बे-तार के स्टेशन बनाये 
जायँगे; वतमान समुद्री वारों के लगाने के अधिकार और 
बे-तार की सुविधाएं ब्रिटिश गवर्नमेंट से समभौता करने 
के सिवा, हटाई नहीं जायँगी; और ब्रिटिश गवर्नमेंट को 
यह अधिकार होगा कि आयरलेंड के बाहर किसी स्थान 
से सम्बन्ध स्थापित करने के लिए वह अतिरिक्त समुद्री 
तार लगाये यां अतिरिक्त बे-तार के स्टेशन खड़े करे 


माग चिन्ह, (30०9) आलोक मख्ज (॥2९8८079) तथा अन्य 
समुद्री संकेतों या समुद्री सहायताओं का बनाये रखने का 
भार आज की तारीख से आयरिश फ्री स्टेट की सरकार 
अपने ऊपर ग्रहण करेगी, और ब्रिटिश गवर्नमेंट से 
समभोता करने के सिवा इनमें से को ईं भीन तो हटाया 
जा सकेगा और न बढ़ाया जा सकेगा । 


(सी) युद्ध-संकेत-स्टेशन बन्द कर दिये जांयगे और ब्रिटिश देख 


रेख के अधीन छोड़ दिये जांयगे; यह आयरिश फ्री स्टेट कीः 
सरकार की इच्छा पर निर्भर होगा कि यदि वह चाहे, 
तो इन स्टेशनों को अपने अधिकार में ले और व्यापारिक 
कामों के लिए उनका प्रयोग करे, किन्तु समुद्री सेना को 
उनके निरीक्षण करने का अधिकार होगा, और उनके: 
वर्तमान टेलीग्राफके सम्बन्ध को बनाये रखने की गेरेन्टी- 
( जिम्मेदारी )करनी होगी । 

३ 
वायु मार्ग द्वारा नागरिकीय (९४) सम्बन्ध का नियमित 


संचालन करने के लिए रक्त दोनों सरकारों में एक परिपाठी 
((०7४०7४०॥ ) स्थापित की जायगी। 

डेलएरन के एक प्राइवेट अधिवेशन में डो वेलरा ने मतैक्यक 
प्राप्त करने के अभिप्राय से कुछ प्रस्ताव रखे। परन्तु चांर दिन 
के वद्‌ विवाद के पश्चात भी उसकी उद्देश-पूर्ति न हुई। फिर 
१९ दिसम्बर को डेलका खुला अधिवेशन इप्त अभिप्राय से- 
किया गया कि या तो संधि को स्वीकार किया जाय या अस्वीकृतः 
कर दिया जाय । स्वोकृति के पक्ष ओर विपक्ष में बराबर कइ 
दिनों तक ओजस्वी भाषण होते रहे। संधि के विपक्ष में मिस 
मेरी मैक्स्रेनो का एक बड़ा ही प्रभाव शाली मापण पौने तीन 
घंटे तक हुआ और उस में डी वेलरा के पत्त का समर्थन किया 
गया। इस अवसर पर अनेक प्रतिनिधियों के व्याख्यान हुए। 
फन्नतः: अधिवेशन जनवरी के लिए बढ़ाना पड़ा । संधि की 
स्वीकृति का प्रस्ताव उपस्थित करते हुए मिस्टर ग्रिफिथ ने 
कहा:+- 

“सन ११७२ से लेकर अज तक यह पहली संधि है जो 
आयरिश गबनंमेंट के प्रतिनिधियों और ब्रिटिश गबरनमेंट के 
प्रतिनिधियों में बरावरी के दावे पर हुई है। यह पहली संधि है 
जो आयरलैंड के पद को समान रूप से स्वीकार करती है। 
चूंकि यह समानता की सन्धि है इसी लिए मैं उसका समथेन 
करता हूं। हम लण्डन से वह सन्धि लेकर आये हैं जो आयरलैंड 

स्वतंत्र राष्ट्र को स्वीकार करती है। हम अपनी पताक़ा को 
लोटा लाये हैं; और हम लाये हैं उस अधिकार को जिसके द्वारा 
४०० वर्षो' से रहने बाली ब्रिटिश सेना आपयरलेंड को खाली 
कर देगी और हम आयरिश सेना बना सकेंगे, हम आपयरलें ड: 
के लिए आर्थिक स्वत्व के पूर्ण अधिश्ार और शक्ति लाये हैं, 
हम आयरलेंड के लिए इंगलेंड की बराबरी का पद्‌ लाये हें- 
और उन राष्ट्रों के साथ भी बराबरी का पद लाये हैं जो राष्ट्र-- 

समूह में सम्मिलित हैं, और शान्ति तथा युद्ध के समय विदेशी 
मामलों में समान विचार रखने का अधिकार भी लाये हे 
मिस्टर 'माइकेल कालिन्स! ने एक बड़े योग्य वक्तव्य के साथ 
सन्धि का समथन किया, और मिस्टर डगन ने भी उन्हीं को 
पुष्टि की । अब तक किसी ने घमकी का संकेत नहीं किया 
था। मिस्टर जाज गेवन डफी और कमान्‍्डेन्ट आर सी वाटन 
ने घोषित किया कि हमने अपनी इच्छा के विरुद्ध सन्धि पर 
हस्ताक्षर किये थे, क्‍यों कि अन्यथा तात्काशिक युद्ध का भय 
दिखलाया गया था। सारे प्रश्न का निचोड़ इस युद्ध के भय पर 
निर्भर है। क्या वास्तव में ऐसा हों सकता हैया यह केवल 
धमकी ही है ? सैनक और समुद्री अधिकारियों ने यह हिसाब 
लगा लिया है कि “आयरिश प्रजञातंत्र सेना” को परास्त करने 
के लिए २००००० आदमियों की श्रावश्यकता है और दो करोड़ 
पचास लाख पौण्ड खर्च पड़ेगा । क्षणिक सन्धि के पश्चात्‌ 
ब्रिटिश मंत्रि मए्डल के एक सदस्य ने कहा था कि यदि 
सममभौते की बात चीत भंग हो जायगी, तो पुनः युद्ध 
आरम्भ करने के पहले गवनमेंट को देश के समत्त 
अपनी माँग रखनी होगी। यह हो सकता है कि तात्कालिक 
युद्ध की घमकी केवल इसलिए दी गई थी कि जो दो प्रतिनिधि 
अड़े हुए थे वे भी राजी हो जायेँ। इसमें तनिक भी सन्देह नहीं 
कि सन्धि की शर्तो' पर हस्ताक्षर कराने के लिए ब्रिटिश 
प्रतिनिधियों ने किसी अंश में राजनीतिक चालवाजी ओर धमकी 
से काम लिया । किन्तु कहां तक इस बात ने प्रत्येक प्रतिनिधि 
के दिलों पर अपना प्रभाव डाल, इसका वर्णन केवल स्वयं वही 
प्रतिनिधि कर सकते हैं । जो लोग मिए्टर लायडजाज के साथ 
डी बेलरा का पत्र-व्यवह्ार ध्यान पूवक मनन करते रहे थे बे 

यह अनुभव करते थे कि ब्रिटिश प्रधान सबिवने वास्तव में 
आयरलैंड की स्वतंत्रता स्वीकार करली थी। दोनों राष्ट्रों का 
सम्बन्ध और उत्तरदायित्व आपस के समभौते से निश्चित होना 
था । सन्धिको स्वीकार करने के विरुद्ध डो बेलरा ने जो व्याख्यान 
दिया था उसका साराँश इस प्रकार है:-- 
में समभता हूँ कि यदि मैं सीधे तौर से सन्धि की अस्वीकृति 
का भ्रस्ताव रखू, तो सम्भवतः यह काये बरतमान नियमों के 
अनुकूल न होगा। किन्तु यदि मैं परिषद्‌ से प्रार्थना करूँ कि वह 
सन्धि को स्वीकार न करे, तो पयीप्त होगा। हम आयरिश 
जनता के द्वारा निर्वाचित हुए हैं, और क्या आंयरिश जनता 
से समय यह समझती थी कि हम भूठे हैं, जब कि हमने कहा 
था कि हम भ्रजातंत्र को बनाये रखना चाहते हैं । तीन वर्ष हुए 
तब जनता ने अपने वोट से इस प्रज्ञातंत्र को पुष्ट किया था। 
ओर पिछले मई मास के चुनाव ने, जनता के बोट द्वारा इसे 
उनः पुष्ठ कर दिया और साफ तौर से पुष्ट कर दिया । जब 
ब्रिटिश गवनमेंट की ओर से बात चौत करने का प्रस्ताव आंया 
जिसमें यह कहा गया था कि हम बात चीत द्वारा इस बात 
शा प्रयत्न करें कि हमारी राष्ट्रीय अभिलाषाओं का ब्रिटिश 
साम्राज्य के राष्ट्रों के सम्बन्ध के साथ साम्य कैपे हो सकता है, 
तब यहाँ पर उपस्थित लोगों में से मुकले अधिक दृढ़ ओर कोई 
नहीं था कि इस बात का निश्चय कर लेने के लिए प्रत्येक सानु- 
पिऊ अन्त कर लिया जाय कि क्या ऐसा साम्य होना सम्भव है। 
मैं इस सन्धि के विरुद्ध इसलिए हूँ कि यह आथयरिश राष्ट्रीय 
अभिलाषाओं का ब्रिटिश-राष्ट्र-प्रमूद के सम्बन्ध से साम्य स्थापित 
नहीं करती । मैं इस सन्धि के विरुद्ध इसलिए नहीं हूं कि मैं युद्ध 
प्रिय मनुष्य हूँ किन्तु इसलिए कि में शान्ति-प्रिय हूँ। में इस सन्धि 
११ 

के विरुद्ध इसलिए हूं कि यह आयरलेंड ओर ग्रेट ब्रिटन दोनों 
राष्ट्रों के शताब्दियों के संघष को समाप्त नहीं करती । 

हम मेल स्थापित करने की इच्छा से गये थे ओर हम एक 
ऐसो वस्तु ले आये है जो स्वयं हमारो जनता में ही मेल नहीं पैदा 
करेगी, ग्रेट ब्रिटन ओर आयरलेंड के मेल की बात तो दूर रही । 


यदि मेल होता है, ता यह प्रत्यक्ष है कि आयरलेंड के उसः 
दल को जो शताब्दियों से राष्ट्रीय उद्देशों को अदर्श बनाये हुए है, 
सन्तुष्ट होना चाहिए । प्रत्यक्ष समझौते की कसौटी यह है कि 
जनता उससे सन्तुष्ट है कि नहीं | युद्ध से थके हुए लोग ऐसी बातों 
को भो स्वीकार कर सकते हैं जो उनके उद्देशों के अनुकूल न हो । 


आप इस समय विवेक हीन जल्दी के साथ चुनाव करवा 
सकते हैं ओर जनता के वोट भी आपको मिल सकते 
किन्तु मैं आपसे कहता हूं कि यह सन्धि उस संघर्ष को पुनः 
आरम्भ करेगी जो युनियन के प्रारम्भ किये हुए इतिहास की पुनरा- 
बवृति होगो, और लायड जाज॑ को अपने परिश्रम का वही फल ग्राप्त 
होगा जो पिट को प्राप्त हुआ था। जिन अरस्तावों को हमारा मंत्रि 
मण्डल सब सम्मति से स्वोकार कर लेता, उन्हें डाउनिंग रढ्रौट में 
वस्तुत: पिस्तौल का भय दिखला कर ठुकरा दिया गया और 
हमारी जनता को एक तात्कालिक युद्ध की धमकी दी गई। हाँ, 
केवल ऐसी दशा में इस सन्धि-पत्र पर हस्ताक्षर हुए हैं, और 
अधिकार-युक्त प्रतिनिधियों ने इस सन्धि-पत्र पर, कदाचित्‌ व्यक्ति 
गत धमकी के अधीन हस्ताक्षर नहीं डिये हैं, किन्तु इस पर 
हस्ताक्षर धमक्की के अधीन हए हैं ओर घमकी के अधीन स्वीकृत 
को हुई सन्धि के अनुरूप ही इसका राष्ट्र पर प्रभाव होगा, 
यह राष्ट्र उसका पालन नहीं करेगा। 

मैं चाहता था, और मंत्रि मण्डल चाहता था, एक एसा 
सन्धि-पत्र प्राप्त करन, जिसका हम आश्रय ले सकें और जो 
आयरिश लोगों को अंगरेजों से मिलने के योग्य बना दे और उन्हें 
संसार के समान-नागरिश्रों के रूप में हाथ मिलाने का अधिकार 
प्रदान करे। 

यह सन्धि-पत्र ब्रिटिश अधिकार को आयरलैंड में हमारा 
स्वामी नियुक्त करता है। यह कहा गया है कि हमें समान नाग- 
रिक होने के उपलक्ष में त्रिटिश राजा के ग्रति केवल शपथ लेनी 
पड़ेगी, किन्तु आयरिश व्यवस्था के पक्त में तुम्हारी शपथ पहले से 

मौजूद है और अब यह व्यवस्था एक ऐसी व्यवस्था होगी जिसके 

द्वारा ग्रेट त्रिटिन का राजा आयरलै ड का प्र मुख होगा। 

तुम्हें उस व्यवस्था के और उक्त राजा के पक्ष में एक निष्टता 
की शपथ लेनो होगी । यदि अजातंत्र के प्रतिनिधि आयरलै'ड 
की जनता से ऐसा काम करने को कहें जो भ्रजांतंत्र के प्रतिकूल 
है, तो मैं कहता हूँ कि वे ग्रजञातंत्र का नाश कर रहे हैं । यह एक 
ऐसा आत्म-समपंण होगा, जो दृतीय हेनरी के समय से आजतक 
सुना भी नहीं गया । और क्‍या आज की पीढ़ी के हम लोग, 
जिसमें संसार के विख्यात आयरिश मैन हुए हैं, ऐसे महानीच 
सन्धि-पत्र पर अपने हस्ताक्षर कर देंगे ९ 

जिस समय मैं कारागार के भीतर तन्हाई की कोठरी में था, 
हमारे वार्डरों ने हमसे कद्दा था कि यदि हम चाहें तो तन्हाई की 
कोठरियों से उस 'हाल” में जा सकते हैं जो पचांस फुट लम्बा 
और ४० फुट चौड़ा है। हम कोठरियों से हाल! में गये किन्तु 
इस रियायत को प्राप्त करने के लिए हमने त्रिटिश जेलर को' 


हे वचन नहीं दिया कि उसको हमें जेल में रखने का अधिकांर 
प्राप्त है । 

( एक दूसरे अवसर पर हम से कहा गया था कि हम एक 
गाडन पार्टी में जा सकते हैं, वहां से हम पुष्पों और पहाड़ियों को 
देख सकेंगे । किन्तु गाडन पार्टी में जाने को सुविधा प्राप्त 
करने के लिए हमने किसी ऐसे पत्र पर हस्ताक्षर नहीं किये 
जिसके द्वारा हम अपनी आत्मा और शरीर को जेलर के सिपु्द 
कर देते । 

रु ऐसे पत्र पर हस्ताक्षर करने की अपेक्षा जिससे ब्रिटिश लोगों 
को आयस्लैण्ड में अधिकार प्राप्त हो, हम उस समय तक 
गुढाम होने के लिए तैयार हैं जब तक कि सब शक्तिमान इश्वर 
हमारे ऊपर अत्याचार करनेवाढ़ों का नाश न कर दे । (हष ध्वनि) 
यदि त्रिटिश गबनमेंट कोई होमरूल एक्ट या उसी प्रकार 
का अन्य कोई कानून पास करती, तो मैं आयरिश जनता से 
यह न कहता कि “तुम इसे मत अ्रहण करो |” मैं यह कहता 
“अच्छी बात है, यह ऐसी घटना है कि जेलर आप को तन्‍्हाई 
की कोठरी से निकाल कर 'हाल” (बड़ी बैरक) में लिये जा रहा 
है। किन्तु इस को प्राप्त करने पर हम ऐसा इकरार नामा 
नहीं लिख रहे थे जिससे हम अपने मन की सरकार बनाने का 
अधिकार छोड़ते हों । 
यह कहा गया है कि प्रजांतंत्र के बिना, समभौता न करने 
की टेक नहीं पकड़ी गई। कुछ लोग इस बात पर दृढ़ रहे कि प्रज्ञा- 
तंत्र की सत्ता और सम्बन्ध के प्रश्न में सामज्जस्य लाने का प्रयत्न 
किया जाय । इस 'हाउस” के समक्ष एक लिखत उपस्थित की गई 
थी जिससे सब का मत एक हो जाथ और इस बात का प्रयत्न 
किया गया था कि मेरा सतत उस दल के मत से मिल जाये 
जो शताब्दियों से आयरलैण्ड के राष्ट्रीय भावों का पक्षपातो 
है। इसी अमिप्राय से उक्त लिखत उनके सामने रखी गई थी 

और यह कि मैं उस सम्मेलन के सम्मुख एक ऐसा मसविदा उप- 
स्थित करूंगा जो ग्रेट ब्रिटन और आयरलैण्ड में वास्तविक शान्ति 
उत्पन्न करेगा । ऐसा ही मसविदा प्राप्त करना हम चाहते भी थेः 
और अगर ऐसा मसविदा न मिलता तो हम राज़ो भो न होते । 
इस मसविदे से ग्रंट ब्रिटन और आयरलैण्ड की जनता को 
वास्तविक शान्ति प्राप्त होती, किन्तु अधिकारियों को नहीं । 
में यह जानता हूँ कि उससे राजनीतिज्ञों की शान्ति नहीं होगी । 
मैं यह भी जानता हूँ कि जो उक्त मसबविदे को स्वीकार करेगा वह 
अपने भविष्य को जोखिम में डाल देगा। किन्तु वह जनता में 
शान्ति स्थापित करेगा और इस बात के अनुकूल होगा कि 
आयरिश जनता स्वयं अपने देश के भीतर प्रत्येक वस्तु की पूर्ण 
स्वामिनी है। 
इस दृष्टिकोण से सन्धि को आलोचना करना अनावश्यक 
है कि उस्रको स्त्रीकार नहीं किया जा सकता, क्‍योंकि उसका 
स्वीकार करना अनियमित है और हमारी स्थिति के प्रतिकूल 
। हम स्वतंत्र आयरिश राष्ट्र के रक्षक के रूप में चुने गये 
हैं--यह एक ऐसा राष्ट्र है जिसने अपनी पूर्ण स्वतंत्रता घोषित 
कर दी है। 
जब तक हम 'कोलेनियल पाढ़िमेंट” के पतित उदाहरण का 
अजुकरण न करना चाहें, जिसने कि सन १८०० में जनता की 
स्वतंत्रता के विरुद्ध मत दिया था, तब तक. हम इस सन्धि-पत्र 
को स्वीकार नहीं कर सकते। 
यदि उक्त सन्धि-पत्र हमारे समक्ष स्वोकार होने के लिए 
आवे, तो हम उसको स्वोकार नहीं कर सकते | 
इसलिए वह स्वीकृति के लिए नहीं उपस्थित किया, क्योंकि 
ऐसा करना असंगत होता, और उसका असंगत होना ही यह्‌ 

प्रमाणित करता है कि वह आयरिश दद्देशों के प्रतिकूल है, 
क्योंकि आयरिश उद्देशों ने अपना एक रूप धारण कर लिया 
है और वह है उनकी वतमान गवनमेंट का रूप । 

जहाँ तक मेरा सम्बन्ध है, कदाचित मैं अपना मत प्रगट करने 
में सब से अधिक ख्तंत्र हूँ ।जब प्राइवेट अधिवेशन में में 
सभापति चुना गया था, तब मेरा काम आयरलैंड की पूर्ण 
स्वतंत्रता की रक्षा करना था, और अब भी में आयरिश जनता 
की भलाई का भरसक प्रयत्न करना चाहता हूँ अतः समस्त 
उपस्थित सज्जनों से मैं प्राथना करता हूँ कि वे इस सन्धि की 
अस्वीकृति के लिए अपना मत दें । 

आपका यह कार्य आयरलैंड के हित के लिए न द्वोगा यदि आप 
संसार के समक्ष यह बहाना करने वाले हैं, और यह केबल 
बहाना मात्र है, कि यह सन्धि स्थायी शान्ति की नोव डालेगी, तो 
आप इस बात को भली प्रकार जानते हैं कि यदि मिस्टर ग्रिफिथ 
और मिस्टर का लिन्स भी 'डबलिन कोंसिल! में अस्थायी गवनमेंट 
स्थापति करें और जब तक आयरिश जनता अपने बोट से उसे 
न चुने, तो उक्त गबनमेंट भो उसी प्रकार बलात्‌ अधिकार आत्म- 
सात्‌ करने वाली समभी जायगी जैसी डवलिन कोंसिल की 
पिछली गवनमेंट समभी गई हैं। 

हम यह भलो प्रकार जानते हैं कि इस स्थान पर ऐसा कोई 
व्यक्ति नहीं है जिसने लण्डन जाने वाले प्रतिनिधियों के प्रति 
किसी प्रकार से किये जाने वाले अक्रमणों के विरुद्ध मुझसे 
ज्यादा जोर से अपनी आवाज उठाई हो । ऐसा कोई व्यक्ति नहीं 
है जो मुकसे अधिक अच्छी तरद्द से जानता हो कि जो काम उन्हें 
करना पड़ा वह कितना कठिन था । मैने डेल' से प्राथना की थी 
ओर उनसे कद्दा था कि प्रतिनिधियों को ऐसा काम करना 

जिसे एक शक्तिशाली सेना और एक वलशाली जहाजी बेड़ा 
नहीं कर सकेगा | 
में उपयु क्त बात को मानता हूँ और इस बात को भी मानता 
हूँ कि जो कुछ उन्होंने किया है वह उन्होंने आयरलैंड के प्रति 
अपने अगाघध प्रेम से प्रेरित होकर किया है 
जैसा कोई व्यक्ति हो सकता है, में भी आयरलैड के और 
आयरिश जनता के सांसारिक कल्याण के लिए इच्छुक हूँ, 
किन्तु ऐसा काये नहीं करूँगा जिससे आयरिश जनता को लज्जों 
से अपना सिर भ्ुुकाना पड़े । मैं इस बात की अपेक्षा पुरानो स्थिति 
को पुनः देखना अधिक पसन्द करूँगा, कि आंयरिश लोग ऐसे 
सन्धि-पत्र पर हस्ताक्षर कर के लज्जा से अपनां सिर नीचा 
करें, जिसके द्वारा वे किसी अन्य देश के हाथ में अपना अधिकार 
सौंप दें। आंयरिश जनता अपनी राष्ट्रीय प्रतिष्ठा गवाँकर अपने 
सॉंसारिक कल्याण को रक्षा नहीं करना चाहती | 
यह बात आयरिश जनता के अधिकार में है कि यदि वे 
अन्य लोगों के साथ सम्बन्ध स्थापित करना चाहते हैं, तो वे 
'ज्िटिश साम्राज्य में भी प्रवेश कर सकते हैं; यह भो उनके 
अधिकार में है कि यदि वे चाहें, तो ब्रिटिश राजा को अपना 
सम्राट मान सकते हैं | किन्तु क्या यह सम्मेलन यह समभता 
है कि आयरिश जनता एक या दो वर्षो के भोतर इतनी बदल 
गई है कि सात शताब्दियों के युद्ध के पश्चात्‌ अब वह ब्रिटिश 
साम्राज्य में प्रवेश करना चांहती है। 
क्या हम लोग इतने परिवर्तित हो गये हैं कि त्रिटिश राजा की 
उपस्थिति को स्वीकार करने के इच्छुक हैं, जिसकी सेना के 
विरुद्ध हम युद्ध करते रहे हैं और जिसका सम्बन्ध पिछले दो 
अर्षो' के समस्त अत्याचारों से रहा है, क्या हममें ऐसा परिवर्तन 

हो गया है कि वे ब्रिटिश राजा को अपना समाट स्वीकार 
करना चाहते हैं ? वह किंग जाज नहीं है जिसे वे अपनां राजा 
स्वीकार करना चाहते हैं; वह लायडजाज हैं। खेद का विषय 
तो यह है कि इस समय महान शान्ति स्थापित हो सकती थी, 
ओर उसका अन्तर भा देखा जा सकता है। उदाहरणार्थ, यदि 
आयरिश जनता स्वीकार कर ले, ओर यदि मिस्टर प्रिफिथ या 
जो कोई भी उनके स्थान पर हो, यह उचित समझें कि किंगजाज 
से पालियामेंट का उद्धाटन करावें, तो वह डब॒लिन की सड़कों 
पर काले भण्डे देखेंगे | में आप से पूछता हूं कि क्या आप 
सममभते हैं कि इस से दो जनताओं में मेल उत्पन्न होगा ? प्रेट- 
ब्रिटेन की जनता क्‍या कहेगी जब वह देखेगी कि जिस राजा 
को आयगिश जनता ने स्वीकार किया है उप्तका डबलिन में 
काले मण्डों से स्वागत हो रहा है ? यदि एक सन्धि हो जाती 
ओर वह सन्धि उचित होती तो उनको ( राजा को ) यहां 
लाया जा सकता था (नहीं, नहों” ) | 

हां, वह लाये जा सकते थे ( नहीं, नहीं की आवाजें ) क्यों 
नहीं लाये जा सकते थे। मैं कहता हूं कि यदि उचित सन्धि हो 
गई होतो, तो आप फ्रान्स के सभापति को, स्पेन के राजा को, या 
अमेरिका के प्रेसीडेन्ट को अथवा किसी अन्य मित्र राष्ट्र के 
प्रमुख को आयरलेंड के राष्ट्र के नाम पर यहां ला सकते थे छर 
आयरिश जनता बिल्कुल भिन्न प्रकार से एक मित्र राष्ट्र के 
प्रमुख के रूप में उनका स्वागत करती, जो इनके देश में मित्रवत्‌ 
यात्रा करने आया होता, नकि एक ऐसे राजा के रूप में जो आयर- 
लैंड को अपनी कानूनी मिढक्रियत सममता हो। एक दशा में 
आयरिश जनता उसे लुटेरा ( ए४०००० ) सममेगी ओर दूसरी 
स्थिति में उसे अपने देश में आया हुआ एक प्रतिष्ठित मेहमान 

सममेगी। अतएव मैं इस सन्धि के विरुद्ध हूँ, क्‍यों किःइसंसे 
मुख्य काये की पूर्ति नहीं होती और हमें शान्ति नहीं प्राप्त होती । 


इस सन्धि से हमारे देश में उसी प्रकार ग्रह-कलह बनी रहेगी जैसो- 
'युनियन एक्ट? से बनी रही है। | 


पिछलो शताब्दियों में हमारे देश का यह एक बड़ा दुर्भाग्य 
रहा है कि हमारे आन्तरिक प्रश्नों ओर निजी घरेलू सवालों पर 
- आयरलेंड और ग्रेट ब्रिटन के सम्बन्ध के कारण, पूरा ध्यान नहीं 
दिया जा खका। अमेंरिका के पिछले सभापति के चुनाव में 
आन्तरिक मामले सब से मुख्य विषय न थे; दूसरी बातें सामने 
थीं। सबसे बड़ा प्रश्न अन्तर्राष्ट्रीय था। उस समय यह अमेरिका 
का दुर्भाग्य था ओर १२० वर्षो' से आयरलैण्ड का भी बड़ा दुर्भाग्य 
रहा है,ओर यदि वततमान सन्धि स्वोकांर करली गई, तो यह दुर्भाग्य 
प्रचलित रहेगा। मैं इसके विरुद्ध हूँ, क्‍योंकि वह हमारी स्थिति के: 
प्रतिकूढ़ है। और यदि डेल यह कहे कि आयरिश जनता की 
इच्छा उसका पालन करने को नहीं है, तो उसे अपने प्रतिनिधियों 
से कह देना चाहिए था कि हमारा अभिप्राय सन्धि के पालन: 
करने का नहीं है । 

यदि प्रतिनिधियों के चेयरमेंन ने यह कहा होता हि जिन 
बातों को आप मानते हैं में उनको नहीं मानता, तो वह चुना न. 
गया होता, यदि आयरिश जनता अपना संकल्प परिवतित: 
करना चाहती तो वह ऐसा कर सकती थो । 


आयरिश जनपद अपना स्वामी है, वह अपनी इच्छा- 
नुसार कार्य कर सकता है, किन्तु आयरिश जनपद्‌ हो ऐसां कर 
सकता है। आयरिश जनता को इस बात का यश मिलना 
चाहिए कि जो कुछ उसने कहा था वही उसका अभिप्राय भी/ 


है. १७% -) 


था, ठोक उसी तरह से आप के प्रतिनिधि जो कुछ कहते हैं 
'चही उन का मतलब है। 


में समझता हूँ कि मुझे इस विषय पर अब अधिक कहने 
की आवश्यकता नहीं । मेंने इस विषय में आम तौर 
'पर अपने विचार प्रकट किये हैं और यदि आप चाहें, तो हम 
उसकी एक एक धारा पर जिचार कर सकते हैं किन्तु प्राइवेट 
अधिवेशन में उन पर विचार हो चुका है, अतः में समभता हूँ 
पके फिर ऐसा करने की आवश्यकता नहीं है । 


इस लिए में आप से प्रार्थना करता हूँ कि आप दो मुख्य 
'कारणों से इस सन्धि को अरबोकार कोजिए, क्योंकि आप 
जानते हैं कि वह हमारी स्थिति के बिल्कुल प्रतिकूल है; वह 
“आयरिश स्वतंत्रता को मिटा देती है; वह त्रिटिश साम्राज्य के 
प्रमुख को, केवल एक सम्बन्धित संख्या के प्रमुख के रूप में 
“नहीं किन्तु आंयरलैण्ड का राजा! स्वीकार करती है, जो आयरल ड 
की काय्ये कट मण्डल का मूल है । आयरलैण्ड के मंत्री 
सम्माट के मंत्री होंगे; जिस सेना के विषय में कमान्‍्डेन्ट 
मेक्कीन ने कहा है वह सेना सम्राट की हो जायगी (आवाज 
“नहीं??) । आप शब्दों पर हँस सकते हैं किन्तु में कहता हूँ. कि 
“शब्दों का अथ है और सन्धि में तो शब्दों का अथ कुछ अवश्य 
“होता है अन्यथा वे रखे ही क्‍यों जाँय | उनका अथ द्वोता है और 
उनमें कुछ वास्तविक घटनाओं का वर्णन होता है, उनके 
विरुद्ध आप अषनी आंखें नहीं बन्द कर सकते। इस सन्धि का 
यह अथ है कि आयरिश फ्री रटेट के मंत्री श्री मान सम्राट के 
मंत्री होंगे ओर आयरिश सेना श्रीमान्‌ सम्राट की सेना होगी। 


(“नहीं, नहीं”) 

समय बतलांयेगा और मुके आशा है कि आप ऐसा 
“अवसर नहीं आने देंगे, क्योंकि आप इस सन्धि का तिरस्कार 
कर देंगे। अगर आप इसे स्त्रीकार करेंगे, तो समय आप 
नो बतलायेगा। यह नहीं हो *सकता कि इस सन्धि का एक 
“परिणाम इस परिषद्‌ में हो और दूसरा ब्रिटिश हाउस आफ 
कामन्स में । यह सन्धि दोनों ओर से स्त्रीक्ष एक लिखत 
है और दोनो ओर से उसकी व्याख्या भी समान ही होनी 
चाहिए। यदि 'उमप्तक अर्थो' को व्याख्या में मतभेद है, तो 
हम जानते हैं कि उससे कोन लाभ उठायेगा ? 
मेरा यह मत है, ओर यदि मेरे यह शब्द लेखबद्ध हो जायें तो 
उसकी चिन्ता नहीं हैं, कि आयरलै'ड में मुख्य काय-बाहक और 
अधिकारी त्रिटिश राजा है--त्रिटिश अधिकारी । उस अधिकारी 
के द्वारा आयरिश मंत्री कार्य करेंगे। आयरिश सेना का कमान्डर 
इन चीफ अंगरेजी राजा होगा जिसके प्रति, आंयरलै'ड के सैनिक, 
राज भक्ति की शपथ ले गे । यह कार्य उनकी स्थिति और प्राचीन 
राष्ट्रीय प्रथा के अनुपयुक्त होगा और चंकि वह अनुपयुक्त 
होगा अतः वह शान्ति नहीं स्थापित कर सकता। 
पानेल से भी ऐसा हो करने को कहा गया था--और यह 
भी कहा गया था कि यह अंतिम समभोता है। किन्तु उसने कह 
दिया था कि किसी को यह अधिकार नहीं है कि वह राष्ट्र की 
उन्नति की सीमा को निर्धारित कर दे। 
यदि आप इस सन्धि को स्वीकार करते हैं तो आप एक 
राष्ट्र की आगे बढ़ने वालो यात्रा की सीमा परिमित कर देते हैं। 
डेलएरन ने सात के बहुमत से सन्धि को स्वीकार कर लियो--- 
६४ मत पक्त में थे ओर ५७ विपक्ष में । और ब्रिटिश हाउस आफ 
कामन्स में वह ४७ के विरुद्ध १६६ बटों से स्वीकृत द्ो गई 

लण्डन में हस्ताक्षर को हुई सन्धरि. पर वोट लिए जाने के पहले 
डो वेलरा ने अपने वे प्रतिपक्षी-प्रस्ताव उपस्थित कर दिये, जिसका 
मसविदा प्राइवेट अधिवेशन में प्रतिनिधियों के सम्मुख आा चुका 
था। और मसविदे का नाम “सन्धि-पत्र संख्या'२” रखा गया 
था और डी वेल़रा के कथनानुसार उसमें सम्मिलित प्रस्तावों 
के कारण प्रजातंत्र एक खासी ह॒द_ तक पहुँच गया था। 
एकता और शान्ति उत्पन्न करने की अभिलाषा से उसमें कुछ 
ऐसे विषय सम्मिलित कर लिये गये थे जिन्हें ब्रिटिश गवर्नमेंट 
ने स्वीकार कर लिया था । इन प्रस्तावों का आधार ब्रिटिश राष्ट्र 
समूह के साथ, समान हित के लिए, वाह्य सम्बन्ध पर निभर 
था | इसकी छठी धारा के अनुसार ब्रिटिश सम्राट को उक्त 
सम्बन्ध का शिरमोर ठीक उस तरह से स्वोकार किया गया 
था जैसे जापान, इंगलैंड, फ्रान्स और दूसरी शक्तियां प्रेसीडेण्ट 
बिलसन या इटेली के राजा को लीग आफ नेशन्स का शिर- 
मोर या चेयरमैंन मान या चुन सकती हैं। 

यदि डी बेलरा के प्रतिप्षी-प्रस्ताव स्वीकार कर लिये गये 
होते, तो स्थायी शान्ति और इंगलेंड के साथ मेल स्थापित हो 
गया होता । जहाँ तक आयरिश नौकरियों का सम्बन्ध है 
निस्संदेह यह सन्धि बड़ी उत्तम है, किन्तु वह उस स्थिति को 
लाने में असफल हुई है जिसे इंगलेंड सब से अधिक चाहता 
था--घर और बाहर, आयरिश जाति के साथ शान्ति, जिसके 
छारा अमेरिका से मित्रतापूर्ण सहयोग प्राप्त दो, ताकि वह 
अपने विश्वव्यापी प्रश्नों को हल कर सके | 

यदि इंगलेंड और आयरलेंड में पूर्ण स्वतंत्र राष्ट्रों की तरह 
सन्धि हुईं होती, तो दोनों देशों में शक्ति उत्पन्न हो गई होती। 
किन्तु जब तक आयरलेंड की पूर्ण स्वतंत्रता न स्वोकार की 

'जायगी, जिसके लिए डी वेलरा इतनी-वीरता से लड़ा है, तब तक 
आयरिश जाति में स्थायी शांन्ति नहीं हो सकती। कदाचित्‌ 
मिस्टर लायडजाज जो अपने हृदय में संसार की शान्ति रखने का 
दावा करते हैं, अब भी इस अवसर से लोभ उठा कर और 
दोनों राष्ट्रों के समझौते और शान्ति के एक मात्र सच्चे मार्ग 
को अहण करके अपने भविष्य को सबसे उच्च शिखर पर 
पहुँचा सकते हैं। 

उसी दिन डी वेलरा का भविष्य भी उच्चतम शिखर 
'पर पहुँचेगा। 


( ९७४ ) 
उपसंहार 


#ु एंग्लों-अयरिश संधि का परिणाम यह हुआ कि आयरिश 
देश भक्तों ओर आयरिश रीपव्लिकन आर्मी में गहरी फूट पड़ गई । 
डी वेलरा ने स्पष्ट कह दिया कि आयरलैण्ड को हर्गिज ऐसी लज्जा 
जनक संधि स्वीकार न करनी चाहिये ।” पर इसके विपरीत माइ- 
केल कालिन्स और आशेीर ग्रिफिथ बार-बार ढण्डन जाकर ब्रिटिश 
मंत्रियों से सलाह मशत्रिरा कर रहे थे ओर सममोते को दृढ़ करते 
जाते थे। कुछ द्वी दिनों में दोनों दलों के विरोध ने भयंकर रूप 
धारण कर लिया और जो लोग अब तक कंधे से कंधा भिड़ा कर 
देश की स्वाधीनता के लिये अज्जरेजों से युद्ध कर रहे थे अब 
आपस में ही मरने कटने लगे | आयरलैण्ड में गृह कलह आरम्भ 
हो गया और एक भाई दूसरे भाई का खून बहाने लगा। यद्यपि 
डी वेलत अब भी केवल अड्गरेजों और उनके पक्तपातियों से 
ही लड़ना चाहता था, पर फ्री स्टेट की नई सरकार पद-पद पर 
उसके दल वालों का विरोध कर रही थी, इसलिये उसे इन लोगों 
के विरुद्ध भी शक्ति का प्रयोग करना पड़ा | सन्‌ १९२२ का 
साल इसी प्रकार की मारकाट और अशान्ति में व्यतीत हुआ 
ओझौर आयरलैण्ड के बड़े-बड़े शूरवीर देश भक्तों के प्राण व्य्थ में 
चले गये | २६ मा को डबलिन में आयरिश रीपब्लिकन आर्मी 
का एक वृद्दत अधिवेशन हुआ जिसमें स्पष्टरूप से घोषणा की 
गई कि रीपव्लिकन आर्मी प्रजातंत्र के पक्त में है, नई सरकार से: 
उसका कोई सम्बन्ध नहीं । 

डी बेलरा के दल वालों ने फ़ोर कोट और अन्य कई प्रसिद्ध 
इमारतों पर कब्जा कर के मोर्चाबन्दी कर ली ओर वहीं शिनफीन 
दुल का हैडक्काटर कायम कर दिया गया । इन लोगों ने हथियारों 

से भरा एक अइ्डरेजी जह्दाज़ भी, लूट लिया | ये हथियार इड्नलैंड- 
से नई सरकार की सेना के लिये भेजे गये थे। इस अवसर पर 

डी वेलरा को एक ह्वी साथ दो भयंकर शत्रुओं का मुकाबला करना 

पड़ रहा था। संधि के समय ब्रिटिश सरकार ने वचन दिया था 

कि जैसे दी आयरलैण्ड की शासन सभा उसकी शर्तों को स्वीकार 
कर लेगी त्रिटिश सेनायें पुलिस और अन्य पदाधिकारी उस देश 

से वापस बुला लिये जायेंगे। पर डी वेलरा को संधि के विरुद्ध 

देख कर यह नीति बदल दी गई और फ्री स्टेट के अधिकारी 

अज्ञरेजी सेना के साथ मिल कर शिनफोन दल का दमन करने 

लगे | पर डी वेलरा की हिम्मत इस तरह की वाधाओं से प्स्त 

न हुई; उसने खुल्लम खुल्ला घोषणा कर दी। 

ए6 ॥7986 40 ॥90820]९ 600 06. छ4४5॥ 80०ए0७७क- 
गाया 60 प्रो फिशैशात छातवे ए७ ला 8]50 78):6 ६ 
॥790890]8 (0 ४७ वापष॑धा 8०एकशा6ां एयर पावश- 
ऊषंआ ब्पााठलं।ए ६० >परौ० (ए2]ाते, 

(अर्थांत्‌-हमने अद्गरेजी सरकार के लिये इस देश पर शासन 
करना असम्भव कर दिया, और हम उस आयरिश गवर्नमेंट - 
के लिये भी, जो त्रिटिश सरकार की मातहत है, आयरलैर्ड पर 
शासन करना असम्भव कर सकते हैं |) 

डी वेलरा और उसके साथियों के बढ़ते हुए प्रभाव से घबड़ा 
कर नई सरकार के अधिकारियों ने ब्रिटिश राज-नीत्तिज्ञों की- 
सलाह से आयरलैरड को शासन सभा डेल एरियन का साबेज- 
निक युताव करने का निश्चय किया जिसके द्वारा बे संसार को 
दिखल। सकें कि देश का बहुमत उनके पत्ष में हैं और डी वेलरा 
अपने स्वार्थ के लिये अथवा जिद के कारण अशान्ति फैला रहा 
है। यह चुनांव १६ जून १९२२ को हुआ । शिनफोन दल ने इसमें - 


( १७६ ) 


आग लिया पर चुनाव का तमाम प्रबन्ध नई सरकार के अधिका- 
रियों के द्वाथ में था ओर इद्जलैर्ड की सरकार इनकी सब प्रकार 
से सहायता कर रहो थो, इसलिये सफन्नता उन्हीं को मिली। 
इस सफलता के आधार पर उन्होंने आयरिश रीपव्लिकन आर्मी 
को नष्ट करने का निश्चय कर लिया | २६ जून को सिनफीन दल 
के डबलिन के हेडकाटर फोरकोट और अन्य केन्द्रों पर आक्रमण 
आरम्भ हुआ और उन पर अद्जरेजी तोपों से गोलों की वर्षा कराई 
गई । इसका फल यह हुआ कि रीपव्लिकन आर्मी का जोर डब- 
लिन में घट गया, पर दक्षिणी आयरलैण्ड में बह और भी प्रबल 
होगई। और वहाँ एक प्रकार से उसी का शासन स्थापित हो गया। 
१५ अगस्त को नई सरकार का प्रधान समर्थक माइकेल कालिन्स 
मारा गया और उसके अतिरिक्त अन्य कितने ही सन्धि के पक्षपा- 
तियों की यही दशा हुईं। अवस्था यहाँ तक भोषण हो उठी कि 
सरकार के सब प्रधानकार्यालय को काँटेदार तारों के पीछे छुपकर 
अपनी रक्षा करने को वाध्य होना पड़ा। अद्गरेजी सिपाहियों 
ओर पुलिस के भूतपूर्व कर्मचारियों की हत्यायें बहुत बढ़ गई 
र स्थान-स्थान पर सरकारी सम्पत्ति नष्ट की जाने लगी। सन्‌ 
१९२२ और १९२३ के कुछ महीनों में क्रीब १४० बड़े-बड़े भवन 
जला दिये गये और रेल के कितने ही पुलों को हानि पहुंचाई गई। 
इसी बीच में नई सरकार के प्रेसीडेन्ट ग्रिफिथ का देहान्त 

हो गया ओर उसकी जगह विलियम कासग्र व प्रेसीडेन्ड नियत 
हुआ । यह व्यक्ति कंजरवेटिव अर्थात्‌ संकीणे विचारों 
का थां। इसने देश के धनवान तथा प्रभावशांली प्रोटेस्टेस्ट 
लोगों को शामिल करके शासन करना आरम्भ क्रिया। सीनफीन 
दल को नष्ट करने के लिये इसने माशंढला की घोषणा कर दी | 
२९ सितस्बर को डेल में एक ्रस्ताव पास्र किया गया कि अब से 

आगे विद्रीह संभ्वन्धो' भोम॑लों का विचार 'साधारेंण अदेलेतों में 
न होकर फीजी अदालतों में होगा, यह फॉसी तक को सज़ा दे 
सकेंगी। कांसंग्रेव की सरंकोर त्रिटिश सरकार से भी बढ़ कंर 
जशंसता और निर्दयता पूर दमन करने लगी अन्त में डी 
वेज्ञरा, ने यह देखकर कि इस प्रकार के गृह-युद्ध का परिणाम 
देश का संवंनाश होगा, सन्‌ १९२३ के आरस्म में सशंख्र 

संग्राम बन्द कर देने की घोषणा कर दी। 
सन्‌ १९२५ में अलस्टर और फ्री स्टेट की सीमा का भगंढा 
खड़ा हुआ। संधि के समय आयरिश प्रतिनिधियों ने एक शर्त 
यह रखी थी कि अलस्टर और फ्री स्टेट की सीमा का फ़रेसला 
उस प्रदेश के निवासियों की इच्छानुसार किया जाय और इसके 
लिये एक कमीशन नियत किया जाय जिसमें दोनों पक्षों के प्रति- 
निधि शामिल हों तथा जिसका चेयरमैन ब्रिटिश सरकार द्वारा 
चुना हुआ व्यक्ति हो । आयरलैरढ के राष्ट्रवादियों के आशा थी 
कि इस कमीशन द्वारा अलस्टर की सीमा इस भ्रकांर संकुचित 
कर दो जायगी जिससे उसका प्रथक्‌ अस्तित्व रह सकना असम्भव 
हो जायगा ओर वह खयम्‌ फ्रीस्टेट के साथ मिल जायगा । जब 
इस कमीशन का कार्य समाप्त होने लगा तो उसके सदस्यों में 
घोर मतभेद उत्पन्न हो गया और फ्री स्टेट के सदस्य उसके अधि- 
वेशन को छोड़ कर उठ गये। इस पर ब्रिटिश सरकार ने फ्री स्टेट 
से समझौता किया कि सीमा का प्रश्न ज्यों का त्यों छोड़ दिया 
जाय और इस समय जिसका जहां तक अधिकार है वह पूबंबत्‌ 
चना रहे और इसके बदले में उसने युद्ध ऋण का वह अनिश्चित 
भाग जो आयरलैरुड के जिम्मे रखा गया था छोड़ देने की प्रतिज्ञा 
की। डी बेलरा को यह अच्छा मौका मिला ओर उसने इस 
जेइमानी के सौदे की बड़ो निन्‍्दा की। इस पर देश भर में बड़ा 

श्र 

आन्दोलन मचा ओर प्रेसीडेर्ट कासग्रेव की सरकार की बड़ी 
बदनामी हुईं। पर इस समय डी वेलरा के समस्त अनुयायी 
शपथ न ले सकने के कारण 'डेल” से बाहर थे इसलिए वे कोई 
व्यात्रह्मरिक कारवाई इसके विरुद्ध न कर सके। सन्‌ १९२७ के 
चुनाव में डो वेलरा के दल ने, जो अब सिनफीन के वजाय 
फ़िना फ़ल के नाम से मशहूर था, निश्चय किया कि, उसके 
प्रतिनिधि विना शपथ ढ्िये 'डेल” में सम्मिलित हों। उन लोगों 
ने ऐसा ही किया, पर सरकारी अधिकारियों ने उनको प्रतिनिध 
मानने से इनकार कर दिया। इस पर फिर आपस्र में तनातनी 
हुई और 'डेल” का वाइस प्रेसीडेरट कौविन ओहिगन मांर डाला 
गया । इस पर फ्री स्टेट की सरकार ने घोर दमन कारी कानूनों 
की सृष्टि को ओर शान्तिपूर्ण उपायों से काम लेने वाले प्रजातंत्र 
वबादी भी दोषी ठहराये गये। डी वेलरा ने देखा कि इसके 
परिणाम सखरूप फिर यूह-युद्ध छिड़ जायगा और समस्त देश को 
कष्ट सहना पड़ेग। । सुतराम्‌ वह अपने साथियों सहित शपथ 
लेकर 'डेल' में सम्मिलित हो गया, पर साथ ही उस्ते यह भी 
स्पष्ट कह दिया कि वह इस शपथ को केवल एक दिखावदी 
चीज़ समभता है जिसका कोई अथ नहीं है । 

इस प्रकार डो वेल्रा की पार्टी को प्रबल होते देख कर कास 
ग्रेव ने 'डेल” को बर्खास्‍्त कर दिया और नया चुनाव कराया। 
उसमें कासग्रेव की पार्टी के सदस्थों को संख्या प्रजातंत्र वादियों 
से कुद अधिक हो गई। जब डो वेलरा ने देखा कि आयरलैण्ड 
के निवासी संधि को तोड़ने का महत्व पूरी तरह नहीं समभते 
और केवल इसो बात पर उसका पूर्णतया समर्थन नहीं करते 
तो उसने अपने कार्यक्रम को अधिक व्यवहारिक रूप देने का 
निश्चय किया | संधि के समय आयरलैण्ड की सरकार ने इन्नलैण्ड 


( १७९ ) 


को ५० वर्ष था इससे भी ज़्यादा समय तक प्रति वर्ष ३० लाख 
रड देने का वादा किया था | यह रक़म आयरलैण्ड के किसानों 
की जमीन खरीदने के लिये उनके जमींदारों को दी गई थी और 
किसानों से ही वसूल की जाती थी। डी वेलरा ने घोषणा की 
कि इस रक़म का दिया जाना न्याय अथवा नीति की दृषि से 
उचित नहीं है और जब तक प्रोटब्रिटेन एक निष्पक्ष न्यायालय 
के सामने अपना दावा सिद्ध न कर दे तब तक इस रक़म को 
देना बन्द कर देना चाहिये। इसके अतिरिक्त उसने आयरलैण्ड 
को भ्रेटत्रिटेन के आर्थिक बन्धन से मुक्त करने और यथा सम्भव 
स्वावलम्धी बनाने की योजना भी प्रस्तुत की । 
सन्‌ १९३२ के आरम्भ में फिर नया चुनाव हुआ और डी. 
वेलरा के दल ने इस अवसर पर शासनाधिकार प्राप्त करने के लिये 
पूरी चेष्टा की । उसका नया प्रोग्राम जनता को बहुत पसनद्‌ 
आया ओर बड़ी बड़ो शक्तियों के बिरोध करने पर भी डसे 
सफलता प्राप्त हुईं । माचे के आरम्भ में आयरलैंड के शासन की 
बागडोर फिनाफेल दल के अनुयाइयों के हांथ में आ गई और 
डी वेलरा आयरिश फ्री स्टेट की शासन सभा का प्रेसीडेए्ट 


नियत किया गया । अधिकार हाथ में आते ही उप्ने रायटर 


के प्रतिनिधि द्वारा निम्न लिखित कांर्यक्रम की घोषणा की-- 

(१) पबलिक सेफ्टी बिल, जिसके अनुसार प्रजातंत्रवादियों 
को सजा देने के लिये विशेष अदालातें नियत की गई हैं, रह 
कर दिया जायगा । 

(२) राजभक्ति की शपथ का नियम उठा दिया जायगा, 
ऐसा करना संधि की शर्तों के विरुद्ध नहीं है । 

(३) गवनेर जनरल का पद्‌ तोड़कर उसके अधिकार प्रजातंत्र 
के प्रेसीडेण्ट को दे दिये जायँगे | 

(४) उत्तरी और दक्तिणी आयरलैरंड की कृत्रिम सीमा को 
“रइ-करके संयुक्त आयरलैण्ड की स्थापना की जायगी'। 

(५): इद्नलेण्ड-को जो -३०लाख पोण्ड सालाना दिया जाता 
“है उसे रोक दिया जायगां और जो रकम भेजी जा :चुकी'दै उसके 
लौटाने का दावों किया जायगा.। 

(६) आंयरलैण्ड के उद्योग धन्धों की उन्नति की जायगी'। 

'डी बेलरा प्रेसीडेण्ट होने के पहले ही भली प्रकार 
'खमभमता था कि अपने कार्यक्रम को पूरा करने के लिये उसे 
अड्गरेज़ों से काफ़ी लड़ना भगड़ना पड़ेगा और इसके लिये वह 
तैयार था । २३ माच को उसने ब्रिटिश सरकार के पांस एंक 
सन्देश भेजा जिसमें झायरलैण्ड का दावा जोरदार और स्पष्ट 
: भाषा में प्रकट किया गया था । उसमें कहा गया था कि “राज- 
: भक्ति की शपथ का नियम उन लोगों के लिये, जिन्होंने अत्यम्त 
- स्पष्ट रूप से उसके हटाने की प्रतिज्ञा कर ली: है, एक बढ़े भार 
: के समान है| इज्शलेए्ड और आयरलैण्ड के बीच में जो संधि 
“हुई थी उसमें इस प्रकार का कोई नियम्र न था कि दोनों देशों 
-को समान रूप से त्याग अथवा बलिदान करना पड़ेगा। आयर- 
लैण्ड के निवासी हृदय से उस संधि के विरुद्ध थे, पर युद्ध के 
भय से उन्हें उसे स्वीकार करना पड़ा। संधि के कारण आयर- 
लैण्ड का अड्ग भट्ट हो गया और उसका एक अत्यन्त पवित्र 
भाग उससे प्रथक्‌ हो गया। इद्नलेंड ने आयरलैंड से जितना 
कर लेना निश्चय किया है वह अनुपात की दृष्टि से 
जर्मनी से लिये जाने वाले दर्जाने से भी अधिक था। राजभक्ति 
-की शपथ का हटाया जाना शान्ति और सुशासन की दृष्टि से 
अत्यावश्यक है । इसलिये शीघ्र ही शासन सभा में एक बिल 
:इस प्रस्ताव को कार्य रूप में परिणत करने के लिए पेश किया 

जायगा। फ्री स्टेट के सामने ऐसा कोई ब्राकावदा इकरारनामा 
नहीं है जिसके अनुसार साल्ानां कर देना आवश्यक दो, प्र 
'यदि इब्नलैंड कोई न्यायपूर्ण दावा पेश करेगा तो उसे मान्य 
किया जायगा।” 


डी वेलरा की इस घोषणा ने इड्ललैंड के राजनीतिक क्षेत्र 
में खलबली मचा दो और उसे दबाने के लिये तरह-तरह को 
धमकियां दी जाने लगीं । आरस्भ में अद्वरेजी अधिकारियों ने 
'ऐसा भाव प्रकट किया कि डी वेलरा के कार्य के फल से दोनों 
देशों की संधि भज् हो जायगी और इज्ललेड फिर आयरलैंड से 
युद्ध छोड़ देगा । अन्य उपनिवेशों की सरकारों द्वारा भी डी 
'बवेलरा को धमकी दिलाई गई। ओटावा में होने वाली इम्पीरियल 
आर्थिक कान्फरेन्स के संचालकों ने लिखा कि अगर डी वेलरा 
शपथ को हटायेगा तो आयरलैंड के प्रतिनिधियों को कान्फरेन्स 
में स्थान न मिल सकेगा । इन तमाम धमकरियों को डी वेलरा 
पर कुछ प्रभाव नहीं पड़ा और उसने १९ अपरैल को एनिस 
नामक स्थान में भाषण देते हुए कहा-- 


“आयरलेंड इब्ललेंड का उपनिवेश नहीं है । वह संसार का 
एक अत्यन्त प्राचीन राष्ट्र है और उसे राष्ट्रीयवा के समस्त 
अधिकार भ्राप्त हैं । अड्गरेज राजनोतिज्ञों को आयरलेंड पर 
सत्ता जमाने की उन्मादपूर्ण आकांत्षा त्याग देनी चाहिये। दम 
इज्नलेंड के साथ मित्रता का व्यवह।र करने को तैयार हैं पर 
ऐसा होना पूर्ण समानता के आधार पर ही सम्भव है। पुराने 
जमाने में आयरलेंड का यह कह कर अपमान किया जाता था कि 
आयरलेंड निवासी अनुभव करना नहीं जानते और न उनमें 
इसकी शक्ति है । पर अब में स्पष्ट बतला देना चाहता हूँ कि 


( श्८२ ) 


जब तक इड्न्‍ललेंड अपने दावे को सिद्ध न कर देगा तब तक 
आयरलेंड कर की एक पाई भी नहीं देगा ।” 

इसी दिन आस्ट्रेलिया के प्राइम मिनिस्टर को उत्तर देते 
हुए उसने लिखा-- था का 

“मुमे! इसमें तनिक भी सन्देह नहीं है कि जैसे ही इड्न्‍नलेंड 
यह समझ लेगा कि मित्रता का एकमात्र आधार समानता का 
व्यवहार है न कि तरह तरह को अनुचित शर्ते ओर अन्यायपूर्ण 
ढड्ठ से भार लादना उसी समय से हमारी ओर उसकी सच्ची' 
मित्रता स्थापित हो जायगी ।” ु ३23. ९४ 

जब भअ्गरेज राजनीतिज्ञों ने देखा कि डी वेलरा इस तरह 
की धमकियों में आने वाला नहीं है तो उन्होंने आयरलेंड के माल 
पर भारी कर लगाकर उसे हानि पहुँचाने और अपनी बातों को 
मनवाने की चेष्टा की | पर डी वेलरा इससे भी विचलित न हुआ 
उसने इसके जवाब में इज्नलेंड के माल पर भो उसी प्रकार 
की भारी चुज्नी लगा दी । 


डी वेलगा और अज्ञरेज राजनीतिज्ञों की यह खींचतान' 


अभी तक चल रही है। इन समस्याओं को सुलमाने के लिये बार 


बार दोनों देशों के प्रतिनिधियों की बैठकें होती रहती हैं, पर 
अभी तक कोई नतीजा नहीं निकला । डी वेलरा आयरलेड 
की शोचनीय आर्थिक अवखा और संसार व्यापी उधल पुथल 


को दृष्टि में रखकर अपना दावा पेश करता है और अन्नरेज 
राजनीतिज्ञ संधिपत्र की शर्तो' का पालन करने पर जोर देते 
हैं। इस सम्बन्ध में द्वाल द्वी में ( १५ अप्रेल के ) डी वेलरा ने' 
बडेल? के अधिवेशन में भाषण देते हुये कहा-- 20९05 

“अगर हम मिखारी की तरह हाथ फैलाकर इन्नलंड के- 


सामने जाते ओर उससे अनुम्द आर उदारता की याचना करते: 


( १८३ ) 


तो सम्भव था कि वह छोटे मोटे सुधार कर देता और किसी 
तरह समझौता हो सकता | पर हम केवल न्याय के नाम पर 
अपना दावा पेश कर रहे हैं और इसे वह किसी अंश में मानने 
को तैयार नहीं है । इस प्रकार एक तरफ तो बह फ्री स्टेट के 
खाथ शाईलाक का* सा वर्ताव कर रहा है और दूसरी तरफ अन्य 
योरोपियन राष्ट्रों तथा अमरीका से उस ऋण को भी माफ कराना 
चाहता है जो कानूनन जायज्ञ है। अब समस्त संसार इस बात 
को स्वीकार कर चुका है कि अगर दुनिया में फिर से आर्थिक 
शान्ति स्थापित करनी है तो उसके लिये आवश्यक है कि विभिन्न 
राष्ट्रों के भारी-भारी ऋण रद्द कर दिये जायें। हम अपने देश 
वासियों पर ऐसा भार थ्िर नहीं रखना चाहते जो उन्न पर 
प्राचीन काल में लादा गया था। हमारा विश्वास है कि इब्नलैए्ड 
का दावा न्याय और नीति की दृष्टि से उचित नहीं है और हम 
इसे सिद्ध करने को तैयार हैं |” 
इस प्रकार डी वेलरा ने एक ऐसे महत्‌ कार्य में हाथ लगाया 
जो यदि सिद्ध हो गया तो आयरलैण्ड केबल राजनीतिक दृष्टि 
से ही पूर्णा स्वाधीन न हो जायगा वरन्‌ आर्थिक दृष्टि से भी 
उसे दूसरों का मुँह ताकने की आवश्यकता न पड़ेगी। यद्यपि 
सकी मांग बड़ा कंटकाकीर्श है, पर उसके अनबरत उद्योग; 
हृढ़ता और साहस को देख कर आशा होती है कि अन्त में वह 
अवश्य अपने उद्देश्य में सफल होगा | 


>स>-+>०+-+++++-+८ 
शेक्स पीयर के नाटक का एक रक्त शोषक महाजन, पात्र । 


कंवल कवर--हिन्दो प्रेस, प्रयाग में छुपा 


